Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
អស្ចារ្យ! EZECOM LOVE PROMO អ៊ិនធឺណិតទំហំ 30Mbps តម្លៃតែ $18ប៉ុណ្ណោះ!	https://business-cambodia.com/articles/ezecom-love-promo	សម័យបច្ចុប្បន្ននេះ មនុស្សស្ទើរគ្រប់រូបគឺមានតម្រូវការជាចាំបាច់ក្នុងការប្រើប្រាស់់ អ៊ិនធឺណិត មិនថាសម្រាប់ការធ្វើការ ការរៀនសូត្រ ការទំនាក់ទំនង ស្រាវជ្រាវ និងកម្សាន្តជាដើម។ សេវាអ៊ិនធឺណិតដែលមានគុណភាពខ្ពស់ ដំណើរការរលូន ច្រើនតែមានតម្លៃខ្ពស់ដែលនាំអោយមានការលំបាកសម្រាប់ប្រជាពលរដ្ឋដែលមានជីវភាពមធ្យម និងក្រោមមធ្យម។ ការស្វែងរកអ៊ិនធឺណិតដែលមានគុណភាពខ្ពស់ និងតម្លៃសមរម្យគឺជាអ្វីដែលប្រជាជនខ្មែរត្រូវការ មិនថានៅទីក្រុង ឬទីរួមខេត្ត។   ថ្មីៗនេះ គេហទំព័រ និងហ្វេសប៊ុកផ្លូវការរបស់ក្រុមហ៊ុន EZECOM បានផ្សាយចេញនូវប្រូម៉ូសិន “LOVE PROMO” ដោយផ្តល់ជូនជាពិសេសដែលមិនធ្លាប់មានពីមុនមក ដោយបង្កើតនូវអ៊ិនធឺណិតល្បឿនលឿនសម្រាប់គេហដ្ឋាន 30Mbps ក្នុងតម្លៃត្រឹមតែ 18$ ក្នុងមួយខែ  ដែលការផ្តល់ជូននេះធ្វើឡើងក្នុងតែរយៈពេល ៣០ថ្ងៃប៉ុណ្ណោះ!   លើសពីនេះ ក្រុមហ៊ុនបានបញ្ជាក់ទៀតថា អតិថិជនដែលបង់ថ្លៃសេវា 12 ខែ នឹងទទួលបានអ៊ិនធឺណិតបន្ថែម២ខែទៀត ព្រមទាំងការតម្លើងដោយឥតគិតថ្លៃផងដែរ!  លោកស្រី អ៊ុន បូផាននី នាយិកាទីផ្សារនិងទំនាក់ទំនង ក្រុមហ៊ុន EZECOM មានប្រសាសន៍ថា៖  «ឆ្លើយតបទៅនឹងសំណូមពរ និងតម្រូវការរបស់អតិថិជនជាច្រើន ដែលបានស្នើសុំថា ពេលណា EZECOM មានប្រូម៉ូសិន កញ្ចប់សម្រាប់គ្រួសារតូច ឬប្រើសម្រាប់ឯកជន ក្នុងតម្លៃសមរម្យ ដែលអ្នកគ្រប់គ្នាអាចតភ្ជាប់។  ពេលនេះការទន្ទឹងរង់ចាំរបស់លោកអ្នកបានមកដល់ហើយ ជាមួយអ៊ិនធឺណិតល្បឿនលឿនថេរជាមួយតម្លៃតែ 18$ តែប៉ុណ្ណោះ! យើងខ្ញុំ ពិតជាមានសេចក្តីសោមន្សរីករាយយ៉ាងក្រៃលែង ក្នុងការចែករំលែកកម្មវិធី “LOVE PROMO” នេះជូនដល់អតិថិជនគ្រប់រូប! »  លោកអ្នកដែលចង់ភ្ជាប់អ៊ិនធឺណិត ពេលនេះជាឱកាសដ៏ល្អហើយ ចូលទៅកាន់តំណលីងនេះ https://sl.ezecom.com.kh/5love ឬ ស្កេនកូដខាងក្រោមដើម្បីចុះឈ្មោះ និងប្រើប្រូម៉ូកូដ “5LOVE” ដើម្បីទទួលបានការតម្លៃពិសេសនេះ!  ប្រូម៉ូសិននេះនឹងផុតកំណត់នៅថ្ងៃទី ៣១ តុលា ឆ្នាំ២០២២ នេះហើយ។  *លក្ខខណ្ឌផ្សេងៗ ត្រូវបានអនុវត្ត!   សម្រាប់ព័ត៌មានបន្ថែម សូមទំនាក់ទំនង៖ 085 888 181   វេបសាយ៖ https://ezecom.com.kh/  អំពីEZECOM   Ezecom គឺជាក្រុមហ៊ុនផ្តល់សេវាអ៊ិនធឺណិតលំដាប់ខ្ពស់នៅកម្ពុជា ដែលមានភាគហ៊ុនខ្មែរ ១០០ភាគរយ និង មានបណ្តាញហេដ្ឋារចនាសម្ព័ន្ធខ្សែកាប្លិ៍អុបទិចធំជាងគេនៅកម្ពុជា។ ក្រុមហ៊ុនបានទទួលវិញ្ញាបនប័ត្រ ISO ៩០០១-២០០៨ ក្នុងឆ្នាំ២០១១ វិញ្ញាបនប័ត្រ ISO ៩០០១-២០១៥ ឆ្នាំ២០១៨ និង២០២០ ហើយក៏បានឈ្នះពានរង្វាន់អន្តរជាតិដ៏មានកិត្យានុភាពជាច្រើនផងដែរ។	{ "spider_name": "businesscambodia", "scrape_at": "2025-06-14_19:40:41", "date_created": "2022-10-04T02:08:08.511Z", "category": "PR", "views": 81, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ជីប ម៉ុង លែន រៀបចំសន្និសីទព័ត៌មាន ប្រកាសថ្ងៃបើកលក់ជាផ្លូវការ គម្រោង ហ្គ្រេនភ្នំពេញស៊ីធី ទីII	https://business-cambodia.com/articles/chip-monglen-holds-a-press-conference-to-announce-the-official	ភ្នំពេញ៖ គម្រោងលំនៅឋានថ្មី ទីតាំងថ្មី ជាមួយនឹងមុខងារផ្ទះថ្មី របស់ក្រុមហ៊ុន ជីប ម៉ុង លែន គឺ គម្រោង “ហ្គ្រេនភ្នំពេញស៊ីធី ទីII”  ដែលនឹងបើកលក់ជាផ្លូវការរយៈពេលបីថ្ងៃ ចាប់ពីថ្ងៃទី៧ ដល់ថ្ងៃទី៩ ខែតុលា ឆ្នាំ២០២២ នៅទីតាំងគម្រោងផ្ទាល់ ដែលស្ថិតនៅតាមបណ្ដោយមហាវិថីហាណូយ។ នេះបើតាមប្រសាសន៍របស់លោកឧកញ៉ា លាង ហួង (ហេនរី) អគ្គនាយកក្រុមហ៊ុន ជីប ម៉ុង លែន ក្នុងសន្និសីទព័ត៌មាននាព្រឹកថ្ងៃទី៣ ខែតុលា ឆ្នាំ២០២២ នៅសណ្ឋាគារ ហៃយ៉ាត់ រីជិនស៊ី ភ្នំពេញ។ លោកឧកញ៉ា ហេនរី បានឱ្យដឹងទៀតថា៖ “គម្រោង ហ្គ្រេនភ្នំពេញស៊ីធី ទីII សាងសង់លើផ្ទៃដីរហូតដល់ទៅ ២៩០ ហិកតា តភ្ជាប់នឹងគម្រោងទី I អមដោយមហាវិថីពាណិជ្ជកម្មខ្វាត់ខ្វែង ដែលផ្ដល់ភាពងាយស្រួលយ៉ាងខ្លាំងក្នុងការធ្វើដំណើរ។ ជាមួយផ្ទៃដីលាតសន្ធឹងកាន់តែធំទូលាយ គម្រោង ហ្គ្រេនភ្នំពេញស៊ីធី បានក្លាយជាសហគមន៍រស់នៅដ៏ប្រសើរ និងធំជាងគេក្នុងតំបន់សែនសុខ។” គម្រោងលំនៅឋានថ្មី ហ្គ្រេនភ្នំពេញស៊ីធី ទីII នឹងនាំមកនូវប្រណីតភាព និងភាពសម្បូរបែបថ្មីមួយកម្រិតទៀតសម្រាប់ការរស់នៅ ជាមួយនឹងវត្តមាន ហ្សប ហោស៍ ជាលើកដំបូងក្នុងគម្រោង  និងការរចនាបន្ថែមមុខងារក្នុងផ្ទះកាន់តែទំនើបសម្រាប់បណ្ដាវីឡា Grand Series ដោយមានបន្ថែមបន្ទប់គេងនៅជាន់ក្រោមសម្រាប់មនុស្សចាស់ ព្រមទាំងចង្ក្រានបាយបែបអាស៊ី សម្រាប់ការប្រើប្រាស់កាន់តែមានភាពងាយស្រួល។ បន្ថែមពីលើនេះ គម្រោង ហ្គ្រេនភ្នំពេញស៊ីធី ទីII ក៏មានវីឡាកូនកាត់ BF មានរបង ដែលមានតម្លៃសមរម្យ ផ្ដល់ជូនអតិថិជននូវឯកជនភាព និង សណ្តាប់ធ្នាប់ ក្នុងការរស់នៅ។ ជម្រើសលំនៅឋានប្រណីតជាច្រើនក្នុងគម្រោងថ្មីនេះ និងផ្តល់បទពិសោធនៃការរស់នៅពោរពេញដោយកិត្យានុភាព ឧត្តមភាព និងការជឿជាក់ ជាមួយ ជីប ម៉ុង លែន។ រឹតតែអស្ចារ្យជាងនេះទៅទៀត សម្រាប់អតិថិជនទាំងអស់ ដែលមកចូលរួមពិធីបើកលក់ជាផ្លូវការ គម្រោង ហ្គ្រេនភ្នំពេញស៊ីធី ទីII រយៈពេលបីថ្ងៃនេះ នឹងទទួលបានការផ្ដល់ជូនពិសេសមិនធ្លាប់មាន ដូចជា៖ ១. បង់ប្រាក់ត្រឹមតែ 0.67% ក្នុងមួយខែ ឥតគិតការប្រាក់រហូតដល់ ១៥ ខែ ព្រមទាំងទទួលបានការបញ្ចុះតម្លៃ 2% បន្ថែមពីលើទៀតផង។ ២. កម្ចីទិញផ្ទះពីធនាគារ ជីប ម៉ុង រហូតដល់ 95% នៃតម្លៃផ្ទះ ហើយលោកអ្នកក៏អាចទទួលបានការបញ្ចុះតម្លៃ 8% ភ្លាមៗផងដែរ។ ជួបគ្នាក្នុងពិធីបើកលក់ជាផ្លូវការ គម្រោង “ហ្គ្រេនភ្នំពេញស៊ីធី ទីII” ចាប់ពីថ្ងៃទី៧ ដល់ថ្ងៃទី៩ ខែតុលា ឆ្នាំ២០២២ នៅទីតាំងគម្រោងផ្ទាល់ ដែលស្ថិតនៅតាមបណ្ដោយផ្លូវហាណូយ។ សម្រាប់ព័ត៌មានបន្ថែម សូមទាក់ទង ☎️𝟎𝟔𝟏 𝟗𝟗𝟕 𝟖𝟖𝟖 💻chipmongland.com ឬក៏ឆាតជាមួយក្រុមការងារតាមតំណភ្ជាប់៖ 💬 Facebook m.me/chipmongland 💬 Telegram t.me/chipmongland	{ "spider_name": "businesscambodia", "scrape_at": "2025-06-14_19:40:41", "date_created": "2022-10-04T01:29:41.774Z", "category": "PR", "views": 176, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សូមប្រយ័ត្ន! តំបន់៣នៅកម្ពុជា នឹងមានភ្លៀងធ្លាក់ លាយលំជាមួយខ្យល់កន្ត្រាក់ រយៈពេល១សប្តាហ៍	https://business-cambodia.com/articles/this-area-rain-mixed-with-gusts-of-wind	ខណៈពេលដែលខេត្តមួយចំនួននៅក្នុងប្រទេសកម្ពុជាយើង កំពុងរងផលប៉ះពាល់ដោយសារជំនន់ទឹកភ្លៀង ព្រឹកនេះ ក្រសួងធនធានទឹកបានចេញសេចក្តីជូនដំណឹងស្តីពីស្ថានភាពធាតុអាកាសនៅក្នុងប្រទេសកម្ពុជា ដែលចាប់ពីថ្ងៃទី៥ ដល់ថ្ងៃទី១១ ខែតុលា ឆ្នាំ២០២២ ខាងមុខនេះ កម្ពុជានឹងជួបប្រព័ន្ធសម្ពាធទាប (ITCZ) ដែលបន្តអូសបន្លាយកាត់លើកម្ពុជាជាមួយនិងខ្យល់មូសុងនិរតីខ្សោយ។ ទន្ទឹមនោះ ការជួបប្រសព្វគ្នារវាងទ្រនុងសម្ពាធខ្ពស់ពីប្រទេសចិន (ភាគខាងជើង) និងសម្ពាធទាបដែលរុញពីក្រោមក៏មានឥទ្ធិពលលើកម្ពុជាផងដែរ។ ស្ថានភាពបែបនេះ នឹងធ្វើឱ្យភ្លៀងនៅតែបន្តធ្លាក់ជាប់ជាបន្តបន្ទាប់នៅលើផ្ទៃប្រទេសកម្ពុជា ដោយក្នុងនោះ៖ តំបន់ទំនាបកណ្តាល អាចនឹងមានភ្លៀងក្នុងកំរិតពីតិចទៅបន្គួរ លាយឡំទៅដោយផ្គរ រន្ទះ និងខ្យល់កន្ត្រាក់។ ផ្នែកខ្លះនៃបណ្តាខេត្តនៅភាគពាយ័ព្យ និងភាគខាងងជើងជាប់ប្រទេសវៀតណាម ភ្លៀងអាចធ្លាក់ច្រើនដោយអន្លើ។ ជាមួយគ្នានេះ តំបន់ខ្ពង់រាប អាចនឹងមានភ្លៀងក្នុងកំរិតពីតិចទៅច្រើន លាយឡំទៅដោយផ្គរ រន្ទះ និងខ្យល់កន្ត្រាក់។ ចំណែកឯ តំបន់មាត់សមុទ្រ ក៏នឹងអាចមានភ្លៀងក្នុងកំរិតពីតិចទៅបង្គួរ លាយឡំទៅដោយផ្គរ រន្ទះ និងខ្យល់កន្រ្តាក់ ផងដែរ ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T23:31:37.802Z", "category": "ព័ត៌មានថ្មីៗ", "views": 1340, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "tiny", "noisy" ] }
មេធំធនាគារអេស៊ីលីដា និងមហាសេដ្ឋី សុខ គង់ បង្ហើបក្បួនចាយលុយ ធ្វើឱ្យជីវភាពធូរធារ ចៀសផុតពីបំណុល	https://business-cambodia.com/articles/spending-tips	ដើម្បីឱ្យមានជីវភាពធូរធារ ក្រៅពីបង្កើនប្រភពចំណូលឱ្យបានច្រើន មនុស្សយើងត្រូវមានតួនាទីសំខាន់មួយទៀតគឺ ចាត់ចែងចំណាយឱ្យបានត្រឹមត្រូវ។ បើចាយត្រូវនឹងធ្វើឱ្យចំណូលកាន់តែកើន ប៉ុន្តែបើចាយខុសវិញ ទោះជារកបានច្រើនប៉ុនណាក៏មិនសល់ ឬអាចធ្លាក់ចូលទៅក្នុងបំណុលក៏មាន។ កាលពីក្នុងឱកាសដែលធនាគារអេស៊ីលីដាប្រកាសបោះផ្សាយលក់មូលបត្រជាសាធារណៈ បណ្ឌិត អ៊ិន ចាន់នី ប្រធាននាយកប្រតិបត្តិ ធនាគារអេស៊ីលីដា បានលើកឡើងថា “ការដែលប្រជាជនកម្ពុជាខ្ចីលុយគេយកទៅចំណាយលើសម្ភារៈនិយម គឺជាកំហុសធ្ងន់ណាស់”។ លោកបានសង្កត់ធ្ងន់ទៅលើមុខចំណាយ២ ដែលចាត់ទុកថាជាការចាយខុសធ្ងន់ជាងគេគឺ៖ ១. យានជំនិះ មនុស្សមួយចំនួនចូលចិត្តចំណាយលុយទៅលើឡាន ម៉ូតូ ប្ដូរពីមួយចូលមួយ ដើម្បីឱ្យអ្នកដទៃមើលមកឃើញថាឡូយ។ របស់ទាំងអស់នោះទិញមកមានតែខាតនិងខាត ព្រោះថាតម្លៃរបស់វាថយចុះគ្រប់ពេលវេលាដូច្នេះបើខ្ចីលុយគេទៅទិញ វាជាបំណុលដ៏អាក្រក់ខ្លាំងណាស់។ ២. សម្ភារទំនើបសេរីថ្មី ភាពស៊ីវីល័យ ជាអ្វីដែលមនុស្សសម័យថ្មីកំពុងសម្លឹងមើល ដោយមើលរំលងការដែលអ្នកចំណាយលុយច្រើនៗ ទៅលើរបស់ក្រៅខ្លួន ដើម្បីដើរឱ្យទាន់គេ ជារឿងខ្ជះខ្ជាយ។ ដើម្បីតែពាក្យថាដើរឱ្យទាន់សង្គម មនុស្សមួយចំនួនដាច់ចិត្តចាយលុយលើសសមត្ថភាពរបស់ខ្លួនឯង ឯខ្លះទៀតថែមទាំងហ៊ានសូម្បីតែខ្ចីលុយគេទៅទិញ កាបូប ស្បែកជើង ឬរបស់របរប្រើប្រាស់សេរីថ្មី មានប្រេនល្បីឈ្មោះជាដើម។ ទន្ទឹមនឹងនោះមហាសេដ្ឋីស្រុកខ្មែរ អ្នកឧកញ៉ា សុខ គង់ ម្ចាស់ក្រុមហ៊ុនសុខាគ្រុប ក៏បានលើកឡើងដែរថា "ដើម្បីឱ្យចំណូលកើន អ្នកត្រូវតែមានទម្លាប់ចេះសន្សំសំចៃ បើរកបាន១រៀលចាយតែ៥កាក់បានហើយ ចំណែក៥កាក់ទៀតគួរតែទុកសន្សំទៅ"។  អ្នកឧកញ៉ាបានបន្តទៀតថា “សព្វថ្ងៃនេះឃើញមានបងប្អូនមួយចំនួន រកលុយបានតិចតួចជុំគ្នាផឹកស៊ីសប្បាយ មិនមែនថាមិនឱ្យសប្បាយទេគ្រាន់តែកុំញឹកពេក” មានន័យថាមួយខែម្ដងអីបានហើយ បើញឹកញាប់មួយអាទិត្យម្ដងៗ បានលុយមកពីណាសល់ ហើយពេលគ្មានលុយសល់វាពិបាកណាស់ បើសិនជាឈឺស្កាត់អីបានលុយមកពីណាមើលជំងឺ។ ប្រសិនបើចង់ចាយចាំពេលមានបានហើយចាំចាយចុះ ពេលដែលមិនទាន់មានជីវភាពរឹងមាំទេគួរកុំទាន់ខំសប្បាយអី ខំរកឱ្យបានច្រើនសិនទៅ។ ចំណែកឯការចាត់ចែងផ្ទះសំបែងវិញ ស្ថាបនិកក្រុមហ៊ុនសុខារូបនេះមានប្រសាសន៍ថា “បើប្ដីចេញទៅធ្វើការ ប្រពន្ធនៅផ្ទះ គួរតែចិញ្ចឹមមាន់ទា ដាំបន្លែជុំវិញផ្ទះកុំទុកដីទំនេរចោល វាក៏ជួយកាត់បន្ថយចំណាយថ្លៃម្ហូប និងមិនពិបាកឡើងផ្សារម្ដងៗអស់លុយច្រើនៗផងដែរ” ត្រង់ចំណុចនេះមិនមែនមានន័យថាកាត់បន្ថយថ្លៃម្ហូបបានទាំងអស់ទេ គ្រាន់តែជួយបានហោចណាស់ក៏ ៧០%ទៅ៨០% និងអ្វីដែលសំខាន់គឺយើងបានប្រើធនធានដែលមាននៅជុំវិញផ្ទះអស់លទ្ធភាព ហើតសល់លុយទៀត។ មហាសេដ្ឋីប្រចាំស្រុកខ្មែរខាងលើនេះបានបន្ថែមទៀតថា “ចំពោះការសន្សំមិនមែនថាត្រូវត្បិតត្បៀតខ្លាំងនោះទេ គ្រាន់តែដឹងថាអ្វីដែលកាត់បន្ថយបានគឺកាត់បន្ថយទៅ ខំរកលុយសិនទៅ សន្សំលុយសិនទៅ ចាំពេលមានបានចាំចាយវិញក៏មិនយឺតពេលដែរ”។ ប្រើរបស់ល្អៗទំនើបៗ វាមិនខុសទេ ប៉ុន្តែត្រូវប្រាកដថាអ្នកមានលទ្ធភាពគ្រប់គ្រាន់សម្រាប់ចាយ មានជីវភាពសមរម្យមិនខ្វះមុខខ្វះក្រោយ អ្វីដែលសំខាន់ មិនបង្កើតបំណុលព្រោះតែរបស់ទំនើបទាំងនោះ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T10:42:34.407Z", "category": "ហិរញ្ញវត្ថុ", "views": 3376, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
មេធំ! ក្រុមហ៊ុន Apple ថាមនុស្ស៤ប្រភេទនេះ គាត់ចង់យកធ្វើការបំផុត ទោះឱ្យប្រាក់ខែច្រើនក៏ដោយ	https://business-cambodia.com/articles/4types-of-employees-that-ceo-apple-need	បុគ្គលិកគឺជាចំណែកដ៏សំខាន់ដែលមិនអាចខ្វះ បានក្នុងរចនាសម្ព័ន្ធរបស់ក្រុមហ៊ុន។ ចំណែកឯការជ្រើសរើសបុគ្គលិកគឺរឹតតែសំខាន់មួយកម្រិតទៀត ព្រោះថាបុគ្គលិកខ្លះអាចជាទ្រព្យនិងបុគ្គលិកខ្លះអាចជាបំណុល។ ក្នុងដែរនោះយោងទៅតាមការលើកឡើងរបស់នាយកប្រតិបត្តិក្រុមហ៊ុន Apple លោក Tim Cook បានឱ្យដឹងថាបុគ្គលិកចរិតលក្ខណៈសម្បត្តិទេវតាទាំង៤ប្រភេទខាងក្រោមនេះគាត់ចង់យកធ្វើការបំផុត។ នេះបើយោងតាមការចុះផ្សាយរបស់កាសែត CNBC ។ ក្នុងពិធីសម្ពោធសាកលវិទ្យាល័យ Naples Federico II នាសប្តាហ៍នេះលោក Tim Cook បានប្រាប់និស្សិតបញ្ចប់ការសិក្សាពីសាកលវិទ្យាល័យ Naples ប្រទេសអ៊ីតាលីថា លោកបានកត់សម្គាល់ពីភាពជោគជ័យរបស់ Apple គឺអាស្រ័យលើវប្បធម៌ និងបុគ្គលិករបស់ខ្លួនព្រោះ ក្រុមហ៊ុនជាធម្មតាតែងតែស្វែងរកបុគ្គលិកដែលមានជំនាញរួមគ្នាចំនួន៤គឺ៖ សមត្ថភាពក្នុងការសហការ ការច្នៃប្រឌិត ការចង់ដឹងចង់ឃើញ និងឧត្តមគតិដ៏រំជើបរំជួលរបស់បុគ្គលិក។ លោកបានបន្តថា “មូលហេតុដែលការសហការគ្នាមានសារៈសំខាន់គឺដោយសារវារួមបញ្ចូលទាំងជំនាញទាំងបីទៀត”។ ជាមួយគ្នានេះដែរលោកបានបន្ថែមថា “លក្ខណៈទាំងនេះ គឺជារូបមន្តល្អមួយសម្រាប់អ្នកទាំងអស់គ្នា ព្រោះថាគ្មាននរណាម្នាក់ដែលចូលធ្វើការស្ងាត់ម្នាក់ឯងនិងស្វែងរករបៀបបង្កើតបច្ចេកវិទ្យាថ្មីនោះទេ”។ គួររំឭកផងដែរថាក្រុមហ៊ុន Apple បានធ្លាក់ចេញពីបញ្ជីក្រុមហ៊ុនសកលប្រចាំឆ្នាំរបស់ក្រុមហ៊ុន Comparably ដែលមានវប្បធម៌កន្លែងធ្វើការល្អបំផុត ប៉ុន្តែក៏ទទួលបានចំណាត់ថ្នាក់ “C” សម្រាប់វប្បធម៌ការិយាល័យ ព្រមទាំងទទួលបានចំណាត់ថ្នាក់លេខ១៤ កាលពីឆ្នាំមុនផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T10:01:40.140Z", "category": "ភាពជាអ្នកដឹកនាំ", "views": 518, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
លុយជ្រុះពេញដី! លោក លី សុវណ្ណដា ច្នៃអាចន៍រណាធ្វើធ្យូងអនាម័យ ១ខែរកចំណូលបានជិត៥ពាន់$	https://business-cambodia.com/articles/who-can-make-charcoal-for-1-month-earns-nearly-5-000	លោកលី សុវណ្ណដា មានគំនិតច្នៃអាចម៍រណារទៅ ជាធ្យូងអនាម័យដែលអាចរកចំណូលបាន៤ពាន់ដុល្លារទៅ៥ពាន់ដុល្លារក្នុងមួយខែ ខណ:ដែលបច្ចុប្បន្នធ្យូងអនាម័យកំពុងមានតម្រូវការនៅតាមហាង និងមានតម្លៃសមរម្យ។ លោកលី សុវណ្ណដា អាយុ ២៨ឆ្នាំជាអ្នកច្នៃអាចម៍រណារផលិតចេញជាធ្យូងអនាម័យ បានប្រាប់ក្រសួងព័ត៌មានថា លោកបានបើកសិប្បកម្មកែច្នៃអាចម៍រណារយកមកធ្វើជាធ្យូងអនាម័យដើម្បីផ្គត់ផ្គង់ក្នុងស្រុកក៏ដូចជានាំចេញទៅកាន់រាជធានីខេត្តផ្សេងៗ ជាង២ឆ្នាំមកហើយ បន្ទាប់ពីទទួលបានការគាំទ្រខ្លាំងពីអ្នកប្រើប្រាស់។ លោកបានបន្តថា សម្រាប់បច្ចេកទេសក្នុងការផលិតធ្យូងអនាម័យគឺលោកបានសិក្សាតាមអិនធើណិតផង និងមាន ការផ្ដល់មតិយោបល់ ពីមិត្ត ភក្តិក៏ដូចជាការស្វែងយល់តម្រិះវិជ្ជាខ្លះៗពីជនជាតិចិនដែលធ្លាប់បានធ្វើការជាមួយ គ្នា។លោកបានបន្ថែមថា ក្នុងមួយខែលោកអាចផលិតធ្យូងអនាម័យបានប្រមាណ១០ទៅ ១៥តោនក្នុងមួយខែនិងអាចរកចំណូលបានពីចន្លោះ ៤ពាន់ដុល្លារទៅ៥ពាន់ ដុល្លារក្នុងមួយខែ។ លោកបានបញ្ជាក់ថា មូលហេតុដែលលោកបើកសិប្ប កម្មកែច្នៃអាចម៍រណារមកធ្វើធ្យូងអនាម័យដោយលោកក្រឡេកឃើញពីទីផ្សារក្នុងពេលបច្ចុប្បន្នធ្យូងអនាម័យ កំពុងមានទីផ្សាល្អជាពិសេសចង់រួមចំណែកក្នុងការលុប បំបាត់ការកាប់បំផ្លាញព្រៃឈើយកមកផលិតជាធ្យូងសម្រាប់យកមកប្រើប្រាស់ប្រចាំថ្ងៃ។ សូមបញ្ជាក់ថា សិប្បកម្មផលិតធ្យូងអនាម័យរបស់លោក លី សុវណ្ណដាស្ថិតនៅ ភូមិរលួស ឃុំអូរ ស្រុកភ្នំស្រួច ខេត្តកំពង់ស្ពឺបង្កើតនៅឆ្នាំ ២០២១ ដោយសព្វថ្ងៃមានការបញ្ជាទិញពីអតិថិជននៅខេត្តព្រះសីហនុ កោះកុង និងនៅរាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T09:43:32.501Z", "category": "ចាប់ផ្តើមអាជីវកម្ម", "views": 414, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កំពុងរកស៊ីខាតខ្លាំង ក្នុងគ្រាវិបត្តិសេដ្ឋកិច្ច ម្ចាស់អាជីវកម្មត្រូវប្រញាប់ធ្វើរឿង៣នេះបន្ទាន់បើមិនចង់ក្ស័យធន	https://business-cambodia.com/articles/doing-business-during-crisis	នៅក្នុងដំណាក់កាលដែលពិភពលោកទើបងើបពីវិបត្តិនៃជំងឺកូវីដ១៩ និងចំហាយសេដ្ឋកិច្ចកំពុងប្រឈមនឹងវិបត្តិ មានអាជីវកម្មជាច្រើន ដែលកំពុងជួបនូវបញ្ហាការលក់ដូរ ជាពិសេសនោះគឺការរកស៊ីខាតបង់ ទាំងប្រាក់ចំណូល និងប្រតិបត្តិការណ៍លើអាជីវកម្មរបស់ខ្លួនជាដើម។ ខាងក្រោមនេះ គឺជារឿងសំខាន់ចំនួន ៣យ៉ាង ដែលម្ចាស់អាជីវកម្មប្រញាប់ត្រូវធ្វើបន្ទាន់ បើមិនចង់ឱ្យអាជីវកម្មក្ស័យធន៖ ១. កាត់បន្ថយការចំណាយ៖ តាមរយៈការជួបសម្ភាសន៍ជាមួយម្ចាស់អាជីវកម្មជាច្រើន ពួកគាត់សុទ្ធតែបានផ្ដល់អនុសាសន៍ដូចគ្នាថា នៅក្នុងស្ថានភាពនេះគួរតែផ្ដោតទៅលើការគ្រប់គ្រងហិរញ្ញវត្ថុក្រុមហ៊ុនឱ្យបានហ្មត់ចត់បំផុត ជាពិសេសគឺទាក់ទងទៅនឹងការចំណាយផ្សេងៗ ត្រូវតែចំគោលដៅ ឬចំណាយហើយវាអាចជួយបង្កើតចំណូល ឬធ្វើឱ្យគេស្គាល់អាជីវកម្មយើងកាន់តែច្រើន ជួយដល់ការលក់ឱ្យកើនជាងមុនទៀតរឹតតែប្រសើរ។ ២. ផ្តោតលើការផ្តល់សេវាកម្មឱ្យបានល្អបំផុត៖  នៅក្នុងស្ថានដែលយើងមិនអាចកែប្រែស្ថានការណ៍ខាងក្រៅបាន យើងគួរព្យាយាមកែប្រែស្ថានការណ៍ខាងក្នុង ជាពិសេសផ្ដោតលើការពង្រឹងគុណភាពផលិតផល ឬសេវាកម្ម ប្រព័ន្ធគ្រប់គ្រងជាដើម ធ្វើយ៉ាងណាឱ្យអតិថិជនមានការពេញចិត្តចំពោះផលិតផល ឬសេវាកម្មរបស់អ្នកឱ្យកាន់តែខ្លាំងទ្វេដង។ នៅក្នុងកាលៈទេសៈនេះ យើងគួរផ្ដោតលើការកសាងអថិតិជនស្មោះត្រង់ជាមួយអាជីវកម្មរបស់អ្នក ទើបគេបន្តទិញផលិតផល ឬសេវាកម្មរបស់អ្នកម្ដងហើយម្ដងទៀត។ ៣. ផ្លាស់ប្តូរទម្រង់អាជីវកម្មរបស់ខ្លួន៖ នៅក្នុងស្ថានភាពបែបនេះ អ្នកណាដែលពូកែបត់បែនគឺមានឱកាសរស់ រីឯអ្នកដែលនៅទ្រឹង ឬបន្តធ្វើអ្វីដែលខ្លួនធ្លាប់ធ្វើ អាចប្រឈមនឹងការដួលរលំ។ អាស្រ័យហេតុនេះហើយ អ្នកអាចបំប្លែងអាជីវកម្មអ្នកឱ្យទៅជាទម្រង់ផ្សេងៗ ដើម្បីធ្វើយ៉ាងណាអាចបន្តរកចំណូលខ្លះៗដើម្បីទ្រទ្រង់អាជីវកម្មឱ្យរស់បន្ត។ ឧ. អាជីវកម្មដែលធ្លាប់តែលក់តាមហាង អាចប្ដូរមកជាលក់តាមអនឡាញ ឬភោជនីយដ្ឋានមួយចំនួនបានបំប្លែងពីការលក់ក្នុងហាង មកបើកជាតូបតូចៗលក់ក្បែរអតិថិជនគោលដៅជាដើម។ នៅក្នុងគ្រាដែលពិភពលោកមានវិបត្តិ អាជីវកម្មដែលផ្សារភ្ជាប់ខ្លួនជាមួយនឹងបច្ចេកវិទ្យា មានអត្រាសង្ឃឹមរស់ខ្ពស់ជាងមុនជានិច្ច៕ ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T09:40:02.826Z", "category": "ភាពជាអ្នកដឹកនាំ", "views": 303, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មកស្គាល់កន្លែងចិញ្ចឹមបង្កងអូស្ត្រាលី ២ទីតាំង ប្រើក្បួនចិញ្ចឹមពិសេសៗ អាចលក់១គីឡូ២០ទៅ៣០$	https://business-cambodia.com/articles/lopster-in-cambodia	កាលពីប៉ុន្មានឆ្នាំកន្លងទៅ ការចិញ្ចឹមបង្កងទឹកសាប ឬបង្កងអូស្រ្តាលីពេញនិយមខ្លាំងមែនទែនដោយសារតែវាមានតម្លៃថ្លៃ ហើយបច្ចេកទេសក្នុងការចិញ្ចឹមក៏មិនសូវច្រើនឡើយ ហើយក្រោយៗមកក៏ស្ងាត់ទៅវិញ ប៉ុន្តែក៏មានបងប្អូនមួយចំនួនព្យាយាមចិញ្ចឹមសម្រាប់ផ្គត់ផ្គង់ក្នុងទីផ្សារ ខណៈដែលទីផ្សារធំ ហើយអ្នកផ្គត់ផ្គង់វិញគឺមានតិចតួចបំផុត ។ តួយ៉ាងកសិករពីររូបដែលមកពីខេត្តខុសគ្នា កំពុងតែចិញ្ចឹមបង្កងអូស្រា្តលីបែបធម្មជាតិ កំពុងតែហុចផល ហើយលក់បានថ្លៃថែមទៀត ផងនៅលើទីផ្សារ ។  ងាកទៅកាន់អ្នកចិញ្ចឹមបង្កងទីមួយមានឈ្មោះថា លោក ថន សុជាតិ អ្នករស់នៅទឹកដីខេត្តសៀមរាប បានឱ្យដឹងថាគាត់ចិញ្ចឹមបង្កងអូស្រ្តាលី បានរយៈពេលមួយឆ្នាំមកហើយ បង្កងប្រភេទនេះមានទីផ្សារល្អ និងមិនសូវមានហានិភ័យទេ ដោយអាចលក់បានចាប់ពី២០ ទៅ ៣០ដុល្លារ ក្នុងមួយគីឡូក្រាម។ ចំណែកឯការធ្វើវិញក៏ងាយស្រួល សម្រាប់ការចិញ្ចឹមបង្កងនេះដែរ វាមិនសូវជាមានផលលំបាកអ្វីច្រើនទេ ជាពិសេសវាងាយស្រួលក្នុងការរកចំណី ដោយសារតែបង្កងអូស្រ្តាលីនេះគឺវាស៊ី ពោតស្ងោរ ល្ពៅស្ងោរ សណ្ដែកស្ងោរ សណ្ដែកបណ្ដុះ និងប្រភេទសាច់អ្វីក៏វាស៊ីបានដែរ ។  ចំពោះបច្ចេកទេសនៃការចិញ្ចឹមវិញ សម្រាប់កសិករជាដំបូង យើងត្រូវរើសប្រភេទ ពូជបង្កងដែលយើងចង់ចិញ្ចឹម អាចសាកល្បងចិញ្ចឹមក្នុងតង់ ឬអាងទឹកថ្ម ឱ្យស៊ីពោត សណ្ដែក ល្ពៅ ដែលស្ងោរហើយ ជាចំណីអាហារ សម្រាប់ការប្ដូរទឹកបើសិនជាយើងមើលឃើញថា ទឹកនោះល្អក់ខ្លាំង ឬ មានក្លិនស្អុយ ចាំយើងលាងសម្អាតដូរទឹកចេញ។ ដើម្បីចិញ្ចឹមបង្កងទទួលបានផលល្អ  ផ្ដោតសំខាន់ទៅលើទឹក កាលណាដែលយើងរៀបចំទឹក ត្រូវយើងក៏ងាយស្រួលក្នុងការចិញ្ចឹមដែរ ហើយសម្រាប់បង្កងនេះទៀតសោតវាមិនរើសទឹកទេ ទឹកអីក៏ចិញ្ចឹម បានដែរទឹកអណ្ដូង ទឹករដ្ឋ ទឹកស្រះក៏ ចិញ្ចឹមបានដែរ អាស្រ័យលើការដែលយើងយកមកច្នៃប្រើប្រាស់ របស់យើងជាក់ស្ដែង។ សម្រាប់ការ ផ្ដល់ចំណីវិញយើងអាចដាក់ តែពេលល្ងាច ក៏បានដែរ សម្រាប់បងប្អូនដែលគាត់ចង់ចិញ្ចឹមតែមិនសូវមានពេល គាត់ដាក់តែពេលល្ងាចទៅ ទាល់តែពេលល្ងាចទើបវាចេញមកស៊ី តែបើមានពេលគ្រប់គ្រាន់គាត់អាចដាក់ពេលព្រឹកនិងពេលល្ងាច គ្រាន់តែថាពេលព្រឹក វាចេញស៊ីចំណីតែ៣០ភាគរយទេ បានន័យថាវាស៊ីតិចជាងពេលល្ងាច។ ចំណឯអ្នកចិញ្ចឹមបង្កងមួយរូបទៀតនោះគឺលោក សារ៉ុន បូណា បានប្រាប់ឱ្យដឹងថា បច្ចុប្បន្នលោកកំពុងតែបម្រើការងារនៅក្នុងប្រទេសកូរ៉េ រយៈពេលប្រមាណជា៥ឆ្នាំហើយ លោកសង្កេតឃើញថាទីផ្សារបង្កងវានៅមានចន្លោះខ្វះខាតនិងមានទីផ្សារខ្ពស់ណាស់នៅក្នុងស្រុកខ្មែរ លោកបានសាកល្បងចិញ្ចឹមបង្កងត្រឹមតែ១ស្រះប៉ុណ្ណោះ ហើយការចិញ្ចឹមបង្កងនេះដែរ លោកមិនបានចិញ្ចឹមដោយផ្ទាល់នោះទេ ប៉ុន្តែជាឱពុកអ្នកមើលការខុសត្រូវ ដោយលោកគ្រាន់តែផ្តល់ដើមទុន និងបច្ចេកទេសក្នុងការចិញ្ចឹម។ លោកបានបន្តថា ការចិញ្ចឹមពូជបង្កងអូស្រ្តាលីដំបូងក៏ជួបបញ្ហាមួយចំនួនដែរដោយសារតែពេលនោះនៅស្ទើរបញ្ចេកទេសចិញ្ចឹមនៅឡើយ ហើយណាមួយទ្រឹស្តីផ្សេងចំណែកឯអ្នកអនុវត្តផ្សេង ជាពិសេសនោះគឺការមើលថែបង្កងតែម្តង ដូចជាការដូរទឹក ចំណី និងសុខភាពបង្កងជាដើម ដែលពេលនោះការចំណាយទៅលើចំណីក៏ច្រើនណាស់ដែរ ហើយដំបូងៗចិញ្ចឹមគ្មានចំណេញឡើយ ។ ប៉ុន្តែដោយសារតែចង់ចេះនិងចង់ដឹង បានធ្វើឱ្យលោកមុជកាន់តែជ្រៅទៅលើការចិញ្ចឹមបង្កង ពោលគឺលោកបានទៅរៀនបច្ចេកទេសថែម និងធ្វើការសិក្សារស្រាវជ្រៀវចិញ្ចឹម បូករួមជាមួយបទពិសោធន៍ខ្លះៗ រហូតលោកអាចរកឃើញចំណុចពិសេសមួយ ដែលនោះគឺការកាត់បន្ថយការចំណាយទៅលើចំណី មានន័យថាចំណីគឺជារឿងសំខាន់បំផុតរបស់បង្កង ហើយក៏ចំណាយច្រើនដែរ ប្រសិនបើអាចកាត់បន្ថយបានចិញ្ចឹមដឹងតែចំណេញ ។  ដូច្នេះលោកបានសាកល្បងផ្លាស់ប្តូរចំណីរបស់បង្កង ដោយជំនួសមកការទិញផ្លែល្លៅដែលមិនសូវមានទីផ្សារ ហើយនិងស្បែកគោលក់នៅតាមផ្សារយកមកស្ងោរឱ្យបង្កងស៊ី ជាលទ្ធផលឃើញថាបង្កងវាចូលចិត្តស៊ីខ្លាំងមែនទែន ហើយការធំធាត់របស់បង្កងក៏មិនចាញ់ការឱ្យចំណីសម្រេចដែរ អ្វីដែលសំខាន់នោះគឺកាត់បន្ថយការចំណាយបានច្រើន ដែលធ្វើឱ្យលោកចាប់ផ្តើមទិញមេបាបង្កងដាក់បន្ថែមទៀត រហូតកើនរាប់ម៉ឺនក្បាលនិងពង្រីកកន្លែងចិញ្ចឹមសរុបចំនួន៣៨ស្រះ ហើយក្នុង១ស្រះចន្លោះពី៤ពាន់ទៅ៥ពាន់ក្បាល ដោយក្នុងនោះមានបង្កងសាច់ មេបាពូជ និងកូនសម្រាប់លក់បន្ត ។  តួយ៉ាងសម្រាប់កសិដ្ឋានចិញ្ចឹមបង្កងរបស់លោក មិនពិបាកនៅក្នុងការលក់ឡើយ ប៉ុន្តែក៏បូករួមការចេះធ្វើទីផ្សែរផងដែរ យ៉ាងណាមិញនៅក្នុងការលក់បង្កង លោកបានធ្វើការទំនាក់ទំនងជាមួយម្ចាស់ភោជនីយដ្ឋានមួយចំនួននៅក្នុងទីក្រុងភ្នំពេញ និងក្រុងព្រះសីហនុដើម្បីលក់បង្កង ហើយជាលទ្ធផលនោះ ភាគច្រើនតាមភោជនីយដ្ឋានបានបញ្ជាទិញបោះដុំច្រើនៗ ដើម្បីផ្គត់ផ្គង់នៅក្នុងហាង ដោយតម្លៃលក់បង្កងសាច់នាពេលបច្ចុប្បន្ននេះប្រមាណ ២០ដុល្លារក្នុងមួយគីឡូ ចំណែកឯបង្កងពងឬមេបាពូជវិញតម្លៃប្រមាណជា៣០ដុល្លារ ដោយក្នុងមួយខែអាចបញ្ចេញបានជាង ២០០គីឡូ ។ អត្ថបទដោយ : នៅ ហៀង Tell :010785134	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T09:39:19.202Z", "category": "កំពូលអ្នកលក់", "views": 368, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
គេធ្វើការ៣ឆ្នាំឡើងអ្នកគ្រប់គ្រង យើង៣ឆ្នាំដែរតែមិនឡើងតំណែងប្រាក់ខែ ព្រោះអាចមានបញ្ហានេះ	https://business-cambodia.com/articles/reason-don-t-get-promoted-and-increased-salary	នៅក្នុងសង្គមការងារ ប្រសិនបើធ្វើការឱ្យគេ៣ឆ្នាំហើយ អ្នកមិនទទួលបានការឡើងតំណែង ឬប្រាក់ខែទេ មានន័យថាអ្នកកំពុងមានបញ្ហាអ្វីមួយហើយ។ ជាក់ស្ដែងក្នុងសង្គមការងាររវាងមនុស្ស២នាក់ ដែលចាប់ផ្ដើមអាជីពស្មើរគ្នា ៣ឆ្នាំក្រោយគេអាចឡើងតំណែងដល់អ្នកគ្រប់គ្រង ឬឡើងប្រាក់ខែរាប់ពាន់ រីឯម្នាក់ទៀតបែរស្ថិតនៅតំណែងដដែល ប្រាក់ខែដដែល នោះមានន័យថាបុគ្គលទី២នេះ កំពុងតែប្រឈមនឹងបញ្ហាធំៗដូចខាងក្រោមនេះហើយ។ តើអ្វីជាកត្តាដែលធ្វើឱ្យបុគ្គលិកម្នាក់ ធ្វើការឱ្យគេ៣ឆ្នាំដែរតែមិនឡើងតំណែង ឬប្រាក់ខែសោះនោះ? ១. ធ្វើការគ្មានគោលដៅ ប្រសិនបើអ្នកសួរបុគ្គលដែលធ្វើការឡើងតំណែង ឬប្រាក់ខែលឿន នោះពួកគាត់សុទ្ធតែជាមនុស្សដែលមានគោលដៅ និងខំប្រឹងធ្វើការងារឱ្យត្រូវនឹងគោលដៅជានិច្ច។ យើងចាំបាច់ត្រូវដឹងអ្វីដែលខ្លួនចង់បាន ផ្លូវដែលត្រូវដើរ និងរឿងដែលត្រូវធ្វើដើម្បីសម្រេចគោលដៅនោះជាមុនសិន ទើបចុងក្រោយអាចទៅដល់ចំណុចដែលអ្នកចង់បាននោះ។ ក្នុងការធ្វើការងារក៏ដូចគ្នា ប្រសិនបើអ្នកគ្មាន គោលដៅក្នុងអាជីពដែលអ្នកកំពុងធ្វើ ថា៣ឆ្នាំក្រោយចង់ឡើងដល់ចំណុចណាមួយទេ អ្នកនឹងធ្វើការងារក្នុងតំណែង ឬទទួលបានប្រាក់ខែដដែលជាក់ជាមិនខាន។ ២. បញ្ហាបទពិសោធន៍ក្រិន ប្រសិនបើអ្នកធ្វើការងារដដែលៗអស់រយៈពេល៣ឆ្នាំ មិនបានធ្វើរឿងអ្វីដែលថ្មីប្លែកទេនោះ អ្នកនឹងប្រៀបបាននឹងបុគ្គលិករ៉ូបូត ឬបុគ្គលិកមនុស្សយន្ត។ ទន្ទឹមនឹងនេះដែរ អ្នកធ្វើរឿងដដែលៗ៣ឆ្នាំ មិនមែនមានន័យថា អ្នកមានបទពិសោធន៍ការងារ៣ឆ្នាំនោះទេ តែវាមានន័យថា បទពិសោធន៍របស់អ្នកកំពុងនៅក្រិន ហើយខ្ជះខ្ជាយពេលវេលាធ្វើរឿងដដែលៗអស់រយៈពេល២ឆ្នាំទៀតផង។ ដូច្នេះត្រូវខំប្រឹងអភិវឌ្ឍន៍ខ្លួនធ្វើរឿងថ្មីៗឱ្យច្រើន ពង្រឹងសមត្ថភាព រៀនជំនាញថ្មីៗឱ្យច្រើន ដើម្បីអាចផ្ដល់គុណតម្លៃដល់ក្រុមហ៊ុនកាន់តែច្រើន ទើបអ្នកអាចឡើងតំណែង ឬប្រាក់ខែឆាប់រហ័ស។ ៣. គ្មានជំនាញភាពជាអ្នកដឹកនាំក្នុងខ្លួន ចង់ធ្វើជាអ្នកគ្រប់គ្រងគេ ប៉ុន្តែគ្មានភាពជាអ្នកដឹកនាំក្នុងខ្លួន ទោះបីអាចធ្វើការងារបានល្អយ៉ាងណាក៏មិនប្រាកដថា ថ្នាក់លើហ៊ានតម្លើងតំណែងឱ្យអ្នកធ្វើជាអ្នកគ្រប់គ្រងនោះដែរ ព្រោះអ្នកមិនអាចដឹកនាំខ្លួនឯង និងមនុស្សក្រោមបង្គប់ឱ្យរីកចម្រើន។ មិនថាការធ្វើការងារ ការចេញរកស៊ី ឬការដឹកនាំជីវិត ជំនាញដឹកនាំគឺពិតជាសំខាន់បំផុត ដូច្នេះអ្នកគួរតែខំប្រឹងកសាងវាឱ្យខ្លាំងពូកែពីពេលនេះតទៅ។ ៤. មិនហ៊ានស្នើសុំក្នុងការឡើងតំណែង ឬប្រាក់ខែ ថ្នាក់លើ មិនមែនជាគ្រូទាយនោះទេ ដូច្នេះប្រសិនបើអ្នកមិនប្រាប់ ឬបង្ហាញអ្វីដែលអ្នកចង់បានទេ គេក៏មិនអាចដឹងថាអ្នកចង់បានអ្វីនោះដែរ។ សម្រាប់មុខតំណែង ឬប្រាក់ខែក៏ដូចគ្នា ប្រសិនបើអ្នកពិតជាជឿជាក់ថាខ្លួនឯង ពិតជាអាចផ្ដល់លទ្ធផល ផ្ដល់ផលចំណេញ ខ្លួនមានសមត្ថភាព ដើម្បីសម្រេចអ្វីដែលក្រុមហ៊ុនចង់បាន កុំខ្លាចក្នុងការស្នើរសុំឡើងតំណែង ឬប្រាក់ខែ ព្រោះពេលដែលអ្នកហ៊ានស្នើសុំ ថ្នាក់លើក៏គិតថា អ្នកពិតជាបានត្រៀមខ្លួនរួចរាល់ហើយ សម្រាប់មុខតំណែងតួនាទីនោះ។ ជារួមមកវិញ អ្នកត្រូវរកឱ្យឃើញបញ្ហា និងដឹងថាខ្លួនឯងចង់បានអ្វីឱ្យពិតប្រាកដជាមុនសិន ទើបមានភាពងាយស្រួលក្នុងការស្វែងរកមធ្យោបាយ ដើម្បីសម្រេចអ្វីដែលអ្នកចង់បាន។ សម្រាប់អ្នកវិញ តើយល់ថា កត្តាអ្វីខ្លះដែលធ្វើឱ្យបុគ្គលិកម្នាក់ធ្វើការ ៣ឆ្នាំដែរ តែមិនឡើងតំណែង ឬប្រាក់ខែ? ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T08:38:29.008Z", "category": "ភាពជាអ្នកដឹកនាំ", "views": 394, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
បំណុលក៏អស់ទ្រព្យក៏កើន! មានម៉ាស៊ីនផលិតលុយ ៣ប្រភេទនេះ អ្នកនឹងមានលំហូរសាច់ប្រាក់មិនចេះដាច់	https://business-cambodia.com/articles/3-special-income-souses	នៅពេលដែលគេជជែកអំពីវិធីដោះបំណុលឱ្យបានលឿន គេនឹងនិយាយដល់ការបង្កើនចំណូលឱ្យបានច្រើនជាងមុន។ ក៏ប៉ុន្តែដើម្បីឱ្យចំណូលកាន់តែកើន យើងមិនអាចពឹងផ្អែកតែលើប្រាក់ខែ ឬការធ្វើការបន្ថែមតែមួយមុខនោះឡើយ។ ពាក់ព័ន្ធនឹងចំណូល អ្នកជំនាញហិរញ្ញវត្ថុរបស់គេហទំព័រ MSG បានបង្ហើបពីម៉ាស៊ីនផលិតលុយ ៣ប្រភេទដែលជួយឱ្យលំហូរសាច់ប្រាក់របស់អ្នកមានភាពរលូន និងមានចំណូលកើនជាលំដាប់។ ១. ចំណូលសកម្ម នេះគឺជាប្រភពចំណូលចម្បង ដែលអាចមានជាប្រាក់ខែ ឬប្រាក់ចំណេញដែលទទួលបានពីអាជីវកម្មផ្ទាល់ខ្លួន។ ប្រាក់ខែជាប្រភេទចំណូលដែលពិបាកដំឡើង បើចង់បានប្រាក់ខែច្រើន មនុស្សត្រូវបន្ថែមម៉ោងធ្វើការ។ នៅពេលដែលវ័យកាន់តែកើន លទ្ធភាពនៃការបង្កើនម៉ោងធ្វើការនឹងថយចុះ។ វាក៏ព្រោះតែសមត្ថភាពនៃការបំពេញការងារកាន់តែថយចុះ ហេតុនេះគេសង្គេតឃើញថាមនុស្សអាចរកចំណូលពីប្រាក់ខែបានច្រើន គឺស្ថិតនៅវ័យកណ្ដាល។ ២. ចំណូលផលបត្រ វាគឺជាចំណូលពីការវិនិយោគ ឬជាការទទួលបានផលចំណេញពីលើការបណ្ដាក់ទុន។ ចំណូលប្រភេទជា តម្រូវឱ្យមានការចំណាយទុនជាមុនសិន នឹងរង់ចាំឱកាសលក់យកផលចំណេញ។ អាចជាការវិនិយោគលើភាគហ៊ុន ឬទិញផ្ទះទុកលក់ជាដើម ដែលរូបភាពទាំងនេះគេហៅថា ចំណេញដើមទុន។ ទិញក្នុងតម្លៃទាប ទុកដល់ឡើងថ្លៃបានលក់យកចំណេញ ដូច្នេះវាមិនទាក់ទងជាមួយនឹងម៉ោងធ្វើការទេ អ្នកមិនចាំបាច់ហត់ធ្វើការថែមម៉ោង ក៏អាចរកប្រាក់ចំណេញបាន។ ៣. ចំណូលអកម្ម ចំណូលមួយនេះ វាប្រហាក់ប្រហែលទៅនឹងចំណូលផលបត្រដែរ ព្រោះថាវាជាការចាយទុនដើម្បីទាញយកប្រាក់ចំណេញដូចគ្នា។ ខុសគ្នាត្រង់ថានៅក្នុងចំណូលអកម្ម មិនមែនជាការទិញទុកលក់ពេលឡើងថ្លៃទេ តែជាការចំណេញថ្លៃជួល ចំណេញលើការប្រាក់ ឬចំណេញភាគលាភជាដើម។ ឧទាហរណ៍ដូចជាការ ទិញផ្ទះ ឬខុនដូដាក់ជួលយកជាចំណូលប្រចាំខែឬប្រចាំឆ្នាំ។ មួយវិញទៀតអាចជាការចំណាយលុយទិញភាគហ៊ុន ហើយទុកដល់រយៈពេលមួយដែលម្ចាស់ក្រុមហ៊ុនធ្វើការបែងចែកភាពលាភ ឬភាគរយប្រាក់ចំណេញ។ គួរបញ្ជាក់ផងដែរថា ចំណូលទាំង៣ប្រភេទខាងលើនេះ សុទ្ធតែមានសារៈសំខាន់ណាស់នៅក្នុងជីវិតរស់នៅប្រចាំថ្ងៃ។ ហើយចំណូល ២ប្រភេទចុងក្រោយ អាចលេចចេញជារូបរាងបាន អាស្រ័យទៅលើ ចំណូលសកម្មដែលជាប្រភពចំណូលចំបង។ នៅពេលដែលមានចំណូលសកម្មហើយ អ្នកត្រូវចេះចាត់ចែង សន្សំទុកដាក់ឱ្យបានត្រឹមត្រូវ បន្ទាប់មកស្វែងរកឱកាសវិនិយោគដើម្បីទទួលបានផលចំណេញបន្ថែម ទុកធ្វើជាដើមទុន ទិញទ្រព្យធំៗ ក៏ដូចជាចាប់ឱកាសវិនិយោគធំៗដើម្បីយកចំណេញជាប្រចាំ ដែលហៅថាចំណូលអកម្ម ទោះកំពុងគេងលក់ក៏វាបង្កើតចំណូលឱ្យអ្នកជានិច្ច៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T08:28:21.452Z", "category": "ហិរញ្ញវត្ថុ", "views": 2625, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ចូលខ្មែរលែងលំបាកហើយ!ខណៈរាជរដ្ឋាភិបាលសម្រេចដកបំរាមទាំងនេះពីជនបរទេស	https://business-cambodia.com/articles/covid-19-romove-two-ban-for-foreigners	បន្ទាប់ពីជំងឺកូវីដ១៩ មានសភាពធូរស្រាលជាងមុន ពេលនេះរាជរដ្ឋាភិបាលកម្ពុជាសម្រេចដកវិធានការសុខាភិបាលចំនួន២ សម្រាប់ជនបរទសដែលធ្វើដំណើរមកកម្ពុជា។ នេះបើតាមសេចក្តីជូនដំណឹងរបស់ក្រសួងសុខាភាល បានចេញផ្សាយនៅថ្ងៃទី០៣ ខែកញ្ញា ឆ្នាំ២០២២។ សម្រាប់វិធានការចំនួន២ នោះរួមមានដូចខាងក្រោម៖ ១.ដកចេញនូវវិធានការដែលតម្រូវឱ្យអ្នកដំណើរមកពីបរទេសទាំងអស់ ទាំងច្រកផ្លូវគោក ផ្លូវទឹក និងផ្លូវអាកាស បង្ហាញសេចក្ដីប្រកាសសុខភាពរបស់អ្នកដំណើរ និង បណ្ណ ឬ វិញ្ញាបនបត្រចាក់វ៉ាក់សាំងកូវីដ១៩ ពេញលេញ នៅពេលដល់កម្ពុជា។ ២.បន្តរក្សាទុកនូវម៉ាស៊ីនវាស់ កំដៅពីចម្ងាយ នៅតាមច្រកទ្វាចេញ ចូលប្រទេស ព្រមទាំងរក្សាទុកមន្រ្តីទទួល បន្ទុកការងារចត្តាឡីស័ក មួយចំនួននៅតាមច្រកទ្វារព្រំដែន ដើម្បីពិនិត្យ ផ្ដល់យោបល់ចំពោះអ្នកដំណើរដែលមានរោគសញ្ញាឬ អ្នកជំងឺដែលមានតម្រូវការជាយថាហេតុ។ នៅក្នុងសេចក្ដីជូនដំណឹងបានបន្ថែមថាទោះបីជាការកែសម្រួលនូវវិធានការសុខាភិបាលដូចដែលមាននៅខាងលើក៏ដោយ ក្រសូងសុខាភិបាលក៏បានអំពាវនាវដល់ប្រជាពលរដ្ឋឬអ្នកដំណើរដែលពុំទាន់បានចាក់វ៉ាក់សាំងកូវីដ១៩ ដូសមូលដ្ឋាន ឬដូសជំរុញ អញ្ជើញទៅចាក់នៅតាមទីកន្លែងចាក់វ៉ាក់សាំងដែលមាននៅតាមរាជធានី ខេត្តដោយពុំតម្រូវឱ្យបង់ប្រាក់ឡើយ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T08:18:55.355Z", "category": "ព័ត៌មានថ្មីៗ", "views": 184, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មកស្គាល់ប្រវត្តិនិងការងាររបស់អគ្គនាយកផ្សារទំនើប AEON Mall ឆ្លងកាត់បែបណាខ្លះ?	https://business-cambodia.com/articles/who-is-aeon-mall-chairman	ពេលដែលនិយាយដល់ផ្សារទំនើបដែលធំជាងគេក្នុងរាជធានីភ្នំពេញ គេប្រាកដជាជ្រាបច្បាស់ហើយអំពីផ្សារទំនើបអ៊ីអនម៉លដែលជាយីហោលំដាប់មួយរបស់ជប៉ុនដែលឈរចង្រ្កឹងៗនៅតាមបណ្តាយមហាវិថីសម្តេចសុធារស។ យ៉ាងណាមិញតើអគ្គនាយកប្រតិបត្តិរបស់ផ្សារទំនើបមួយនេះជានរណា? មានប្រវត្តិសិក្សានិងស្នាដៃការងារយ៉ាងណាខ្លះ? លោក Noriyuki Murakami / Chairman   លោក Noriyuki Murakami គឺជាសហគ្រិនជនជាតិជប៉ុនកើតនៅថ្ងៃទី ០៣ខែមេសា ឆ្នាំ១៩៥១ ។ សហគ្រិនវ័យ៧១ ឆ្នាំរូបនេះបានទទួលការសិក្សាអប់រំនៅសកលវិទ្យាល័យ Tohoku Gakuin នាទីក្រុង Sendai ប្រទេសជប៉ុន។ ខាងក្រោមនេះគឺជាសមិទ្ធិផលនិងស្នាដៃការងាររបស់លោក៖ ខែ មីនា ឆ្នាំ ១៩៧៤៖  បានចូលបម្រើការងារជាមួយក្រុមហ៊ុន JUSCO Co., Ltd. (ឥឡូវ AEON Co., Ltd.) ខែ ឧសភា ឆ្នាំ ២០០០៖   នាយក អ្នកគ្រប់គ្រងទូទៅ ផ្នែកលក់ទំនិញ JUSCO Co., Ltd. ខែកុម្ភៈ ឆ្នាំ២០០២៖ នាយក អ្នកគ្រប់គ្រងទូទៅ ផ្នែកលក់ទំនិញ SSM AEON Co., Ltd. ខៃឧសភា ឆ្នាំ២០០៣៖ នាយកប្រតិបត្តិ AEON Co., Ltd. ខែកុម្ភៈ ឆ្នាំ២០០៤៖ អ្នកគ្រប់គ្រងនាយកប្រតិបត្តិ ផែនការលក់ AEON Co., Ltd. ខែឧសភា ឆ្នាំ២០០៦៖ នាយកគ្រប់គ្រងជាន់ខ្ពស់ ផ្នែកលក់AEON MALL Co., Ltd. ខែមេសា ឆ្នាំ២០០៧៖  ប្រធាន និងនាយកប្រតិបត្តិ AEON MALL Co., Ltd. ខែឧសភា ឆ្នាំ២០១១៖  ប្រធាន AEON MALL Co., Ltd. (ដល់បច្ចុប្បន្ន) ខែមីនា ឆ្នាំ២០១២៖ អនុប្រធានប្រតិបត្តិជាន់ខ្ពស់,ទីប្រឹក្សា CEO, AEON Co., Ltd.តំណាងក្រុមហ៊ុន Tohoku AEON Co., Ltd. ខែមីនា ឆ្នាំ២០១៤៖ អនុប្រធានប្រតិបត្តិ AEON Co., Ltd.តំណាងក្រុមហ៊ុន Tohoku AEON Co., Ltd. ខែឧសភា ឆ្នាំ ២០១៤៖ ទីប្រឹក្សាសាជីវកម្ម AEON Co., Ltd.តំណាងក្រុមហ៊ុនតូហូគូ AEON Co., Ltd. (ដល់បច្ចុប្បន្ន) យោងតាមគេហទំព័ររបស់ផ្សារទំនើបអ៊ីអនបានឱ្យដឹងថាលោក Noriyuki Murakami បច្ចុប្បន្នគឺជា Chairman នៃក្រុមហ៊ុន AEON MALL Co., Ltd ដែលមានសាខានៅជុំវិញពិភពលោក។ គួរជម្រាបផងដែរថាផ្សារទំនើបអ៊ីអលម៉លភ្នំពេញបានចូលមកបម្រើតម្រូវការរបស់ប្រជាជនកម្ពុជាប្រមាណជិត១០ឆ្នាំមកហើយពោលចាប់តាំងពី ខែវិច្ឆកា ឆ្នាំ២០១២មកម្ល៉េះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T08:17:23.277Z", "category": "ភាពជាអ្នកដឹកនាំ", "views": 595, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ចង់ក្លាយជាអ្នកលក់ឆ្នើម អ្នកជំនាញ២រូប បង្ហើបទិចនិកទប់ទល់ភ្ញៀវពិបាកៗ ឱ្យត្រឡប់ទិញផលិតផលវិញ	https://business-cambodia.com/articles/become-a-saller	នៅក្នុងការរកស៊ីលក់ដូរគឺតែងតែជួបភ្ញៀវគ្រប់ជំពូក ភ្ញៀវខ្លះក៏ស្រួលចំណែកឯភ្ញៀវខ្លះទៀតក៏ពិបាក ទៀមទារឱ្យអ្នកលក់ត្រូវមានភាពអំណត់យ៉ាងខ្លាំង ប្រសិនបើភ្ញៀវខឹកហើយយើងទៅខឹងភ្ញៀវវិញគឺបាត់បង់គ្រប់យ៉ាង ភ្ញៀវប្រៀបដូចស្តេច មានភ្ញៀវគឺមានលុយ តែអ្វីដែលជាបញ្ហាធំសម្រាប់អ្នកលក់នោះគឺជួបភ្ញៀវពូកែកូរ ។ ជួយមួយគ្នានេះដែរអ្នកជំនាញពីររូប គឺអ្នកស្រី ហេង មួយលាង ដែលជាម្ចាស់ប្រេន L Shop និងលោកឃុត សោភណ្ឌ័ ជាម្ចាស់ហាងលក់សម្លៀកបំពាក់ធំមួយនៅភ្នំពេញ ធ្លាប់បានលើកឡើងស្រដៀងគ្នាពីទិចនិកក្នុងការចងជើងភ្ញៀវពិបាកៗ ដែលមានដូចខាងក្រោមនេះ ៖ ពេលជួបភ្ញៀវក្តៅ៖ គឺអ្នកស្រី ហេង មួយលាង ធ្លាប់បានលើកឡើងយ៉ាងដូច្នេះថា ភ្ញៀវបែបណាក៏គាត់អាចលក់ផលិតផល ឱ្យបានដែរ ជួនកាលភ្ញៀវមកមិនដឹងក្បាលមិនដឹកកន្ទុយ ខឹងមកពីណា ក៍នៅតែលក់បាន សំខាន់យើងជាអ្នកលក់ត្រូវធ្វើចិត្តឱ្យត្រជាក់ ពោលគឺអ្នកស្រីបង្រៀនបង្គលិកទាំងអស់ត្រូវតែចិត្តត្រជាក់ជាមួយភ្ញៀវ ទោះបីជួបភ្ញៀវបែបណាក៏ដោយ បន្ទាប់មកសួររកហេតុផលពួកគាត់ ហើយចាប់ផ្តើមដោះស្រាយម្តងមួយៗ អ្វីដែលពិសេសនោះត្រូវផ្អែមជាមួយភ្ញៀវជានិច្ច ដាច់ខាតហាមខឹងភ្ញៀវវិញ ។ ជួបភ្ញៀវពូកែបង្អាប់ពីតម្លៃផលិតផល ៖ លោកឃុត សោភណ្ឌ័ ធ្លាប់បានលើកឡើងថា ភ្ញៀវមួយចំនួនពូកែកូរខ្លាំងមែនទែន ទាក់ទងទៅនឹងតម្លៃផលិតផល លក់តម្លៃបែបនេះបែបនោះ ផលិតផលប្រទេសនេះល្អប្រទេសនោះមិនល្អ ដើររើសពេញតែ ហាង បើយើងជាអ្នកលក់ជួបភ្ញៀវបែបនេះ ត្រូវធ្វើចិត្តឱ្យធ្ងន់ ហើយព្យាយាមប្រាប់ភ្ញៀវពីគុណតម្លៃផលិតផលរបស់យើងឱ្យច្រើន ដោយទុនភ្លន់បំផុត ធ្វើបែបនេះបានទោះបីជាថ្ងៃនេះគាត់មិនទិញ តែថ្ងៃក្រោយអាចនឹងទិញយើងដោយសារតែយើងជាអ្នកលក់ចិត្តទូលាយ ។ ជួបភ្ញៀវពូកែតថ្លៃ ៖ ក្នុងនោះដែរលោក សោភណ្ឌ័ បានលើកឡើងយ៉ាងដូច្នេះថា ភ្ញៀវតថ្លៃវាជាសិទ្ធរបស់របស់ភ្ញៀវ យើងមិនអាចហាមភ្ញៀវមិនឱ្យតថ្លៃបានឡើយ ហើយការតថ្លៃវាបានក្លាយទៅជារឿងធម្មតាទៅហើយនៅក្នុងទីផ្សារ តែជាអ្នកលក់ក៏ត្រូវមានទិកនិចដែរ ត្រង់ចំណុចនេះបានន័យថាភ្ញៀវពូកែតថ្លៃ ត្រូវចេះដាក់តម្លៃឱ្យខ្ពស់បន្តិច ហើយចាំទម្លាក់បន្តិចម្តងៗ ហើយពេលដែលត្រូវតម្លៃដែលយើងចង់លក់គួរតែលក់ តែដាច់ខាតកុំលក់កោភ្ញៀវខ្លាំងពេក ចំណេញល្មមៗបានហើយទើបរកស៊ីបានយូរ ។ អត្ថបទដោយ : នៅ ហៀង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T08:15:42.932Z", "category": "កំពូលអ្នកលក់", "views": 275, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ប្រយ័ត្នចាញ់បោ.ក! នេះជាក្បាច់បោ.កថ្មី២ ដែលអ្នកលក់អនឡាញមួយចំនួនធ្លាប់បានជួបហើយ	https://business-cambodia.com/articles/twonew-ricks-that-online-sellers-be-carefull	ថ្មីៗនេះមានករណីលួចបន្លំ ឆបោ.ក តាមប្រព័ន្ឋអ៊ីនធឺណិតជាច្រើន ជាពិសេសទាក់ទងនឹងការផ្ទេរប្រាក់តាមធនាគារ ជំុវិញបញ្ហានេះ អ្នកស្រី ហួរ សំណាង ម្ចាស់ហាង NR Fashion Shop បាននិយាយថា មានជនខិលខូចមួយចំនួនបានបញ្ជាទិញទំនិញពីអ្នកស្រី រួចហើយបានបង់ប្រាក់តាមរយៈធនាគារ ដោយ Sceenshot បន្លំថាខ្លួនបានបង់ប្រាក់រួចហើយ ទាំងមិនបានចុចពាក្យថាយល់ព្រមនៅឡើយ ខណៈដែលអ្នកលក់ខ្លះកំពុងតែលក់ដាច់ខ្លាំង និងមិនបានចាប់អារម្មណ៍ក៏ដូចជាមិនពិនិត្យឱ្យជាក់លាក់ ហើយផ្ញើររអីវ៉ាន់ឱ្យ។ ចំណែកឯរឿងមួយទៀតដែលអ្នកលក់ត្រូវបានចាញ់បោ.កទាំងមិនដឹងខ្លួននោះគឺ ជនឆ.បោកទាំងនោះ បានចុចពាក្យថា យល់ព្រម ចំណាយរួចហើយ ប៉ុន្តែពួកគេ មិនមែនចំណាយឱ្យឈ្មោះរបស់យើងនោះទេ ដោយផ្ញើរឱ្យនរណាក៏មិនដឹង ដោយពួកគេយករូបភាពដែរ Sceenshot រួចនោះទៅ Edit (កែសម្រួល) ដាក់ឈ្មោះយើងវិញ ក្នុងករណីនេះប្រសិនបើយើងមិនចាប់អារម្មណ៍ទេនោះ នឹងត្រូវចាញ់បោ.កពួកគេមិនខាន។   ត្រឡប់មកវិញ ត្រង់ចំណុចនេះ សូមបងប្អូនទាំងឡាយ ដែលនិយមចូលចិត្តធ្វើការផ្ញើរលុយតាមធានាគារ ជាពិសេសអ្នកលក់អនឡាញ សូមធ្វើការប្រុងប្រយ័ត្ន និងត្រួតពិនិត្យទាំងអស់គ្នាឱ្យមែនទែន មុនពេលចេញទំនិញទៅកាន់នរណាម្នាក់៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T07:59:03.711Z", "category": "កំពូលអ្នកលក់", "views": 6802, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
របរក្រៅម៉ោង! ចាយពេលមួយថ្ងៃ១ម៉ោង ចិញ្ចឹមបង្កង កសិករ២រូបនេះអាចលក់បាន ២០ទៅ៣០ដុល្លារ/១គីឡូ	https://business-cambodia.com/articles/raise-lobsters	ការចិញ្ចឹមបង្កងអូស្ត្រាលី បាននិងកំពុងក្លាយជារបរពេញនិយមមួយនៅកម្ពុជា ដោយសាររបរនេះមានទីផ្សារល្អ ងាយស្រួលចិញ្ចឹម ម្យ៉ាងលក់បានតម្លៃថ្លៃថែមទៀតផង។ដោយមួយគីឡូអាចលក់បានចន្លោះពី ២០ ដុល្លារ ទៅ ៣០ ដុល្លារ រីឯការថែទាំវិញគឺចំណាយពេលត្រឹម ១ម៉ោង ទៅ ២ម៉ោងក្នុងមួយថ្ងៃប៉ុណ្ណោះ។ ជាក់ស្តែង យោងតាមការចុះផ្សាយរបស់ ក្រសួងសារព័ត៌មានបានឱ្យដឹងថា លោក ថន សុជាតិ ជាអ្នករស់នៅខេត្តសៀមរាប បានឱ្យដឹងថា គាត់ចិញ្ចឹមបង្កងអូស្រ្តាលី បានរយៈពេលមួយឆ្នាំមកហើយៗបង្កងប្រភេទនេះមានទីផ្សារល្អ និងមិនសូវមានហានិភ័យទេ ដោយអាចលក់បានចាប់ពី២០ ទៅ ៣០ដុល្លារ ក្នុងមួយគីឡូក្រាម។ចំណែកឯការធ្វើវិញក៏ងាយស្រួល សម្រាប់ការចិញ្ចឹមបង្កងនេះដែរ វាមិនសូវជាមានផលលំបាកអ្វីច្រើនទេ ជាពិសេស វាងាយស្រួលក្នុងការរកចំណី ដោយសារតែបង្កងអូស្រ្តាលីនេះគឺវាស៊ី ពោតស្ងោរ ល្ពៅស្ងោរ សណ្ដែកស្ងោរ សណ្ដែកបណ្ដុះ និងប្រភេទសាច់អ្វីក៏វាស៊ីបានដែរ ។ ជាមួយគ្នានេះដែរ លោក ចន បូរ៉ា ជាកសិករចិញ្ចឹងបង្កងនេះអស់រយៈពេលជាង៣ឆ្នាំ បានបង្ហើបផងដែរថា ចំពោះបច្ចេកទេសនៃការចិញ្ចឹមវិញ សម្រាប់កសិករជាដំបូង យើងត្រូវរើសប្រភេទ ពូជបង្កងដែលយើងចង់ចិញ្ចឹម អាចសាកល្បងចិញ្ចឹមក្នុងតង់ ឬអាងទឹកថ្ម ឱ្យស៊ីពោត សណ្ដែក ល្ពៅ ដែលស្ងោរហើយ ជាចំណីអាហារ សម្រាប់ការប្ដូរទឹកបើសិនជាយើងមើលឃើញថា ទឹកនោះល្អក់ខ្លាំង ឬ មានក្លិនស្អុយ ចាំយើងលាងសម្អាតដូរទឹកចេញ។ លោកបានបញ្ជាក់បន្ថែមថា ដើម្បីចិញ្ចឹមបង្កងទទួលបានផលល្អ សម្រាប់ការចិញ្ចឹមបង្កងមួយយើង ផ្ដោតសំខាន់ទៅលើទឹក កាលណាដែលយើងរៀបចំទឹក ត្រូវយើងក៏ងាយស្រួលក្នុងការចិញ្ចឹមដែរ ហើយសម្រាប់បង្កងនេះទៀតសោតវាមិនរើសទឹកទេ ទឹកអីក៏ចិញ្ចឹម បានដែរទឹកអណ្ដូង ទឹករដ្ឋ ទឹកស្រះក៏ ចិញ្ចឹមបានដែរ អាស្រ័យលើការដែលយើងយកមកច្នៃប្រើប្រាស់ របស់ យើងជាក់ស្ដែង។សម្រាប់ការ ផ្ដល់ចំណីវិញយើងអាចដាក់ តែពេលល្ងាច ក៏បានដែរ សម្រាប់បងប្អូនដែលគាត់ចង់ចិញ្ចឹមតែមិនសូវមានពេល គាត់ដាក់តែពេលល្ងាចទៅ ទាល់តែពេលល្ងាចទើបវាចេញមកស៊ី តែបើមានពេលគ្រប់គ្រាន់គាត់អាចដាក់ពេលព្រឹកនិងពេលល្ងាច គ្រាន់តែថាពេលព្រឹក វាចេញស៊ីចំណីតែ៣០ភាគរយទេ បានន័យថាវាស៊ីតិចជាងពេលល្ងាច។ គួរបញ្ជាក់ផងដែរថា សម្រាប់បងប្អូនដែលចាប់អារម្មណ៍របរដែលចំណាយពេលតិចមួយនេះក៏អាចសាកល្បងបាន ដោយហេតុថា វាជារបរមិនចំណាយពេលច្រើនក្នុងការចិញ្ចឹម ទោះបីរវល់ការងារក៏អាចឆ្លៀតធ្វើបាន ចំពោះកម្រៃដែលនឹងទទួលបានក៏សមរម្យដែលអាចទទួលយកបានផងដែរ៕   អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T07:55:26.457Z", "category": "ចាប់ផ្តើមអាជីវកម្ម", "views": 409, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប៉ាម៉ាក់រំភើបចិត្ត! បងប្អូនបីនាក់ចាប់ដៃគ្នារកលុយតាម Youtube រហូតអាចបង្កើតទ្រព្យរាប់លាន$	https://business-cambodia.com/articles/siblings-make-money-on-youtube	ប្រិយមិត្តដែលចូលចិត្តនិងគាំទ្រវិស័យរាំភាគច្រើនប្រហែលជាធ្លាប់បានស្គាល់រួចមកហើយពី Youtubers បីនាក់បងប្អូនពូកែរាំ និងធ្វើ Volg ដ៏ល្បីល្បាញរបស់ហ្វីលីពីននោះគឺ Ranz Kyle ជាមួយប្អូនៗស្រីរបស់គាត់គឺ Niana Guerrero និង Natalia Guerrero ដែលសុទ្ធតែអាចទាញចំណូលគ្រាក់ៗពីការផុសវីឌីអូនៅលើឆាណែល Youtube ផ្ទាល់ខ្លួន។ ខាងក្រោមនេះគឺជាប្រវិត្តនៃការចាប់ផ្តើមរបស់ពួកគេក្នុងអាយុក្មេងៗ៖ ផ្តើមដំបូងចេញពី Ranz Kyle ដែលបច្ចុប្បន្នមានអាយុ ២៥ឆ្នាំ ជាបុគ្គលមានឥទ្ធិពលម្នាក់ខាងរាំ មុននឹងគាត់ល្បីដូចសព្វថ្ងៃនេះ គាត់ធ្លាប់ចូលជាសមាជិកនៃក្រុមរាំ Chicser ហើយក្រោយមកទៀត គាត់បានបង្ហោះវីដេអូរាំរបស់គាត់នៅលើបទចម្រៀងរបស់ Chris Brown 'I Should've Kissed You' ដែលពីពេលនោះមកត្រូវបានចាប់អារម្មណ៍ខ្លាំង និងគាំទ្រខ្លាំងរហូតដល់ជាង ១៣.៤ លាននាក់ (គិតត្រឹមខែមករា ឆ្នាំ ២០២១)។ បន្ទាប់មកទៀតបងប្រុសសង្ហារូបនេះក៏បានបង្រៀនប្អូនស្រីរបស់ខ្លួន Niana Guerrero ដែលពេលនោះមានអាយុត្រឹមតែ៥ឆ្នាំប៉ុណ្ណោះ ឱ្យចេះរាំតាមខ្លួនដែរ ដោយមានទេពកុសលពីធម្មជាតិផងនោះ នីណា អាចចេះលឿនមែនទែន ក្រោយមកទៀតនាងបានបង្ហាញខ្លួនជាលើកដំបូងនៅក្នុងការរាំបទ Chicser នៃ " Teach Me How to Dougie " ក្នុងឆ្នាំ ២០១១។ ក្នុងឆ្នាំ ២០១៧ នាងទទួលបានភាពល្បីល្បាញនៅក្នុង YouTube សម្រាប់ការរាំ Cover " Despacito " របស់នាងជាមួយ Ranz Kyle ហើយនៅខែវិច្ឆិកា ឆ្នាំ ២០១៩ នាងបានចូលរួម TikTok ដែលជាធម្មតានាងបង្ហោះវីដេអូរាំ ដែលនាងគឺមានអ្នកតាមដានក្នុង TikTok ច្រើនជាងគេនៅក្នុងប្រទេសហ្វីលីពីន។ ស្របគ្នានេះដែរ Ranz Kyle និង Niana Guerrero ក៏បានបញ្ចេញវីឌីអូរាំជាមួយគ្នាជាហូរហែរ រហូតប៉ុន្មានឆ្នាំចុងក្រោយក៏មានវត្តមាន Natalia Guerrero ចូលរួមជាមួយដែរ។ គួរជម្រាបផងដែរថា គិតត្រឹមឆ្នាំ២០២២នេះប្រាក់សុទ្ធរបស់ Ranz Kyle មានចំនួនជាង៣លានដុល្លារ ចំណែក Niana Guerrero វិញមានសរុបចំនួនប្រមាណ៣លានដុល្លារ ដែលជាចំនួនប្រហាក់ប្រហែលទៅនឹងបងប្រុសរបស់ខ្លួនដែរ នេះបើយោងតាមគេហទំព័រ Networthey៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T06:54:31.494Z", "category": "កំពូលអ្នកលក់", "views": 263, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ដំណឹងរីករាយ! នៅចុងឆ្នាំ២០២២នេះ គម្រោងសំខាន់ចំនួន ២ នៅកម្ពុជានឹងសម្រេចរួចរាល់១០០%	https://business-cambodia.com/articles/two-procject-open-soon	ចាប់ពីដើមឆ្នាំ២០២២ កន្លងមកនេះសមិទ្ធផលមិនតិចនោះទេដែលត្រូវបានសាងសង់រួចរាល់ និងដាក់ឲ្យប្រជាពលរដ្ឋប្រើប្រាស់ផ្លូវការ។ យ៉ាងណាសម្រាប់នៅចុងឆ្នាំនេះវិញ ក៏នៅមានគម្រោងសំខាន់ៗមួយចំនួនទៀតផងដែរ ដែលនឹងត្រូវបញ្ចប់ ព្រមទាំងដាក់ឲ្យប្រើប្រាស់ដូចគ្នា។ ហើយពេលនេះ Business Cambodia នឹងលើកយកគម្រោងធំៗចំនួន ២ ដែលនឹងសម្រេចរួចរាល់នៅចុងឆ្នាំនេះ។ ១.កំពង់ផែទេសចរណ៍អន្តរជាតិខេត្តកំពត គម្រោងនេះកំពុងត្រៀមបើកទទួលស្វាគមន៍ទេសចរជាតិ និងអន្តរជាតិនៅចុងឆ្នាំ២០២២ នេះហើយ។ ខណៈកំពង់ផែនេះគឺជាក៏ផ្នែកមួយក្នុងការចូលរួមអភិវឌ្ឍន៍វិស័យទេសចរណ៍នៅខេត្តកំពត ហើយបង្កើតឱកាសការងារ និងបង្កើនប្រាក់ចំណូល លើកកម្ពស់ជីវភាពរស់នៅរបស់ប្រជាពលរដ្ឋផងដែរ។ នេះបើតាមការឱ្យដឹងរបស់ឯកឧត្តម តុប សុភ័ក រដ្ឋលេខាធិការ និងជាអ្នកនាំពាក្យក្រសួងទេសចរណ៍ក្នុងសន្និសីទសារព័ត៌មាន ស្តីពីសមិទ្ធផលសម្រេចបានរយៈពេល ៥ឆ្នាំកន្លងមករបស់ក្រសួងទេសចរណ៍ កាលពីថ្ងៃទី៣០ ខែកញ្ញា ឆ្នាំ ២០២២។ គួរបញ្ជាក់ផងដែរថាកំពង់ផែទេសចរណ៍ខេត្តកំពតមានមានបណ្តោយ៣០០ម៉ែត្រ និងមានសមត្ថភាពអាចផ្ទុកនាវា ដឹកអ្នកដំណើរបានពី៣០០-៤០០នាក់ ដោយចំណាយថរិការសាងសង់ប្រមាណជិត១០លានដុល្លារ ហើយគម្រោងនេះមានទីតាំងស្ថិតនៅស្រុកទឹកឈូ ខេត្តកំពត មានចម្ងាយប្រមាណ ៦ គីឡូម៉ែត្រពីក្រុងកំពត ។ ២.ផ្សារទំនើបAEON 3 ផ្សារទំនើបអ៊ីអនទី៣នេះ គឺជាគម្រោងថ្មីមួយទៀតរបស់ក្រុមហ៊ុន អ៊ីអនម៉ល ខេមបូឌា ខណៈគម្រោងផ្សារថ្មីនេះត្រូវបានបើកការដ្ឋានសាងសង់ឡើងក្នុងអំឡុងឆ្នាំ២០២០។ ផ្សារអ៊ីអនទី៣នេះ ត្រូវបានសាងសង់នៅលើផ្ទៃដីជាង១៧ម៉ឺនម៉ែត្រការ៉េ ស្ថិតនៅតាមបណ្ដោយផ្លូវសម្តេចតេជោហ៊ុនសែន ឬផ្លូវ៦០ម៉ែត្រ ក្បែរនឹងផ្សារទំនើបជីប ម៉ុង ២៧១ មេហ្គាម៉លផងដែរ។ នៅពេលសាងសង់រួចផ្សារទំនើបនេះ មានសមត្ថភាពផ្ទុកហាងទំនិញសរុបប្រមាណ ២៥០ហាង។ តាមការបញ្ជាក់ផ្សារទំនើបធំជាងគេនៅកម្ពុជានេះ នឹងត្រូវចំណាយទឹកប្រមាណ ២៩០ លានដុល្លារក្នុងការសាងសង់។ តាមការគ្រោងទុក ផ្សារអ៊ីអនទី៣ នេះ នឹងបញ្ចប់នៅក្នុងអំឡុងចុងឆ្នាំ២០២២ ផងដែរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T06:34:01.197Z", "category": "អចលនទ្រព្យ", "views": 1408, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចាក់ឱ្យពេញៗសាំងចុះហើយ! នេះជាតម្លៃប្រេងសាំងដែលក្រសួងកំណត់ឱ្យលក់ចាប់ពីថ្ងៃទី១ដល់ថ្ងៃទី១០	https://business-cambodia.com/articles/gasoline-cambodia	យោងតាមសេចក្តីជូនដំណឹងរបស់ក្រសួងពាណិជ្ជកម្ម នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី០១ ដល់ថ្ងៃទី១០ ខែតុលា ឆ្នាំ២០២២ នឹងត្រូវលក់ ៤.២៥០ រៀល/ក្នុង១លីត្រសម្រាប់សាំងធម្មតា EA92  និង ៤,៧០០ រៀល/ក្នុង១លីត្រ សម្រាប់ប្រេងម៉ាស៊ូត DO 50ppm ។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅកម្ពុជា គឺមានការប្រែប្រួលបន្តិចបន្តួច  ដោយសារតម្លៃសាំងកាលកន្លងទៅមានតម្លៃ ៤,៣៥០រៀល នៅក្នុងមួយលីត្រដូច្នេះសប្តាហ៍នេះគឺចុះថ្លៃ ៥០រៀល។ ដោយឡែក សម្រាប់តម្លៃប្រេងម៉ាស៊ូតវិញការពីកន្លងទៅលក់ក្នុងតម្លៃ ៤,៨៥០រៀល ហើយសប្តាហ៍នេះ មានការចុះថ្លៃចំនួន ១,៥០រៀល។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T03:05:09.258Z", "category": "ព័ត៌មានថ្មីៗ", "views": 1506, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចំណេញលុយ១ពាន់ដុល្លារ កន្លែងធំ២បើកបង្រៀន ធ្វើនំ ឆុងកាហ្វេ ធ្វើម្ហូប ហ្វ្រីៗមិនយកលុយមួយរៀល	https://business-cambodia.com/articles/learn-3-skills-free-free-	កន្លងមក ដើម្បីអាចរៀនជំនាញ ឆុងកាហ្វេ ធ្វើម្ហូប ធ្វើនំ ប្រាកដណាស់ថាយើងត្រូវចំណាយលុយ ១ ពាន់ទៅ ២ពាន់ដុល្លារ ទើបអាចរៀនបាន ប៉ុន្តែពេលនេះជាឱកាសដ៏ល្អមួយសម្រាប់អ្នកដែលកំពុងចង់សិក្សាជំនាញធ្វើនំ ឆុងកាហ្វេ និង ធ្វើម្ហូប ដោយមិនអស់លុយសូម្បីមួយរៀន ខណៈមានកន្លែងធំៗ២នៅភ្នំពេញបើកវគ្គបង្រៀនខ្លី លើជំនាញ៣នេះដោយឥតគិតថ្លៃនិងប្រាក់សម្រាប់ឧបត្ថមលើការស្នាក់នៅ ២០ ម៉ឺនរៀលថែមទៀតផង ដែលកន្លែងធំៗ២នោះរួមមាន ៖ ១.ក្រសួងទេសចរណ៍ យោងតាមសេចក្តីជូនដំណឹងរបស់ក្រសួងទេសចរណ៍ដែលបានចេញផ្សាយកាលពីពេលថ្មីៗនេះថា ក្រសួងទេសចរណ៍ បានសហការជាមួយក្រុមហ៊ុន Puratos Grand Place Cambodia នឹងបើកវគ្គបណ្តុះបណ្តាលដោយឥតថ្លៃលើជំនាញធ្វើនំបុ័ង នំខេក និងនំផ្អែមផ្សេងៗ សិក្សាដោយផ្ទាល់និងតាមប្រព័ន្ធអនឡាញ។ ដែលវគ្គបណ្តុះបណ្តាលនេះ នឹងចាប់ផ្តើមសិក្សាពីថ្ងៃទី១២ ខែតុលា ឆ្នាំ២០២២តទៅ។ ដូច្នេះបុគ្គលិកបម្រើការងារវិស័យទេសចរណ៍ យុវជន សិស្ស និស្សិត និងសាធារណជនទាំងអស់ អាចធ្វើការចុះឈ្មោះសិក្សាដោយផ្ទាល់តាមរយៈនាយកដ្ឋានបណ្តុះបណ្តាលជំនាញវិជ្ជាជីវៈទេសចរណ៍នៃក្រសួងទេសចរណ៍ ឬតាមរយៈលេខទូរស័ព្ទ ០៧៨ ៨៩៩ ៩១៩/០១៥ ៥១១ ១១៦។ ប្រសិនជាលោកអ្នកចង់សិក្សាតាមអនឡាញអាចចូលទៅកាន់គេហទំព័រ https://www.tptd.org ។ ២.វិទ្យាស្ថានជាតិសហគ្រិនភាព និងនវានុវត្តន៍ ជាក់ស្តែងកាលពីប៉ុន្មានថ្ងៃកន្លងទៅនេះ វិទ្យាស្ថានជាតិសហគ្រិនភាព និងនវានុវត្តន៍ បានធ្វើសេចក្តីជូនដំណឹងស្តីពីការចុះឈ្មោះចូលរៀនវគ្គបណ្តុះបណ្តាលសញ្ញាបត្របច្ចេកទេស និងវិជ្ជាជីវៈ១ (C1) វគ្គពិសេស ឆ្នាំ២០២២ ដែលមានរយៈពេល ៤ខែ ដោយឥតគិតថ្លៃ លើមុខជំនាញចំនួន ៨ ដែលរួមមាន ៖ ការដុតនំបុ័ង ការឆុងកាហ្វេ និងភេសជ្ជៈ ការក្រឡុកស្រា ម្ហូបខ្មែរ-ថៃ ការដំឡើងបណ្តាញអគ្គិសនីក្នុងអគារ សេវាកម្មបរិក្ខារត្រជាក់ក្នុងគេហដ្ឋាន ការរចនាក្រាហ្វិកដោយកុំព្យូទ័រ ការដំឡើង និងថែទាំបណ្តាញកុំព្យូទ័រ ។ ចំពោះលក្ខខណ្ឌនៃការជ្រើសរើសចូលសិក្សាមានដូចជា ៖ កម្មករនិយោជិត ៖ ត្រូវភ្ជាប់មកជាមួយនូវសៀភៅការងារ ឬប័ណ្ណសម្គាល់កម្មករនិយោជិតខ្មែរ កាតសម្គាល់ខ្លួន និងអត្តសញ្ញាណប័ណ្ណសញ្ជាតិខ្មែរ យុវជន សាធារណៈជន ៖ ត្រូវភ្ជាប់មកជាមួយអត្តសញ្ញាណប័ណ្ណសញ្ជាតិខ្មែរ ឬសំបុត្រកំណើត ចំពោះ សិក្ខាកាមដែលមានប័ណ្ណសមធម៌ (កម្រិតភាពក្រីក្រ១ និង២) នឹងទទួលបានប្រាក់ឧបត្ថម្ភចំនួន ២០០,០០០រៀល (ពីររយពាន់រៀលគត់) ក្នុង១ខែ សម្រាប់ចំណាយលើការហូបចុក និងស្នាក់នៅ កាលបរិច្ឆេទទទួលពាក្យ ទីកន្លែងផ្តល់ និងទទួលពាក្យ ៖ ចាប់ពីថ្ងៃផ្សាយដំណឹងនេះតទៅនៅវិទ្យាស្ថានជាតិសហគ្រិនភាព និងនវានុវត្តន៍ (NIEI) ដែលមានទីតាំងស្ថិតនៅតាមបណ្តោយ មហាវិថីសហព័ន្ធរុស្ស៊ី ភូមិចុងថ្នល់ខាងលិច សង្កាត់ទឹកថ្លា ខណ្ឌសែនសុខ រាជធានីភ្នំពេញ (ផ្លូវចូលខាងកើតវត្តទឹកថ្លា ចម្ងាយប្រហែល ២០០ម៉ែត្រ) ឬ ធ្វើការសាកសួរតាមរយៈទូរស័ព្ទ ៖ លោក លៀង ស៊ុយគីម ០៨៧ ៥៥៧ ៧៧២ / ០១១ ២៩៨ ៤៥៦ លោកស្រី រស់ លីដា ០១២ ៤០៣ ៦៤៤ លោក កៅ លីវាសនា ០៧៧ ២២៥ ៤២៥ / ០៦៦ ៧២០ ៧៣០ លោក ហ៊ាន់ ចាន់ដារ៉ា ០៩៣ ៨០៨ ០៥៧ កញ្ញា ហួរ ស៊ុនហ៊ាប ០១០ ២៦៦ ២៩៦ លោកស្រី លាង ឈាងអ៊ីម ០៨៥ ៧៦៦ ៦៦៣ លោកស្រី សៀង រ៉ាវីន ០៩៨ ២៦៧ ៧១៦ លោក កើត អាគីណេ ០៨១ ៤២៩ ៩៦៩ លោកស្រី សៀម សុជាតា ០៩២ ៩៨ ៧៩ ៧៩៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-03T02:33:49.671Z", "category": "ចាប់ផ្តើមអាជីវកម្ម", "views": 18690, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មុនចាប់ផ្តើមថ្ងៃថ្មី តើគួរធ្វើអ្វីខ្លះ? នេះជាទម្លាប់ពេលព្រឹកទាំង៧ ដែលធ្វើឱ្យជីវិតអ្នកកាន់ជោគជ័យ	https://business-cambodia.com/articles/morning-routine-you-should-build	ទម្លាប់ពេលព្រឹកមានសារៈសំខាន់ណាស់ ពីព្រោះថ្ងៃល្អឬអាក្រក់របស់អ្នកគឺអាស្រ័យលើទម្លាប់ពេលព្រឹកនេះឯង។ ដូច្នេះតើអ្នកគួរមានទម្លាប់ល្អៗអ្វីខ្លះ ដើម្បីឱ្យពេលព្រឹករបស់អ្នកកាន់តែមានន័យ និងអស្ចារ្យ? ខាងក្រោមនេះ គឺជាទម្លាប់ទាំង៨ ដែល Business Cambodia សូមណែនាំលោកអ្នកគួរព្យាយាមធ្វើឱ្យបានជារៀងរាល់ព្រឹក ដើម្បីឱ្យប្រសិទ្ធភាពការងារកាន់តែល្អប្រសើរឡើង៖   ១. ពេលភ្ញាក់ពីគេង យកដៃស្ទាបបេះដូងខ្លួនឯង អរគុណខ្លួនឯងដែលនៅមានដង្ហេីមសម្រាប់ថ្ងៃថ្មី រួចនិយាយពាក្យល្អៗដាក់ខ្លួនឯងឱ្យបាន៣០វិនាទី ពីព្រោះអ្នកដឹងទេថា នៅក្នុងថ្ងៃដែលយើងនៅមានដង្ហើមនេះ មានមនុស្សមិនតិចនាក់ទេ ដែលលែងមានឱកាសនេះ។ ២. ញ៊ាំទឹកមួយកែវ៖ ការញ៊ាំទឹកនៅពេលភ្ញាក់ពីគេងភ្លាមៗ គឺមានសារៈសំខាន់ណាស់ ពីព្រោះរាងកាយរបស់យើងបានបាត់បង់ជាតិទឹកជាច្រើនពេលដែលយើងកំពុងគេង។ ដូច្នេះការញ៊ាំទឹកនេះ វានឹងធ្វើឱ្យសរសៃឈាមរបស់យើងរត់បានស្រួល មានកម្លាំង និងងាយស្រួលបន្ទោបង់ផងដែរ។ ៣. គិតពីរឿងធំៗ៣ ដែលអ្នកចង់ធ្វេីនៅថ្ងៃនេះ៖ ជាការពិតយើងតែងតែកំណត់នូវអ្វីដែលយើងត្រូវធ្វើជារៀងរាល់យប់ មុនពេលដែលយើងចូលគេង ដូច្នេះពេលយើងភ្ញាក់ពីគេង អ្នកក៏គួររំលឹកខ្លួនឯងថាតើត្រូវធ្វើអ្វីផងដែរ។ មានពាក្យមួយដែលគេបាននិយាយថា បើភ្ញាក់ពីគេង អ្នកមិនដឹងគួរធ្វើអ្វីទេ អ្នកគួរត្រឡប់ទៅដេកវិញល្អជាង។  ៤. ចាប់សៀវភៅ កុំចាប់ទូរស័ព្ទ អានសៀវភៅណា ដែលអាចដោះស្រាយបញ្ហាដែលអ្នកកំពុងតែជួប៖ ពេលព្រឹកគឺជាពេលល្អ ដែលខួរក្បាលអ្នកអាចចងចាំបានល្អ ដូច្នេះការអានសៀវភៅដែលពាក់ពន្ធនឹងបញ្ហាជីវិតរបស់អ្នក គឺជារឿងសំខាន់ដែលអាចឱ្យអ្នកចាប់ផ្តើមថ្ងៃថ្មី បានកាន់តែប្រសើរផងដែរ។ ៥. ធ្វេីលំហាត់ប្រាណ ១០ ទៅ ២០នាទី៖ ការធ្វើលំហាត់ប្រាណនៅពេលព្រឹក គឺធ្វើឱ្យរាងកាយយើង កាន់តែមាំមួន និងស្រស់ស្រាយបំផុត។ ៦. ញ៊ាំអាហារពេលព្រឹកដែលសំបូរប្រូតិអ៉ីន៖ នៅពេលព្រឹកអ្នកគួរញ៊ាំអាហារណា ដែលជួយដល់សុខភាពរបស់អ្នក ជាពិសេសពពួកអាហារដែលសំបូរទៅដោយប្រូតិអ៉ីន។ ៧. ស្តាប់ព័ត៌មានថ្មីៗខ្លះ ដេីម្បីដឹងពីនិន្នាការសង្គម មុននឹងចាប់ផ្តេីមការងាររបស់អ្នក ៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T16:08:18.078Z", "category": "ភាពជាអ្នកដឹកនាំ", "views": 4994, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
កំពុងធ្វើការឱ្យគេ ហើយចេញរកស៊ីខ្លួនឯង នាពេលអនាគត អ្នកគួរខំដុះខាត់ជំនាញទាំង៤នេះ	https://business-cambodia.com/articles/skill-you-should-learn-when-you-are-a-employee	ការមានជំនាញខ្លះៗ នៅពេលចេញរកស៊ី គឺមានសារៈសំខាន់ណាស់ ជាពិសេសនៅពេលដែលអ្នកពុំសូវមានដើមទុនច្រើនដូចគេ។ ពីព្រោះអ្នកអាចប្រើជំនាញជាច្រើនដោយខ្លួនឯងបាន ដោយពុំចាំបាច់ជួលបុគ្គលិកដែលតម្រូវឱ្យអ្នកចាយប្រាក់ខែច្រើនទៅលើពួកគេ។ ដូច្នេះតើជំនាញសំខាន់ៗណាខ្លះ ដែលអ្នកគួរខំដុះខាត់ ពេលកំពុងធ្វើការឱ្យគេ? ខាងក្រោមនេះ ជាជំនាញសំខាន់ទាំង៤នោះ៖ ១. ជំនាញគ្រប់គ្រងធនធានមនុស្ស៖ ពេលកំពុងធ្វើការឱ្យគេ អ្នកគួរខំដុះខាត់ជំនាញធនធានមនុស្សនេះឱ្យខ្លាំងបំផុត ធ្វើយ៉ាងណាឱ្យខ្លួនឯងអាចចេះមើលមនុស្ស រើសមនុស្ស បណ្តុះបណ្តាលមនុស្ស លើកទឹកចិត្តមនុស្ស និងដោះស្រាយបញ្ហារបស់មនុស្សផ្សេងៗជាដើម។ ២.ជំនាញទីផ្សារ និងការលក់៖ រកស៊ីអត់ចេះលក់ អត់ចេះទីផ្សារ ពិបាករីកចម្រើនណាស់ ដូច្នេះពេលមានឱកាសល្អ គួរចំណាយពេលសង្កេត និងសុំគេធ្វើជាមួយ ដោយកុំខ្វល់រឿងលុយ។ ៣. ជំនាញគ្រប់គ្រងហិរញ្ញវត្ថុ៖ ពេលកំពុងធ្វើការឱ្យគេ អ្នកត្រូវស្គាល់បំណុល ស្គាល់ទ្រព្យ ដឹងថា ចំណាយណាបង្កើនចំណូលមកវិញ ចំណាយណា ធ្វើឱ្យក្រុមហ៊ុនខាត ចេះធ្វើចំណូលចំណាយ ឱ្យបានត្រឹមត្រូវ ដូច្នេះពេលអ្នកចេញរកស៊ី អ្នកមិនងាយចាយលុយខុសគោលដៅនោះទេ។ ៤. មានចំណេះដឹងខ្លះៗ ពីផ្លូវច្បាប់៖ ដូចជាចុះបញ្ជី ប្រកាសពន្ធ ការរៀបចំអត្ថប្រយោជន៍ និងច្បាប់ការងារ សម្រាប់បុគ្គលិកផ្សេងៗជាដើម។ ក្រៅពីជំនាញទាំងអស់នេះ អ្នកក៏គួរមានជំនាញបច្ចេកវិទ្យាថ្មីៗបន្ថែមផងដែរ ពីព្រោះសម័យកាលនេះ អ្នកដែលចេះប្រើបច្ចេកវិទ្យានៅក្នុងការធ្វើអាជីវកម្មអាចឱ្យពួកគេចំណេញពេលវេលា ចំណេញកម្លាំងពលកម្ម និងធ្វើឱ្យអាជីវកម្មកាន់តែរីកចម្រើនលឿនបំផុត ៕ អត្ថបទដោយ៖ ម៉េង សុងលី ប្រធានវេបសាយ Business Cambodia និងជាម្ចាស់ស្នាដៃ សៀវភៅ ដោះខាត (ទំនាក់ទំនងទិញសៀវភៅ តម្លៃ១២ដុល្លារ 070 524 424 )	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T15:47:30.603Z", "category": "ចាប់ផ្តើមអាជីវកម្ម", "views": 30420, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
បើកហាងដូចគេដែរ តែលក់មិនដាច់សោះ! អ្នកអាចសាកវិធីទាញចិត្តភ្ញៀវទាំង៥នេះបាន	https://business-cambodia.com/articles/marketing-to-get-costumer-to-the-shop	នៅក្នុងការបើកហាងរកស៊ី ការលក់គឺជាចំណុចសំខាន់បំផុត ដែលអាចកំណត់បានថាអាជីវកម្មមួយ អាចបន្តដង្ហើមរស់បានឬអត់។ ហើយមានម្ចាស់អាជីវកម្មច្រើនណាស់ ដែលជួបបញ្ហាបើកហាងហើយ តែមានតែភ្ញៀវដើរកាត់ ពុំសូវមានភ្ញៀវដើរចូលដូចហាងគេដទៃនោះទេ។ ដូច្នេះថ្ងៃនេះ យើងសូមណែនាំលោកអ្នកឱ្យសាកអនុវត្តន៍នូវវិធីសាស្រ្តទាំង៥ ដែលអាចនឹងធ្វើឱ្យហាងរបស់អ្នកមានភ្ញៀវដើរចូល៖ ទី១. ដាក់ផ្លាកឱ្យបានធំៗ ឱ្យគេមើលមកដឹងថាយើងលក់អីឱ្យច្បាស់៖ មានអតិថិជនច្រើនណាស់ គាត់អត់ដឹងថាចូលធ្វើអី ព្រោះមិនដឹងថាហាងលក់អ្វីឱ្យប្រាកដ។ ទី២. អ្នកគួរដាក់តម្លៃឱ្យគេឃើញផងដែរ ពីព្រោះអតិថិជនពេលខ្លះ ឃើញហាងស្អាត ចង់ចូលហើយ ប៉ុន្តែគាត់បារម្ភថា ចូលទៅ តម្លៃខ្ពស់ខ្លាំងពេក ដូច្នេះហើយ ទើបធ្វើឱ្យគាត់មិនហ៊ានចូល។ ទី៣. ការរៀបចំខ្លួនរបស់អ្នកលក់ គួរតែស្លៀកពាក់ឱ្យបានសមរម្យ មានស្នាមញញឹកដាក់ភ្ញៀវ កុំអង្គុយចុចតែទូរស័ព្ទ កុំរវល់តែជជែកគ្នា ឬក៏ពេលខ្លះ អត់នៅមុខហាងថែមទៀត។ ទី៤. ធ្វើឱ្យកន្លែងលក់មានសកម្មភាពអូអរខ្លះ៖ អតិថិជនភាគច្រើន នៅពេលណាដែលឃើញហាងស្ងាត់អត់មានមនុស្ស គេមិនចង់ចូលទេ ដោយសារគេបារម្ភថាអត់ឆ្ងាញ់ ឬក៏សេវាកម្មអត់ល្អ ទើបបានជាគ្មានអ្នកចូលបែបនេះ។ ដូច្នេះ អ្នកគួរតែធ្វើការប្រម៉ូសិន ឬក៏ធ្វើសកម្មភាពផ្សេងៗ ឱ្យហាងមានភាពអូអរ កុំឱ្យស្ងាត់ពេក។ ទី៥. អ្នកគួរខិតខំធ្វើទីផ្សារ នៅលើអនឡាញបន្ថែម ដើម្បីឱ្យគេកាន់តែស្គាល់ពីយីហោរបស់អ្នក នៅពេលដែលគេស្គាល់អ្នកហើយ គេនឹងដើរចូលដោយមិនរុញរា ប៉ុន្តែការធ្វើបែបនេះ ត្រូវការឱ្យអ្នកមានភាពអត់ធ្មត់ និងព្យាយាមរកគំនិតថ្មីៗបន្ថែម ទើបឆាប់មានអ្នកស្គាល់ ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T15:17:18.229Z", "category": "កំពូលអ្នកលក់", "views": 21750, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
កំពុងជំពាក់លុយគេ ហើយចង់សងឱ្យឆាប់អស់! នេះជាផ្លូវ៣ ដែលអ្នកគួរធ្វើឱ្យបានលឿនបំផុត	https://business-cambodia.com/articles/three-way-to-leave-debt	ការជំពាក់បំណុលគេ អាចមានកក្តាច្រើនយ៉ាង ប៉ុន្តែកក្តាធំមួយ នៅក្នុងកក្តាជាច្រើននោះគឺ ការមិនមានចំណេះដឹងផ្នែកហិរញ្ញវត្ថុ ដែលធ្វើឱ្យមនុស្សភាគច្រើនយល់ច្រឡំរវាងទ្រព្យ ហើយនឹងបំណុល ដែលធ្វើឱ្យពួកគេជ្រុលខ្លួន ជំពាក់បំណុលគេច្រើនពិបាកនៅក្នុងការដកខ្លួនត្រឡប់មកវិញ។ ពាក់ព័ន្ធនឹងរឿងបំណុលនេះដែរ ថ្ងៃនេះ Business Cambodia សូមលើកយកវិធីសាស្រ្ត ឬអាចហៅថាផ្លូវដើរចំនួន៣ ដែលលោកអ្នកគួរធ្វើឱ្យបានលឿនបំផុត ប្រសិនជាចង់សងបំណុលគេឱ្យអស់លឿន។   ទី១. អ្នកត្រូវសរុបបំណុលដែលអ្នកមានទាំងអស់ ហើយបែកចែកវាជាពីរ ដោយទី១. ជាបំណុលមានការប្រាក់ និងទី២. ជាបំណុលអត់ការប្រាក់។ បន្ទាប់មកអ្នកត្រូវដាក់ខ្លួន សុំចរចារម្ចាស់បំណុលដែលមានការប្រាក់ ឱ្យឈប់យកការប្រាក់ ឬកាត់បន្ថយការប្រាក់ឱ្យនៅទាបបំផុត តាមដែលអាចធ្វើទៅបាន (ត្រង់ចំណុចនេះ អ្នកមិនគួរនៅហ៊ឺហា នៅធ្វើខ្លួនដូចគ្មានបញ្ហាអ្វីទៀតនោះទេ)។ បន្ទាប់ពីសុំចរចារម្ចាស់បំណុលមានការប្រាក់ហើយ អ្នកត្រូវព្យាយាមសងបំណុលណាដែលមានការប្រាក់ខ្ពស់មុនគេ រហូតដល់អស់បំណុលមានការប្រាក់ទាំងស្រុង។ ក្នុងករណីនេះ អ្នកគួរលក់របស់ខ្លះ ដើម្បីសងគេ ដូចជាឡាន ម៉ូតូ ទូរស័ព្ទទំនើប ឬមាស ពេជ្រដែលអ្នកកំពុងមាន ហើយអ្នកក៏អាចខ្ចីលុយពីគ្រួសារ ឬបងប្អូនដើម្បីសងបំណុលមានការប្រាក់ផ្តាច់បាន កាន់តែល្អថែមទៀត។ ធ្វើដូចនេះ អ្នកនៅសល់តែបំណុលណា ដែលមិនមានការប្រាក់ប៉ុណ្ណោះ ហើយអ្នកត្រូវទៅសុំចរចារម្ចាស់បំណុលនេះម្តងទៀត ដោយសុំពួកគាត់នៅលក្ខខណ្ឌបង់ប្រាក់ដែលទាបបំផុត តាមសមត្ថភាពដែលអ្នករកបាន។ ការធ្វើបែបនេះ អាចឱ្យអ្នកមានដង្ហើមដកបានខ្លះ ដើម្បីមានពេលរកចំណូលបន្ថែម ប៉ុន្តែអ្នកត្រូវតែសងគេជាប្រចាំ មិនអាចធ្វើខុសពាក្យសន្យានោះទេ។ ការសងនេះ អ្នកគួរប្រើក្បួនរមៀលដុំទឹកកក់ ដោយចាប់ផ្តើមសងពីបំណុលតូចៗទៅមុន ហើយវានឹងធ្វើឱ្យអ្នកកាន់តែមានទឹកចិត្តសងគេ កាន់តែខ្លាំង ព្រោះអ្នកបានឃើញម្ចាស់បំណុលដែលអ្នកជំពាក់កាន់តែតិចទៅៗ។ ទី២. អ្នកត្រូវរៀបចំការចំណាយឡើងវិញទាំងអស់ ហើយកាត់បន្ថយការចំណាយណាដែលមិនចាំបាច់ចោល ឈប់ចាយហ៊ឺហា ដើម្បីអួតគេទៀត។ លើសពីនេះ អ្នកត្រូវបញ្ឈប់រាល់ការកម្ចីបំណុលអាក្រក់បន្ថែមទៀត ហើយអ្នកត្រូវខំរកចំណូលក្រៅម៉ោងបន្ថែម។ ឧ. បើអ្នកធ្លាប់តែធ្វើការចន្ទដល់សុក្រ ច្បាស់ណាស់ថា អ្នកត្រូវធ្វើការនៅថ្ងៃសៅរ៍អាទិត្យបន្ថែមទៀត។ ទី៣. ពេលអ្នករកចំណូលបាន អ្នកត្រូវព្យាយាមសន្សំយ៉ាងតិចឱ្យបាន១០ភាគរយ ដើម្បីទុកធ្វើជាទុននៅក្នុងការរកស៊ី ឬក៏វិនិយោគអ្វីមួយ ដែលអ្នកមានជំនាញ មានបទពិសោធន៍ច្បាស់។ ការធ្វើបែបនេះ អ្នកមិនត្រឹមតែអាចសងបំណុលអស់ប៉ុណ្ណោះទេ ប៉ុន្តែអ្នកថែមទាំងអាច មានវិន័យចេះសន្សំ និងមានលុយសល់បន្ទាប់ពីសងគេហើយថែមទៀតផង។ ត្រូវចាំថា បំណុលដែលអ្នកមាន គឺដោយសារតែការយល់ខុស និងការដែលខ្វះវិន័យលើខ្លួនឯង ដូច្នេះអ្នកត្រូវចាប់ផ្តើមស្វែងយល់ពីចំណេះដឹងហិរញ្ញវត្ថុ ជារៀងរាល់ថ្ងៃ ៕ អត្ថបទដោយ៖ ម៉េង សុងលី ប្រធានវេបសាយ Business Cambodia និងជាម្ចាស់ស្នាដៃ សៀវភៅ ដោះខាត (ទំនាក់ទំនងទិញសៀវភៅ តម្លៃ១២ដុល្លារ 070 524 424 )	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T14:52:15.188Z", "category": "ហិរញ្ញវត្ថុ", "views": 48666, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
មិនបាច់ទៅក្រៅប្រទេស! ក្រុមហ៊ុន៣ បោះទុនជាង៦០លាន$ សង់មន្ទីរពេទ្យធំៗ នៅទីតាំង៣នេះ	https://business-cambodia.com/articles/three-company-invest-in-hospital-business	កាលពីពេលថ្មីៗកន្លងទៅនេះ មានក្រុមហ៊ុនធំៗចំនួន៣ បានសម្រេចចិត្តបោះទុនសរុបប្រមាណជាង ៦៤លានដុល្លារសហរដ្ឋអាមេរិក នៅក្នុងការសាងសង់មន្ទីរពេទ្យធំៗចំនួន៣ ដែលស្ថិតនៅក្នុងរាជធានីភ្នំពេញចំនួន២ទីតាំង និងនៅក្នុងខេត្តកណ្តាលចំនួន១ទីតាំង។ នេះបើយោងតាមការចុះផ្សាយដោយក្រុមប្រឹក្សាអភិវឌ្ឍន៍កម្ពុជា។ ខាងក្រោមនេះ គឺជាឈ្មោះក្រុមហ៊ុន និងទីតាំងផ្សេងៗ៖   ១. ក្រុមហ៊ុន ORIENDA INTERNATIONAL HOSPITAL CO., LTD បានវិនិយោគទឹកប្រាក់ចំនួន ២១លានដុល្លារអាមេរិក លើគម្រោងសាងសង់ និងអាជីវកម្មមន្ទីរពេទ្យអន្តរជាតិ ចំនួន ១១៧គ្រែ ដែលមានទីតាំងវិនិយោគស្ថិតនៅផ្លូវដួងងៀប២ ភូមិដំណាក់ធំ៣ សង្កាត់ស្ទឹងមានជ័យទី៣ ខណ្ឌមានជ័យ រាជធានីភ្នំពេញ។ គម្រោងសាង់សង់មន្ទីរពេទ្យនេះ អាចបង្កើតការងារបានចំនួន ១៧៨កន្លែង។ ២. ក្រុមហ៊ុន NEW WORLD HEART & VASCULAR HOSPITAL CO., LTD បានបោះទុនវិនិយោគចំនួន ២០លានដុល្លារអាមេរិក លើគម្រោងសាងសង់ និងអាជីវកម្មមន្ទីរពេទ្យបេះដូងនិងសរសៃឈាម ចំនួន ៣០០គ្រែ ដែលមានទីតាំងវិនិយោគស្ថិតនៅផ្លូវលេខ ១៩៣៤ ភូមិឧកញ៉ាវាំង សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ និងអាចបង្កើតការងារបានចំនួន ៣៤៨កន្លែង។ ៣. ក្រុមហ៊ុន KHEMUNIK HOSPITAL CO., LTD បោះទុនវិនិយោគប្រមាណ ២៣លានដុល្លារអាមេរិក លើគម្រោងសាងសង់ និងអាជីវកម្មមន្ទីរពេទ្យចំនួន ១៥០គ្រែ ដែលមានទីតាំងវិនិយោគស្ថិតនៅផ្លូវជាតិលេខ ២១ ភូមិព្រែកសំរោង៣ សង្កាត់តាខ្មៅ ក្រុងតាខ្មៅ ខេត្តកណ្តាល។ នៅពេលគម្រោងនេះ សាងសង់រួចរាល់ នឹងអាចបង្កើតការងារបានចំនួន ៤៥៨កន្លែង ផងដែរ៕ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T14:19:22.646Z", "category": "ចាប់ផ្តើមអាជីវកម្ម", "views": 11481, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
ប្រសិនបើអ្នកជាគ្រូបង្រៀន តើអ្នកគួរទទួលយកលុយចំនួន $20 ពីសិស្សដែរឬទេ? តោះ! មកអានរឿងខ្លី «កាតព្វកិច្ចរបស់គ្រូបង្រៀន» ដែលជាសាច់រឿងពិតរបស់ហ្វេន OPPO Reno ទាំងអស់គ្នា	https://business-cambodia.com/articles/oppo-fan-s-story	តើគ្រូបង្រៀនជានរណា? គ្រូបង្រៀនជាឃ្លាំងបញ្ញារបស់ជាតិ ជាអ្នកបណ្តុះធនធានមនុស្សដល់សង្គម ជាគ្រូពេទ្យព្យាបាលនិងកំចាត់ភាពល្ងង់  គ្រូបង្រៀនជាអ្នកផ្ទេរចំណេះដឹង ជាពិសេសគ្រូបង្រៀនគឺជាអាណាព្យាបាលទី2 របស់សិស្សានុសិស្ស ប៉ុន្តែអ្នកទាំងអស់គ្នាមិនបានដឹងទេថាអំឡុងពេលកូវីដប៉ុន្មានឆ្នាំនេះ ពួកគាត់បានជួបប្រទះនៅផលពិបាក និងលះបង់អ្វីខ្លះ? ។ ឥឡូវយើងងាកអានរឿងខ្លីមានចំណងជើងថា «កាតព្វកិច្ចរបស់គ្រូបង្រៀន» ជាសាច់រឿងពិតរបស់ហ្វេន OPPO Reno ហើយអ្នកទាំងអស់គ្នាអាចទាយមុនបានអត់ថាតើគាត់បានទទួលយកលុយ $20 ពីសិស្សដែរទេ? «ខ្ញុំគឺជាគ្រូបង្រៀនម្នាក់ មុនថ្ងៃប្រឡងបឋមភូមិថ្នាក់ទី9 ប៉ុន្មានថ្ងៃមានសិស្សមួយចំនួនបានឆ្លងជំងឺកូវីដ19 (ក្នុងចំណោមនោះក៏មានសិស្សរបស់ខ្ញុំផងដែរ) សាលាបានកំណត់បន្ទប់ប្រឡងដាច់ដោយឡែកសម្រាប់សិស្សដែលឆ្លងជំងឺកូវីដ19។ មុនប្រឡងលោកគ្រូអ្នកគ្រូមានវត្តមាននៅក្នុងនៅក្នុងបន្ទប់ប្រជុំ ដោយនាយកសាលាបានសួរទៅគ្រូបង្រៀនទាំងអស់ថា តើមានអ្នកណាស្ម័គ្រចិត្តធ្វើជាអនុរក្សក្នុងថ្នាក់ដែលមានសិស្សឆ្លងជំងឺកូវីដ19 ដែរឬទេ? គ្រូនៅជុំវិញទាំងអស់សុទ្ធតែមិនយល់ព្រម គឺមានតែខ្ញុំម្នាក់គត់ដែលលើកដៃឡើង។ លុះដល់ថ្ងៃប្រឡងឈានចូលមកដល់ ខ្ញុំបានណែនាំពីរបៀបក្នុងការប្រឡងទៅឲ្យកូនសិស្សដែលមានជំងឺកូវីដ19 ព្រមទាំងលើកទឹកចិត្តគាត់កុំឲ្យមានការភ័យខ្លាចពីជំងឺមួយនេះទោះបីជាមានរឿងអ្វីកើតឡើងក៏ដោយសូមកុំអស់សង្ឃឹម យើងត្រូវតែប្រឹងឲ្យអស់ពីសម្ថភាពដើម្បីជម្នះរាល់ឧបសគ្គ ដើម្បីទទួលបាននូវជោគជ័យនិងលទ្ធផលល្អ ដូចនេះកុំខ្លាចអ្វីទាំងអស់ គ្រូ និងមិត្តរួមថ្នាក់ទាំងអស់នៅក្បែរនេះដើម្បីផ្តល់កម្លាំងចិត្តឲ្យអ្នករាល់គ្នា ។ ខណៈកំពុងដំណើរការប្រឡងកូនសិស្សរូបនោះលើកដៃសុំអនុញ្ញាតទៅបន្ទប់ទឹក ក្នុងនាមខ្ញុំជាគ្រូនិងជាអនុរក្សនៃបន្ទប់ប្រឡង ខ្ញុំក៏សម្រេចជូនគាត់ទៅ ស្រាប់តែសិស្សប្រុសរូបនោះចេញពីបន្ទប់ទឹក រួចក៏ដើរសម្តៅមករកខ្ញុំរួចដកប្រាក់ចេញពីហោប៉ៅចំនួន 20$ មកកាន់ខ្ញុំរួចនិយាយថា៖ អរគុណគ្រូដែលដឹងថាខ្ញុំកើតកូវីដហើយនៅតែមកធ្វើអនុរក្សខ្ញុំ។ ទោះជាយ៉ាងណាក្នុងនាមខ្ញុំជាគ្រូ ខ្ញុំមិនអាចទទួលលុយនោះទេ រួចខ្ញុំនិយាយទៅកាន់សិស្សវិញថា៖ នេះគឺជាកាតព្វកិច្ចរបស់គ្រូ មិនថានៅក្រោមសភាពការណ៍បែបណាទេ ក្នុងនាមជាគ្រូបង្រៀនម្នាក់គឺនឹងមិនបោះបង់កូនសិស្សបានឡើយ។ មួយវិញទៀត ជំងឺនេះអ្នកណាក៏ខ្លាចដែរ តែត្រូវការពារខ្លួនឲ្យបានល្អ គ្រូមិនចង់បានអ្វីពីប្អូនទេ គ្រាន់តែសង្ឃឹមថាប្អូនខំប្រឹងសិក្សា និងខំប្រឹងប្រឡងឲ្យជាប់។ បន្ទាប់ពីឭពាក្យប៉ុន្មាននេះ សិស្សប្រុសរូបនេះក៏បានឱនខ្លួនចុះគោរព ហើយនិយាយថា៖ អរគុណគ្រូ ខ្ញុំនឹងប្រឡងឲ្យបានល្អ មិនឲ្យគ្រូអស់សង្ឃឹមទេ។ ថ្ងៃប្រឡងទី2 បានមកដល់ហើយក៏ជាថ្ងៃប្រឡងបញ្ចប់ តែបើក្រឡេកទៅមើលមុខកូនសិស្សប្រុសម្នាក់នោះពិតជាពោរពេញដោយភាពជឿជាក់ មិនភ័យដូចថ្ងៃទី1 ទៀតទេ ថែមទាំងចេញមុនម៉ោងកំណត់ទៀតផង។ នៅពេលសិស្សរូបនេះប្រមូលក្រដាសប្រឡងឲ្យខ្ញុំជាអនុរក្ស ខ្ញុំក៏បានជូនពរឲ្យគាត់ឆាប់ជាសះស្បើយ និងល្អប្រសើរគ្រប់រឿងរ៉ាវទាំងអស់។ នៅក្នុងសាច់រឿងនេះបានឆ្លុះបញ្ចាំងថា ក្នុងនាមជាគ្រូបង្រៀន ទោះបីជាមានរឿងអ្វីកើតឡើងក៏ដោយ ពួកយើងនៅតែជាគ្រូ ពួកយើងគួរតែហ៊ានធ្វើរឿងគ្រប់យ៉ាង ដើម្បីសម្រេចកាតព្វកិច្ច ព្រោះថាការងាររបស់យើងគឺមិនត្រឹមតែបង្រៀនចំណេះដឹងដល់សិស្សទាំងអស់នោះទេ គឺត្រូវបង្រៀនសិស្សានុសិស្សធ្វើជាមនុស្សល្អ។ បន្ថែមពីនេះ បន្ទាប់ពីធ្វើអនុរក្ស 2 ថ្ងៃមកគឺខ្ញុំទទួលបាននូវគំនិតថ្មីៗ និងបទពិសោធន៍ជាច្រើននៅក្នុងជីវិត ហើយខ្ញុំធ្វើជាបង្រៀនជិត 6 ឆ្នាំហើយ ខ្ញុំមិនចង់បានអ្វីមកវិញទេ គឺគ្រាន់តែចង់ឲ្យកូនសិស្សរបស់ខ្ញុំទទួលបានជោគជ័យតែប៉ុណ្ណោះ ដូចពាក្យចាស់ពោលថា៖ គ្រូមិនអាចក្លាយជាអ្នកមាន តែគ្រូអាចបង្រៀនសិស្សឲ្យក្លាយជាអ្នកមាន ហើយក៏ព្រោះតែពាក្យមួយម៉ាត់នេះទើបធ្វើឲ្យខ្ញុំស្រឡាញ់នូវអាជីពរបស់ខ្ញុំយ៉ាងខ្លាំង។» តើអ្នកកំពុងរង់ចាំកម្មវិធី «OPPO Reno SUPERFANS Festival» មែនអត់? អ៊ីចឹងកុំភ្លេចរង់ចាំតាមដានលើផេគហ្វ៊េសប៊ុក OPPO ទាំងអស់គ្នា។ គួរបញ្ជាក់ថា នេះជាឆ្នាំទី6 ហើយដែល OPPO នៅជាមួយអ្នក និងតែងតែនាំយកនូវស្មាតហ្វូនពីមួយជំនាន់ទៅមួយជំនាន់ឲ្យមានសមត្ថភាពថតរូបកាន់តែអស្ចារ្យ រចនាបថរូបរាងកាន់តែទាន់សម័យ ហើយគោលបំណងចម្បងរបស់យើងគឺចង់ផ្តល់ឲ្យអតិថិជននូវអ្វីដែលថ្មី និងឈានមុខជានិច្ច ហើយយើងនឹងបន្តនៅជាមួយគ្នាឆ្ពោះទៅរកភាពជោគជ័យរួមគ្នា។ ដូច្នេះ! កុំភ្លេចទន្ទឹងរង់ចាំមើលថាតើ OPPO នឹងមានអ្វីប្លែកចែកជូនដល់ហ្វេនៗ OPPO Reno នាពេលខាងមុខនេះ? ទន្ទឹមគ្នានេះផងដែរ បើសង្កេតឃើញលើផេគហ្វ៊េសប៊ុក OPPO ក្នុងអំឡុងពេលនេះរហូតដល់ថ្ងៃទី15 តុលា 2022 OPPO មានការចែកកាដូអនុស្សាវរីយ៍ជាច្រើនរង្វាន់ សម្រាប់ហ្វេនគ្រប់ជំនាន់របស់ Reno ដោយគ្រាន់តែ Like និង Share បង្ហោះរូបមួយសន្លឹកដែលទាក់ទងនឹង Reno ស៊េរីណាក៏បាន លើហ្វេសប៊ុកផ្ទាល់ខ្លួន (ដាក់ជាសាធារណៈ) ភ្ជាប់នឹង #OPPORenoFansFestival #Together6th រួច Screenshot យកមក Comment ខាងក្រោមនេះ https://bit.ly/3fbVKh6 បញ្ជាក់៖ ការបង្ហោះរូបភាពភ្ជាប់មកជាមួយសាច់រឿងដែលមានន័យនឹងទទួលបានរង្វាន់ពិសេសទី 1 និងទី 2 ។ ហើយការជ្រើសយកហ្វេនដែលអនុវត្តគ្រប់លក្ខខណ្ឌ ហើយផ្តល់រង្វាន់ជូនទៅតាមចំណាត់ថ្នាក់ ។ ចំពោះកាដូរួមមាន៖ 1. តុក្កតាមាស Ollie (Limited Edition) ចំនួន 3 \| 2. កាសឥតខ្សែ OPPO Enco Buds 2 ចំនួន 3 \| 3. កាតាបស្ពាយ ចំនួន 10 \| 4. ជញ្ជីងវៃឆ្លាត ចំនួន 10។ សម្រាប់ព័ត៌មានលម្អិតលោកអ្នកអាចចូលទៅក្នុងផេគផ្លូវការរបស់ OPPO ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T12:18:25.850Z", "category": "PR", "views": 122, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
HONOR បាននាំចូលស្មាតហ្វូនថ្មី3សេរីទៀត និងសម្ពោធន៍ជាផ្លូវនូម៉ូឌែល Magic4 Pro 5G, HONOR 70 5G, និង HONOR X6	https://business-cambodia.com/articles/honor-launch-3-model-magic-4-pro-5-g-70-5-g-x6	កាលពីយប់ថ្ងៃសៅរិ៍ ទី01 ខែតុលា ឆ្នាំ2022 កន្លងទៅនេះស្ថិតក្នុងទីតាំងនៃភោជនីដ្ឋាន ឡោវទីហ្វាង គឺមានការរៀបចំប្រារព្ធកម្មវិធីសម្ពោធន៍ជាផ្លូវការនូវម៉ូឌែលទូរស័ព្ទចំនួនបីគ្រឿងរបស់ក្រុមហ៊ុន Honor គឺ HONOR Magic4 Pro 5G, HONOR 70 5G, និង HONOR X6។ មិនតែប៉ុណ្ណោះចំពោះការសម្ពោធន៍នេះគឺមានការចូលរួមយ៉ាងកុះករពីសំណាក់ថ្នាក់ដឹកនាំផ្សេងៗរបស់ក្រុមហ៊ុន Honor ក៏ដូចជាតំណាងចែកចាយនិងភ្ញៀវកិត្តិយសយ៉ាងច្រើនផងដែរ។ ក្នុងនោះផងដែរឃើញថា លោក ថង សារី ដែលជានាយកប្រតិបត្តិនៃក្រុមហ៊ុន Honor ប្រចាំប្រទេសកម្ពុជាបានលើកឡើងយ៉ាងដូច្នេះថា ថ្វីត្បិតតែ Honor ទើបតែលេចវត្តមាននៅក្នុងប្រទេសកម្ពុជាក៏ពិតមែនប៉ុន្តែយីហោស្មាតហ្វូនមួយនេះគឺជាប់ចំណាត់ថ្នាក់លេខមួយក្នុងប្រទេសចិននិងមានការគាំទ្រច្រើន។ លើសពីនេះទៅទៀត Honor រចនាឡើងដោយផ្តោតទៅលើភាពទាន់សម័យ ក៏ដូចជាតម្លៃសមរម្យផងដែរ។ យ៉ាងណាមិញសម្រាប់ស្មាតហ្វូន HONOR ទាំងបីម៉ូឌែល ដែលក្រុមហ៊ុនបានធ្វើការសម្ពោធន៍ជាផ្លូវការកានិងបើកឱ្យ Pre-order កាលពីយប់មិញនេះគឺសុទ្ធសឹងតែមានលក្ខណៈពិសេសៗផ្សេងគ្នារួមជាមួយនឹងតម្លៃសមរម្យអាចទទួលយកបានសម្រាប់ការប្រើប្រាស់ក្នុងប្រទេសកម្ពុជា។ ហើយក្រុមហ៊ុនក៏បានធ្វើការបង្ហាញតម្លៃទាំង3មូលឌែលនេះផងដែរ សម្រាប់ HONOR Magic4 Pro 5G មានតម្លៃ 949 ដុល្លារ, HONOR 70 5G មានតម្លៃ 469 ដុល្លារ, និងមូឌែលចុងក្រោយ HONOR X6 មានតម្លៃត្រឹមតែ 149 ដុល្លារ តែប៉ុណ្ណោះ។ សម្រាប់ HONOR Magic4 Pro 5G គឺមានសមត្ថភាពខ្ពស់ជាងគេ ទាំងកាមេរ៉ាទាំងកម្លាំងម៉ាស៊ីន ដោយស្មាតហ្វូនមួយនេះមានអេក្រង់ទំហំ 6.81អិញ ប្រភេទ LTPO OLED មាន Refresh Rate ដល់ទៅ 120Hz និងអាចបញ្ចេញពន្លឺបានខ្ពស់បំផុតរហូតដល់ 1000nits ឯណោះ។ វាប្រើប្រាស់ទៅដោយឈីប Snapdragon 8 Gen 1 (4nm) ជាមួយនឹងការក្រាលពីលើដោយ Magic UI 6 ផងដែរ។ ចំណុចពិសេសមួយទៀតរបស់ Magic4 Pro 5G នោះគឺ គេបានបំពាក់ទៅដោយកាមេរ៉ាចំនួន3គ្រាប់ដោយលែនគោលមានទំហំ50MP, f/1.8 លែន Ultra-Wide មានទំហំ 50MP, f/2.2 និងលែន Telephoto មានទំហំ 64MP, f/3.5 ហើយវាមានសមត្ថភាពអាច Zoom បានរហូតដល់ទៅ X100 ឯណោះ ហើយវាក៏អាចថតវីដេអូបានដល់ទៅ 4K 60fps ផងដែរ។  សម្រាប់ថ្មវិញវាមានទំហំ4600mAh អាចគាំទ្រទៅលើការសាកល្បឿនលឿនរហូតដល់ 100W។ ចំពោះម៉ូឌែលស្មាតហ្វូនកម្រិតកណ្តាល HONOR 70 5G វិញ ក៏មានសមត្ថភាពខ្លាំងគួរសមដែរ ហើយតម្លៃវិញក៏រឹតតែល្មមទៀត ដោយស្មាតហ្វូនមួយនេះមានរាងស្អាតប្លែកលក្ខណៈ Premium ហើយចំពោះអេក្រង់មុខវាមានទំហំ 6.67អិញ គឺជាប្រភេទ OLED មាន Refresh Rate 120Hz អាចគាំទ្រជាមួយ HDR 10+ និងមានកម្រិតបង្ហាញ 1080x2400pixels ។ លើសពីនេះទៅទៀតទូរស័ព្ទក្នុងកម្រិតតម្លៃប៉ុណ្ណឹងគេបានញាត់ឈីប Snapdragon 778G+ (6nm) ប្រើប្រាស់ទៅដោយ Android 12 រួមជាមួយនឹង Magic UI 6.1 ផងដែរ ហើយវាមាន RAM 8GB និង Storage 128GB។ មិនតែប៉ុណ្ណោះគេបានបំពាក់មកជាមួយនឹងលែនកាមេរ៉ាចំនួន3គ្រាប់ដោយលែនគោលមានទំហំ 54MP, f/1.9 លែន Ultra-Wide មានទំហំ 50MP, f/2.4 និងលែន Depth មានទំហំ 2MP។ វាអាចថតវីដេអូបានដល់កម្រិត 4K 30fps និង 1080p 60fps។ ជាពិសេសវា មានថ្មទំហំ 4800mAh និងអាចគាំទ្រការសាកល្បឿនលឿន 66W ។ ចំពោះម៉ូឌែលកូនពៅគេគឺHONOR X6  មានអេក្រង់ទំហំ 6.5អិញ ប្រភេទ LCD មាន Refresh Rate 60Hz និងអាចបង្ហាញដល់កម្រិត 720X1600Pixels។ ហើយវាប្រើប្រាស់ទៅដោយឈីប Mediatek Helio G25 ប្រើប្រាស់ទៅដោយ Android 12 និងក្រាលពីលើដោយ Magic UI 6.1។ ហើយវាក៏មាន RAM 4GB និង Storage 128GB ផងដែរ។ សម្រាប់កាមេរ៉ាវិញម៉ូឌែល X6 នេះក៏មានលែន3គ្រាប់ដូចគ្នា ដោយលែនទីមួយមានទំហំ 50MP f/1.8 លែន macro និង depth មានទំហំ 2MP ដូចគ្នាហើយក៏អាចថតវីដេអូបានដល់ 1080p 30fps ដែរ ហើយចំពោះថ្មវិញមានទំហំដល់ទៅ 5000mAh ឯណោះ។ អត្ថបទដោយ៖ រិន មករា	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T12:09:07.076Z", "category": "PR", "views": 234, "author": { "first_name": "Makara", "last_name": "Rin", "email": "rinmakara20@gmail.com" }, "quality_warning": [ "noisy" ] }
សង្ហាហើយពូកែទៀត! កូនកាត់ចិនត្រឹមអាយុ២៥ឆ្នាំក្លាយជាមហាសេដ្ឋីកាន់ក្រុមហ៊ុន៧ពាន់លាន$	https://business-cambodia.com/articles/alexandr-wang-youngest-billionaire-19	លោក Alexandr Wang បានចាប់ផ្តើមក្រុមហ៊ុនបច្ចេកវិទ្យា Scale AI នៅអាយុ១៩ឆ្នាំក្រោយគាត់ឈប់រៀននិងបោះបង់ថ្នាក់មហាវិទ្យាល័យ។ ក្រុមហ៊ុនបច្ចេកវិទ្យាដែលបង្កើតបញ្ញាសិប្បនិមិត្ត មួយនេះត្រូវបានបង្កើតឡើងនៅឆ្នាំ២០១៦ ហើយបច្ចុប្បន្នក្លាយខ្លួនជាក្រុមហ៊ុនដែលមានតម្លៃ ៧ពាន់លានដុល្លារនិងបានសហការជាមួយក្រុមហ៊ុនបច្ចេកវិទ្យាយក្សជាច្រើនទៀតនៅក្នុងលោក។ ស្ថាបនិកក្រុមហ៊ុនមួយនេះត្រូវបានគេជឿជាក់ថា អាចជា Elon Musk ទី២នាពេលអនាគត។ កាលនៅក្មេង Alexandr Wang ជាសិស្សពូកែគណិតវិទ្យា ដែលចូលចិត្តចូលរួមក្នុងការប្រកួតគណិតវិទ្យាថ្នាក់ជាតិ និងការសរសេរកូដជាដើម។ នៅអាយុ ២៥ ឆ្នាំ គាត់គឺជាមហាសេដ្ឋីដែលបង្កើតទ្រព្យមហាសាលដោយខ្លួនឯងមានវ័យក្មេងជាងគេបំផុតរបស់ពិភពលោក។ មហាសេដ្ឋីដែលមានដើមកំណើតជាជនជាតិចិនរូបនេះ មានម្តាយឱពុកជាអ្នករូបវិទ្យាដែលសិក្សាលើគម្រោងអាវុធសម្រាប់យោធាអាមេរិក បានធ្វើអន្តោប្រវេសន្ត៍មកកាន់ជាយសហរដ្ឋអាមេរិក។ យោងតាមការថ្លែងប្រាប់ទស្សនាវដ្តី Forbes មហាសេដ្ឋីវ័យក្មេងរូបនេះបាននិយាយថា "គ្រប់ឧស្សាហកម្មទាំងអស់កំពុងមានទិន្នន័យដ៏ច្រើន គោលដៅរបស់យើងគឺដើម្បីជួយពួកគេដោះសោរសក្តានុពលនៃទិន្នន័យ និងបញ្ចូលថាមពលអាជីវកម្មរបស់ពួកគេជាមួយនឹង AI"។	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T10:59:58.797Z", "category": "ភាពជាអ្នកដឹកនាំ", "views": 249, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
គួរឲ្យសរសើរ! ស្រ្តីខ្មែរ ៣រូបធ្វើវីដេអូដាក់តែ YouTube និង Facebook អាចរកចំណូលបានច្រើនមិនគួរឲ្យជឿ	https://business-cambodia.com/articles/girl-3-facevook-youtube	ពិតជារឿងដ៏គួរឱ្យសរសើរខ្លាំងមែនទែន សម្រាប់ស្រ្តីខ្មែរ៣រូប ដោយគ្រាន់តែថតវីដេអូដាក់យូធូបនិងហ្វេសប៊ុកអាចរកចំណូលបានច្រើននឹងស្មានមិនដល់ឡើយ។ ស្រ្តីខ្មែរ៣រូប នោះគឺមានដូចជាកញ្ញាវុធ លីណា,អ្នកស្រី ឆេន ស្រស់ និងអ្នកស្រី គាំ សុខសម្ផស្ស ។ អ្នកស្រី ឆេន ស្រស់ ព្រមទាំងស្វាមីគឺលោក ថ្លាង ចក្រាវុទ្ធ បានឱ្យ Business Cambodia ដឹងថា ពួកគាត់ទាំងពីរនេះ បានបង្កើតឆានែលយូធ្យូបផ្ទាល់ខ្លួនឡើង នៅក្នុងឆ្នាំ២០១៧ ដោយដាក់ឈ្មោះថា Cooking With Sros ។ គិតត្រឹមខែតុលា ឆ្នាំ២០២២នេះ ឆានែលយូធូបរបស់ប្តីប្រពន្ធមួយគូនេះ អាចរកចំណូលបានចន្លោះពី ៧ពាន់ដុល្លារ ទៅដល់ខ្ទង់ម៉ឺនដុល្លារក្នុងមួយខែៗ។ ដោយឆានែលរបស់គាត់ដែលមានឈ្មោះថា Cooking With Sros មានអ្នកចុច Subscribers សរុបចំនួន ៨៨ម៉ឺន៨ពាន់នាក់។ មិនតែប៉ុណ្ណោះគាត់ក៏មានឆានែលយូធូបមួយទៀតដែលមានឈ្មោះថា Sros Yummy Cooking Vlogs ដែលមានអ្នក Subscribers រហូតដល់ទៅ ៩សែននាក់ផងដែរ ។ អ្នកស្រី ឆេន ស្រស់ ព្រមទាំងស្វាមីគឺលោក ថ្លាង ចក្រាវុទ្ធ បានបន្ថែមថាពេលនេះឆានែលយូធ្យូប Cooking With Sros ចាប់ផ្ដើមមានចំណូលចូល ហើយមានមនុស្សចុច Subscribe ច្រើនឡើងៗ ដោយមកទល់ពេលនេះ លោកបានថ្លែងថា ក្នុងមួយខែលោកអាចរកចំណូលពី YouTube ហក់ដល់ខ្ទង់ម៉ឺនដុល្លារក៏មានដែរ។ ជាមួយគ្នានោះដែរ ក៏ស្រ្តីខ្មែរមួយរូបទៀតដែលមានឈ្មោះថា គាំ សុខសម្ផស្ស ជា Youtuber និង Facebooker ហើយជាម្ចាស់ Facebook Page ឈ្មោះ Samphors From Japan ព្រមទាំង Channel YouTube ឈ្មោះថា SAMPHORS LLC។ វីដេអូដែលអ្នកស្រីបានបង្កើតភាគច្រើន និយាយអំពីជីវភាពរស់នៅរបស់អ្នកស្រី និងក្រុមគ្រួសារនៅឯប្រទេសជប៉ុន ព្រមទាំងវីដេអូធ្វើម្ហូប និងចែករំលែកចំណេះដឹងផ្សេងៗជាដើម។ ដំបូងឡើយអ្នកស្រីសម្ផស្សបានចែករំលែកពេលវេលាទំនេរពីធ្វើការមកធ្វើវីដេអូ ប៉ុន្តែក្រោយពេលដែលអាចរកចំណូលពី Facebook និង YouTube បាន គាត់ក៏សម្រេចចិត្តលាឈប់ពីការងារ មកធ្វើជាអ្នកបង្កើតវីដេអូពេញទីតែម្ដង។ ក្រោយលាឈប់ពីការងារគាត់ក៏មានពេលគ្រប់គ្រាន់សម្រាប់ថតវីដេអូថ្មីៗ បង្ហោះចូលទៅក្នុង Facebook និង YouTube ជាហេតុធ្វើឱ្យទាញបានអ្នកគាំទ្រចូលមើលកាន់តែច្រើនថែមទៀត។ អ្នកស្រីបានបញ្ជាក់ថា ដើម្បីរកលុយពី Facebook ឬ YouTube បានមិនមែនគ្រាន់តែបង្ហោះៗវីដេអូចោលនោះទេ ប៉ុន្តែអ្នកត្រូវដឹងពីគន្លឹះ និងលក្ខខណ្ឌផ្សេងៗដែលក្រុមហ៊ុន Facebook និង YouTube បានកំណត់ជាមុនសិន។ ដូច្នេះដើម្បីចេះពីវិធីរកលុយតាមកម្មវិធីទាំង២នោះ ប្រិយមិត្តអាចចូលទៅមើលវីដេអូលម្អិតរបស់អ្នកស្រីសម្ផស្ស នៅលើ Channel YouTube ឈ្មោះថា SAMPHORS LLC។ នៅក្នុងនោះកឺមានស្រ្តីខ្មែរទី៣ម្នាក់ គឺកញ្ញា វុធ លីណាបាននិយាយថា មុនក្លាយជាអ្នកធ្វើវីដេអូនៅលើហ្វេសបុក កញ្ញា ធ្លាប់ធ្វើជាពិធីករវិទ្យុអស់រយៈពេលប្រមាណជា ៤ឆ្នាំ លុះក្រោយមកធ្វើប្តូរការងារធ្វើការនៅក្នុងស្ថាប័នក្របខណ្ឌរដ្ឋ និងឆ្លៀតរកស៊ីបន្តិចបន្តួចសម្រាប់ជាប្រភពចំណូលបបន្ថែម។កញ្ញាបានបន្ថែមថា ដំបូងឡើយកញ្ញាធ្វើវីដេអូលេងៗប៉ុណ្ណោះមិនមានបំណងធ្វើជាប់ជាប្រចាំរហូតមានស្ពតពាណិជ្ជកម្មអ្វីឡើយ ក្រោយធ្វើបាន ៣ខែ កញ្ញាក៏ឈប់ធ្វើដោយសារតែរវល់ជាមួយនឹងការងាររកស៊ីពេល។បន្ទាប់ពីឈប់បាន ៦ ខែកញ្ញាក៏ចាប់ធ្វើវិញ ដោយហៅម៉ាក់មកថតជាមួយ ហើយគេក៏ចូលចិត្តនឹងការសម្តែងរបស់ម្តាយកូនគាត់ទាំង ២ ទើបកញ្ញាបន្តធ្វើវីដេអូរហូតមកដល់ពេលនេះតែម្តង។ កញ្ញា វុធ លីណា ហៅ Ana Khmer បានលើកឡើងទៀតថា សម្រាប់ការធ្វើវីដេអូគឺកញ្ញាមានក្រុមការងារជួយសម្រួលដល់ការថត មានក្រុមថត និងអ្នកកាត់ ហើយសម្រាប់ការថតវិញគឺ ៤ទៅ៥សប្តាហ៍ទើបចេញម្តង ដោយហេតុថាមិនចង់ចេញញឹកព្រោះខ្លាចជាន់វីដេអូដដែលៗធ្វើឱ្យអ្នកមើលធុញ ចំពោះពេលវេលាថតគឺឆ្លៀតពេលចុងសប្តាហ៍ដើម្បីថត។ចំណែកឯចំណូលដែលបានពីការថត កញ្ញា Ana Khmer បង្ហើបថា អាចទទួលបានខ្ទង់២ពាន់ដុល្លារក្នុងមួយខែ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T09:09:46.614Z", "category": "ចាប់ផ្តើមអាជីវកម្ម", "views": 5924, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បរាជ័យក្នុងអាជីវកម្ម៣ដងស្រ្តីម្នាក់នេះប្រឹងប្រែងរហូតទទួលបានជោគជ័យចំណេញបានខ្ទង់ពាន់$ក្នុងមួយខែ	https://business-cambodia.com/articles/sleepwear-business-in-ifilipino	ជាសហគ្រិនការបរាជ័យក្នុងអាជីវកម្មមិនមែនមានន័យថាការបញ្ចប់ផ្លូវដើររបស់អ្នកនោះទេ។ ពេលខ្លះ អាជីវកម្មដែលបរាជ័យគឺមានន័យថាជាមេរៀនដែលនឹងដឹកនាំអ្នកឆ្ពោះទៅរកផ្លូវត្រូវ។ ជាក់ស្តែងសូម្បីសហគ្រិនវ័យក្មេងជនជាតិហ្វីលីពិនម្នាក់នេះក៏ធ្លាប់បរាជ័យមិនតិចដងនោះទេក្នុងការបើអាជីវកម្មរបស់នាង។ យោងតាមការចុះផ្សាយរបស់សារព័ត៌ BUSINESS NEWS បានឱ្យដឹងថាសហគ្រិនវ័យក្មេងរូបនេះមានឈ្មោះថា Isabel បច្ចុប្បន្ននាងគឺជាសហគ្រិនមួយរូបដែលមានអាជីវកម្មផលិតសំលៀកបំពាក់គេងយប់នៅក្នុងប្រទេសហ្វីលីពិន។ ប្រភពដដែលបានឱ្យដឹងថានាងធ្លាប់បរាជ័យក្នុងការវិនិយោគ៣ដងមកហើយ នៅក្នុងអាជីវកម្មផលិតសំលៀកបំពាក់គេងយប់។ ប៉ុន្តែដោយសារការតាំងចិត្តក៏ដូចជាមានការលើកទឹកចិត្តពីគ្រួសារទើបនាងប្រឹងប្រែងកសាងអាជីវកម្មនេះម្ដងហើយម្ដងទៀតរហូតទទួលបានជោគជ័យ និងអាចរកប្រាក់ចំណេញបាន២ពាន់ដុល្លារក្នុងមួយខែ។ ក្នុងដែរនាងក៏បានឱ្យដឹងថា នៅពេលដែលនាងចាប់ផ្ដើម កសាងអាជីវកម្មផលិតសំលៀកបំពាក់នេះលើកដំបូងនាងក៏បានបរាជ័យក៏ព្រោះតែទទួលបានសាច់ក្រណាត់ដែលមានគុណភាពអន់។  នាងក៏បានបន្តថាបន្ទាប់ពីបរាជ័យ២ដងទីបំផុតនាងក៏ជោគជ័យក្នុងអាជីវកម្មនេះ ហើយការជោគជ័យនេះគឺដោយសារតែហ្មត់ចត់ក្នុងការកែប្រែគុណភាពនៃសំលៀកបំពាក់គេងរបស់នាង។ នាងបានជួលអ្នកកាត់ដេរដែលមានជំនាញជាងមុន និងទាក់ទងអតិថិជនដែលអាចធ្វើបានកាន់តែច្រើន។ នាងក៏ចាប់ផ្ដើមលក់សំលៀកបំពាក់នេះតាមរយៈការlive និងលក់ ទៅឱ្យក្រុមគ្រួសារ ក៏ដូចជាមិត្តភក្តិរបស់នាង រហូតទទួលបានជោគជ័យ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T08:53:07.180Z", "category": "អចលនទ្រព្យ", "views": 608, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់ធ្វើជាCEO ទេ? បើចង់ត្រូវខំកសាងនិស្ស័យCEO ឱ្យខ្លួនឯងមានចំណុចពិសេស ១០យ៉ាងនេះ	https://business-cambodia.com/articles/how-to-become-a-ceo	មនុស្សភាគច្រើនសុទ្ធតែមានបំណងប្រាថ្នាចង់ក្លាយជាមេគេ ឬក្លាយជាអ្នកដឹកនាំលំដាប់កំពូល ប៉ុន្តែមិនមែនមនុស្សទាំងអស់នោះសុទ្ធតែអាចក្លាយជាមេដឹកនាំគេបានគ្រប់គ្នានោះទេ ព្រោះក្នុងនាមជាអ្នកដឹកនាំ ទាមទារត្រូវមានលក្ខណៈពិសេសជាច្រើនយ៉ាង និងត្រូវតែជាមនុស្សមានសមត្ថភាពខ្ពស់បំផុត។ យោងតាមការសិក្សាស្រាវជ្រាវទៅលើមេដឹកនាំតូចធំចំនួន ៣០ម៉ឺននាក់ ដែលចេញផ្សាយដោយ INC បានរកឃើញចំណុចពិសេសទាំង ១០យ៉ាង ដែលថ្នាក់ដឹកនាំអាជីវកម្ម ឬCEO ត្រូវមានជាចាំបាច់ ប្រសិនបើចង់ទទួលបាននូវភាពជោគជ័យ នេះបើយោងតាមលោក Jack Zengerនិងលោក Joseph Folkman។ ចំណុចទាំង១០នោះមានដូចជា៖ ១. ពូកែខាងជំរុញបំផុសទឹកចិត្តពីខាងក្នុង និងលើកទឹកចិត្តមនុស្សជុំវិញខ្លួន ២. បង្ហាញនូវភាពត្រឹមត្រូវ និងមានភាពស្មោះត្រង់ខ្ពស់បំផុត ៣. សមត្ថភាពក្នុងការដោះស្រាយបញ្ហានានា និងវិភាគលើបញ្ហាប្រឈមផ្សេងៗ ៤. ជាមេដឹកនាំដែលបង្កើតលទ្ធផលល្អ ៥. មានទេពកោសល្យក្នុងការប្រាស្រ័យទាក់ទង ជាមួយមនុស្សជុំវិញខ្លួនប្រកបដោយថាមពល និងប្រាជ្ញាស្មារតីខ្ពស់ ៦. ពូកែក្នុងការកសាងទំនាក់ទំនង ជាមួយមនុស្សពាក់ព័ន្ធដូចជាក្រុមការងារ អតិថិជន អ្នកលក់ ចៅហ្វាយនាយ... ៧. ជាមនុស្សដែលមានជំនាញច្បាស់លាស់ទៅលើផ្នែកណាមួយ ៨. ជាមនុស្សមានចក្ខុវិស័យវែងឆ្ងាយ និងពូកែរៀបចំផែនការយុទ្ធសាស្ត្រអាជីវកម្ម ៩. ពូកែក្នុងការបណ្ដុះបណ្ដាលមនុស្សជុំវិញខ្លួន ១០. ពូកែក្នុងការច្នៃប្រឌិតនិងមានគំនិតបង្កើតថ្មីៗច្រើន។ ជារួមមកវិញចំណុចទាំង ១០យ៉ាងនេះគឺពិតជាសំខាន់ណាស់ ក្នុងការកសាងខ្លួនឱ្យក្លាយជាមេដឹកនាំឬ CEO ឆ្នើមមួយរូប។ ប្រសិនបើអ្នកចង់ក្លាយជាថ្នាក់ដឹកនាំមួយរូប គប្បីយកចំណុចទាំង ១០ខាងលើទៅឆ្លុះបញ្ចាំងថាអ្នកមានចំណុចណាខ្លះហើយ និងថា តើចំណុចខ្វះខាតណាខ្លះដែលអ្នកគួរពង្រឹងបន្ថែម ដើម្បីមានលក្ខណៈសម្បត្តិគ្រប់គ្រាន់ក្នុងការក្លាយជា CEO ឆ្នើមម្នាក់បាន៕ ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T08:33:01.620Z", "category": "ភាពជាអ្នកដឹកនាំ", "views": 317, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ជាអ្នកលក់ឆ្លាត គួរចេះពីក្បួន Clear ទំនិញក្នុងស្តុក ៤ក្បាច់ ទោះមិនចំណេញក៏រួចខ្លួនដែរ	https://business-cambodia.com/articles/clear-goods-instock	បងប្អូនដែលជាអ្នករកស៊ីមួយចំនួន ប្រហែលជាជួបនៅបញ្ហាទំនិញនៅស្តុកជាពុំខាន ពោលគឺរឿងដែលសប្បាយចិត្តបំផុតរបស់អ្នកលក់នោះ លក់ដាច់ហើយចំណេញច្រើន ចំណែកឯរឿងដែលអ្នកលក់ភ័យព្រួយបំផុតនោះ សល់ទំនិញក្នុងស្តុកច្រើន ថែមទាំងជិតដល់ថ្ងៃកំណត់ទៀត។ តើក្នុងនាមជាអ្នកលក់ត្រូវត្រៀមខ្លួនបែបណាដើម្បីទប់ទល់នឹងបញ្ហាមួយនេះ? ក្រុមការងារ Business Cambodia និងធ្វើការចែករំលែកនៅគំនិតខ្លះៗ ដើម្បីជាប្រយោជន៍មួយជ្រុងតូច ជូនដល់បងប្អូនអ្នករកស៊ីទាំងអស់គ្នា ៖  ១/ ឱ្យតម្លៃពិសេសសម្រាប់ភ្ញៀវចាស់ ៖ បងប្អូនដែលជាអ្នករកស៊ីទាំងឡាយប្រហែលជាយល់អាម្មណ៍នៃការសល់ទំនិញនៅក្នុង ស្តុកជាពុំខាន មិនថាប្រភេទសម្លៀកបំពាក់ ស្បែកជើង ឬគ្រឿងទទួលទាននោះទេ របស់ទាំងនោះគឺសុទ្ធតែមានការកំណត់ គ្រាន់តែយូរនឹងឆាប់ប៉ុណ្ណោះ ។ ក្នុងករណីដែលបានលើកឡើងខាងលើ បងប្អូនដែលជាអ្នកលក់ទាំងឡាយ គឺអាចធ្វើការបញ្ចុះតម្លៃពិសេសសម្រាប់ភ្ញៀវចាស់ បញ្ចុះតម្លៃក្នុងនេះគឺដាក់តម្លៃយ៉ាងណាកុំទាបពេក ។ ចុះហេតុអ្វីបានជាត្រូវបញ្ចុះតម្លៃសម្រាប់ភ្ញៀវចាស់ ? តាមពិតទៅភ្ញៀវចាស់នៅក្នុងនេះគឺសំដៅទៅលើភ្ញៀវដែលទិញចាប់ពីពីរដងឡើងទៅ មានន័យថាជាភ្ញៀវដែលស្មោះជាមួយយើងហើយ ដូច្នេះនៅពេលដែលេពួកគេទទួលបានតម្លៃពិសេស គេនឹងធ្វើណែនាំទៅកាន់អ្នកផ្សេងទៀត ពីផលិតផល សេវាកម្មឬយីហោរបស់យើង ។   ២/ ប្រមូលហ្សិនឱ្យចំថ្ងៃពិសេស  ៖ មនុស្សទិញពេលខ្លះមិនមែនដោយសារតែផលិតផលឡើយ ជួនកាលគេទិញដោយសារតែ ការប្រមូលហ្សិននៅថ្ងៃពិសេសណាមួយ ពោលគឺនាថ្ងៃបុណ្យចូលឆ្នាំ បុណ្យភ្ជុំ ឬថ្ងៃពិសេសមួយចំនួនទៀតដែលជាតម្រូវការ ចាំបាច់សម្រាប់ពួកគេ ។ ឧទាហរណ៍ថា ទិវានៃក្តីស្រឡាញ់ ទំនិញភាគច្រើនដែលយើងសង្កេតឃើញថាលក់ដាច់ខ្លាំងបំផុតនោះគឺ ផ្កា តុក្តា វត្ថុអនុស្សាវរី កាដូជូនអ្នកមានគុនជាដើម បងប្អូនទាំងអស់គ្នាមានឱកាសច្រើនក្នុងការជ្រាតចូលទៅក្នុងថ្ងៃពិសេសទាំងនេះភាគរយច្រើនគឺលក់ដាច់ ។ ៣/ ពឹងគ្រូបីឱ្យជួយ ៖ គ្រូនៅក្នុងនេះគឺចង់សំដៅទៅលើ បណ្តាញសង្គមចំនួនបីដែលអ្នករកស៊ីឬអ្នកលក់ទាំងឡាយមិនអាចរំលងបាន ដូចជា Facebook , instagram និង TikTok ជាដើម បណ្តាញសង្គមទាំង៣នេះ អាចនិយាយថាជួយបងប្អូន ច្រើនខ្លះមែនទែន ទាំងអស់គ្នាអាចធ្វើជាវីដេអូ ឬ Poster អោយទាក់ទាញ ប្រាកដជាមានអ្នកចាប់អារម្មណ៍ជាពុំខាន តួយ៉ាងឥឡូវនេះឱកាសល្អខ្លាំងមែនទែនសម្រាប់អ្នករកស៊ីអាចសម្រុកធ្វើវីដេអូក្នុង TikTok  ផលិតផលនិងសេវាកម្មទាំងអស់គ្នាមានឱកាសដល់ដៃភ្ញៀវច្រើន ។  ៤/ ទិញថែម ៖ បងប្អូនដែលជាអ្នកលក់ទាំងអស់គ្នាត្រូវរៀនថែម ព្រោះវាជាដំណាក់កាលទឹកដល់ច្រមុះហើយ ថែមនៅក្នុងនេះគឺសំដៅទៅលើរបស់បន្តិចបន្តួច ជួនកាលថែមតែស្រោមជើងមួយគូ ក៏ភ្ញៀវមានអារម្មណ៍ថាសប្បាយចិត្តដែរ ការថែមរបស់តិចតួចមិនបានធ្វើឱ្យយើងខាតនោះទេ តែវាអាចជាចំណុចដែលអាចចងចិត្តភ្ញៀវក៏ថាបានដែរ ។	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T08:17:49.428Z", "category": "កំពូលអ្នកលក់", "views": 836, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
កុំឱ្យរបូតភ្ញៀវ! ភ្ញៀវថាចាំគិតសិន ជាអ្នកលក់ចេះប្រើទិចនិកពិសេសៗ និយាយចងចិត្តភ្ញៀវឱ្យទិញ	https://business-cambodia.com/articles/people-say-wait	បើនិយាយពីការលក់គឺវាពិតជាធំទូលាយខ្លាំងមែនទែន ហើយការលក់នេះដែរ គឺបានជ្រាតចូលស្ទើរតែគ្រប់វិស័យទៅហើយ ប៉ុន្តែបើនិយាយជារួមមកនៅក្នុងវិស័យមួយនេះគឺមានតែមនុស្សពីរនាក់ទេ ដែលបានដើរតួនាទីយ៉ាងសំខាន់ នោះគឺអ្នកទិញ និងអ្នកលក់ មនុស្សមួយក្រុមនេះគឺតែងតែមានគំនិតខ្វែងគ្នារហូតនៅលើទីផ្សារ ជាពិសេសនោះបងប្អូនដែលជាអ្នករកស៊ីទាំងឡាយ ប្រាកដជាបានជួបនៅពាក្យមួយឃ្លាដែលនិយាយចេញពីមាត់ភ្ញៀវញឹកញាប់បំផុតគឺ “ចាំគិតមើលសិន” ក្នុងនាមជាអ្នកលក់ តើត្រូវធ្វើខ្លួនបែបណាដើម្បីទប់ទល់ជាមួយពាក្យមួយឃ្លាំងខាងលើនេះ ? ថ្ងៃនេះ Business Cambodia នឹងធ្វើការលើកយកនៅគន្លឹះមួយចំនួនសម្រាប់អ្នកលក់ទាំងឡាយអាចយកទៅរៀនសូត្របន្ថែមបាន ដែលមានដូចខាងក្រោមនេះ ៖ ១ ធ្វើឱ្យភ្ញៀវមានអារម្មណ៍ថាចំណេញ៖ បងប្អូនទាំងអស់គ្នាត្រូវចាំថា ភ្ញៀវដែលឈានជើងចូលមកហាងឬឈានដល់ការសួរពីតម្លៃផលិតផល ឬសេវាកម្មរបស់យើង មានន័យថាគេបានសម្រេចចិត្ត ៥០ភាគរយទៅហើយ ប៉ុន្តែនៅ៥០ភាគរយទៀត ទាំងអស់គ្នាដែលជាអ្នកលក់ត្រូវរៀនសង្កេត ហើយធ្វើឱ្យភ្ញៀវមានអារម្មណ៍ថាចំណេញនៅពេលដែលគេទិញផលិតផល ឬសេវាកម្មពីយើងទៅ ។ ទាំងអស់គ្នាសាកស្រមៃមើលថាទាំងគេទាំងយើង នៅពេលដែលមានអារម្មណ៍ថាចំណេញ គឺយើងប្រាកដជាសប្បាយចិត្តជាពុំខាន ជួនកាលចាយលុយមិនសូវស្តាយក្រោយឡើយ ។ ធ្វើឱ្យភ្ញៀវមានអារម្មណ៍ថាចំណេញនៅក្នុងនេះ គឺចង់សំដៅទៅលើ ឧទាហរណណ៍ថាភ្ញៀវទិញបុរី យើងអាចផ្តល់ជូនពួកគាត់ថែមលើពីការរំពឹងទុក ដូចជាធ្វើសួន ដាំដើមឈើជូនពួកគាត់ដ៏ស្រស់ស្អាត ធ្វើបែបនេះភ្ញៀវដែលជាអ្នកទិញនឹងមានអារម្មណ៍ថាគេនឹងចំណេញ អ្នកលក់ក៏ចំណេញ ពោលគឺចំណេញ៥០/៥០ម្នាក់ ។ ២ តាំងខ្លួនជាអ្នកជួយ កុំធ្វើជាអ្នកលក់ ៖ អ្នកទិញភាគច្រើន ពួកគាត់មានអារម្មណ៍មួយតែងតែនៅជាប់ខ្លួនជានិច្ច នោះគឺអារម្មណ៍ខ្លាចគេចំណេញ ខ្លាចគេដើរខ្សែលើយើង ហើយវាជារឿងពិតនៅក្នុងការលក់នាពេលបច្ចុប្បន្នដែរ ដូច្នេះត្រូវតាំងខ្លួនជាអ្នកជួយប្រឹក្សាយោបល់ ជួយរកដំណោះស្រាយជូនពួកគាត់  កុំចង់ចំណេញមួយភ្លេត ហើយបាត់ភ្ញៀវរហូត ជួយភ្ញៀវបានម្តង ភ្ញៀវចាំមួយជីវិត ។ ៣ និយាយតិចតែឱ្យចំ ៖ គេនិយាយថាអ្នកលក់ដែលពូកែ មិនមែនសុទ្ធតែជាអ្នកលក់ពូកែនិយាយច្រើននោះទេ តែជាអ្នកលក់ដែលពូកែស្តាប់ពីបញ្ហារបស់ភ្ញៀវ ដឹងថាភ្ញៀវកំពុងតែជួបបញ្ហាអ្វី ហើយត្រូវការអ្វី នោះទើបជាអ្នកលក់ពូកែពិតប្រាកដ ។ ជាអ្នកលក់មិនមែននិយាយតែពីផលិតផលឬសេវាកម្មរបស់ខ្លួនប្រាប់ទៅកាន់ភ្ញៀវរហូតនោះទេ តែយើងស្តាប់ភ្ញៀវឱ្យច្រើន រួចហើយចាំស្វែងរកដំណោះស្រាយ ឬផ្តល់នៅតម្រូវការជួនពួកគាត់ ។ ឧទាហរណ៍ថា ភ្ញៀវចង់បានខុនដូមួយកន្លែង  មិនមែននាំគាត់ដើរមើលខុនដូរភ្លាមនោះទេ តែត្រូវស្តាប់ថាគាត់ចង់បានខុនដូមានទីតាំងនៅកន្លែងណា តម្លៃប៉ុន្មាន នៅម្នាក់ឯងឬជាមួយគ្រួសារ ពោលគឺទាំងអស់គ្នាត្រូវតែច្បាស់ត្រង់ចំណុចនេះទើបអាចទាញចិត្តអ្នកទិញបាន ។ គួរជម្រាបផងដែរថា ខាងលើនេះជាគន្លឹះខ្លះៗដែលយើងបានសង្កេតឃើញមានចន្លោះប្រហោងនៅក្នុងវិស័យលក់នាពេលបច្ចុប្បន្ន ហើយអត្ថបទមួយនេះសង្ឃឹមថាវាជាប្រយោជន៍មួយផ្នែកតូច ជួយទៅដល់បងប្អូន ដែលជាអ្នកកំពុងតែរកស៊ីលក់ដូរទាំងឡាយនៅក្នុងស្រុកខ្មែរ ។	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T07:57:01.177Z", "category": "កំពូលអ្នកលក់", "views": 289, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ឧកញ៉ា៣រូប គាស់កំហុសឆ្គង១៣យ៉ាង បើហ៊ានធ្វើនាំឱ្យការរកស៊ីបរាជ័យផុយស្រួយខ្លាំងបំផុត	https://business-cambodia.com/articles/13-mistakes-that-lead-to-business-failure	ការរៀនពីគន្លឹះជោគជ័យ និងរៀនពីភាពបរាជ័យ គឺសុទ្ធតែមានតម្លៃខ្លាំងដូចគ្នា។ ការរៀនពីជោគជ័យ ដើម្បីដឹងច្បាស់ពីរឿងដែលត្រូវធ្វើឱ្យបានល្អ រីឯរៀនពីបរាជ័យដើម្បីចាត់ទុកជាមេរៀន ជាបទពិសោធន៍ ដើម្បីជៀសវាង កុំឱ្យដើរជាន់ដានបរាជ័យដដែលៗ ខាតបង់ធនធាន កម្លាំងកាយចិត្ត ខាតពេលវេលា ខាតកិត្តិយសជាដើម។ បើក្រឡែកមើលរាល់អ្នកជំនួញ ដែលធ្លាប់រកស៊ីជោគជ័យធំៗនាពេលបច្ចុប្បន្ន គឺគាត់ភាគច្រើនសុទ្ធតែធ្លាប់ឆ្លងកាត់នូវកំហុសឆ្គងតូចធំដោយជៀសមិនផុត ហើយក៏មិនមានអ្នកណាជួបតែរឿងសមបំណងរហូតនោះដែរ។ ខាងក្រោមនេះគឺជា កំហុសឆ្គងធំៗទាំង១៣យ៉ាងគួរជៀសវាង ដែលអ្នកឧកញ៉ា និងឧកញ៉ា បានបង្ហាញថាគួរជៀសវាងឱ្យបានក្នុងការរកស៊ី បើមិនចង់ជួបភាពបរាជ័យយ៉ាងផុយស្រួយទេនោះ។ ១. អ្នកឧកញ៉ាវេជ្ជបណ្ឌិត គួច ម៉េងលី ប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន ម៉េងលី ជេ គួច អេឌ្យូខេសិន សម្រាប់អ្នកឧកញ៉ា បានបង្ហាញនូវកំហុសឆ្គងធំៗចំនួន៥យ៉ាង នាំឱ្យការរកស៊ីងាយបរាជ័យរួមមាន៖ ការជ្រើសរើសដៃគូចូលហ៊ុនខុសគ្មានរចនាសម្ព័ន្ធច្បាស់លាស់ នាំឱ្យពេលរកស៊ីចំណេញ ច្រណែនគ្នា ពេលរកស៊ីខាតបែរជាឈ្លោះគ្នា។ រកស៊ីមុខរបរខុសតាមគេ ពោលគឺរើសចំមុខរបរដែលជិតលិចទៅវិញ ឬមានការប្រកួតប្រជែងគ្នាខ្ពស់ប្រៀបបីដូចជាសមុទ្រក្រហម។ រកស៊ីលោភលន់ បង្កើតអាជីវកម្មច្រើន ហើយមិនផ្ដោតលើអាជីវកម្មតែមួយឱ្យខ្លាំង តែបែរជាយកពេលវេលាដើរចូលរួមកម្មវិធីនេះ កម្មវិធីនោះ ដើរផឹកស៊ី និងកសាងបណ្ដាញទំនាក់ទំនងច្រើនហួសហេតុទាំងអាជីវកម្មមិនទាន់រឹងមាំ។ រកស៊ីចំអ្នកគ្រប់គ្រងក្រឡុក ពេលដែលអាជីវកម្មដើរល្អចំណេញច្រើន អ្នករកស៊ី Freelance ដែលជាប្រភេទកូនអ្នកមាន ដែលមានឪពុកម្ដាយមានលុយច្រើនឱ្យរកស៊ី ពោលគឺរកស៊ីដើម្បីសប្បាយ កំដរអផ្សុក ឬដើម្បីបានមុខមាត់អួតគេជាដើម។ ២. ឧកញ៉ា ភូ ចាន់ដារិទ្ធ អគ្គនាយកក្រុមហ៊ុន PCDR និងអគ្គនាយកក្រុមហ៊ុន SR Real Estate សម្រាប់ឧកញ៉ា បានបង្ហាញនូវកំហុសឆ្គងធំៗ «កុំ៦យ៉ាង» គួរជៀសវាងឱ្យបានដាច់ខាតពេលចេញរកស៊ី បើមិនចង់បរាជ័យ៖ កុំមានអំនួត ព្រោះការរកស៊ីតែងតែមានឡើងមានចុះជានិច្ច កុំចំណាយខុសខ្ទង់ ព្រោះអាជីវកម្មភាគច្រើនស្លាប់រស់ព្រោះតែធនធានហិរញ្ញវត្ថុ ដោយសារតែហិរញ្ញវត្ថុ វាប្រៀបបាននឹងសរសៃឈាមអាជីវកម្មអ៊ីចឹងដែរ។ កុំឈ្លោះជាមួយអតិថិជន ព្រោះសម្ដីអវិជ្ជមានរបស់អតិថិជនម្នាក់ គឺមានឥទ្ធិពលខ្លាំងណាស់ ចំពោះកិត្តិយស កេរ្តិ៍ឈ្មោះអាជីវកម្មអ្នក បើសិនអ្វីដែលគាត់និយាយគឺសុទ្ធតែជាការពិត កុំកុហកខ្លួនឯង ពេលខ្លះត្រូវចេះទទួលស្គាល់ការពិត កុំកុហកខ្លួនឯង និងត្រូវដឹងច្បាស់ថាពេលណាគួរសម្រុក គួរដកទ័ពផងដែរ។ អ្នករកស៊ីឆ្លាតវៃត្រូវបត់បែនដូចទឹក មិនមែនរឹងរូស រឹងទទឹងស្លាប់ក្រឡាជាមួយស្ថានការណ៍អាក្រក់នោះទេ។ កុំលេងល្បែង ព្រោះល្បែងតែងតែរេ ម្ដងគេឈ្នះៗ ល្បែងតែងនាំឱ្យវិនាស កាន់តែជឿជាក់ណាស់កាន់តែអន្តរាយ។ បើធ្វើខ្លួនជាអ្នកជំនួញ គួរផ្តោតឱ្យខ្លាំងចំពោះគោលដៅខ្លួន កុំបែកឆ្វេង កុំវង្វេងយកធនធានអាជីវកម្ម ទៅប្រព្រឹត្តអំពោះមិនគប្បី ព្រោះវាអាចធ្វើឱ្យបាត់បង់អ្វីៗគ្រប់យ៉ាងដែលខំសាងរាប់ឆ្នាំបាន។ កុំឈប់អភិវឌ្ឍន៍ខ្លួន ព្រោះចំណេះដឹង និងជំនាញ ដែលមានថ្ងៃនេះ អាចនឹងហួសសម័យនៅថ្ងៃស្អែក។ ៣. ឧកញ៉ា ឃាង ពុទ្ធី ស្ថាបនិកក្រុមហ៊ុនភ្នាក់ងារអចលនទ្រព្យ Khompound ការធ្វេសប្រហែសចំពោះការអនុវត្តផែនការ៖ ការមានផែនការអាជីវកម្មល្អហើយ ប៉ុន្តែប្រសិនបើពេលដែលអនុវត្តផែនការបែរជាមានភាពធ្វេសប្រហែស មិនបានប្រយ័ត្នប្រយែងគ្រប់ជ្រុងជ្រោយ វានឹងធ្វើឱ្យអាជីវកម្មងាយនឹងដួលរលំទៅវិញ។ ក្នុងចំណុចនេះ លោកឧកញ៉ាបានផ្ដោតសំខាន់លើការយកចិត្តទុកដាក់ឱ្យបានខ្ពស់ ចំពោះប្រតិបត្តិការប្រចាំថ្ងៃ ព្រោះវាអាចនឹងធ្វើឱ្យការប្រើប្រាស់ធនធានមិនអស់ពីសក្ដានុពល ប្រើខុសគោលដៅ ការចំណាយកើនឡើងខ្ពស់ជាដើម។ កត្តាទាំងនេះហើយ ដែលធ្វើឱ្យអាជីវកម្មកាន់តែខ្សោយទៅៗរហូតដួលរលំ។ ការគ្រប់គ្រងហិរញ្ញវត្ថុមិនចំគោលដៅ៖ ហិរញ្ញវត្ថុ គឺប្រៀបបីដូចជាសសៃឈាមអាជីវកម្ម ហើយអាជីវកម្មភាគច្រើនដួលរលំដោយសារតែអស់ឈាម ឬអស់ហិរញ្ញវត្ថុដើម្បីទ្រទ្រង់ប្រតិបត្តិការអាជីវកម្មបន្ត។ ការចាប់ផ្ដើមអាជីវកម្មដំបូង គប្បីត្រូវមានការសន្សំសំចៃលើការចំណាយដែលមិនចាំបាច់ ចេះប្រើប្រាស់ធនធានហិរញ្ញវត្ថុឱ្យមានប្រសិទ្ធភាព និងត្រៀមផែនការចំណូល ចំណាយឱ្យបានហ្មត់ចត់ច្បាស់លាស់ ដើម្បីបង្ការហានិភ័យទៅអនាគត៕ ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T06:20:51.319Z", "category": "ភាពជាអ្នកដឹកនាំ", "views": 686, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មានសន្ទុះឡើងវិញ! មាសរង្គើថ្លៃប៉ុន្មានថ្ងៃជាប់គ្នា ក្រោយប្រធានាធិបតីរុស្ស៊ីធ្វើរឿងមួយនេះ	https://business-cambodia.com/articles/gold-price-on-2-october-2022	កាលពីថ្ងៃទី២៧ ខែកញ្ញា ឆ្នាំ២០២២ កន្លងទៅ មាសបានធ្លាក់ថ្លៃដល់កម្រិតទាបបំផុតប្រចាំឆ្នាំ២០២២ ពោលគឺដល់ ១,៦២៧ដុល្លារក្នុងមួយអោន (មួយតម្លឹង ១,៩៦០ដុល្លារ)។ ក៏ប៉ុន្តែបន្ទាប់ពីនោះតម្លៃរបស់មាសក៏មានការរង្គើឡើងវិញប៉ុន្មានថ្ងៃជាប់ៗគ្នាតែម្ដង។ នេះបើយោងតាមទិន្នន័យពីគេហទំព័រ Gold Price។  អ្នកជំនាញទីផ្សារជាន់ខ្ពស់នៅ RJO Futures លោក Daniel Pavilonis បានលើកឡើងថា "មាសបានធ្លាក់ថ្លៃរបស់ពេលជាច្រើនខែបន្តបន្ទាប់គ្នា ដោយសារតែធនាគារកណ្ដាលអាមេរិកខិតខំចាត់វិធានការដំឡើងអត្រាការប្រាក់ ដើម្បីទប់ទល់ជាមួយនឹងអតិផរណា"។ ហេតុនេះហើយវិនិយោគិនភាគច្រើនមិនបាន ជ្រើសរើសទៅវិនិយោគលើលោហៈធាតុណាឡើយ ព្រោះយល់ថាប្រាក់ដុល្លារកំពុងតែមានតម្លៃខ្លាំង។ អ្នកជំនាញទីផ្សាររូបនេះបានបន្តថា "តម្លៃរបស់មាសបានរង្គើឡើងដោយស្ងាត់ស្ងៀម បន្ទាប់ពីប្រធានាធិបតីរុស្ស៊ី លោក វ្ល៉ាឌីមៀ ពូទីន បានចុះហត្ថលេខាលើសន្ធិសញ្ញាដើម្បីបញ្ចូលតំបន់អ៊ុយក្រែនចំនួន៤ ដើម្បីឱ្យកងកម្លាំងរបស់គាត់បានកាន់កាប់ដោយផ្នែក"។ បើតាមសារព័ត៌មាន The Guardian បានបញ្ជាក់ឱ្យដឹងថា វាគឺជាការបញ្ជូលតំបន់កាន់កាប់ដោយខុសច្បាប់១ ដែលត្រូវបានកត់សម្គាល់ជាការបង្ខិតបង្ខំដ៏ធំបំផុតនៃទឹកដីនៅអឺរ៉ុប ចាប់តាំងពីសង្គ្រាមលោកលើកទី២មក។  ពិធីចុះហត្ថលេខាដែលបានធ្វើឡើងដោយផ្គើននឹងច្បាប់អន្តរជាតិបានធ្វើឡើងនៅក្នុងវិមាន Grand Kremlin ក្នុងវត្តមានរបស់ឥស្សរជននយោបាយរបស់ប្រទេស ហើយបានឈានទៅដល់ការ ធ្វើប្រជាមតិក្លែងក្លាយដែលរៀបចំដោយវិមានក្រឹមឡាំង នៅក្នុងតំបន់៖ Kherson, Zaporizhzhia, Luhansk និង Donetsk ។ឮ សូមជម្រាបផងដែរថា នាព្រឹកថ្ងៃទី២ ខែតុលា ឆ្នាំ២០២២ នេះមាសមានតម្លៃ ១,៦៦០ដុល្លារក្នុងមួយអោន (មួយតម្លឹង ២,០០០ដុល្លារ)៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:41", "date_created": "2022-10-02T03:33:22.386Z", "category": "ហិរញ្ញវត្ថុ", "views": 439, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
វិន័យធំមួយ ដែលមហាសេដ្ឋី Bill Gates ដាក់លើកូនៗរបស់គាត់ ហើយអ្នកគួររៀនសូត្រតាម	https://business-cambodia.com/articles/bill-gates-disacipline-to-there-kids	ជាការពិតណាស់ គ្រប់ឪពុកម្តាយសុទ្ធតែមានវិន័យសម្រាប់កូនៗ គ្រាន់តែវិន័យមានភាពខុសៗគ្នាទៅតាមគ្រួសាររៀងៗខ្លួនតែប៉ុណ្ណោះ ប៉ុន្តែក្នុងន័យតែមួយគត់ គឺចង់ឱ្យកូនៗមានអនាគតល្អ។ យ៉ាងណាមិញ មហាសេដ្ឋី Bill Gates សហស្ថាបនិកក្រុមហ៊ុនយក្ស Microsoft ដែលបច្ចុប្បន្នមានទ្រព្យប្រមាណជា ១០៣ពាន់លានដុល្លារ ក៏មានវិន័យយ៉ាងតឹងតែងបំផុតមួយសម្រាប់កូនៗរបស់គាត់ដែរ។     វិន័យតឹងតែងបំផុតមួយ ដែលលោកមហាសេដ្ឋី Bill Gates បានដាក់ទៅលើកូនៗទាំង៣នាក់របស់គាត់នោះគឺ ការរស់នៅដោយធំធាត់ឡើងនៅក្នុងផ្ទះដែលមិនអនុញ្ញាតឱ្យប្រើប្រាស់ទូរស័ព្ទស្មាតហ្វូតជាដាច់ខាត រហូតដល់កូនទាំង៣នាក់របស់គាត់ មានវ័យចាប់ពី ១៤ឆ្នាំឡើងទៅ ទើបអាចមានសិទ្ធប្រើប្រាស់ស្មាតហ្វូនបាន។   មហាសេដ្ឋី Bill Gates បាននិយាយថា កូនៗរបស់គាត់មានការត្អូញត្អែរខ្លាំងសម្បើមណាស់ ពេលពួកគេនៅជាក្មេងៗ ហើយពួកគេបានលើកឡើងពីក្មេងៗដទៃទៀតថា ក្មេងៗទាំងនោះបានទទួលទូរស័ព្ទស្មាតហ្វូនសេរីថ្មីៗជារៀងរាល់ឆ្នាំ បើទោះបីជាឪពុកម្តាយរបស់ពួកគេមិនមានលុយច្រើនក៏ដោយ ប៉ុន្តែការអង្វរមិនបានធ្វើឱ្យលោក Bill Gates ផ្លាស់ប្តូរវិន័យមួយនេះឡើយ។         មហាសេដ្ឋីវ័យ ៦៦ឆ្នាំរូបនេះ បានពន្យល់ប្រាប់អ្នកសារព័ត៌មានថា "ការដែលក្មេងៗប្រើប្រាស់ស្មាតហ្វូន ឬក៏បច្ចេកវិទ្យាច្រើនខ្លាំងពេក នឹងធ្វើឱ្យគ្រោះថ្នាក់ដល់ខួរក្បាលរបស់ពួកគេ ហើយក្មេងដែលមានការញៀនជាមួយស្មាតហ្វូនខ្លាំង ពួកគេនឹងចំណាយពេលច្រើនអត់ប្រយោជន៍ ហើយការសិក្សាក៏ធ្លាក់ចុះ ជាពិសេសក្មេងៗនឹងមិនមានទំនាក់ទំនងល្អជាមួយអ្នកផ្សេងនោះឡើយ សូម្បីតែឪពុកម្តាយខ្លួនក៏ដោយ"។     លោកមហាសេដ្ឋី Bill Gates បានសង្កត់ធ្ងន់ថា គាត់មិនទាមទារយក Password ពីគណនីហ្វេសប៊ុករបស់កូនៗគាត់នោះទេ ហើយគាត់ក៏មិនជ្រាលជ្រែកលើការសម្រេចចិត្តផ្សេងៗដែរ តែរឿងមួយដែលគាត់យកចិត្តទុកដាក់ខ្លាំងបំផុត គឺមិនឱ្យកូនៗលេងស្មាតហ្វូននៅពេលញ៉ាំបាយ និងនៅពេលដែលពួកគេមិនទាន់មានអាយុដល់ ១៤ឆ្នាំ ៕     អត្ថបទដោយ៖ Meng Songly	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T12:10:59.558Z", "category": "ភាពជាអ្នកដឹកនាំ", "views": 1162, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
គម្រោងលំនៅឋានថ្មីមួយទៀតរបស់ ជីប ម៉ុង លែន នឹងបើកលក់ជាផ្លូវការក្នុងខែតុលានេះ	https://business-cambodia.com/articles/another-chip-monglen-housing-project-to-officially-open-for-sale-this-october	ភ្នំពេញ៖ ជីប ម៉ុង លែន ទើបតែប្រកាសថ្ងៃបើកលក់ជាផ្លូវការគម្រោងថ្មី “ហ្គ្រេនភ្នំពេញស៊ីធី ទីII” នៅថ្ងៃទី០៧-០៩ ខែតុលាខាងមុខនេះ ហើយនេះជាគម្រោងលំនៅឋានដ៏ថ្មីសន្លាងមួយទៀតរបស់ខ្លួន ស្ថិតនៅលើមហាវិថី មិត្តភាព ភ្នំពេញ-ហាណូយផ្ទាល់តែម្តង។ ជាមួយនឹងផែនការពង្រីកគម្រោង ហ្គ្រេនភ្នំពេញស៊ីធី ដែលជាគម្រោងលំនៅឋានធំជាងគេបង្អស់របស់ ជីប ម៉ុង លែន គម្រោងទី II នេះស្ថិតនៅក្នុងទីតាំងដែលមានសក្ដានុពលខ្ពស់ ជាប់នឹងផ្លូវសំខាន់ដល់ទៅពីរ គឺមហាវិថី មិត្តភាព ភ្នំពេញ-ហាណូយ និងមហាវិថីហ្គ្រេនភ្នំពេញ ហើយអតិថិជននៃគម្រោងទី II នេះ អាចធ្វើដំណើរចេញចូលគម្រោងទី I នៃ ហ្គ្រេនភ្នំពេញស៊ីធី បានដោយងាយស្រួល និងអាចបន្តដំណើរឆ្ពោះទៅកាន់មហាវិថីអង្គរ ផ្លូវ ជា សុផារ៉ា (៥៩៨) និងផ្លូវជាតិលេខ ៥ បានយ៉ាងឆាប់រហ័សទៀតផង។ ជាងនេះទៅទៀត គម្រោងថ្មី ហ្គ្រេនភ្នំពេញស៊ីធី ទីII នឹងនាំមកនូវជម្រើសម៉ូដផ្ទះ មានការបន្ថែមមុខងារថ្មីក្នុងផ្ទះកាន់តែសម្បូរបែប និងទំនើបជាងមុន ធ្វើឱ្យការរស់នៅរបស់អតិថិជនកាន់តែងាយស្រួល ពោរពេញដោយកិត្យានុភាព និងឧត្តមភាព។ គម្រោងថ្មី ទីតាំងថ្មី មុខងារផ្ទះក៏ថ្មី! ជាមួយនឹងការផ្ដល់ជូនពិសេស មិនធ្លាប់មានដល់ទៅពីរ៖ បង់ត្រឹមតែ 0.67% ក្នុងមួយខែ ឥតគិតការប្រាក់រហូតដល់15ខែ ព្រមទាំងទទួលបានការបញ្ចុះតម្លៃ២%បន្ថែមពីលើទៀតផង! កម្ចីទិញផ្ទះពីធនាគារ ជីប ម៉ុង រហូតដល់95%នៃតម្លៃផ្ទះ លោកអ្នកក៏អាចទទួលបានការបញ្ចុះតម្លៃ 8% ភ្លាមៗផងដែរ! សូមកុំភ្លេចតាមដានការផ្សាយបន្តផ្ទាល់ សន្និសីទសារព័ត៌មានស្តីពីការប្រកាសបើកលក់ គម្រោងថ្មី ហ្គ្រេនភ្នំពេញស៊ីធី ទីII នាព្រឹកថ្ងៃទី០៣ ខែតុលា ឆ្នាំ២០២២ ចាប់ពីម៉ោង៩ព្រឹកតទៅ ដែលប្រព្រឹត្តនៅសណ្ឋាគារ ហៃយ៉ាត រីជេនស៊ី ភ្នំពេញ។ សម្រាប់អតិថិជនដែលមានចំណាប់អារម្មណ៍ចង់ស្វែងយល់ឱ្យកាន់តែច្បាស់អំពីគម្រោងថ្មីនេះ សូមទាក់ទងតាមរយៈ ☎️𝟎𝟔𝟏 𝟗𝟗𝟕 𝟖𝟖𝟖 💻chipmongland.com ឬក៏ឆាតជាមួយក្រុមការងារតាមតំណភ្ជាប់៖ 💬 Facebook m.me/chipmongland 💬 Telegram t.me/chipmongland	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T11:48:15.428Z", "category": "PR", "views": 113, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ត្រឹមតែ១ខែកញ្ញា ក្រុមហ៊ុនគ្រាក់ៗចំនួន២១ បង្ហូរលុយរាប់លាន$ នៅក្នុងខេត្តក្រុងទាំង៧នេះ	https://business-cambodia.com/articles/all-projects-in-september	នៅក្នុងរយៈពេល១ខែកញ្ញានេះ ក្រុមប្រឹក្សាអភិវឌ្ឍន៍កម្ពុជាហៅកាត់ថា CDC បានសម្រេចចេញវិញ្ញាបន បត្រចុះបញ្ជីជាស្ថាពរ ជូនក្រុមហ៊ុនចំនួន ២១ ឲ្យទទួលបានសិទ្ធក្នុងការនិយោគគម្រោងរបស់ពួកគេនៅកម្ពុជា។ ហើយគម្រោងវិនិយោគនេះក៏ផ្ដល់ឱកាសការងាររាប់ពាន់កន្លែងផងដែរ។ ក្រុមហ៊ុនទាំង ២១ នោះរួមមាន៖ ១. ក្រុមហ៊ុន Toyota Tsusho Manufacturing (Cambodia) Co., Ltd. គម្រោងបង្កើតរោងចក្រផ្គុំ និងតម្លើងរថយន្តតូយ៉ូតា ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ, រាជធានីភ្នំពេញ, មានទុនវិនិយោគចំនួន ៣៦,៧លានដុល្លារអាមេរិក និងបង្កើតការងារបានចំនួនប្រមាណ ១៥០នាក់។ ២. ក្រុមហ៊ុន WCFO (Cambodia) Co., Ltd. គម្រោងបង្កើតរោងចក្រផលិតប្រអប់ និងគ្រឿងបង្គុំផ្សេងៗធ្វើពីលោហៈ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ, រាជធានីភ្នំពេញ, មានទុនវិនិយោគចំនួន ៣,៨លានដុល្លារអាមេរិក និងបង្កើតការងារបានចំនួនប្រមាណ ១៥០នាក់។ ៣. ក្រុមហ៊ុន Thirty Three Apparels (Cambodia) Co., Ltd. គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ, រាជធានីភ្នំពេញ, មានទុនវិនិយោគចំនួន ២,១ លានដុល្លារអាមេរិក និងបង្កើតការងារបានចំនួនប្រមាណ ៤៥០នាក់។ ៤. ក្រុមហ៊ុន A & M Clothing Co., Ltd. គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ក្រុងព្រះសីហនុ, ខេត្តព្រះសីហនុ, មានទុនវិនិយោគចំនួន ១ លានដុល្លារអាមេរិក និងបង្កើតការងារបានចំនួនប្រមាណ ១០០នាក់។ ៥. ក្រុមហ៊ុន WCFO ASAMA Co., Ltd គម្រោងបង្កើតរោងចក្រផលិតគ្រឿងបន្ទាប់បន្សំ សម្រាប់ឧបករណ៍បញ្ជូនទិន្នន័យធ្វើពីប្លាស្ទិក ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ, រាជធានីភ្នំពេញ, មានទុនវិនិយោគចំនួន ៨០៥ពាន់ដុល្លារអាមេរិក និងបង្កើតការងារបានចំនួនប្រមាណ ១០០នាក់។ ៦. ក្រុហ៊ុន CHINA TING (CAMBODIA) FASHION Co., Ltd គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅភូមិត្រពាំងផ្លុង ឃុំដំណាក់រាំង ស្រុកឧដុង្គ ខេត្តកំពង់ស្ពឺ ក្នុងទុនវិនិយោគប្រមាណ ៥,៦លានដុល្លារអាមេរិក និងអាចបង្កើតការងារបានចំនួន ៣.១៥៨កន្លែង។ ៧. ក្រុមហ៊ុន Y.T.I (CAMBODIA) GARMENT Co., Ltd គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅភូមិឯកភាព ឃុំខ្ទុំក្រាំង ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,៥លានដុល្លារអាមេរិក និងអាចបង្កើតការងារបានចំនួន ២.១៨៣កន្លែង។ ៨. ក្រុមហ៊ុន SKY CLOTHING (CAMBODIA) Co., Ltd គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅភូមិដំណាក់ធំ២ សង្កាត់ស្ទឹងមានជ័យទី៣ ខណ្ឌមានជ័យ រាជធានីភ្នំពេញ ក្នុងទុនវិនិយោគប្រមាណ ៥,៤លានដុល្លារអាមេរិក និងអាចបង្កើតការងារបានចំនួន ១.៣៤៧កន្លែង។ ៩. ក្រុមហ៊ុន MI QI (CAMBODIA) GARMENT Co., Ltd គម្រោងបង្កើតរោងចក្រកាត់ដេរសម្លៀកបំពាក់មានទីតាំងវិនិយោគស្ថិតនៅភូមិជ្រៃកោង សង្កាត់ចោមចៅទី២ ខណ្ឌពោធិ៍សែនជ័យ រាជធានីភ្នំពេញ ក្នុងទុនវិនិយោគប្រមាណ ៥,៦លានដុល្លារអាមេរិក និងអាចបង្កើតការងារបានចំនួន ១.៨៨៦៣កន្លែង។ ១០. ក្រុមហ៊ុន HOME STYLE LIVING Co., Ltd គម្រោងបង្កើតរោងចក្រផលិតគ្រឿងសង្ហារឹម និងពូកគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ស៊ីន បាវិត, ខេត្តស្វាយរៀង, ក្នុងទុនវិនិយោគចំនួន ៦,៦ លានដុល្លារអាមេរិក និងអាចបង្កើតការងារបានចំនួនប្រមាណ ៣៨០កន្លែង។ ១១. ក្រុមហ៊ុន MCL HANDBAG FACTORY (CAMBODIA) COMPANY LIMITED គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ក្រុងព្រះសីហនុ, ខេត្តព្រះសីហនុ, ក្នុងទុនវិនិយោគចំនួន ៦,៥ លានដុល្លារអាមេរិក និងអាចបង្កើតការងារបានចំនួនប្រមាណ ៨៥០កន្លែង។ ១២. ក្រុមហ៊ុន GREEN LINK ELECTRIC Co., Ltd គម្រោងបង្កើតរោងចក្រផលិតអំពូលភ្លើងគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ហាយ ផាក, ខេត្តស្វាយរៀង, ក្នុងទុនវិនិយោគចំនួន ៥,៥ លានដុល្លារអាមេរិក និងអាចបង្កើតការងារបានចំនួនប្រមាណ ១.៥០០កន្លែង។ ១៣. ក្រុមហ៊ុន RAINBOW LIGHTING Co., Ltd គម្រោងបង្កើតរោងចក្រផលិតអំពូលភ្លើង អំពូលភ្លើងលម្អរ និងគ្រឿងបង្គុំអំពូលភ្លើង ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ហាយ ផាក, ខេត្តស្វាយរៀង, ក្នុងទុនវិនិយោគចំនួន ៥,៣ លានដុល្លារអាមេរិក និងអាចបង្កើតការងារបានចំនួនប្រមាណ ១៧០កន្លែង។ ១៤. ក្រុមហ៊ុន ORIENDA INTERNATIONAL HOSPITAL Co., Ltd គម្រោងសាងសង់ និងអាជីវកម្មមន្ទីរពេទ្យអន្តរជាតិ ចំនួន ១១៧គ្រែ ដែលមានទីតាំងវិនិយោគស្ថិតនៅផ្លូវដួងងៀប២ ភូមិដំណាក់ធំ៣ សង្កាត់ស្ទឹងមានជ័យទី៣ ខណ្ឌមានជ័យ រាជធានីភ្នំពេញ ក្នុងទុនវិនិយោគចំនួន ២១លានដុល្លារអាមេរិក និងអាចបង្កើតការងារបានចំនួន ១៧៨កន្លែង។ ១៥. ក្រុមហ៊ុន NEW WORLD HEART & VASCULAR HOSPITAL Co., Ltd គម្រោងសាងសង់ និងអាជីវកម្មមន្ទីរពេទ្យបេះដូងនិងសរសៃឈាម ចំនួន ៣០០ គ្រែ ដែលមានទីតាំងវិនិយោគស្ថិតនៅផ្លូវលេខ ១៩៣៤ ភូមិឧកញ៉ាវាំង សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ ក្នុងទុនវិនិយោគចំនួន ២០លានដុល្លារអាមេរិក និងអាចបង្កើតការងារបានចំនួន ៣៤៨កន្លែង។ ១៦. ក្រុមហ៊ុន TRY PHEAP KOH TUNSAY RESORTS Co., Ltd គម្រោងអភិវឌ្ឍន៍កោះត្បាល់ ដែលមានទីតាំងវិនិយោគស្ថិតនៅភូមិកែប សង្កាត់កែប ក្រុងកែប ខេត្តកែប ក្នុងទុនវិនិយោគចំនួន ១៧លានដុល្លារអាមេរិក និងអាចបង្កើតការងារបានចំនួន ១០៥កន្លែង។ ១៧. ក្រុមហ៊ុន GLOBAL PASS BIOTECHNOLOGY Co., Ltd គម្រោងបង្កើតរោងចក្រកែច្នៃម្ហូបអាហារ ដែលមានទីតាំងវិនិយោគស្ថិតនៅភូមិព្រែកដូង ឃុំកំពង់ស្វាយ ស្រុកកៀនស្វាយ ខេត្តកណ្តាល ក្នុងទុនវិនិយោគប្រមាណ ៧,២លានដុល្លារអាមេរិក និងអាចបង្កើតការងារបានចំនួន ១៣២កន្លែង។ ១៨. ក្រុមហ៊ុន YURA HARNESS (CAMBODIA) Co., Ltd គម្រោងបង្កើតរោងចក្រផ្គុំដំឡើងខ្សែគ្រឿងអេឡិចត្រូនិក ដែលមានទីតាំងវិនិយោគស្ថិតនៅភូមិទួលធ្នង់ សង្កាត់រការធំ ក្រុងច្បារមន ខេត្តកំពង់ស្ពឺ ក្នុងទុនវិនិយោគប្រមាណ ៦,៨លានដុល្លារអាមេរិក និងអាចបង្កើតការងារបានចំនួន ៥១៤កន្លែង។ ១៩. ក្រុមហ៊ុន RISE STEADY FOOTWEAR MATERIAL (CAMBODIA) Co., Ltd គម្រោងបង្កើតរោងចក្រផលិតគ្រឿងបន្សំស្បែកជើង ដែលមានទីតាំងវិនិយោគស្ថិតនៅភូមិតាសែន ឃុំសូទិប ស្រុកជើងព្រៃ ខេត្តកំពង់ចាម ក្នុងទុនវិនិយោគប្រមាណ ៦,៥លានដុល្លារអាមេរិក និងអាចបង្កើតការងារបានចំនួន ៥៤៨កន្លែង។ ២០. ក្រុមហ៊ុន TWHQ GARMENTS Co., Ltd គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ៨ ភូមិវិហារសួគ៌ជើង ឃុំវិហារសួគ៌ ស្រុកខ្សាច់កណ្តាល ខេត្តកណ្តាល ក្នុងទុនវិនិយោគប្រមាណ ៥,៤លានដុល្លារអាមេរិក និងអាចបង្កើតការងារបានចំនួន ១.៩៥៨កន្លែង។ ២១. ក្រុមហ៊ុន COBEST (CAMBODIA) FIRST GARMENT CO., Ltd គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅភូមិត្រពាំងទួល សង្កាត់កំបូល ខណ្ឌកំបូល រាជធានីភ្នំពេញ ក្នុងទុនវិនិយោគប្រមាណ ៥,១លានដុល្លារអាមេរិក និងអាចបង្កើតការងារបានចំនួន ១.៦៥០កន្លែង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T10:40:28.956Z", "category": "អចលនទ្រព្យ", "views": 1624, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
“ផ្សាររំដួល-បុរី វីលៀមជាផ្សារធំមួយដែលនៅជិតផ្លូវល្បឿនលឿន ភ្នំពេញ-ព្រះសីហនុ បានបើកលក់ជាផ្លូវការ”	https://business-cambodia.com/articles/romdul-market	រាជធានីភ្នំពេញ៖ ដោយមើលឃើញពីកំណើនប្រជាជននៅរាជធានីភ្នំពេញមានការកើនឡើងពីមួយថ្ងៃទៅមួយថ្ងៃ និងតម្រូវការម្ហូបអាហារ រួមជាមួយសំភារៈប្រើប្រាស់នៅក្នុងផ្ទះមានការកើនឡើងដូចគ្នានោះនៅថ្ងៃទី០១ ខែតុលា ឆ្នាំ២០២២ ជាថ្ងៃដ៏ពិសេសដែលផ្សាររំដួល-បុរី វីលៀមបានបើកលក់ជាផ្លូវការលើតូបបន្លែរត្រីសាច់ប្រមាណជា៨០តូបសម្រាប់ផ្គត់ផ្គង់តម្រូវការរបស់អតិថិនដែលកំពុងរស់នៅក្នុងបុរី វីលៀម និងប្រជាជនយ៉ាងច្រើនកុះករដែលកំពុងរស់នៅជុំវិញតំបន់នោះផងដែរ។ ជាផ្សារសហគមន៍ដំបូងគេ និងធំជាងគេនៅសង្កាត់ស្នោរខណ្ឌកំបូល រាជធានីភ្នំពេញ ផ្សាររំដួលបានរៀបចំកម្មវិធីអបអរសាទរអាជីវករដែលបើកលក់នៅក្នុងផ្សាររបស់ខ្លួន និងផ្តល់ជូននូវប័ណ្ណទឹកប្រាក់ដល់អតិថិជនដែលរស់នៅក្នុងបុរី និងអតិថិជនដែលរស់នៅជុំវិញតំបន់នោះអោយមកជាវនូវផលិតផលរបស់អាជីវករដែលបានបើកលក់នូវផលិតផលរបស់ខ្លួនចាប់ពីថ្ងៃទី១ ខែតុលា ឆ្នាំ២០២២នេះតទៅ។ នៅក្នុងកម្មវិធីនៃការបើកលក់នោះដែរយើងឃើញមានបងប្អូនប្រជាពលរដ្ឋនឹងអាជីវករដែលរស់នៅក្នុងតំបន់ និងម្ចាស់ផ្ទះដោយពួកគាត់បានសំដែងនូវការសប្បាយរីករាយដោយបានលើកឡើងថា៖វាជាអ្វីដែលពួកគាត់រំពឹងចង់បានជាយូរមកហើយព្រោះសព្វថ្ងៃពួកគាត់ត្រូវចំណាយពេលច្រើនដើម្បីធ្វើដំណើរទៅទិញម្ហូបអាហារ និងសំភារៈប្រើប្រាស់ប្រចាំថ្ងៃដូចជា៖ សំលៀកបំពាក់ ស្បែកជើង សំភារៈប្រើប្រាស់ក្នុងផ្ទះដោយត្រូវចំណាយរយៈពេលច្រើនដើម្បីធ្វើដំណើរទៅកាន់ផ្សារនៅកណ្តាលក្រុង ហើយចាប់ពីពេលនេះពួកគាត់នឹងមិនចំណាយពេលច្រើនដូចមុននោះទេ។ បន្ថែមលើសពីនេះនៅក្នុងកម្មវិធីនេះលោក រិទ្ធ រ៉ាវិទូ ជានាយកប្រតិបត្តិរងនៃបុរី វីលៀម បានលើកឡើងថា៖ ថ្ងៃនេះគាត់ពិតជារំភើបចិត្តដែលបានឃើញផ្សាររំដួល-បុរី វីលៀម បើកដំណើរការលក់នៅថ្ងៃនេះ ហើយផ្សាររំដួលមិនត្រឹមតែធំជាងគេតែការឌីហ្សាញវិញក៏កាន់តែប្រណិតដោយរចនាបែបខ្មែរហើយសូម្បីតែដំបូលប្រក់ក្បឿង រួមជាមួយឡូហ្គូរផ្ការរំដួលជាផ្ការដែលដំណាងដោយកម្ពុជាដូចគ្នា។ ក្រៅពីនេះផ្សាររំដួល-បុរី វីលៀមបើកលក់នូវសំភារៈសំបូរបែបដល់អតិថិជនដោយក្នុងនោះមានដូចជា៖បន្លែរត្រីសាច់ និងសំភារៈប្រើប្រាស់ផ្សេងៗជាច្រើន ហើយយើងសង្ឃឹមនឹងជឿរជាក់យ៉ាងមុតមាំថាផ្សារនេះនឹងដំណើរការយ៉ាងរលូននឹងផ្តល់គ្រប់តម្រូវការដែលអតិថិជនចង់បាន និងសូមជូនពរអាជីវករលក់ដាច់ច្រើនៗចាប់ពីថ្ងៃនេះតទៅ។ ហើយលោក គង់ ភក្តីជាអ្នកគ្រប់គ្រងទូទៅនៃផ្សាររំដួល-បុរី វីលៀម បានសំដែងនូវការស្វារគមន៍អាជីវករដែលមកប្រកបមុខរបបលក់ដូរនៅផ្សាររំដួល-បុរី វីលៀមដោយលោកបានលើកឡើងយ៉ាងខ្លីថា៖ ខ្ញុំពិតជារំភើបនិងសូមស្វារគមន៍ការបើកលក់ជាផ្លូវការនៃផ្សាររំដួល ដោយនៅផ្សាររំដួលរបស់យើងពួកយើងធានាថាសំភារៈទាំងអស់គឺគិតដល់សុខភាពរបស់អតិថិជនជាចំបង និង ព្យាយាមត្រួតពិនិត្យនូវគុណភាពផលិតផល និងសន្តាប់ធ្នាប់អនាម័យដើម្បីធានានូវអនាម័យខ្ពស់ជូនដល់អតិថិជនរបស់យើងគ្រប់ពេល។ សូមបញ្ជាក់ផងដែរថា៖ផ្សារំដួល-បុរី វីលៀម ត្រូវបានស្ថាបនាដោយលលោក វីលៀមណារ៉ាម័រ (William Naramore) ដែលជាជនជាតិអាមេរិកាំង និងជាម្ចាស់បុរី វីលៀមផ្ទាល់តែម្តង ហើយផ្សាររំដួលមានទីតាំងស្ថិតនៅភូមិ រំដួល សង្កាត់ស្នោរ ខណ្ឌកំបូល រាជធានីភ្នំពេញ នៅជិតផ្លូវល្បឿនលឿនភ្នំពេញព្រះសីហនុ និងក្រោយទីលានវាយកូនហ្គូល រ៉ូយ៉ាល់ភ្នំពេញ និងជិះត្រឹមតែ១៥នាទីពីមហាវិថីឈ្នះៗតែប៉ុណ្ណោះ!។ បន្ថែមលើសពីនោះផ្សាររំដួល-បុរី វីលៀមនឹងដំណើរការគ្រប់ប្រភេទអាជីវកម្មទាំងអស់នៅចុះឆ្នាំ២០២២ខាងមុខនេះដោយមានការចូលរួមពីសំណាក់ភ្ញៀវកិត្តិយសជាច្រើនរួមទាំងមានការប្រគុំតន្រ្តីជាមួយការចូលរួមពីសំណាក់តារាចំរៀងល្បីៗជាច្រើនប្រចាំប្រទេសកម្ពុជា និងធ្វើអោយធំជាងមុនដើម្បីអបអរសាទរដល់ផ្សារធំជាងគេនៅសង្កាត់ស្នោររាជធានីភ្នំពេញយើងនេះ។ ទំនាក់ទំនងទិញ ឬជួលតាមរយៈលេខ៖ 085 200 909 / 069 32 82 02 ទីតាំងGoogle Map: https://bit.ly/3dPufcL Start Owning Business Today! #ផ្សាររំដួល #RomdulMarket	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T09:25:16.973Z", "category": "PR", "views": 179, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
«កំណត់ត្រាថ្ងៃមួយ» សាច់រឿងពិតរបស់ហ្វេន OPPO Reno មានអត្ថន័យនិងរឿងរ៉ាវអ្វីខ្លះ? តោះចូលអានទាំងអស់គ្នា!	https://business-cambodia.com/articles/fan-s-story-oppo-reno	មនុស្សម្នាក់ៗសុទ្ធតែមានក្តីស្រមៃរបស់ខ្លួនក្នុងជីវិត ដែលក្តីស្រមៃប្រៀបបាននឹងវត្ថុម្យ៉ាងសម្រាប់កំណត់ទិសដៅនៃជីវិតរបស់អ្នក។ សំខាន់ជាងនេះទៅទៀតគឺ ពេលដែលអ្នកមានក្ដីស្រមៃហើយ តើអ្នកនឹងរស់នៅជាមួយក្ដីស្រមៃនោះ ឬក៏អ្នកនឹងបោះបង់ក្ដីស្រមៃនោះហើយទៅរស់នៅក្នុងក្ដីស្រមៃរបស់អ្នកដទៃ? តើអាចប្រាប់បានអត់ ក្តីស្រមៃរបស់អ្នកជាអ្វី? តើអ្នកបានជួបឧបសគ្គអ្វីខ្លះ អំឡុងពេលសម្រេចក្តីស្រមៃរបស់ខ្លួន? តោះ! មកអានរឿងខ្លី «កំណត់ត្រាថ្ងៃមួយនោះ» ដកស្រង់ចេញពីសាច់រឿងពិតរបស់អ្នកគ្រូបង្រៀន ដែលជាហ្វេនរបស់ OPPO Reno ។ «កាលពីតូចខ្ញុំចង់ឲ្យខ្លួនឯងធំឡើងលឿន ព្រោះខ្ញុំយល់ថានៅពេលដែលខ្ញុំធំខ្ញុំអាចសម្រេចចិត្តបានដោយខ្លួនឯង ខ្ញុំអាចរកប្រាក់ចំណូលដើម្បីផ្គត់ផ្គង់គ្រួសារ ហើយក៏អាចទិញរបស់របរផ្សេងៗ ញុំាអ្វីដែលចង់ញុំា មានសម្លៀកបំពាក់ស្អាតៗ និងមានសម្ភារៈល្អៗប្រើដើម្បីឲ្យទាន់សម័យដូចគេដទៃ ប៉ុន្តែអ្វីៗគ្រប់យ៉ាងគឺមិនងាយស្រួលដូចអ្វីដែលខ្ញុំបានគិតដូចកាលពីក្មេងឡើយ។ បន្ទាប់ពីប្រឡងបាក់ឌុបចប់បំណងប្រាថ្នាដែលធំជាងគេរបស់ខ្ញុំគឺចង់ក្លាយជាគ្រូបង្រៀនម្នាក់ ដូច្នេះអ៊ុំរបស់ខ្ញុំក៏បានជួយជ្រោមជ្រែងចុះឈ្មោះឲ្យខ្ញុំបានទៅប្រឡង ពេលនោះបេក្ខជនប្រឡងមានរាប់ពាន់នាក់ឯណ្ណោះ ហើយខ្ញុំចាំបានថា ប្អូនស្រីរបស់ខ្ញុំដែលមានអាយុទើប 8ឆ្នាំ ក៏បានទៅដល់ដាក់ពាក្យជាមួយខ្ញុំនៅឯមន្ទីរ ហើយប្អូនស្រីខ្ញុំត្រូវឈររង់ចាំក្រោមកម្តៅថ្ងៃរហូតដល់ខ្ញុំរត់ឯកសារពីមួយកន្លែងទៅមួយកន្លែងចប់រួចរាល់។ បន្ទាប់ពីដាក់ពាក្យប្រឡងរួចរាល់ខ្ញុំប្រញាប់ជិះម៉ូតូត្រឡប់មកផ្ទះវិញមេឃក៏ចាប់ផ្តើមងងឹត រីឯទឹកមុខប្អូនស្រីខ្ញុំបង្ហាញថានាងឃ្លាន ហើយមិនដឹងជាសំណាងអាក្រក់អ្វីអំឡុងពេលធ្វើដំណើរខ្ញុំនិងប្អូនក៏បានដួលម៉ូតូបណ្តាលឲ្យម៉ូតូខូចដេរលែងឆេះនៅពាក់កណ្តាលផ្លូវតែម្តង ភ្លាមៗនោះ ខួរក្បាលខ្ញុំវិលវល់គិតអ្វីមិនត្រូវ ទឹកភ្នែកក៏ចាប់ផ្តើមហូរ ហើយប្អូនខ្ញុំជួយរុញពីក្រោយយ៉ាងឆ្ងាយទើបប្រទះឃើញកន្លែងជួសជុលម៉ូតូ ប៉ុន្តែស្រាប់លូកហោប៉ៅទៅគឺមានតែ 1500រៀល ប្អូនស្រីខ្ញុំឃើញសភាពបែបនេះនាងក៏និយាយថា៖ បើដឹងអ៊ីចឹងព្រឹកមិញខ្ញុំអត់ទិញពោតញុំាទេ កុំអីពួកយើងមានលុយជួសជុលម៉ូតូហើយ ពិតជាស្តាយណាស់។ នៅពេលនោះខ្ញុំភ័យណាស់ដោយសារអត់មានលុយគ្រប់អាចជួសជុលម៉ូតូបានទេ ហើយក៏មេឃងងឹត ចម្ងាយក៏នៅឆ្ងាយទៀតទើបដល់ផ្ទះ ប្រសិនបើមិនជួសជុលម៉ូតូទេតើឲ្យពួកយើងទៅផ្ទះដោយរបៀបណា? ព្រោះជាងជួសជុលម៉ូតូបាននិយាយថា ម៉ូតូគឺជួសជុលអស់ 5$ ។ ខ្ញុំក៏បានប្រាប់គាត់វិញថា ថ្ងៃនេះខ្ញុំយកលុយមកមិនគ្រប់ទេ តើពូអាចរង់ចាំថ្ងៃស្អែកបានទេ? ភ្លាមៗនោះពូជាងបានបដិសេធហើយនិយាយថា៖ បើគ្មានលុយទេ ប្អូនអាចអូសម៉ូតូយកទៅជួសជុលកន្លែងផ្សេងបាន។ អំពើល្អដែលខ្ញុំបានសាងពិតជាជួយខ្ញុំមែន ភ្លាមៗនោះអ៊ុំរបស់ខ្ញុំបានបើកឡានឆ្លងកាត់ឃើញបែបនេះ គាត់ក៏សួរនាំនិងជួយចេញថ្លៃជួសជុល ហើយឲ្យពួកខ្ញុំទៅសម្រាកនៅផ្ទះគាត់សិនចាំថ្ងៃស្អែកចាំត្រឡប់ទៅផ្ទះវិញ។ លុះថ្ងៃប្រឡងឈានចូលមកដល់ ខ្ញុំក៏បានទៅប្រឡងដូចបេក្ខជនដទៃ ខ្ញុំបានបេជ្ញាចិត្ត ខិតខំប្រឹងប្រែងអស់ពីសមត្ថភាព ព្រមទាំងទទួលបានការលើកទឹកចិត្តពីឪពុកម្តាយ និងក្រុមគ្រួសារ រហូតធ្វើឲ្យខ្ញុំបានសម្រេចនូវបំណងប្រាថ្នារបស់ខ្លួនឯង គឺខ្ញុំបានក្លាយជាគ្រូបង្រៀនម្នាក់។ ឥឡូវនេះ ខ្ញុំជាគ្រូបង្រៀននៅសាលាបឋមសិក្សាមួយក្នុងខេត្តតាកែវ ហើយរាល់ថ្ងៃខ្ញុំពិតជាសប្បាយចិត្តណាស់ដែលបំណងប្រាថ្នាក្លាយជាការពិត ព្រមទាំងមានមិត្តរួមការងារល្អៗជុំវិញខ្លួន។» ឆាប់ៗខាងមុខនេះកម្មវិធី «OPPO Reno SUPERFANS Festival» នឹងមានអ្វីពិសេសដល់អ្នកគាំទ្រ ដូចនេះកុំភ្លេចរង់ចាំតាមដានលើផេគហ្វ៊េសប៊ុក OPPO ទាំងអស់គ្នា។ គួរបញ្ជាក់ថា នេះជាឆ្នាំទី6 ហើយដែល OPPO នៅជាមួយអ្នក និងតែងតែនាំយកនូវស្មាតហ្វូនពីមួយជំនាន់ទៅមួយជំនាន់ឲ្យមានសមត្ថភាពថតរូបកាន់តែអស្ចារ្យ រចនាបថរូបរាងកាន់តែទាន់សម័យ ហើយគោលបំណងចម្បងរបស់យើងគឺចង់ផ្តល់ឲ្យអតិថិជននូវអ្វីដែលថ្មី និងឈានមុខជានិច្ច ហើយយើងនឹងបន្តនៅជាមួយគ្នាឆ្ពោះទៅរកភាពជោគជ័យរួមគ្នា។ ដូច្នេះ! កុំភ្លេចទន្ទឹងរង់ចាំមើលថាតើ OPPO នឹងមានអ្វីប្លែកចែកជូនដល់ហ្វេនៗ OPPO Reno នាពេលខាងមុខនេះ? ទន្ទឹមគ្នានេះផងដែរ បើសង្កេតឃើញលើផេគហ្វ៊េសប៊ុក OPPO ក្នុងអំឡុងពេលនេះរហូតដល់ថ្ងៃទី15 តុលា 2022 OPPO មានការចែកកាដូអនុស្សាវរីយ៍ជាច្រើនរង្វាន់ សម្រាប់ហ្វេនគ្រប់ជំនាន់របស់ Reno ដោយគ្រាន់តែ Like និង Share បង្ហោះរូបមួយសន្លឹកដែលទាក់ទងនឹង Reno ស៊េរីណាក៏បាន លើហ្វេសប៊ុកផ្ទាល់ខ្លួន (ដាក់ជាសាធារណៈ) ភ្ជាប់នឹង #OPPORenoFansFestival #Together6th រួច Screenshot យកមក Comment ខាងក្រោមនេះ https://bit.ly/3fbVKh6 បញ្ជាក់៖ ការបង្ហោះរូបភាពភ្ជាប់មកជាមួយសាច់រឿងដែលមានន័យនឹងទទួលបានរង្វាន់ពិសេសទី 1 និងទី 2 ។ ហើយការជ្រើសយកហ្វេនដែលអនុវត្តគ្រប់លក្ខខណ្ឌ ហើយផ្តល់រង្វាន់ជូនទៅតាមចំណាត់ថ្នាក់ ។ ចំពោះកាដូរួមមាន៖ 1. តុក្កតាមាស Ollie (Limited Edition) ចំនួន 3 \| 2. កាសឥតខ្សែ OPPO Enco Buds 2 ចំនួន 3 \| 3. កាតាបស្ពាយ ចំនួន 10 \| 4. ជញ្ជីងវៃឆ្លាត ចំនួន 10។ សម្រាប់ព័ត៌មានលម្អិតលោកអ្នកអាចចូលទៅក្នុងផេគផ្លូវការរបស់ OPPO ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T09:03:03.872Z", "category": "PR", "views": 55, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ព្រឹកនេះក្រុមហ៊ុនមិត្តហ្វូនបានដំណើរកម្មវិធី Roadshow នៅទីក្រុងភ្នំពេញ	https://business-cambodia.com/articles/this-morning-metfone-launched-the-roadshow-in-phnom-penh	នាព្រឹកថ្ងៃទី០១ ខែតុលា ឆ្នាំ២០២២ ក្រុមហ៊ុនមិត្តហ្វូនបានដំណើរការកម្មវិធី Roadshow នៅទីក្រុងភ្នំពេញ បុរីពិភាពថ្មីកំបូល៣ ដើម្បីផ្សព្វផ្សាយអំពីសេវាកម្មអ៊ីនធឺណិត HOME PLUS ដែលជាកញ្ចប់អ៊ីនធឺណិតសម្រាប់គេហដ្ឋានដ៏ពេញនិយមដែលទទួលបានការគាំទ្រក្នុងការប្រើប្រាស់ពីមួយថ្ងៃទៅមួយថ្ងៃកាន់តែច្រើនឡើងៗ សម្រាប់អតិថិជនដែលកំពុងរស់នៅឬធ្វើការនៅក្នុងតំបន់បុរីពិភាពថ្មីកំបូល៣អាចចុះឈ្មោះប្រើប្រាស់សេវាកម្មអ៊ីនធឺណិតមិត្តហ្វូនចាប់ពី ថ្ងៃទី០១ ខែតុលា ឆ្នាំ២០២២ នេះតទៅរាល់ការបង់ប្រាក់ចាប់ពី៦ខែឡើងទៅនឹងទទួលបានការប្រើប្រាស់អ៊ីនធឺណិត១ខែបន្ថែមនិងបង់ប្រាក់ចាប់ពី១២ខែឡើងទៅនឹងទទួលបានការប្រើប្រាស់អ៊ីនធឺណិត២ខែនឹងដបទឹករក្សាកម្ដៅពីក្រុមហ៊ុនមិត្តហ្វូនភ្លាម រួសរាន់ឡើងចំនួនមានកំណត់។ សម្រាប់ការសាកសួរព័ត៌មានបន្ថែម អំពីសេវាកម្មអ៊ីនធឺណិតយើងខ្ញុំ សូមទំនាក់ទំនងមកលេខទូរស័ព្ទ 0976 097 097 ឬ ចូលទៅកាន់ទំព័រហ្វេសបុកផ្លូវការរបស់ មិត្តហ្វូនវ៉ាយហ្វាយ https://web.facebook.com/MetfoneInternetOfficial Telegram Channel: https://t.me/Metfone_WiFi	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T08:12:11.509Z", "category": "PR", "views": 163, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ដំណឹងល្អ! កំពង់ផែទេសចរណ៍អន្តរជាតិខេត្តកំពត នឹងបើកដំណើរការនៅចុងឆ្នាំនេះហើយ	https://business-cambodia.com/articles/new-port-in-kampot-province-open-soon	ជាដំណឹងដល់រីករាយខណៈកំពង់ផែទេសចរណ៍អន្តរជាតិខេត្តកំពត នឹងត្រៀមបើកដំណើរការនៅចុងឆ្នាំនេះហើយ ដើម្បីទទួលស្វាគមន៍ទេសចរជាតិ និងអន្តរជាតិ ។ នេះបើតាមការឱ្យដឹងរបស់ឯកឧត្តម តុប សុភ័ក រដ្ឋលេខាធិការ និងជាអ្នកនាំពាក្យក្រសួងទេសចរណ៍។ ការលើកឡើងរបស់ឯកឧត្តមធ្វើឡើងនៅក្នុងក្នុងសន្និសីទសារព័ត៌មាន ស្តីពីសមិទ្ធផលសម្រេចបានរយៈពេល ៥ឆ្នាំកន្លងមករបស់ក្រសួងទេសចរណ៍ នៅព្រឹកថ្ងៃទី៣០ ខែកញ្ញា ឆ្នាំ ២០២២។ ថ្លែងក្នុងកម្មវិធីខាងលើឯកឧត្តមបានមានប្រសាសន៍ថា ទោះស្ថិតក្នុងស្ថានភាពវិបត្តិដ៏អាក្រក់នៃជំងឺកូវីត១៩នេះក្តី រាជរដ្ឋាភិបាលបានបន្តប្រែក្លាយវិបត្តិឱ្យទៅជាឱកាសក្នុងការបង្កើនការអភិវឌ្ឍហេដ្ឋារចនាសម្ព័ន្ធគំាទ្រការអភិវឌ្ឍវិស័យទេសចរណ៍ ជាអាទិ៍ គម្រោងផ្លូវ៣៤ខ្សែនៅខេត្តព្រះសីហនុ គម្រោងផ្លូវ៣៨ខ្សែនៅខេត្តសៀមរាប អគារទីស្នាក់ការច្រកទ្វារព្រំដែនអន្តរជាតិប៉ោយប៉ែតថ្មី និងកំពង់ផែទេសចរណ៍សមុទ្រខេត្តកំពត ជាដើម។ កំពង់ផែទេសចរណ៍អន្តរជាតិមួយនេះ មានបណ្តោយ៣០០ម៉ែត្រ និងមានសមត្ថភាពអាចផ្ទុកនាវា ដឹកអ្នកដំណើរបានពី៣០០-៤០០នាក់។ កំពង់ផែនេះក៏ផ្នែកមួយក្នុងការចូលរួមអភិវឌ្ឍន៍វិស័យទេសចរណ៍នៅខេត្តកំពត ហើយបង្កើតឱកាសការងារ និងបង្កើនប្រាក់ចំណូល លើកកម្ពស់ជីវភាពរស់នៅរបស់ប្រជាពលរដ្ឋផងដែរ។ គួរបញ្ជាក់ផងដែរថា គម្រោងសាងសង់កំពង់ផែទេសចរណ៍អន្តរជាតិ លើកដំបូងនៅក្នុងខេត្តកំពតនេះ ទទួលបានការគាំទ្រហិរញ្ញប្បទានសម្បទាន ពីធនាគារអភិវឌ្ឍន៍អាស៊ី (ADB) ដែលមានតម្លៃជិត១០លានដុល្លារ។ គម្រោងនេះមានទីតាំងស្ថិតនៅស្រុកទឹកឈូ ខេត្តកំពត មានចម្ងាយប្រមាណ ៦ គីឡូម៉ែត្រពីក្រុងកំពត ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T05:29:03.622Z", "category": "អចលនទ្រព្យ", "views": 453, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្បួនបោកថ្មី! ឃើញលេខប្លែកខលពីក្រៅប្រទេស កុំចេះតែលើក ក្រសួងបង្ហាញវិធីទប់ស្កាត់ ខណ:កន្លងទៅមានច្រើនករណីហើយ	https://business-cambodia.com/articles/number-hacker-by-callback-scam-	កន្លងមកមានករណីលេខចម្លែកពីបរទេសជាច្រើន ខណៈលេខទូរសព្ទខ្លះត្រូវគេហៅចូលដើម្បីចូល Hack តាមរយៈ Callback Scam ទៅកាន់ជនសង្ស័យ ដែលលេខរបស់ពួកគេអាចប្រើប្រាស់ International Premium Rate Number (IPRN) និងមានព័ត៌មានគ្មានប្រភពច្បាស់លាស់ដែលនិយាយថានឹងបាត់បង់លុយពីធនាគារប្រសិនមានការទទួល ឬតេទៅវិញ។ ទន្ទឹមនឹងនេះដែល កាលពីម្សិលមិញនេះ នាយកដ្ឋានព័ត៌មានវិទ្យា ក្រសួងមហាផ្ទៃ បានឱ្យដឹងថា ហេតុការណ៍នេះបានកេីតមានច្រើនដងនឹងច្រេីនឆ្នាំមកហេីយ ស្របពេលបច្ចុប្បន្ននេះ នៅតែបន្តមានផងដែល តែពុំមានបញ្ហាបាត់បង់ថវិកាពីធនាគារ ឬទិន្នន័យអ្វីមួយពីទូរសព្ទរបស់នណាម្នាក់ទេ តែមានការបាត់ថវិកាក្នុងលេខទូរស័ព្ទពីរករណី ដូចខាងក្រោម៖ ១. ប្រសិនលោកអ្នកចុចទទួលនោះ ភាគីជនអនាមិកនោះនឹងត្រូវចំណាយថវិកាហៅចេញក្រៅប្រទេស ២. ប្រសិនលោកអ្នកជាអ្នកតេត្រលប់វិញទៅកាន់លេខទូរស័ព្ទជនអនាមិកនោះ ប្រាកដណាស់លោកអ្នកនឹងត្រូវបាត់បង់ថវិកាផ្ទុកក្នុងគណនីសេវាទូរសព្ទអ្នកសម្រាប់ការហៅទៅក្រៅប្រទេស។ ដើម្បីការពារពីការខលចូលរំខាន ជនរងគ្រោះអាចធ្វើការ Block លេខទូរស័ព្ទដែលបានព្យាយាមខលចូលទាំងនោះ ប៉ុន្តែជនល្មើសបានព្យាយាមប្រើប្រាស់លេខថ្មីៗ បម្រើសកម្មភាពល្មើសរបស់ពួកគេ។ ថ្ងៃនេះក្រុមការងារបច្ចេកទេសក៏បាន ធ្វើការណែនាំអំពីរបៀបដំឡើងកម្មវិធីជំនួយ ដែលមានសមត្ថភាពកំណត់លេខទូរស័ព្ទសង្ស័យ (Spam) រួចធ្វើការ Block ដោយស្វ័យប្រវត្តិ។ កម្មវិធីឈ្មោះ Hiya: Spam Phone Call Blocker កំពុងតែទទួលបាននូវការពេញនិយមប្រើប្រាស់ ព្រោះបច្ចុប្បន្នកម្មវិធីនេះមានទិន្នន័យលេខទូរស័ព្ទសង្ស័យ (Spam) ប្រមាណ ២៨៧លានលេខទូរស័ព្ទ ដែលអាចជួយអ្នកប្រើប្រាស់ក្នុងការ Block លេខសង្ស័យបានច្រើន។ កម្មវិធីឈ្មោះ Hiya អាចដំឡើងលើទូរស័ព្ទដៃ ដែលមានប្រព័ន្ធប្រតិបត្តិការ iOS និង Android តាមរបៀបដូចខាងក្រោម៖  ១- ទាញយកកម្មវិធី Hiya: Spam Phone Call Blocker ពីកម្មវិធី AppStore ក្នុងទូរស័ព្ទ iOS ឬ Playstore ក្នុងទូរស័ព្ទ Android។ លោកអ្នកក៏អាចទាញយកតាមតំណភ្ជាប់៖ - ទូរស័ព្ទ iOS (https://apple.co/38St8U1) - ទូរស័ព្ទ Android (https://bit.ly/3bYPupa) ២- បន្ទាប់ពីដំឡើងកម្មវិធី Hiya ក្នុងទូរស័ព្ទរួច លោកអ្នកអាចស្វែងយល់បន្ថែមអំពីរៀបប្រើប្រាស់កម្មវិធី Hiya តាមរយៈវិដេអូខាងក្រោម៖ https://www.facebook.com/IT.Department.MOI/videos/161400692471101 គួរបញ្ជាក់ផងដែរថា ករណីខាងលើនេះ មិនបាត់បង់ប្រាក់ក្នុងកុងធនាគាររបស់អ្នកទេ តែវាអស់លុយក្នុងគណនីទូរស័ព្ទ ដូច្នេះហើយសូមអនុវត្តតាមការបង្ហាញ និង block លេខទូរស័ព្ទសង្ស័យថាជា (Spam) តាមរបៀបខាងលើ ប្រសិនបើអ្នកមិនចង់មានការរំខាន៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T03:07:27.821Z", "category": "កំពូលអ្នកលក់", "views": 503, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
រៀនបានលុយប្រចាំខែ! កន្លែងធំៗ២ ប្រកាសបើកវគ្គបង្រៀនជំនាញទាំង១២ រៀនអត់យកលុយ១រៀល	https://business-cambodia.com/articles/place-two-big-study-free-free	ចំពោះលោកអ្នកដែលមិនទាន់មានការងារធ្វើ ឬមិនដឹងត្រូវវរៀនជំនាញអ្វី ស្របពេលសព្វថ្ងៃគ្មានលុយបង់ថ្លៃរៀនទៀតនោះ។ ពេលនេះលែងលំបាកទៀតហើយ ដោយសារតែពេលនេះមានកន្លែងធំៗចំនួន២បានប្រកាសបើកបង្រៀនជំនាញចំនួន១២  ដោយឥតគិតថ្លៃ នឹងផ្តល់ប្រាក់ឱ្យថែមទៀត។ ជំនាញទាំង១២នោះមានដូចជា៖ ១. ការថែរក្សាសម្ជស្ស និងសម្អាងកាយ ២ សេវាកម្មបរិក្ខារត្រជាក់ក្នុងគេហដ្ឋាន ៣. ការដំឡើងបណ្តាញអគ្គិសនីក្នុងអគារ ៤. ការថែទាំ និងជួសជុលម៉ាស៊ីនត្រជាក់ក្នុងរថយន្ត។ លក្ខខណ្ឌជ្រើសរើស សិស្សបោះបង់ការសិក្សា/កម្មករ កម្មការិនីបាត់បង់ការងារ សម្រាប់ស្រ្តី ជនក្រីក្រ ជនពិការ ជនជាតិដើមភាគតិចត្រូវបានលើកទឹកចិត្ត សិស្សដែលមានប័ណ្ណសមធម៌ក្រីក្រ១ ឬក្រីក្រ២ ទទួលបានប្រាក់ឧបត្ថម្ភចំនួន ២០ម៉ឺនរៀលក្នុងមួយខែ សម្រាប់ឯកសារដែលលោក លោកស្រីត្រូវយកទៅពេលទៅចុះឈ្មោះមានដូចជា៖ពាក្យសុំចូលរៀន១ច្បាប់ អត្តសញ្ញាប័ណ្ណ ឬសំបុត្រកំណើត រូបថត៤គុណ៦ ចំនួន១០សន្លឹក ៣គុណ៤ ចំនួន៤សន្លឹក។សូមបញ្ជាក់ថា ជំនាញទាំង៤នេះ គឺស្ថិតនៅមជ្ឈមណ្ឌលបណ្តុះបណ្តាលវិជ្ជាជីវៈខេត្តកណ្តាល ដែលជាគ្រឹះស្ថានអប់រំបណ្តុះបណ្តាលបច្ចេកទេសនិងវិជ្ជាជីវៈស្ថិតក្រោមឱវាទរបស់ក្រសួងការងារបណ្តុះបណ្តាលវិជ្ជាជីវះដែលមានទីតាំងស្ថិតនៅផ្លូវជាតិលេខ២១ ភូមិព្រែកសំរោង សង្កាត់តាខ្មី ក្រុងតាខ្មៅ ខេត្តកណ្តាល។ អាចធ្វើការទំនាក់ទំនងតាមលេខទូរស័ព្ទ ០៩៩ ៧៧៧ ៣៧៧/០៩២ ៧៣៥ ២៦៣/០៩៦ ៥០៨ ៤៦៩៨។ ជាមួយគ្នានោះដែរ ម្សិលមិញនេះ វិទ្យាស្ថានជាតិសហគ្រិនភាព និងនវានុវត្តន៍ បានធ្វើសេចក្តីជូនដំណឹងស្តីពីការចុះឈ្មោះចូលរៀនវគ្គបណ្តុះបណ្តាលសញ្ញាបត្របច្ចេកទេស និងវិជ្ជាជីវៈ១ (C1) វគ្គពិសេស ឆ្នាំ២០២២ ដែលមានរយៈពេល ៤ខែ ដោយឥតគិតថ្លៃ លើមុខជំនាញចំនួន ៨ ដូចខាងក្រោម៖ ១.ការដុតនំបុ័ង (ជំនាញជ្រើសរើសបន្ថែម) ២.ការឆុងកាហ្វេ និងភេសជ្ជៈ (ជំនាញជ្រើសរើសបន្ថែម) ៣.ការក្រឡុកស្រា (ជំនាញជ្រើសរើសបន្ថែម) ៤.ម្ហូបខ្មែរ-ថៃ (ជំនាញជ្រើសរើសបន្ថែម) ៥.ការដំឡើងបណ្តាញអគ្គិសនីក្នុងអគារ ៦.សេវាកម្មបរិក្ខារត្រជាក់ក្នុងគេហដ្ឋាន ៧.ការរចនាក្រាហ្វិកដោយកុំព្យូទ័រ ៨.ការដំឡើង និងថែទាំបណ្តាញកុំព្យូទ័រ ចំពោះលក្ខខណ្ឌនៃការជ្រើសរើសចូលសិក្សាមានដូចជា ៖ កម្មករនិយោជិត ៖ ត្រូវភ្ជាប់មកជាមួយនូវសៀភៅការងារ ឬប័ណ្ណសម្គាល់កម្មករនិយោជិតខ្មែរ កាតសម្គាល់ខ្លួន និងអត្តសញ្ញាណប័ណ្ណសញ្ជាតិខ្មែរ យុវជន សាធារណៈជន ៖ ត្រូវភ្ជាប់មកជាមួយអត្តសញ្ញាណប័ណ្ណសញ្ជាតិខ្មែរ ឬសំបុត្រកំណើត សិក្ខាកាមដែលមានប័ណ្ណសមធម៌ (កម្រិតភាពក្រីក្រ១ និង២) នឹងទទួលបានប្រាក់ឧបត្ថម្ភចំនួន ២០០,០០០រៀល (ពីររយពាន់រៀលគត់) ក្នុង១ខែ សម្រាប់ចំណាយលើការហូបចុក និងស្នាក់នៅ ខ/កាលបរិច្ឆេទទទួលពាក្យ ទីកន្លែងផ្តល់ និងទទួលពាក្យ ៖ ចាប់ពីថ្ងៃផ្សាយដំណឹងនេះតទៅនៅវិទ្យាស្ថានជាតិសហគ្រិនភាព និងនវានុវត្តន៍ (NIEI) ដែលមានទីតាំងស្ថិតនៅតាមបណ្តោយ មហាវិថីសហព័ន្ធរុស្ស៊ី ភូមិចុងថ្នល់ខាងលិច សង្កាត់ទឹកថ្លា ខណ្ឌសែនសុខ រាជធានីភ្នំពេញ (ផ្លូវចូលខាងកើតវត្តទឹកថ្លា ចម្ងាយប្រហែល ២០០ម៉ែត្រ) ឬ ធ្វើការសាកសួរតាមរយៈទូរស័ព្ទ ៖ លោក លៀង ស៊ុយគីម ០៨៧ ៥៥៧ ៧៧២ / ០១១ ២៩៨ ៤៥៦ លោកស្រី រស់ លីដា ០១២ ៤០៣ ៦៤៤ លោក កៅ លីវាសនា ០៧៧ ២២៥ ៤២៥ / ០៦៦ ៧២០ ៧៣០ លោក ហ៊ាន់ ចាន់ដារ៉ា ០៩៣ ៨០៨ ០៥៧ កញ្ញា ហួរ ស៊ុនហ៊ាប ០១០ ២៦៦ ២៩៦ លោកស្រី លាង ឈាងអ៊ីម ០៨៥ ៧៦៦ ៦៦៣ លោកស្រី សៀង រ៉ាវីន ០៩៨ ២៦៧ ៧១៦ លោក កើត អាគីណេ ០៨១ ៤២៩ ៩៦៩ លោកស្រី សៀម សុជាតា ០៩២ ៩៨ ៧៩ ៧៩	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T03:07:08.174Z", "category": "ចាប់ផ្តើមអាជីវកម្ម", "views": 974, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ប្រសើរណាស់! អគ្គនាយកដ្ឋានពន្ធដារ ដំឡើងចំនួនប្រាក់ខែ ដែលត្រូវជាប់ពន្ធ ច្រើនជាងឆ្នាំមុន	https://business-cambodia.com/articles/tax-one-salary	យោងតាមមាត្រា ៤២ថ្មី នៃច្បាប់ស្តីពីសារពើពន្ធ ពាក្យ “ប្រាក់បៀវត្ស” សំដៅដល់ប្រាក់បៀវត្ស លាភ ប្រាក់បំណាច់ បុព្វលាភ ប្រាក់ម៉ោងបន្ថែម ប្រាក់ប៉ះប៉ូវនានា និងអត្ថប្រយោជន៍បន្ថែមដែលបានទូទាត់ដើម្បីប្រយោជន៍ផ្ទាល់ ឬប្រយោលដល់និយោជិក ចំពោះការបំពេញសកម្មភាពបម្រើការងារ។ ហើយក្នុងនោះមានបុគ្គលិកបម្រើការងារជាច្រើនដែលកំពុងបំពេញការងាររបស់ខ្លួន ដោយមិនដឹងឡើយថា អត្រាប្រាក់បៀវត្សកម្រិតណាដែលត្រូវកាត់ពន្ធចូលរដ្ឋ។ជាមួយគ្នានេះ បើយោងតាម យោងតាមអនុក្រឹតស្តីពីប្រាក់ចំណូលពន្ធប្រចាំឆ្នាំ និងប្រាក់បៀវត្សជាប់ពន្ធប្រចាំខែថ្មីលើការអនុវត្តអត្រាពន្ធលើប្រាក់បៀវត្សថ្មី ដែលចេញផ្សាយដោយអគ្គនាយដ្ឋានពន្ធដារកាលពីថ្ងៃម្សិលមិញ បានឱ្យដឹងថាបុគ្គលដែលមានប្រាក់បៀវត្សប្រចាំខែក្នុងលក្ខខណ្ឌកំណត់នេះនឹងត្រូវកាត់ពន្ធចូលរដ្ឋ ៖ ពី ០៛ ដល់ ១,៥០០,០០០៛ (មួយលានបីសែនរៀល) អត្រាពន្ធ ០ % ពី ១,៥០០,០០១៛ (មួយលានបីសែនរៀល) ដល់ ២,០០០,០០០៛ (ពីរលានរៀល)  អត្រាពន្ធ  ៥%  ពី ២,០០០,០០១៛ (ពីរលានរៀល)ដល់  ៤,៥០០,០០០៛ (បួនលានប្រាំសែនរៀល)  អត្រាពន្ធ   ១០% លម្អៀងលើប្រាក់ពន្ធ ១៦៥,០០០៛ (មួយសែនប្រាំពាន់រៀល) ពី ៤,៥០០,០០១៛ (បួនលានប្រាំសែនរៀល) ដល់   ១២,៥០០,០០០៛ (ដប់ពីរលានប្រាំសែនរៀល) អត្រាពន្ធ  ១៥% លើសពី ១២,៥០០,០០០៛ (ដប់ពីរលានប្រាំសែនរៀល)  អត្រាពន្ធ ២០% ៕ សូមអានសេចក្តីសម្រេចខាងក្រោម៖ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T02:21:22.056Z", "category": "ចាប់ផ្តើមអាជីវកម្ម", "views": 477, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ដាក់ភ្លាម សម្ភាសន៍ភ្លាម! ក្រសួងការងារប្រកាសរើសបុគ្គលិកជាង២ម៉ឺនកន្លែង នៅកន្លែង១នេះ	https://business-cambodia.com/articles/national-employment-agency	ឱកាសល្អសម្រាប់អ្នកដែលកំពុងស្វែងរកការងារធ្វើ ពេលនេះក្រសួងការសហការជាមួយក្រុមហ៊ុនជាង ១០០ក្រុមហ៊ុន កំពុងប្រកាសជ្រើសរើសបុគ្គលិកជាច្រើនម៉ឺននាក់ ដែលកម្មវិធីនេះនឹងប្រព្រឹត្តទៅនៅក្នុង ពិព័រណ៍ការងារថ្នាក់ជាតិដែលជាមហាព្រឹត្តិការណ៍ការងារដ៏ធំជាងគេប្រចាំឆ្នាំ ២០២២ នៅឯកោះពេជ្រ។ បើយោងការផ្សាយរបស់ ទីភ្នាក់ងារជាតិមុខរបរ និងការងារ បានឱ្យដឹងថា សម្រាប់ឆ្នាំ ២០២២ នេះ ពិព័រណ៍ការងារ និងផលិតភាពជាតិ ដែលសហការរៀបចំដោយ NEA, ស.ស.យ.ក រាជធានីភ្នំពេញ និង GMAC នឹងនាំមកនូវឱកាសការងារជាង ២ ម៉ឺនកន្លែងពីក្រុមហ៊ុនធំៗជាង ១៥០ ក្រុមហ៊ុន នៅអគារពិព័រណ៍កោះពេជ្រ រយៈពេលពីរថ្ងៃ គឺថ្ងៃ ទី២៨-២៩ ខែតុលា ឆ្នាំ ២០២២ ចាប់ពីម៉ោង ៨ ព្រឹក ដល់ ៨ យប់។ ជាមួយគ្នានេះដែរ ក្រៅពីទទួលបានឱកាសការងាររាប់ម៉ឺនកន្លែង បងប្អូនទាំងអស់គ្នាក៏អាចចូលរួមក្នុងសិក្ខាសាលាចែករំលែកចំណេះដឹងពីការលើកកម្ពស់ផលិតភាពដោយវាគ្មិនជាតិ និងអន្តរជាតិល្បីៗផងដែរ។ដូច្នេះសម្រាប់អ្នកចាប់អារម្មណ៍ កំពុងរកការងារអាចត្រៀម CV យកទៅសម្ភាសន៍ក្នុងពិរពណ៍ការងារនាពេលខាងមុខនេះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-10-01T01:58:40.355Z", "category": "ចាប់ផ្តើមអាជីវកម្ម", "views": 17223, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
Ana Khmer ៖ ធ្លាប់ជាពិធីការិនីវិទ្យុជាង៤ឆ្នាំ ងាកមកធ្វើវីដេអូកំប្លែង ទាញចំណូលពាន់$ ក្នុង១ខែ	https://business-cambodia.com/articles/ana-khmer-	Ana Khmer គ្រប់ប្រាកដជាបានស្គាល់ហើយថា កញ្ញាគឺជាតារាហ្វេសបុកមួយរូបដែលមានតាមដានជាច្រើននៅលើហ្វេសបុក នេះក៏ដោយសារតែកញ្ញាតែងតែផុសនូវវីដេអូសប្បាយៗបែបកំប្លែងជាច្រើន ដែលធ្វើឱ្យអ្នកលេងបណ្តាញសង្គមមានការចាប់អារម្មណ៍ជាមួយនឹងការសម្តែង កំប្លែង ដែលជាដុងពីធម្មជាតិរបស់កញ្ញា។ទន្ទឹមនឹងការស្គាល់ថា Ana Khmer ជាអ្នកណាតារាកំប្លែងនេះ ក៏នៅមានមនុស្សមិនច្រើនទេ ដែលបានដឹងថាកញ្ញាជាអ្នកណា មានស្រុកកំណើត ការងារពីអតីតកាលមុនធ្វើវីដេអូ។ បើតាមកិច្ចសម្ភាសន៍ជាក្រុមការងារ Business Cambodia កាលពីពេលកន្លងទៅ តារាស្រីសម្បុរស្រអែមរូបនេះបានប្រាប់ក្រុមការងារយើងថា កញ្ញាមានឈ្មោះពិតថា វុធ លីណា មានស្រុកកំណើតនៅខេត្តកំពង់ចាម បច្ចុប្បន្នកញ្ញាជាអ្នកធ្វើការនៅក្នុងស្ថាប័នក្របខ័ណ្ឌមួយកន្លែង និងជាអ្នករកស៊ីម្នាក់ផងដែរ ហើយឆ្លៀតពេលពីការងាររកស៊ីកញ្ញាក៏បន្ថែមការធ្វើវីដេអូបែបកំប្លែងៗផុសលេងនៅលើបណ្តាញសង្គម ហ្វេសប៊ុក។ តារាកំប្លែងមុខស្ងួតរូបនេះបានបន្តថា មុនក្លាយជាអ្នកធ្វើវីដេអូនៅលើហ្វេសបុក កញ្ញា ធ្លាប់ធ្វើជាពិធីករវិទ្យុអស់រយៈពេលប្រមាណជា ៤ឆ្នាំ លុះក្រោយមកធ្វើប្តូរការងារធ្វើការនៅក្នុងស្ថាប័នក្របខណ្ឌរដ្ឋ និងឆ្លៀតរកស៊ីបន្តិចបន្តួចសម្រាប់ជាប្រភពចំណូលបបន្ថែម។កញ្ញាបានបន្ថែមថា ដំបូងឡើយកញ្ញាធ្វើវីដេអូលេងៗប៉ុណ្ណោះមិនមានបំណងធ្វើជាប់ជាប្រចាំរហូតមានស្ពតពាណិជ្ជកម្មអ្វីឡើយ ក្រោយធ្វើបាន ៣ខែ កញ្ញាក៏ឈប់ធ្វើដោយសារតែរវល់ជាមួយនឹងការងាររកស៊ីពេល។បន្ទាប់ពីឈប់បាន ៦ ខែកញ្ញាក៏ចាប់ធ្វើវិញ ដោយហៅម៉ាក់មកថតជាមួយ ហើយគេក៏ចូលចិត្តនឹងការសម្តែងរបស់ម្តាយកូនគាត់ទាំង ២ ទើបកញ្ញាបន្តធ្វើវីដេអូរហូតមកដល់ពេលនេះតែម្តង។ កញ្ញា វុធ លីណា ហៅ Ana Khmer បានលើកឡើងទៀតថា សម្រាប់ការធ្វើវីដេអូគឺកញ្ញាមានក្រុមការងារជួយសម្រួលដល់ការថត មានក្រុមថត និងអ្នកកាត់ ហើយសម្រាប់ការថតវិញគឺ ៤ទៅ៥សប្តាហ៍ទើបចេញម្តង ដោយហេតុថាមិនចង់ចេញញឹកព្រោះខ្លាចជាន់វីដេអូដដែលៗធ្វើឱ្យអ្នកមើលធុញ ចំពោះពេលវេលាថតគឺឆ្លៀតពេលចុងសប្តាហ៍ដើម្បីថត។ចំណែកឯចំណូលដែលបានពីការថត កញ្ញា Ana Khmer បង្ហើបថា អាចទទួលបានខ្ទង់២ពាន់ដុល្លារក្នុងមួយខែ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T09:35:19.932Z", "category": "ចាប់ផ្តើមអាជីវកម្ម", "views": 2798, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គម្រោងថ្មី! បន្ទាប់ពីមានគម្រោងធ្វើក្រុងថ្មី ពេលនេះ ខេត្តកណ្តាលទទួលបានគម្រោង២ទៀត សរុបទុនជាង១០លាន$	https://business-cambodia.com/articles/two-project-in-kandal	កាលពីពេលថ្មីៗកន្លងទៅនេះ រាជរដ្ឋាភិបាលទើបនឹងប្រកាសឲ្យបង្កើតក្រុងថ្មីមួយទៀតនៅទឹកដីខេត្ដកណ្ដាល នោះគឺ ទីក្រុងល្វាឯម។ ដោយគម្រោងបង្កើតឲ្យមានទីក្រុងថ្មីនេះ គឺដើម្បីឲ្យរដ្ឋបាលខេត្ដអាចប្រមូលចំណូលមកអភិវឌ្ឍន៍ខេត្ដបានកាន់តែច្រើនតាមរយៈការយកពន្ធអចលនទ្រព្យ។ យ៉ាងណាបន្ទាប់ពីដំណឹងបង្កើតក្រុងនេះមកខេត្ដកណ្ដាលក៏ទទួលបាននូវគម្រោងជាបន្ទាប់ផងដែរ។ ជាក់ស្ដែងនៅថ្ងៃទី៣០ ខែកញ្ញា ឆ្នាំ២០២២ នេះ ក្រុមប្រឹក្សាអភិវឌ្ឍន៍កម្ពុជា បានអនុម័តឲ្យក្រុមហ៊ុនចំនួន ២ បង្កូរទុនសរុបជាង ១០ លានដុល្លារវិនិយោគលើគម្រោងបង្កើតរោចក្រ ដែលបង្កើតឱកាសការងារដល់អ្នកនៅក្នុងតំបន់ជាង ២ ពាន់នាក់ផងដែរ។ ហើយក្រុមហ៊ុនដែលទទួលគម្រោងទាំងពីរនេះរួមមាន៖ ១. ក្រុមហ៊ុន “GLOBAL PASS BIOTECHNOLOGY CO., LTD” គម្រោងបង្កើតរោងចក្រកែច្នៃម្ហូបអាហារ ដែលមានទីតាំងវិនិយោគស្ថិតនៅភូមិព្រែកដូង ឃុំកំពង់ស្វាយ ស្រុកកៀនស្វាយ ខេត្តកណ្តាល ក្នុងទុនវិនិយោគប្រមាណ ៧,២លានដុល្លារអាមេរិក និងអាចបង្កើតការងារបានចំនួន ១៣២កន្លែង។ ២. ក្រុមហ៊ុន “TWHQ GARMENTS CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ៨ ភូមិវិហារសួគ៌ជើង ឃុំវិហារសួគ៌ ស្រុកខ្សាច់កណ្តាល ខេត្តកណ្តាល ក្នុងទុនវិនិយោគប្រមាណ ៥,៤លានដុល្លារអាមេរិក និងអាចបង្កើតការងារបានចំនួន ១.៩៥៨កន្លែង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T09:11:38.040Z", "category": "អចលនទ្រព្យ", "views": 1312, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ហ្រ្វេនឆាយស្ងាត់? ម្ចាស់យីហោ មីហឹរ Memo រូបនេះ បង្ហើបក្បួនពិសេសៗទិញហ្រ្វេនឆាយរកស៊ីយូរអង្វែង	https://business-cambodia.com/articles/buy-franchise-memo	អាជីវកម្មហ្រ្វេនឆាយមួយរយៈកន្លងទៅមានការផ្ទុះឡើងខ្លាំងមែនទែន ប៉ុន្តែក្រោយមកក៏ស្ងាត់ទៅវិញ នេះក៏ដោយសារតែ ហ្រ្វេនឆាយភ្លើងចំបើង មានន័យថាល្បីតែមួយភ្លេតហើយក៏បាត់ខ្លួន ដូច្នេះអ្នកទាំង អស់គ្នាគួរតែពិចារណា ដោយសារតែហ្រ្វេនឆាយខ្លះគេបង្កើតឡើង គឺគ្រាន់តែចង់បានលុយដាក់ក្នុងហោ ប៉ៅ មិនខ្វល់ពីអ្នកទិញយកទៅរកស៊ីបន្តឡើយ ជាពិសេសនោះមិនធ្វើទីផ្សារបន្ថែម ។ មកដល់ចំណុននេះម្ចាស់មីហឹរ Memoមីហឹរ៧យ៉ាង គឺលោកម៉ៅ បូណា បានប្រាប់ឱ្យដឹងថា បង្កើតយីហោ លក់ហ្រ្វេនឆាយគឺជារឿងងាយស្រួលទេ ប៉ុន្តែរឿងដែលសំខាន់បំផុតនោះបង្កើតមកហើយធ្វើឱ្យគេទុកចិត្ត ទិញយកទៅរកស៊ីរីកចម្រើនបន្តម្ចាស់យីហោត្រូវតែគិតឱ្យខ្លាំងបំផុត មានន័យថាមិនមែនបង្កើតយីហោ លក់យកលុយដាក់ក្នុងហោប៉ៅចប់រឿងនោះទេ ។ លោកបានឱ្យដឹងទៀតថា មីហឹរ Memoមីហឹរ៧យ៉ាង ដែលជាយីហោហ្រ្វេនឆាយក្នុងស្រុក មួយឈរជើងនៅលើទីផ្សារប្រមាណជាង៥ និងពង្រីកសាខាបានជិត១០០កន្លែងហើយ ទាំងនៅទីក្រុង ភ្នំពេញនិងតាមបណ្តាខេត្តនានា ខណៈតម្លៃហ្រេ្វនឆាយលក់មិនដល់១ម៉ឺនដុល្លារឡើយ ពោលគឺប្រមាណ តែ៧៥០០ ដុល្លារតែប៉ុណ្ណោះ និងទទួលបានអត្ថប្រយោជន៍ជាច្រើនពីម្ចាស់ ហាងវិញ ។ ម្ចាស់យីហោមីហឹរខាងលើរូបនេះ បានបន្ថែមថា ភ្ញៀវដែលទិញហ្រ្វេនឆាយមីហឹររបស់លោកយកទៅ គឺ អាចបើករកស៊ីរីកចម្រើននិងមានភ្ញៀវលឿន ហើយនេះក៏ដោយសារតែគេមានទំនុកចិត្តទៅលើយីហោ ហ្រ្វេនឆាយ មានភាពស្មោះត្រង់ជាដៃគូនឹងគ្នា  ទាំងរសជាតិដើម សេវាកម្ម លទ្ធភាពចំណេញច្រើន ហើយ មុននឹងទិញយីហោហ្រ្វេនឆាយគឺមានការពិភាក្សាជួយរើសទីតាំងឱ្យភ្ញៀវថែមទៀត កាន់តែពិសេសជាង នេះទៅទៀត ម្ចាស់យីហោនៅតែរក្សាការធ្វើទីផ្សារផ្សព្វផ្សាយពីយីហោរបស់ខ្លួនជានិច្ច ។ ត្រង់ចំណុចនេះគឺពិតជាសំខាន់ខ្លាំងណាស់ អ្នកទិញហ្រ្វេនឆាយយកទៅរកស៊ី បានតែមួយរយៈហើយ បិទទ្វារទៅវិញ មានហេតុផលធំមួយគឺដោយសារតែម្ចាស់យីហោអត់ធ្វើទីផ្សារ និងគ្មានការផ្សព្វផ្សាយ ដែលជាហេតុមនុស្សមិនសូវស្គាល់ពីយីហោរបស់ខ្លួនឡើយ ងាកមកយីហោ មីហឹរ Memoមីហឹរ៧យ៉ាង គឺតែងតែចាយលុយពីហោប៉ៅដើម្បីធ្វើទីផ្សារជានិច្ចទៅលើយីហោរបស់ខ្លួន ដូចការផ្សាព្វផ្សាយតាមរយៈ Influencer ល្បីៗ និងតាមរយៈអត្ថបទសារព័ត៌មានជាដើម ចំណុចពិសេសៗទាំងនេះហើយ ដែលធ្វើឱ្យ អ្នកទិញហ្រ្វេនឆាយយកទៅរកស៊ីមួយហើយចង់ទិញមួយទៀត និងមានទំនុកចិត្តខ្ពស់។   គួរបញ្ជាក់ផងដែរថា មីហឹរ Memoមីហឹរ៧យ៉ាង គឺជាយីហោនៅក្នុងស្រុក ដែលបានឈរជើងនៅលើទីផ្សារ ជាង៥ឆ្នាំមកហើយ បច្ចុប្បន្នកំពុងពង្រីកសាខាបានប្រមាណជា១០០កន្លែង នៅតាមបណ្តាខេត្តក្រុងនានា ដូច្នេះសម្រាប់បងប្អូនមិនថានៅតាមខេត្ត និងទីក្រុង មានទីតាំងល្អ អាចពិចារណាទៅលើយីហោដែល មានតម្លៃក្រោម១ម៉ឺនដុល្លារមួយនេះ ៕  ទំនាក់ទំនង Tell: 097 4441885 ហ្វេសប៊ុកផេក ៖ មីហឹរ Memoមីហឹរ៧យ៉ាង អត្ថបទដោយ : នៅ ហៀង Tell: 010785134	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T09:08:46.284Z", "category": "កំពូលអ្នកលក់", "views": 351, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ជំពាក់គេច្រើនក៏ដោះអស់! អ្នកជំនាញ២រូប បង្ហាញដានជើងជោគជ័យ អាចចាកចេញពីបំណុលបាន	https://business-cambodia.com/articles/the-way-they-did-to-get-out-of-debt	បំណុលមានទាំងផលវិជ្ជមាននិងអវិជ្ជមាន អាស្រ័យទៅលើរបៀបដែលអ្នកបង្កើត និងប្រើប្រាស់វា។ បច្ចុប្បន្ននេះមានមនុស្សជាច្រើនដែលកំពុងលង់ខ្លួននៅក្នុងបំណុល រហូតដល់រកច្រកចេញលែងរួចព្រោះតែមិនដឹងពីរបៀបដោះខ្លួន។  បើទោះបីជាបែបនេះក្ដី ក៏មិនមែនមានន័យថាគ្មានវិធីក្នុងការស្រាយបំណុលនោះឡើយ ជាក់ស្ដែងមានមនុស្សជាច្រើនអាចក្រោកចេញពីបំណុលដោយជោគជ័យ ហើយថែមទាំងអាចសាងជីវភាពឱ្យធូរធារវិញទៀតផង។ ថ្ងៃនេះ Business Cambodia សូមលើកយកបទពិសោធន៍ដោះបំណុលរបស់បុគ្គល ២រូប ដើម្បីធ្វើជាមេរៀនសម្រាប់មិត្តអ្នកអាន។ បុគ្គលទាំង២រូបនោះគឺ អ្នកស្រី ប្រាក់ លឹមហ៊ាង និង អ្នកស្រី Suze Orman (ស៊ូហ្ស អមែន) ដែលសុទ្ធសឹងតែជាអ្នកជំនាញហិរញ្ញវត្ថុ។  អ្នកទាំង ២ធ្លាប់ជាប់បំណុល ហើយក៏មានវិធីសាស្រ្តល្អៗមួយចំនួនដែលអាចជួយឱ្យពួកគាត់អាចឈានជើងចេញពីបំណុលអាក្រក់ និងលែងធ្លាក់ចូលម្ដងទៀត។ វិធីសាស្រ្តទាំងនោះរួមមាន៖ ១. កុំពន្យាពេលសងបំណុល បំណុលអាចធ្វើឱ្យអ្នកបាត់បង់សេរីភាពហិរញ្ញវត្ថុ ហេតុនេះប្រសិនបើអ្នកកំពុងតែជាប់បំណុល មិនថាតិចឬច្រើនឡើយ ត្រូវតែប្រញាប់ដោះវាឱ្យអស់តាមដែលអាចធ្វើបាន ព្រោះថាបើកាលណាអ្នកកាន់តែពន្យាពេល អ្នកនឹងត្រូវរងនូវសម្ពាធកាន់តែច្រើន។ ២. ចរចារជាមួយម្ចាស់បំណុល សាកល្បងពិភាក្សាជាមួយនឹងម្ចាស់បំណុលដើម្បីសុំពន្យាពេល កាត់បន្ថយការប្រាក់ ឬសុំសងតែដើមវិញ។ វិធីនេះអ្នកមិនត្រូវរំលងឡើយទោះបីជាបានឬមិនបានក៏ដោយហោចណាស់ត្រូវតែខំចរចារឱ្យអស់លទ្ធភាពសិន។ ៣. ខ្ចីពីមិត្តភក្ដិបងប្អូនទៅសងគេ ប្រសិនបើអ្នកជាមួយដែលមានទំនាក់ទំនងល្អជាមួយនឹងសង្គមជុំវិញខ្លួន ហើយពួកគេជឿជាក់លើអ្នក សូមសាកល្បងខ្ចីលុយមនុស្សក្បែរខ្លួនយកទៅសងគេ។ វិធីនេះអាចជួយឱ្យអ្នកបានធូរស្រាលច្រើន ព្រោះសងគេអស់ហើយបែរមកសងបងប្អូនឯងវិញមិនភ័យរឿងការប្រាក់។ ប៉ុន្តែសូមបញ្ជាក់ថា ត្រូវតែមានភាពស្មោះត្រង់ ខំរកសងមិត្តភក្តិឬបងប្អូនវិញ ដើម្បីរក្សាកិត្តិយសឱ្យខ្លួនឯងផង និងរក្សាទំនាក់ទំនងមិត្តភាពដ៏ល្អផង។ ៤. លក់ទ្រព្យសងគេ កុំទុកទ្រព្យឱ្យនៅស្ងៀម បើអ្នកមាន មាស ពេជ្រ ដីធ្លី ម៉ូតូ ឡាន អ្នកគួរតែសម្រេចចិត្តលក់របស់ណាមួយយកលុយសងគេសិន។ ត្រូវចាំថារបស់ទ្រព្យទាំងអស់នឹងអាចរកបានមកវិញ នៅពេលដែលអ្នកចាកចេញផុតពីបំណុល ព្រោះថាបើអ្នកឱបទ្រព្យនោះទុក ហើយសំងំនៅក្នុងបំណុល មិនយូរមិនឆាប់អ្នកនឹងកាន់តែពិបាកទៅៗ ដោយសារបំណុលនឹងធ្វើឱ្យការគិតរបស់អ្នកលែងរីកចម្រើន។ ៥. គ្រប់គ្រងការចំណាយ អ្នកត្រូវតែមានទម្លាប់សន្សំសំចៃ ជាពិសេសពេលដែលកំពុងជាប់បំណុលបែបនេះ ហើយកុំរអ៊ូថាគ្មានលុយសន្សំព្រោះយកទៅសងគេអស់។ អ្នកត្រូវដឹងថាការសន្សំមានច្រើនរូបភាព ដែលចាប់ផ្ដើមឡើងពីការចាត់ចែងចំណាយឱ្យបានត្រូវខ្ទង់ ដោយការកត់ត្រារាល់ការចំណាយ រួចកាត់បន្ថយរបស់ណាដែលមិនចាំបាច់ចេញឱ្យអស់។ មួយវិញទៀតការមើលខុសត្រូវទឹកភ្លើងក្នុងផ្ទះក៏ជាការសន្សំមួយផ្នែកដែរ សូមកុំខ្ជះខ្ជាយបើកទឹកភ្លើងចោលឱសោះណា ហើយកុំភ្លេចឆ្លៀតដកប្រាក់ខែ ១០%-២០% ទុកផង ដល់ពេលបានច្រើនយកទៅផ្ដាច់បំណុលម្ដងមួយ។ ៦. បង្កើនចំណូល អ្នកអាចបង្កើតចំណូលតាមរយៈការរកការងារធ្វើបន្ថែមឱ្យស្របតាមសមត្ថភាពនិងលទ្ធភាព រួចកុំភ្លេចវិនិយោគឱ្យសោះ។ ការវិនិយោគមិនចាំបាច់ដល់តែមានលុយច្រើនទេ លុយតិចតួចក៏អាចធ្វើបានដែរ គ្រាន់តែអ្នកមានការតាំងចិត្តទៅគ្រប់គ្រាន់ហើយ។ បើដីនៅផ្ទះមានកន្លែងទំនេរអ្នកអាចដកលុយ ១០ទៅ២០ម៉ឺនទិញកូនមាន់កូនទាមកចិញ្ចឹម ពេលវាធំឡើងលក់យកលុយចំណេញខ្លះ បែបនេះក៏គេហៅថាវិនិយោគដែរ។ សូមកុំទុកលុយចោល ត្រូវប្រើវាឱ្យអស់លទ្ធភាព សូមកុំទុកកម្លាំចោល ត្រូវធ្វើអ្វីដែលអាចធ្វើបាន ដើម្បីចេញផុតពីបំណុល។ ៧. កុំចុះហត្ថលេខាធ្វើអ្នកធានា កុំច្រឡំត្រេកអរពេលដែលមានមិត្តភក្តិ ឬអ្នកស្គាល់ណាម្នាក់មកពឹងឱ្យអ្នកជួយធ្វើជាអ្នកធានាខ្ចីបំណុល។ អ្នកស្រី Orman បញ្ជាក់ថា “សូមកុំខ្លាចក្នុងការនិយាយថាទេ អ្នកត្រូវតែបដិសេធជាដាច់ខាតចំពោះសំណើរដែលសុំឱ្យអ្នកធ្វើជាអ្នកធានា”។ នៅពេលដែលអ្នកសហការចុះហត្ថលេខាលើប្រាក់កម្ចី អ្នកក្លាយទៅជាអ្នកទទួលខុសត្រូវស្របច្បាប់នៅក្នុងការសងប្រាក់វិញ។ ជាក់ស្ដែងជីវិតមិនអាចទាយទុកមុនបានទេ បើម្ចាស់កម្ចីពិតប្រាកដបង្កបញ្ហា ឬជួបនឹងរឿងមិនសមប្រកបអ្វីមួយដែលអាចប៉ះពាល់ដល់ការសងលុយគេ អ្នកនឹងក្លាយទៅជាមនុស្សទី១ដែលត្រូវទទួលខុសត្រូវសងជំនួសគេ។ លើសពីនេះប្រសិនបើម្ចាស់កម្ចីនោះ សងគេយឺតយ៉ាវ ឬបំពេញកាតព្វកិច្ចមិនបានល្អ ពិន្ទុក្រេឌីតរបស់អ្នកនឹងធ្លាក់ចុះមិនខាន។ ៨. កុំចូលនិវត្តន៍ទាំងជាប់បំណុល ត្រង់ចំណុចនេះអ្នកស្រី Orman បានលើកឡើងថា “ប្រសិនបើអ្នកមានបំណងចង់បានផ្ទះមួយសម្រាប់រស់នៅអស់មួយជីវិត សូមបង់រំលស់វាឱ្យឆាប់អស់មុនដល់វ័យចូលនិវត្តន៍”។ មានន័យថាអ្នកមិនគួរណាបង្អូសពេលវេលាបង់រំលស់ផ្ទះដល់អាយុ ៥០, ៦០, ៧០ ឆ្នាំនោះទេ ព្រោះថាវ័យនោះជាវ័យចូលនិវត្តន៍ហើយ អ្នកគួរតែចំណាយពេលវេលានោះសម្រាប់ការសប្បាយ ជាជាងគិតតែបន្តខំរកលុយសងគេ។ សូមបញ្ជាក់ថា ទោះបីជាអ្នកជំនាញទាំង២រូប ជាជនជាតិខុសគ្នា ប៉ុន្តែគាត់មានដំបូន្មានហិរញ្ញវត្ថុរួមដូចគ្នាមួយគឺ “ចំណេះដឹងហិរញ្ញវត្ថុពិតជាសំខាន់ណាស់សម្រាប់មនុស្សគ្រប់រូប បើអ្នកចេះពីវិធីចាត់ចែងនិងប្រើប្រាស់លុយកាក់ អ្នកនឹងអាចនាំខ្លួនឯងទៅរកជីវិតមួយដែលល្អប្រសើរ និងលែងឈឺក្បាលរឿងលុយ”៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T08:59:53.385Z", "category": "ហិរញ្ញវត្ថុ", "views": 3834, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ឱកាសល្អសម្រាប់អ្នកដាំស្លឹកគ្រៃ! កន្លែងបោះដំុបន្លែមួយ ប្រកាសទិញស្លឹកគ្រៃរាប់តោន ផ្គត់ផ្គង់ទីផ្សារក្នុងស្រុក	https://business-cambodia.com/articles/Great,opportunity,for,lemongrass,growers	ស្លឹកគ្រៃ ជារុក្ខជាតិមួយប្រភេទមិនពិបាកដាំដុះ និងថែទាំឡើយ ហើយវាក៏ជាគ្រឿងទេសដ៏ពេញនិយមមួយ សម្រាប់ធ្វើម្ហូបដែលខ្មែរយើងភាគច្រើនត្រូវការមិនអាចខ្វះបាន ខណៈពេលនេះមានកន្លែងបោះដំុបន្លែមួយកន្លែងក្នុងប្រទេសកម្ពុជាប្រកាសទិញស្លឹកគ្រៃជាច្រើនតោនជារៀងរាល់ថ្ងៃ ដើម្បីយកទៅចែកចាយបន្ត។ ថ្លែងប្រាប់ក្រុមការងារ Business Cambodia អ្នកស្រី កែវ វ៉ាន់ថា ដែលជាអ្នកបោះដំុបន្លែមួយកន្លែងនៅដែលមានទីតាំងស្ថិតនៅផ្សារដើមគបានមានប្រសាសន៍ថា អ្នកស្រីត្រូវការស្លឹកគ្រៃជាច្រើនតោនជារៀងរាល់ថ្ងៃក្នុងការផ្គត់ផ្គង់នៅក្នុងស្រុក ដោយមួយថ្ងៃអ្នកស្រីត្រូវការចាប់ពី ៥០០គីឡូ ទៅ១តោនគីឡូ ដើម្បីយកទៅលក់បោះដំុបន្ត ទៅកាន់ផ្សារ និងតូបលក់បន្លែជាច្រើនកន្លែងទៀតនៅក្នុងប្រទេសខ្មែរ។ បើនិយាយអំពីតម្លៃវិញ អ្នកស្រីបានលើកឡើងថា ក្នុងមួយតោន កសិករទទួលបានតម្លៃ ៨៥ម៉ឺនរៀល ដូច្នេះមានន័យថា ក្នុងមួយគីឡូមានតម្លៃ ៨៥០រៀល។ ជាមួយគ្នានេះដែរសម្រាប់បងប្អូនដែលដែលនៅឆ្ងាយពីភ្នំពេញ អ្នកស្រីនឹងជួយថ្លៃសេវាពាក់កណ្តាល និងបងប្អូនដែលនៅជាយក្រុងអ្នកស្រីនឹងទៅយកដល់កន្លែងដោយផ្ទាល់តែម្តង ដោយមិនគិតថ្លៃដឹកជញ្ជូនឡើយ។ គួរជម្រាបផងដែរថា សម្រាប់បងប្អូនដែលមានចំណាប់អារម្មណ៍ចង់លក់អាចធ្វើការទំនាក់ទំនងតាមរយៈពេលទូរស័ព្ទ ០១១ ៧៧៣ ៣៥៣ ឬតាមតេលេក្រាម ០៩៦៣០០ ២៣២៨ និងហ្វេលប៊ុក VANTHA KEO ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T08:41:26.181Z", "category": "កំពូលអ្នកលក់", "views": 9956, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
បុគ្គលិកMeta កំពុងភ័យខ្លួន ក្រោយMark Zuckerberg ត្រៀមកាត់បុគ្គលិកច្រើន និងនិយាយបែបនេះ	https://business-cambodia.com/articles/meta-to-cut-headcount-for-first-time	ក្នុងឆ្នាំ២០២២នេះ ក្រុមហ៊ុនមេបណ្ដាញសង្គមយក្ស Meta បានជួបរឿងជាច្រើន ដែលធ្វើឱ្យប៉ះពាល់យ៉ាងខ្លាំងចំពោះប្រាក់ចំណូលរបស់ក្រុមហ៊ុន។ ជាក់ស្ដែងកាលពីថ្ងៃពុធ តម្លៃភាគហ៊ុនក្រុមហ៊ុនបានធ្លាក់ចុះចំនួន ៣.៧% និងធ្លាក់ចុះតម្លៃប្រមាណ ៦០% ក្នុងឆ្នាំនេះ។ ដំណឹងដ៏គួរឱ្យបារម្ភនោះ លោក Mark Zuckerberg ក៏បានបង្ហាញថា ខ្លួននឹងកាត់បន្ថយបុគ្គលិក (មិនបានបញ្ជាក់ចំនួនសរុប) ដើម្បីកាត់បន្ថយការចំណាយរបស់ក្រុមហ៊ុន ដែលជាហេតុធ្វើឱ្យក្រុមហ៊ុន Meta នឹងក្លាយជាក្រុមហ៊ុនមានបុគ្គលិកតិចជាងមុននៅឆ្នាំ២០២៣។ កំណើនប្រាក់ចំណូលពីការផ្សាយពាណិជ្ជកម្មកំពុងថយចុះចំពេលមានការប្រកួតប្រជែងកាន់តែខ្លាំង ពីសំណាក់បណ្ដាញសង្គមដូចជាTik Tok បញ្ហាបណ្ដាលមកពីការរឹតបន្តឹងឯកជនភាពថ្មីពីក្រុមហ៊ុន Apple Inc. លើការតាមដានអ្នកប្រើប្រាស់ iPhone ហើយ Zuckerberg កំពុងធ្វើការភ្នាល់ដ៏ថ្លៃមួយលើទំនោរ Metaverse ដែលជាអនាគតពិភពសិប្បនិមិត្ត ដែលគាត់ស្រមៃថាមនុស្សនឹងទំនាក់ទំនងគ្នា ហើយទន្ទឹមនឹងនេះដែរ លោកក៏ធ្លាប់បញ្ជាក់ថា គម្រោងនេះក៏នឹងចំណាយប្រាក់រាប់សិបពាន់លានដុល្លារ និងចំណាយពេលរាប់ឆ្នាំផងដែរ។ Mark មានប្រសាសន៍ថា៖ “ក្រុមហ៊ុននឹងផ្អាកការជួលបុគ្គលិក និងរៀបចំក្រុមមួយចំនួនឡើងវិញ ដើម្បីកាត់បន្ថយការចំណាយ និងតម្រឹមអាទិភាពការងារឡើងវិញ។ គាត់បាននិយាយថា Meta ទំនងជានឹងតូចជាងមុននៅឆ្នាំ ២០២៣នេះ”។ លោកបន្ថែមថា៖ “ខ្ញុំសង្ឃឹមថាសេដ្ឋកិច្ចនឹងមានស្ថេរភាពកាន់តែច្បាស់ ចាប់ពីពេលឥឡូវនេះ" ។ប៉ុន្តែតាមអ្វីដែលយើងឃើញវាហាក់ដូចជាមិនទាន់មាននៅឡើយនោះទេ ដូច្នេះយើងចង់រៀបចំផែនការដើម្បីបង្ការខ្លះ”។ គួរជម្រាបផងដែរថា គិតត្រឹមខែ មិថុនាឆ្នាំ២០២២ ក្រុមហ៊ុន Meta មានបុគ្គលិកសរុបចំនួន ៨៣,៥០០នាក់ ហើយចាប់តាំងពីបង្កើតហ្វេសប៊ុកឡើងដំបូងក្នុងឆ្នាំ២០០៤ រហូតដល់បច្ចុប្បន្ន គឺមានរយៈពេល ១៨ឆ្នាំហើយ ដែលក្រុមហ៊ុនទទួលបានភាពរីកចម្រើនយ៉ាងលឿនជាបន្តបន្ទាប់ មុនពេលឈានដល់ការកាត់បុគ្គលិកដូចពេលថ្មីៗនេះ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T08:39:35.619Z", "category": "ភាពជាអ្នកដឹកនាំ", "views": 1311, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
កូនខ្មែរធ្វើការនៅកូរ៉េ បង្ហើបពីផ្លូវរកលុយពី TikTok ខណៈចំណូលបានដល់ខ្ទង់ពាន់$	https://business-cambodia.com/articles/earn-money-from-tik-tok	TikTok គឺជាបណ្តាញសង្គមបង្ហោះវីដេអូខ្លីប្រមាណជា ៣នាទីរបស់ចិនដ៏មានប្រជាប្រិយភាពមួយនៅលើពិភពលោក ដែលមានអ្នកប្រើប្រាស់ប្រមាណជាង១.៣៩ពាន់លាននាក់លេងកំសាន្តសប្បាយ ហើយមួយចំនួនទៀតក៏អាចទាញលុយពីក្រុមហ៊ុន តាមរយៈច្រកជាច្រើនដែលក្រុមហ៊ុនអនុញ្ញាត ។  តួយ៉ាងមានប្រទេសជាច្រើនដែលក្រុមហ៊ុនយក្សមួយនេះបើកឱ្យរក លុយបាន ដូចជានៅអាមេរិក អង់គ្លេស បារាំង អ៊ីតាលី អេស្បាញ អាឡឺម៉ង់ កូរ៉េជាដើម យ៉ាងណាមិញមានបងប្អូនខ្មែរទៅធ្វើការងារឬរស់នៅក្នុងប្រទេសកូរ៉េក៏អាចទាញចំណូលពីTikTok បានដែរ ។ ជាក់ស្តែងលោក ម៉ៅ បូណា បានថ្លៃងប្រាប់ក្រុមការងាររបស់ Business Cambodia យ៉ាងដូច្នេះថា រូបលោកនិងមិត្តភក្តិដែលធ្វើការនៅក្នុងប្រទេសកូរ៉េក៏អាចទិញចំណូលពីTikTok មួយផ្នែកដែរ ហើយចំពោះលក្ខខណ្ឌនៃការរកលុយនេះដែរ គឺគ្មានអ្វីដែលស្មុកស្មាញដូចហ្វេសប៊ុកឡើយ មានន័យថាអាខោនបែបណាក៏អាចរកលុយបានដែរ អោយតែជាអាខោនដែលបង្កើតចាប់ពីកន្លះខែរហូតដល់១ខែឡើងទៅ ។ លោកបានឱ្យដឹងទៀតថាចំពោះលុយដែលបាន គឺខាងក្រុមហ៊ុនTikTokគិតទៅលើចំនួន Reach បេះដូង នៅក្នុងវីដេអូនោះ មានន័យថាអ្នកមើល ៤០០ នាក់ Reach បេះដូងបានប្រមាណជាមិនដល់២ ពាន់រៀលឡើយ ប៉ុន្តែត្រង់នេះសូមបញ្ចាក់ថាTikTok រាប់ទៅលើចំនួន Reach បេះដូងតែអ្នកនៅកូរ៉េ ឬហ្វេនៗនិងបណ្តាប្រទេសផ្សេងៗដែលក្រុមហ៊ុនអនុញ្ញាតប៉ុណ្ណោះ ។ ទាក់ទងនៅនឹងការដកលុយដែលរកបានពីTikTok ក៏មិនមែនជារឿងស្មុកស្មាញអ្វីដែរ ដោយគ្រាន់តែទៅធានាគារបំពេញឈ្មោះឬកុងគណនីអាខោនរបស់យើង គឺអាចដកបានហើយ ។ ត្រង់ចំណុចនេះដែរលោកបានបញ្ជាក់ថា ចង់រកលុយពីTikTok ទាល់តែរៀនអត់ធ្មត់បន្តិច ហើយផុសវិដេអូឱ្យបានជារៀងរាល់ថ្ងៃ ព្រោះមួយវីដេអូគឺរកលុយបានមិនសូវច្រើនប៉ុន្មានឡើយ ប៉ុន្តែបើផុសវីដេអូរាល់ថ្ងៃ ហើយមាតិកាវីដេអូនោះមានអ្នកចាប់អារម្មណ៍ទៀតនោះ ទើបលុយធ្លាក់មកច្រើន ដែល១ខែអីអាចចូលពាន់ដុល្លារដែរ ។ សម្រាប់បងប្អូនខ្មែរនៅកូរ៉េមួយចំនួនទៀតបានចាប់ផ្តើមធ្វើហើយរឺនៅ ? បើបានចាប់ផ្តើមហើយ តើមានបញ្ហាអ្វីខ្លះ កំពុងជួប្រទះ អាចធ្វើការបញ្ចេញមតិយោបល់នៅខាងក្រោមអត្ថបទមួយនេះអោយយើងបានដឹង ហើយក៏ជាការចែករំ លែកមួយសម្រាប់បងប្អូនមួយចំនួនទៀតត្រៀមចាប់ផ្តើមរកលុយបន្ថែមពីTikTok ។	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T08:36:32.111Z", "category": "កំពូលអ្នកលក់", "views": 1115, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ត្រៀមទឹក ត្រៀមម៉ាស៊ីនភ្លើង! ខណ្ឌទាំង៦នេះ នឹងដាច់ភ្លើងដាច់ទឹក ក្នុងខែតុលាខាងមុខនេះហើយ	https://business-cambodia.com/articles/these-6-districts-will-be-without-electricity-in-october	កុំភ្លេចត្រៀមទឹក ត្រៀមភ្លើង ព្រោះនៅខែតុលានេះ ខណ្ឌធំៗមួយចំនួននៅក្នុងរាជធានីភ្នំពេញនឹងត្រូវដាច់ទឹកដាច់ភ្លើងហើយ។ យោងតាមសេចក្តីជូនដំណឹងរបស់រដ្ឋាករទឹកក្រុងភ្នំពេញ បានឱ្យដឹងថា រដ្ឋាករទឹកស្វយ័តនឹងធ្វើការផ្អាកផ្គត់ផ្គង់ទឹករយៈពេលខ្លីប្រមាណជា ០៤ម៉ោងនៅយប់ថ្ងៃសុក្រ ទី០៧ ខែតុលា ឆ្នាំ២០២២ ដោយការផ្អាកនេះនឹងអនុវត្តចាប់ពីម៉ោង២០៖០០នាទីយប់ ដល់ម៉ោង២៤៖០០នាទីយប់ដែលស្ថិតក្នុងសង្កាត់ទួលសង្កែទី២ ខណ្ឌឫស្សីកែវ និងសង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ។ ការផ្អាកនេះដោយសាររដ្ឋាករទឹកស្វយ័តក្រុងភ្នំពេញគ្រោងកាត់ភ្ជាប់បំពង់ចែកចាយទឹកថ្មីទំហំ ៩០មម ចំនួន ០១ទីតាំងនៅលើចិញ្ចើមផ្លូវលេខ៦០០R និងសម្រេចផ្អាកការផ្គត់ផ្គង់ទឹកចាប់ពីផ្លូវលេខ៣៥៥CC ដល់ផ្លូវលេខ ៦០០RC ក្នុងខណ្ឌដែលបានបញ្ចាក់នៅខាងលើ។ តាមការបញ្ជាក់នៅពេលដែលការងារកាត់ភ្ជាប់បំពង់ទឹកថ្មីនេះរួចរាល់ ក៏នឹងធ្វើឲ្យគុណភាពទឹកអាចនឹងមានភាពល្អក់កករក្នុងរយៈពេលខ្លីផងដែរ។ ជាមួយគ្នានោះដែរ យោងតាមសេចក្តីជូនដំណឹងស្តីពីការអនុវត្តការងារជួសជុល ផ្លាស់ប្តូរ តម្លើងបរិក្ខារនានា និងរុះរើគន្លងខ្សែបណ្តាញអគ្គិសនីរបស់អគ្គិសនីកម្ពុជា ដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅថ្ងៃទី០២ ខែតុលា ឆ្នាំ២០២២ នៅតំបន់មួយនៅខណ្ឌទាំង ៥ នៅក្នុងរាជធានីភ្នំពេញ និងខេត្តកណ្តាល នឹងអាចមានភាពរអាក់រអួលខ្លះ ហេតុដូចនេះ គ្រប់ម្ចាស់អាជីវកម្ម អ្នករកស៊ី លក់ដូរ សូមជ្រាបជាដំណឹង។ ជាក់ស្តែង ក្នុងសង្កាត់ ខណ្ឌ និងខេត្តដែលនឹងមានភាពរអាក់រអួលរួមមាន ៖ ខណ្ឌមានជ័យ ខណ្ឌពោធិ៍សែនជ័យ ខណ្ឌព្រែកព្នៅ ខណ្ឌកំបូល ខណ្ឌឫស្សីកែវ និង ស្រុកអង្គស្រួលខេត្តកណ្តាល ដែលការរអាក់រអួលភ្លើងនេះ នឹងមានទៅតាមពេលវេលាដែលបានកំណត់ដូចខាងក្រោមនេះ ៖	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T08:35:33.805Z", "category": "ព័ត៌មានថ្មីៗ", "views": 971, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឆ្នាំស៊យ! មេធំMeta ធ្លាក់ពីតំណែងមហាសេដ្ឋីកំពូលរបស់ពិភពលោកហើយ	https://business-cambodia.com/articles/mark-zuckerberg-out-of-top-10-billionare	យោងតាមការចុះផ្សាយទស្សនាវដ្ដី Forbes បានឱ្យដឹងថាមហាសេដ្ឋីសហស្ថាបនិកក្រុមហ៊ុន Meta លោក Mark Zuckerberg  បានធ្លាក់ចេញពីតំណែងមហាសេដ្ឋីពិភពលោកកំពូលទាំង១០រូបនៅសហរដ្ឋអាមេរិក ជាមួយនឹងទ្រព្យសម្បត្តិប្រមាណ ៥៧.៧ពាន់លានដុល្លារកាលពីថ្ងៃ០២ ខែកញ្ញា ឆ្នាំ២០២២កន្លងទៅ។ ប្រភពដដែលបានឱ្យដឹងថាការធ្លាក់ចេញពីតំណែងរបស់មហាសេដ្ឋី លោក Mark Zuckerberg ពីលំដាប់ទាំង១០ មកឈរត្រឹមលំដាប់ទី១១ នេះគឺយោងទៅតាមលើតម្លៃភាគហ៊ុនរបស់ក្រុមហ៊ុន Meta ។ ជុំវិញបញ្ហានេះក្រុមហ៊ុន Meta ក៏ធ្លាប់បានប្រកាសផងដែរអំពីការធ្លាក់ចុះនៃអ្នកប្រើប្រាស់កាលពីត្រីមាសទី១ ក្នុងឆ្នាំ២០២២ ដោយមានដៃគូប្រកួតប្រជែងដ៏មានប្រជាប្រិយភាពគឺក្រុមហ៊ុន TikTok ។ គួរជម្រាបផងដែរលោក Mark Zuckerberg បានក្លាយជាមហាសេដ្ឋីទ្រព្យរយលានវ័យក្មេងបំផុតនៅអាយុ២២ឆ្នាំនិងក្លាយជាមហាសេដ្ឋីទ្រព្យពាន់លាននៅអាយុ២៣ឆ្នាំ។ យ៉ាងណាមិញនាពេលបច្ចុប្បន្ននេះ លោក Elon Musk ស្ថាបនិកក្រុមហ៊ុន Tesla   នៅតែបន្តក្លាយជាមហាសេដ្ឋីលេខ១នៅលើពិភពលោកដដែលជាមួយនឹង ទ្រព្យសម្បត្តិចំនួន ២៥១ពាន់លានដុល្លារ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T07:50:15.336Z", "category": "ភាពជាអ្នកដឹកនាំ", "views": 1324, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកចង់ធ្វើលិខិតឆ្លងដែនត្រូវដឹង! នេះគឺជាតម្លៃ និងឯកសារដែលចាំបាច់ត្រូវយកទៅ ពេលធ្វើលិខិតឆ្លងដែន	https://business-cambodia.com/articles/document-passport	បើនិយាយពីការធ្វើលិខិតឆ្លងដែននៅមានមនុស្សតិចនៅឡើយទេដែលបានយល់ដឹងពីរបៀបធ្វើក៏ដូចជាឯកសារសំខាន់ៗដែលចាំបាច់ភ្ជាប់ជាមួយនៅពេលជាដើម ដោយហេតុកាលពីពេលថ្មីៗនេះ ឯកឧត្តម ឧត្តមសេនីយ៍ឯក សាយ ម៉េងឈាង អគ្គនាយករង និងជាអ្នកនាំពាក្យ នៃអគ្គនាយកដ្ឋានអត្តសញ្ញាណកម្ម បានផុសនៅលើផេកផ្លូវការរបស់លោក អំពីឯកសារ ក៏ដូចជាតម្លៃក្នុងការធ្វើលិខិតឆ្លងដែនផងដែរ រួមមាន ៖ ១. ឯកសារសម្រាប់ធ្វើលិខិតឆ្លងដែន សម្រាប់ពលរដ្ឋដែលមានអាយុ១៥ឆ្នាំឡើង ត្រូវមានអត្តសញ្ញាណប័ណ្ណសញ្ជាតិខ្មែរច្បាប់ដើម ឬសេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត រួមជាមួយសៀវភៅស្នាក់នៅ ឬសៀវភៅគ្រួសារ (ច្បាប់ដើម) ឬឯកសារផ្សេងទៀតដែលបញ្ជាក់អំពីអត្តសញ្ញាណសញ្ជាតិខ្មែរ ចេញដោយអាជ្ញាធរមានសមត្ថកិច្ច។ សម្រាប់កុមារដែលមានអាយុក្រោម ១៥ឆ្នាំ ត្រូវមានសំណើសុំ ឬការអនុញ្ញាតជាលាយលក្ខអក្សរពីឪពុកម្តាយ ឬអាណាព្យាបាល ដោយមានភ្ជាប់មកជាមួយនូវឯកសារសម្គាល់គ្រួសារ និងសេចក្តីចម្លងសំបុត្រកំណើត។ ២.បែបបទ នៃការផ្តល់លិខិតឆ្លងដែន អ្នកស្នើសុំលិខិតឆ្លងដែនធម្មតា ត្រូវបំពេញពាក្យសុំលិខិតឆ្លងដែនមួយច្បាប់ ដែលត្រូវផ្តិតស្នាមម្រាមដៃ ថតរូប និងចុះហត្ថលេខាផ្ទាល់នៅនាយកដ្ឋានលិខិតឆ្លងដែន ឬសាខាលិខិតឆ្លងដែន ភ្ជាប់មកជាមួយនូវឯកសារច្បាប់ដើម ៣.តម្លៃ និងរយៈពេលអតិបរមាសម្រាប់ការផ្តល់សេវា (ថ្ងៃធ្វើការ)    សម្រាប់មនុស្សចាស់  មានសុពលភាព ១០ឆ្នាំ សេវាធម្មតា តម្លៃ ១០០$   រយៈពេល ១៥ថ្ងៃនៃថ្ងៃធ្វើការ  សេវាឆាប់រហ័សកម្រិតមធ្យម តម្លៃ ១៥០$   រយៈពេល ០៧ថ្ងៃនៃថ្ងៃធ្វើការ  សាវាឆាប់រហ័ស តម្លៃ ២០០$   រយៈពេល ០១ថ្ងៃនៃថ្ងៃធ្វើការ     សម្រាប់កូនក្មេង អាយុក្រោម០៦ឆ្នាំ មានសុពលភាព ០៥ឆ្នាំ សេវាធម្មតា តម្លៃ ៨០$   រយៈពេល ១៥ថ្ងៃនៃថ្ងៃធ្វើការ  សេវាឆាប់រហ័សកម្រិតមធ្យម តម្លៃ ១២០$   រយៈពេល ០៧ថ្ងៃនៃថ្ងៃធ្វើការ  សេវាឆាប់រហ័ស តម្លៃ ១៦០$   រយៈពេល ០១ថ្ងៃនៃថ្ងៃធ្វើការ        ចំពោះការផ្តល់សេវាឆាប់រហ័សនៅតាមបណ្តាសាខា នឹងត្រូវផ្តល់ជូនក្នុរយៈពេល ៣(បី)ថ្ងៃ យ៉ាងយូរ។ ៤.ទីតាំងផ្តល់សេវា -នាយកដ្ឋានលិខិតឆ្លងដែន នៅភូមិតាង៉ូវ សង្កាត់និរោធ ខណ្ឌច្បារអំពៅ រាជធានីភ្នំពេញ -សាខាលិខិតឆ្លងដែន ផ្សារទំនើបអ៊ីអន២ -សាខាលិខិតឆ្លងដែន ខេត្តបាត់ដំបង ខេត្តកោះកុង និងក្រុងប៉ោយប៉ែត ខេត្តបន្ទាយមានជ័យ សម្រាប់ព័ត៌មានបន្ថែម សូមDownload កម្មវិធី GDI eServices ឬ ទាក់ទងលេខ ១២៧១ / ០១៧ ៨៩៨ ៩១៥ រៀងរាល់ម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T07:41:08.505Z", "category": "ព័ត៌មានថ្មីៗ", "views": 16930, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សហគ្រិនស្ត្រីឆ្នើម៣រូប សហការគ្នានាំចូលផលិតផលថែរក្សាសម្រស់ស្ត្រីរូបមន្តផ្សំពីប្រទេសជប៉ុន	https://business-cambodia.com/articles/b-nature-import-export-co-ltd	លោកជំទាវ ខូវ សុខលាង សហការវិនិយោគរួមគ្នាជាមួយក្រុមហ៊ុន B Nature Import_Export Co.,Ltd ដែលមានបទពិសោធជិត10ឆ្នាំ នៅក្នុងវិស័យផលិតផលថែរក្សាសម្រស់ស្រ្តី។ លោកជំទាវ ខូវ សុខលាង គឺជាឧត្តមភរិយា ឧកញ៉ា លី សាមឺឌី អគ្គនាយកក្រុមហ៊ុន ASPOR ដែលជាក្រុមហ៊ុនធំមួយនាំចូលឈុតខារ៉ាអូខេដែលល្បីល្បាញពេញប្រទេសកម្ពុជា។ ពេលនេះលោកជំទាវបានសម្រេចវិនិយោគរួមគ្នាជាមួយលោកស្រី រស់ សុភ័ក្ត្រ ស្ថាបនិក និងលោកស្រី សុខ ចន្ថា សហស្ថាបនិក ក្រុមហ៊ុន B Nature Import_Export Co.,Ltdអ្នកទាំងបីសម្រេចនាំចូលផលិតផលសុខភាពស្ត្រី ផលិតផលថ្មី(SS3)ដែលមានរូបមន្តផ្សំពីប្រទេសជប៉ុននិងបានរកឃើញដោយជនជាតិអាមេរិក។ ការសហការនាំចូលផលិតផលនេះ ត្រូវបានលោកជំទាវ ខូវ សុខលាង បញ្ជាក់ថាដោយសារមើលឃើញពីផលិតផលនេះមានគុណភាពខ្ពស់ ហើយនៅមានតម្លៃស័ក្ដិសមជាមួយប្រជាជនកម្ពុជា។ លោកជំទាវមានប្រសាសន៍ថា៖ បងប្អូនបានដឹងហើយថាផលិតផលល្អ តែងតែមានតម្លៃថ្លៃដូច្នេះបងប្អូនប្រជាជនរបស់យើងមួយចំនួនគ្មានលទ្ធភាពប្រើប្រាស់ទេ ។ ដោយចង់ឪ្យបងប្អូនប្រជាជនយើងមានផលិតផលដែលមានគុណភាពខ្ពស់ និងមានតម្លៃសមរម អាចប្រើប្រាស់បានទាំងអស់គ្នា ទើបនាងខ្ញុំសម្រេចចិត្តសហការជាមួយក្រុមហ៊ុន Bnature Import_Export Co.,Ltd ជាក្រុមហ៊ុនមួយដែលជោគជ័យលើវិស័យគ្រឿងសំអាងជាច្រើនប្រភេទ ដែលបានឈរលើទីផ្សារច្រើនឆ្នាំមកហើយ សំរេចនាំចូល ផលិតផលថ្មី (SS3) នេះមកកាន់ទីផ្សារប្រទេសកម្ពុជា។ លោកជំទាវបន្តទៀតថា ផលិតផលរបស់យើងបានទទួលស្គាល់ដោយក្រសួងសុខាភិបាលរួចទៅហើយ ហើយពេលឆាប់ៗខាងមុននេះ យើងនិងមានកម្មវិធីសម្ភោធជាផ្លូវការផងដែរ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T07:34:30.594Z", "category": "PR", "views": 177, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
តោះ! មកអានរឿង «ស្នេហ៍ដំបូងរបស់ខ្ញុំ» ដែលដកស្រង់ចេញពីសាច់រឿងពិតរបស់ហ្វេន OPPO Reno	https://business-cambodia.com/articles/oppo-reno-fan-s-love-story	តើអ្នកនៅចងចាំអំពីស្នេហ៍ដំបូងដែរទេ? គ្រប់បទពិសោធន៍នៃទំនាក់ទំនង សុទ្ធតែផ្តល់នូវនិយមន័យមួយ និងការចងចាំដ៏ល្អមួយសម្រាប់ជីវិត មិនខ្វល់ថាលទ្ធផលចុងក្រោយទៅជាយ៉ាងណា ហោចណាស់យើងក៏ធ្លាប់ស្រឡាញ់គ្នា ឬយើងធ្លាប់ជាមនុស្សដែលគេស្រឡាញ់ខ្លាំងកាលពីមុន ដូចនេះគួរតែរីករាយហើយទទួលយកវា។ តោះកុំឲ្យខាតពេលមកអានរឿងខ្លី «ស្នេហ៍ដំបូងរបស់ខ្ញុំ» ដែលដកស្រង់ចេញពីសាច់រឿងពិតរបស់ហ្វេន OPPO Reno។ «ខ្ញុំនិងគូស្នេហ៍គឺផ្តើមចេញពីមិត្តល្អនឹងគ្នា ពួកយើងតែងតែទៅរៀន និងត្រឡប់ទៅផ្ទះវិញជាមួយគ្នា យូរៗទៅខ្ញុំក៏ចាប់ផ្តើមមានអារម្មណ៍ចូលចិត្ត និងស្រលាញ់នាងលើសពីមិត្តភក្តិ។ ដោយមិនចង់អូសបន្លាយពេលវេលាយូរ ថ្ងៃមួយខ្ញុំចង់សារភាពស្នេហ៍ទៅកាន់នាង ដូច្នេះពួកយើងក៏ដើរទៅផ្ទះជាមួយគ្នាដូចសព្វដង ខ្ញុំក៏បានប្រាប់នាងថា រាល់ពេលដែលនៅក្បែរនាងបេះដូងខ្ញុំលោតខុសចង្វាក់ធម្មតា ហើយខ្ញុំក៏បន្តសួរថា តើនាងអាចធ្វើជាសង្សាររបស់ខ្ញុំបានដែរឬទេ? ភ្លាមៗនោះនាងក៏បានឆ្លើយយល់ព្រម ហើយនាងលួចញញឹមទាំងអៀន រួចនិយាយថា នាងក៏ចូលចិត្តខ្ញុំដូចគ្នា។ គ្រាន់តែឮហើយខ្ញុំសប្បាយចិត្តខ្លាំងស្ទើរហោះ ព្រោះមនុស្សស្រីដែលខ្ញុំស្រលាញ់គេក៏ស្រលាញ់ខ្ញុំវិញដែរ។ ចាប់ពីថ្ងៃនេះតទៅ ពួកយើងក៏ចាប់ផ្តើមនៅក្បែរគ្នារាល់ថ្ងៃសឹងគ្រប់ពេល ហើយរៀងរាល់ព្រឹកខ្ញុំទម្លាប់ផ្ញើសារទៅនាងជាមួយនឹងពាក្យ Good Morning ហើយពួកយើងក៏ចេញទៅញុំាអាហារពេលព្រឹកជាមួយគ្នាមុនពេលទៅសាលារៀន ទោះបីជាយើងជួបគ្នារាល់ថ្ងៃក៏ពិតមែន ប៉ុន្តែពេលត្រឡប់ទៅផ្ទះពួកយើងនៅ Call រកគ្នានិងលេង Chat ជាមួយគ្នាធ្វើឲ្យទំនាក់ទំនងយើងទាំងពីរកាន់តែមានភាពស្និទ្ធស្នាល និងផ្អែមល្ហែមពីមួយថ្ងៃទៅមួយថ្ងៃ ហើយមានពេលខ្លះយើងក៏បានពិភាក្សាគ្នាអំពីអនាគតទៅថ្ងៃខាងមុខនៅពេលដែលយើងរៀនចប់និងមានការងារធ្វើរៀងៗខ្លួន។ ពេលវេលាក៏កាន់តែដើរទៅមុខរយៈពេល 3 ឆ្នាំក្រោយមកពួកយើងហាក់មមាញឹកជាមួយការងារគ្មានពេលវេលាដូចមុន ហើយទំនាក់ទំនងរបស់យើងក៏សាបម្តងបន្តិចៗអារម្មណ៍ល្អៗចំពោះគ្នាដូចពីមុនក៏លែងមាន។ រហូតដល់ថ្ងៃមួយម្តាយរបស់នាងណែនាំនិងផ្សំផ្គុំនាងទៅជួបនឹងបុរសផ្សេង ហើយនាងក៏បានយល់ព្រមរៀបការជាមួយនឹងគេម្នាក់នោះដោយមិនស្ទាក់ស្ទើរអ្វីសោះឡើយ។ នៅពេលដែលខ្ញុំបានឮដំណឹងមួយនេះហើយ ខ្ញុំពិតជាយំសោកបោកខ្លួន ពិបាកចិត្តខ្លាំងណាស់ ព្រោះអារម្មណ៍ខ្ញុំ បេះដូងខ្ញុំនៅស្រលាញ់នាងខ្លាំងណាស់ តែបែរជានាងត្រូវទៅរៀបការជាមួយនឹងអ្នកផ្សេងទៅវិញ ប៉ុន្តែខ្ញុំមិនខឹងនាងទេ ខ្ញុំមិនអន់ចិត្តនាងទេ ខ្ញុំគិតថានេះជារឿងត្រឹមត្រូវ ដែលនាងសម្រេចចិត្តបែបនេះព្រោះប្រហែលជានាងមានហេតុផលរបស់នាង។ មិនយូរប៉ុន្មានថ្ងៃពិសេសរបស់នាងក៏ឈានចូលមកដល់ ជាថ្ងៃដែលខ្ញុំឈឺចិត្ត និងចងចាំគ្មានថ្ងៃបំភ្លេចបានឡើយនៅក្នុងជីវិតមួយនេះ  ប្រៀបដូចជាថ្ងៃដែលខ្ញុំបាត់បេះដូងអស់មួយចំហៀង។ នេះគឺជាស្នេហ៍ដំបូងរបស់ខ្ញុំ ទោះបីជាឥឡូវខ្ញុំមិនមែនជាសង្សារ មិនមានឋានៈអ្វីនៅក្នុងបេះដូងរបស់នាងទៀតក៏ដោយ តែយ៉ាងណាក៏ពួកយើងធ្លាប់ស្រលាញ់គ្នាដែរ ដូច្នេះខ្ញុំមានតែជូនពរឲ្យនាងមានសុភមង្គល និងចាប់ដៃគ្នាជាមួយស្វាមីរបស់នាងដល់ចាស់កោងខ្នង។» ចង់ដឹងថាកម្មវិធី «OPPO Reno SUPERFANS Festival» មានអ្វីពិសេសដល់អ្នកគាំទ្រ? កុំភ្លេចរង់ចាំតាមដានលើផេគហ្វ៊េសប៊ុក OPPO ទាំងអស់គ្នា។ សូមរំឮកថា នេះជាឆ្នាំទី6 ហើយដែល OPPO នៅជាមួយអ្នក និងតែងតែនាំយកនូវស្មាតហ្វូនពីមួយជំនាន់ទៅមួយជំនាន់ឲ្យមានសមត្ថភាពថតរូបកាន់តែអស្ចារ្យ រចនាបថរូបរាងកាន់តែទាន់សម័យ ហើយគោលបំណងចម្បងរបស់យើងគឺចង់ផ្តល់ឲ្យអតិថិជននូវអ្វីដែលថ្មី និងឈានមុខជានិច្ច ហើយយើងនឹងបន្តនៅជាមួយគ្នាឆ្ពោះទៅរកភាពជោគជ័យរួមគ្នា។ ដូច្នេះ! កុំភ្លេចទន្ទឹងរង់ចាំមើលថាតើ OPPO នឹងមានអ្វីប្លែកចែកជូនដល់ហ្វេនៗ OPPO Reno នាពេលខាងមុខនេះ? ទន្ទឹមគ្នានេះផងដែរ បើសង្កេតឃើញលើផេគហ្វ៊េសប៊ុក OPPO ក្នុងអំឡុងពេលនេះរហូតដល់ថ្ងៃទី15 តុលា 2022 OPPO មានការចែកកាដូអនុស្សាវរីយ៍ជាច្រើនរង្វាន់ សម្រាប់ហ្វេនគ្រប់ជំនាន់របស់ Reno ដោយគ្រាន់តែ Like និង Share បង្ហោះរូបមួយសន្លឹកដែលទាក់ទងនឹង Reno ស៊េរីណាក៏បាន លើហ្វេសប៊ុកផ្ទាល់ខ្លួន (ដាក់ជាសាធារណៈ) ភ្ជាប់នឹង #OPPORenoFansFestival #Together6th រួច Screenshot យកមក Comment ខាងក្រោមនេះ  https://bit.ly/3fbVKh6 បញ្ជាក់៖ ការបង្ហោះរូបភាពភ្ជាប់មកជាមួយសាច់រឿងដែលមានន័យនឹងទទួលបានរង្វាន់ពិសេសទី 1 និងទី 2 ។ ហើយការជ្រើសយកហ្វេនដែលអនុវត្តគ្រប់លក្ខខណ្ឌ ហើយផ្តល់រង្វាន់ជូនទៅតាមចំណាត់ថ្នាក់ ។ ចំពោះកាដូរួមមាន៖ 1. តុក្កតាមាស Ollie (Limited Edition) ចំនួន 3 \| 2. កាសឥតខ្សែ OPPO Enco Buds 2 ចំនួន 3 \| 3. កាតាបស្ពាយ ចំនួន 10 \| 4. ជញ្ជីងវៃឆ្លាត ចំនួន 10។ សម្រាប់ព័ត៌មានលម្អិតលោកអ្នកអាចចូលទៅក្នុងផេគផ្លូវការរបស់ OPPO ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T06:32:13.039Z", "category": "PR", "views": 115, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
នៅក្មេងក៏អាចក្លាយជាអ្នកមាន! មកដឹងពីរបៀបកសាងទ្រព្យរបស់សេដ្ឋិនីវ័យក្មេងជាងគេបំផុតលើលោក	https://business-cambodia.com/articles/kylie-jenner-young-lady-millionaire	អ្នកណាក៏ចង់មានទ្រព្យសម្បត្តិទាំងវ័យក្មេងដែរ ប៉ុន្តែការកសាងទ្រព្យសម្បត្តិមហាសាលក្នុងមួយពព្រិចភ្នែកមិនមែនជារឿងងាយនោះទេ។ ពេលដែលរំឭកដល់សេដ្ឋិនីគ្រឿងសម្អាងល្បីឈ្មោះ អ្នកណាមិននិយាយដល់ Kylie Jenner ដែលត្រូវបានគេទទួលស្គាល់ថាជាស្រ្តីមានទ្រព្យសម្បត្តិស្តុកស្តមត្រឹមវ័យ២១ឆ្នាំ ស្ទើរតែមិនធ្លាប់មានក្នុងបញ្ជើមហាសេដ្ឋីពិភពលោក។ យ៉ាងណាមិញត្រឹមវ័យ២១ឆ្នាំ Kylie  Jenner តារាចម្រៀងជនជាតិអាមេរិកដែលមានអាជីវកម្មផ្ទាល់ខ្លួន ធ្វើឱ្យនាងមានទ្រព្យសម្បត្តិប្រមាណ ៦០០លានដុល្លារ ទាំងក្មេងល្ហក់។ របៀបនៃការកសាងទ្រព្យសម្បត្តិរបស់សេដ្ឋិនីវ័យក្មេងរូបនេះមិនមានអ្វីច្រើននោះទេនាងធ្លាប់បានថ្លែងថា “ ខ្ញុំមិនបានរំពឹងអ្វីទេ និងមិនបានគិតទុកជាមុនអំពីអនាគត ប៉ុន្តែវាជាឥទ្ធិពលរបស់បណ្តេញសង្គមដែលខ្ញុំឈានជើងចូល មុនពេលដែលខ្ញុំចាប់ផ្តើមអ្វីមួយដោយជោគជ័យ” ។ នេះបើយោងតាមការចុះផ្សាយរបស់ Forbes ។ គួរជម្រាបផងដែរថាកូនស្រីពៅនៃត្រកូល Kardashians  បានចាប់ផ្តើមដំណើរការក្រុមហ៊ុនគ្រឿងសម្អាងរបស់នាងក្នុងឆ្នាំ ២០១៥ ដោយផលិតផលគ្រឿងសំអាងផ្ទាល់ខ្លួនជាមួយនឹងដើមទុន២៥ម៉ឺនដុល្លារ ដែលបានមកពីការសម្តែងសិល្បៈ និងមានឈ្មោះថា Kylie Lip Kits ហើយត្រូវបានប្តូរឈ្មោះទៅជា Kylie Cosmetics នៅឆ្នាំបន្ទាប់។ បច្ចុប្បន្ននេះនាងមានវ័យ២៥ឆ្នាំហើយនិងបានឈរនៅលំដាប់ទី៤១ ជាសេដ្ឋិនីដែលរកប្រភពចំណូលបានដោយខ្លួនឯង៕ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T05:47:13.919Z", "category": "ភាពជាអ្នកដឹកនាំ", "views": 245, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កុំចេះតែចង់រកស៊ី តាមគេ! អ្នកចេញរកស៊ីថ្មីថ្មោងមានទុនត្រឹម១ម៉ឺនដុល្លារ កុំទៅប្រថុយរកស៊ីរបរ៤ នេះ	https://business-cambodia.com/articles/4-business	មានលុយត្រឹមតែ១ម៉ឺនដុល្លារ កុំចេះតែឃើញគេរកស៊ីជោគជ័យទៅប្រថុយរកស៊ីដូចគេព្រោះរបរខ្លះត្រូវការដើមទុនច្រើនណាស់ក្នុងការបណ្តាក់ទុន ដូច្នេះប្រសិនជាយើងមានដើនទុនតិចហើយទៅរកស៊ីរបរណាដែលទទួលបានផលរយៈពេលយូរ នោះនឹងធ្វើឱ្យអ្នកមានហានិភ័យខ្ពស់ណាស់។ ខាងក្រោមនេះជាមុខរបរទាំង៥ ដែលអ្នកមានលុយត្រឹម១ម៉ឺនដុល្លារមិនគួរប្រថុយរកស៊ីឡើយ៖ ១. បើកភោជនីដ្ឋាន ចំពោះមុខរបរនេះ មិនមែនជាមុខរបរមិនល្អឡើយ គ្រាន់តែថាប្រសិនជាយើងមានទុនត្រឹម១ម៉ឺនដុល្លារហើយចង់ទៅបើកភោជនីដ្ឋានធំៗដូចគេគឺទៅមិនរួចឡើយ ដោយសារតែភោជនីដ្ឋានខ្លះត្រូវការទុនរាប់ម៉ឺនដុល្លារក្នុងការដេគ័រហាង ការជួលទីកន្លែងដែលមានភាពធំទូលាយនឹងជួលបុគ្គលិកជាច្រើនផ្នែកផងដែរ។ ដូច្នេះសម្រាប់អ្នកមានទុនត្រឹម១ម៉ឺនដុល្លារ ហើយចង់បង្កើតមុខរបរដូចគេគួរជ្រើសរើសមុខរបរណាដែលសមល្មមតាមទុនយើង ហើយគួររើសទីកន្លែងតូចសិនដើម្បីមានអតិថិជនគាំទ្រខ្លាំងសឹមយើងពង្រីកទីតាំងបន្ថែមទៀត។ ២. មុខរបរកសិកម្ម ស្ថាបនិកចាបក្រហម លោកសំ កុសល បាននិយាយថាថា សម្រាប់មុខរបរកសិកម្មនេះដូចគ្នាដែរ បើយើងមានលុយត្រឹមតែ១ម៉ឺនដុល្លារ គួរកុំទៅដាំដំណាំណាដែលហុចផលឱ្យយើងយូរដូចជាដំណាំកៅស៊ូ ចិញ្ចឹមត្រចៀកកាំ ព្រោះរបរទាំងនេះត្រូវចំណាយទុនរាប់ម៉ឺនដុល្លារឯណោះ ចំណែកការហុចផលឱ្យយើងវិញនោះគឺចំណាយពេលរាប់ឆ្នាំ បែបនេះប្រសិនជាយើងមានលុយតែមួយម៉ឺនដុល្លារ ហើយយកទៅធ្វើអស់នោះនឹងយើងគ្មានសល់ទុនបម្រុងសម្រាប់ផ្គត់ផ្គង់ការចំណាយលើរបរនេះបន្ថែមឡើយ។ ៣. បើកការ៉ាស់សាំង លោកសំ កុសល បានបន្ថែមថា មែនទែនទៅ មុខរបរការ៉ាស់សាំងមិនមែនជាមុខរបរមិនល្អឡើយ គ្រាន់តែថាបច្ចុប្បន្ននេះមានមនុស្សរកស៊ីរបរនេះច្រើន មិនតែប៉ុណ្ណោះពេលនេះប្រទេសកម្ពុជាក៏មានប្រជាជនមួយចំនួនតូចចាប់ផ្តើមងាកមកប្រើប្រាស់ឡានអគ្គីសនីវិញម្តង ដែលជាហេតុនៅថ្ងៃអនាគតអាចធ្វើឱ្យការ៉ាស់សាំងមានហានិភ័យខ្ពស់ណាស់។ ៤. លក់គ្រឿងសំណង់ បច្ចេកវិទ្យាកាន់តែទំនើប ចំណែកមនុស្សក៏កាន់តែជឿនលឿនទៅតាមហ្នឹងដែរ ពីព្រោះនៅពេលដែលគេចង់ទិញគ្រឿងសំណង់គេអាចហ្នឹងលេងចង់ទៅទិញតាមផ្ទះលក់សំណង់តូចៗហើយ គេអាចនឹងទៅកន្លែងលក់គ្រឿងសំណង់ធំៗអីជាដើមព្រោះកន្លែងធំមានលក់សម្ភារៈច្រើនងាយស្រួលគេជ្រើសរើសតាមចិត្ត។ ម្យ៉ាងវិញនោះ ការបើកហាងលក់គ្រឿងសំណង់គឺចំណាយទុនច្រើនណាស់ ព្រោះយើងត្រូវទិញសម្ភារៈទិញយកមកស្តុកទុក ធ្វើស្លាកយីហោ បើកហាងដេគ័រឱ្យមានភាពទាក់ទាញ ពោលការបើកហាងលក់គ្រឿងសំណង់នីមួយៗចំណាយទុនមិនក្រោមម៉ឺនដុល្លារឡើយ ដូច្នេះសម្រាប់អ្នកមានដើមទុនតិច ប្រសិនជាចង់បើកហាងលក់គ្រឿងសំណង់គួរពិចារណាឱ្យបានម៉ត់ចត់ជៀសវាងខាតពេលវេលា និងខាតលុយទទេរៗ។ សូមបញ្ជាក់ថា ចំពោះមុខរបរខាងលើនេះមិនមែនជាមុខរបរមិនល្អឡើយ គ្រាន់តែថានៅពេលដែលយើងមានទុនតិចហើយទៅរកស៊ីរបរណាដែលចំណាយច្រើនហើយរង់ចាំយូរនោះនឹងធ្វើឱ្យយើងមិនងាយរកស៊ីជោគជ័យឡើយ ដូច្នេះបើមានទុនតែ១ម៉ឺនដុល្លារគួរទៅជ្រើសរើសរបរណាដែលតូចល្មមហើយមានទីផ្សារបែបនេះទើបយើងឆាប់ទទួលបានផលហើយមិនងាយបរាជ័យឡើយ៕ អត្ថបទ៖ Leak	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T05:16:43.633Z", "category": "ចាប់ផ្តើមអាជីវកម្ម", "views": 2090, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មកដឹងប្រវត្តិសិក្សា ការងារ ឯកឧត្តម ស៊ុន ចាន់ថុល និងបញ្ហាប្រឈមធំ៥យ៉ាងលោកត្រូវដោះស្រាយ	https://business-cambodia.com/articles/h-e-sun-chanthol	រឿងដ៏គួរឱ្យមានមោទកភាពមួយគឺឈាមជ័រខ្មែរ ដែលចាប់កំណើតឡើងនៅក្នុងប្រទេសកំពុងតែអភិវឌ្ឍ តែអាចមានសមត្ថភាពខ្ពស់ រហូតអាចទៅសិក្សាដល់សាលាល្បីៗនៅសហរដ្ឋអាមេរិក ដែលជាប្រទេសមហាអំណាចមួយ មានភាពរីកចម្រើនចម្រុះវិស័យ។ រីឯរឿងដែលគួរឱ្យកោតសរសើរមួយទៀតនោះ គឺការដែលចេះពាំនាំចំណេះជំនាញបទពិសោធន៍ ដែលខ្លួនក្រេបបានពីប្រទេសមហាអំណាច មកសាបព្រួស កសាងដល់មាតុភូមិកំណើតវិញឱ្យកាន់តែប្រសើរឡើង ព្រមទាំងទទួលបានការកោតសរសើរយ៉ាងច្រើនពីមហាជន ចំពោះសមិទ្ធផលតូចធំជាច្រើន ដែលលោកសម្រេចបាន។ នេះគឺជាបទពិសោធន៍ពិតរបស់ ឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូនរបស់កម្ពុជា។ ចាប់កំណើតនៅក្នុងឆ្នាំ១៩៥៦ នៅលើទឹកដីរាជធានីភ្នំពេញ ឯកឧត្តមទេសរដ្ឋមន្ត្រី ស៊ុន ចាន់ថុល បានក្លាយជាធនធានមនុស្សដ៏មានតម្លៃសម្រាប់កម្ពុជា ក្រោយពេលដែលលោកបានឱ្យតម្លៃលើការសិក្សាយ៉ាងខ្លាំង រហូតធ្វើឱ្យលោកអាចបញ្ចប់ការសិក្សាជំនាញសំខាន់ៗជាច្រើនរួមមានដូចជា៖ បរិញ្ញាបត្រវិទ្យាសាស្ត្រផ្នែកគ្រប់គ្រងពាណិជ្ជកម្មពីសាកលវិទ្យាល័យអាមេរិក នៅក្នុងអំឡុងឆ្នាំ១៩៧៨ កម្មវិធីគ្រប់គ្រងជាន់ខ្ពស់ ពីសាកលវិទ្យាល័យ Wharton រដ្ឋ Pennsylvania នៅក្នុងអំឡុងឆ្នាំ ១៩៩៧ អនុបណ្ឌិតផ្នែករដ្ឋបាលសាធារណៈពីសាកលវិទ្យាល័យ Harvard នៅក្នុងអំឡុងឆ្នាំ ១៩៩៩។ ដោយឡែក ចំពោះបទពិសោធន៍ការងារធំៗវិញ លោកបានចូលបម្រើការឱ្យក្រុមហ៊ុន General Electric អស់រយៈពេល ១៦ ឆ្នាំនៅក្នុងមុខតំណែងប្រតិបត្តិជាន់ខ្ពស់ជាច្រើន។ បន្ទាប់មកទៀត លោកក៏បានប្ដូរមកក្នុងតួនាទីគ្រប់គ្រងទូទៅ និងហិរញ្ញវត្ថុ (នៅសហរដ្ឋអាមេរិក បារាំង និងថៃ)។ ក្រោយមកធ្វើជាសវនករក្រុមហ៊ុន General Electric និងចុងក្រោយលោកក៏បានចេញមកបង្កើតក្រុមហ៊ុនពាណិជ្ជកម្ម និងវិនិយោគកម្ពុជានៅក្នុងឆ្នាំ ១៩៩៩។ បន្ថែមពីនោះ លោកក៏បានប្រឡូកចូលក្នុងឆាកនយោបាយ និងវិវត្តន៍ខ្លួនជាបន្តបន្ទាប់រហូតឡើងកាន់តំណែងក្លាយជា រដ្ឋមន្ត្រីក្រសួងសាធារណការ និងដឹកជញ្ជូន ចាប់តាំងពីថ្ងៃទី០៦ ខែមេសា ឆ្នាំ២០១៦ រហូតមកទល់នឹងពេលបច្ចុប្បន្ន។ ក្នុងនាមជារដ្ឋមន្ត្រីមួយរូប ឯកឧត្តមត្រូវប្រឈមនឹងការដោះស្រាយបញ្ហាធំៗក្នុងកិច្ចការងារក្រសួងដូចជា៖ ធ្វើកំណែទម្រង់ និងលុបបំបាត់អំពើពុករលួយនៅក្នុងក្រសួង ធ្វើឱ្យប្រសើរដល់ការដឹកជញ្ជូន និងហេដ្ឋារចនាសម្ព័ន្ធ និងទាក់ទាញការវិនិយោគផ្ទាល់ពីបរទេសលើវិស័យនេះ ធ្វើកំណែទម្រង់ឱ្យមានប្រសិទ្ធភាពក្នុងការចេញប័ណ្ណបើកបរថ្មី ព្រមទាំងការផ្លាស់ប្តូរយកប័ណ្ណបើកបរថ្មី ធ្វើឱ្យប្រសើរឡើងដល់ដំណើរការចុះបញ្ជីយានយន្ត បង្កើនសុវត្ថិភាពចរាចរណ៍តាមរយៈការធ្វើឱ្យប្រសើរឡើងដល់ ចំនួននៃការត្រួតពិនិត្យយានយន្ត នេះបើយោងតាមការបញ្ជាក់ចេញពីវេបសាយផ្លូវការរបស់ក្រសួង៕ ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T05:05:24.767Z", "category": "ភាពជាអ្នកដឹកនាំ", "views": 591, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ដឹកឱ្យភ្ញៀវមិនទាន់! ជើងខ្លាំងលក់អនឡាញវ័យក្មេង២រូប បង្ហើបក្បួនលក់ដាច់ខ្លាំង តបឆាតភ្ញៀវមិនចង់ទាន់	https://business-cambodia.com/articles/best-seller-online-sale-tips	ការរកស៊ីក្នុងវិស័យអនឡាញនាពេលបច្ចុប្បន្ននេះគឺកំពុងពេញនិយមខ្លាំងមែនទែន ដោយសារអាជីវកម្មនេះ នរណាៗក៏អាចចាប់ផ្តើមបាន ព្រោះវាជារបរដើមទុនតិច ដោយយើងមិនពិបាកក្នុងការចំណាយទៅលើថ្លៃជួលស្តង់ ឬសាងសង់ហាងឡើយ មួយវិញទៀតវាបានផ្តល់ភាពងាយស្រួលដល់អតិថិជន មិនពិបាកក្នុងការដើរទិញតាមផ្សារយូរៗឡើយ។ ប៉ុន្តែទោះបីដើមទុនតិច និងងាយស្រួលក៏ដោយក្តី ក៏នៅតែមានអ្នកលក់មួយចំនួនធ្វើមិនបានប៉ុន្មានផង ក៏បោះបង់វិញ ព្រោះបញ្ហាលក់មិនដាច់។ ជាមួយគ្នានេះដែរ ថ្ងៃនេះ Business Cambodia សូមលើកយកបុគ្គលឆ្នើមពីររូប ដើម្បីចែករំលែកបទពិសោធន៍លក់ដាច់ គ្រាន់ទុកជាអាវុធការពារខ្លួនពេលចេញរកស៊ីក្នុងដំណើរលើវិថីក្នុងវិស័យមួយនេះ ក្នុងនោះរួមមាន អ្នកស្រី ខៀវ រតនា ជាស្ថាបនិកហាងអនឡាញ Metro Retail ដែលជាម៉ាកយីហោហាងលក់សម្លៀកបំពាក់ ស្បែកជើង កាបូប ចំណែកឯមួយរូបទៀតគឺ កញ្ញា ស៊ុន ស្រីនិច្ច ជាម្ចាស់ផេក Nichhy Skin ដែលជាផេកលក់ផលិតផលថែរក្សាសម្រស់។ ខាងក្រោមនេះគឺជាក្បួនដែលអ្នកទាំងពីរធ្វើកន្លងមកហើយទទួលបានការគាំទ្រខ្លាំងពីសំណាក់អតិថិជនរបស់ខ្លួន៖ ១. ពេលវេលាទៀងទាត់ ត្រង់ចំណុចនេះ អ្នកស្រី រតនា ជឿថា ការកំណត់ពេលវេលាឡាយលក់គឺជារឿងសំខាន់មួយ ប៉ុន្តែការកំណត់នោះ ត្រូវតែជាការកំណត់ដែលមានពេលវេលាជាក់លាក់ច្បាស់លាស់ ព្រោះវាជាហេតុផលមួយដែលជួយឱ្យភ្ញៀវ មានភាពងាយស្រួលតាមដានការឡាយរបស់យើង ដែលមិនពិបាកក្នុងរាវរកចាំមើលម៉ោងណាយើងផ្សាយបន្តផ្ទាល់នោះទេ។ ត្រឡប់មកវិញ ប្រសិនបើអ្នកធ្លាប់លក់ម៉ោង៧យប់ ដូច្នេះអ្នកត្រូវបន្តទម្លាប់របស់អ្នកដដែលនេះបន្តទៀត ដើម្បីឱ្យភ្ញៀវងាយស្រួលក្នុងការទិញ ក៏ដូចជាភាពងាយស្រួលក្នុងការតាមដាន។ ២. ស្វែងយល់ពីបញ្ហារបស់អតិថិជន ស្របគ្នានេះដែរ កញ្ញា និច្ច បានប្រាប់ឱ្យដឹងថា “ត្រូវរកឱ្យឃើញនូវបញ្ហាចម្បងរបស់អតិថិជនជាមុនសិន ចាំចាប់ផ្ដើមបង្កើតផលិតផល ឬជ្រើសរើសទំនិញមកលក់” ព្រោះថា យុវវ័យបច្ចុប្បន្នសម្បូរអ្នកជួបបញ្ហាមុន ហេតុនេះក្នុងនាមជាអ្នកលក់គួររកផលិតផលណាដែលអាចព្យាបាលឬកម្ចាត់មុនបាន ទើបត្រូវទីផ្សារ និងដោះស្រាយបញ្ហាត្រូវចំណុច។ ៣. ការផ្តល់នៅទំនុកចិត្ត ជាការពិតណាស់ក្នុងការលក់ដំបូងភ្ញៀវអាចនឹងមើលយើង ប៉ុន្តែមិនអាចទិញពីយើងទេ ចម្លើយនោះព្រោះតែគាត់ខ្វះទំនុកចិត្ត ដូច្នេះហើយទើបអ្នកស្រី រតនា បានបន្ថែមទៀតថា គាត់ត្រូវព្យាយាមធ្វើយ៉ាង ឱ្យភ្ញៀវជឿលើគាត់ ដោយអ្នកស្រីនិយាយតែពាក្យពិត ល្អថាល្អ ស្អាតថាស្អាត ហើយបើភ្ញៀវយកទៅមិនដូចអ្វីដែលអ្នកនិយាយ អ្នកស្រី នឹងធ្វើការដូរអីវ៉ាន់ផ្សេងឱ្យវិញ ឬក៏ផ្តល់នៅសំណងជូនវិញ រហូតដល់អ្នកដែលធ្លាប់ទិញហើយ ស្រលាញ់ពេញចិត្ត និងប្រាប់តៗគ្នាពីមាត់មួយទៅមាត់មួយទៀត ដូចពាក្យមួយឃ្លាថា ក្អែកមួយ ក្អែក១០០ដូច្នេះដែរ។ ៤. រក្សាទឹកចិត្តខ្លួនឯង កញ្ញា និច្ច បានបញ្ជាក់ៗច្បាស់ៗថា ទឹកចិត្តគឺជារឿងសំខាន់ណាស់ ព្រោះចំណុចទាំង២ខាងលើត្រូវការ ចំណាយពេលវេលាយូរ ប៉ុន្តែបើអ្នកអត់ធ្មត់អ្នកនឹងទទួលបានលទ្ធផលល្អ។ អ្នកត្រូវរក្សាទឹកចិត្តខ្លួនឯង ឱ្យបន្តអនុវត្តន៍កត្តាខាងលើជារឿយៗ ព្រោះបើអ្នកធ្វើបានតែ ពីរ បីថ្ងៃ ហើយប្រែជាធុញទ្រាន់ចង់ឃើញលទ្ធផលភ្លាមៗ អ្នកគ្មានថ្ងៃជោគជ័យឡើយ។ ៥. ជាអ្នកផ្តល់ដំណោះស្រាយដ៏ល្អ ត្រង់ចំណុចនេះ កញ្ញាបានពន្យល់ថា “ដើម្បីលក់ដាច់ មិនគួរអួតពីផលិតផលដែលអ្នកលក់នោះទេ”។ ក្នុងនាមជាអ្នកលក់ អ្នកត្រូវបង្កើតភាពជឿជាក់លើខ្លួនឯងដោយការខិតខំស្វែងរកដំណោះស្រាយសម្រាប់អតិថិជនរបស់អ្នក នោះមានន័យថាការផ្លាស់ប្តូរពីអួតអំពីផលិតផលទៅជាដំណោះស្រាយបញ្ហាជូនអតិថិជនវិញ ហើយនៅពេលដែលយើងអាចដោះស្រាយបញ្ហាជូនពួកគាត់បាន នោះគាត់និងសប្បាយចិត្ត ហើយជួនផ្សាព្វផ្សាយទៅកាន់មនុស្សជាទីស្រលាញ់របស់ពួកគាត់បន្តទៀត។ ៦. ការបំរើសេវាកម្មក្រោយពេលលក់ (Service After Sale) ការលក់ដូរមិនមែនលក់ត្រឹមតែចង់បានត្រឹមតែលុយភ្ញៀវតែប៉ុណ្ណោះទេ ហើយក៏មិនមែនលក់ហើយក៏ស្ងាត់នោះដែរ ស្របគ្នានេះដែរ ស្រ្តីអ្នករកស៊ី អ្នកស្រី រតនា មានគំនិតមួយថា “ទោះបីជាភ្ញៀវទិញអីវ៉ាន់អនឡាញក៏ដោយ ក៏ហាក់បីដូចជាគាត់ទិញនៅក្នុងហាងផ្ទាល់អញ្ចឹងដែរ”។ ទន្ទឹមនឹងនេះអ្វីដែលអ្នកស្រីផ្តល់ឱ្យអតិថិជន គឺភ្ញៀវអាចលបាន ដូរបាន និងអាចប្តូរយកប្រាក់វិញក៏បាន ប្រសិនបើភ្ញៀវមិនពេញចិត្ត ហើយអ្វីដែលកាន់តែពិសេសនោះគឺ ការដោះដូរនេះអ្នកស្រីមិនឱ្យអតិថិជនរបស់ខ្លួនចេញលុយថ្លៃសេវាដឹកទេ គឺអ្នកស្រីរ៉ាប់រងជំនួសទាំងអស់មិនឱ្យភ្ញៀវពិបាកឡើយ ហើយថែមទាំងមិនខឹងថែមទៀត តែអ្នកស្រីមានតែសប្បាយចិត្តទៅវិញទេ ពេលអាចផ្តល់អ្វីដែលជាការពេញចិត្តទៅកាន់អាតិថិជនរបស់ខ្លួន។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T04:13:48.688Z", "category": "កំពូលអ្នកលក់", "views": 2776, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ដីត្រូវប៉ាន់ មនុស្សមានការងារធ្វើ! គម្រោងគ្រាក់ៗ ៨ នឹងបណ្តែតខ្លួននៅក្នុងខេត្តក្រុងទាំងនេះ សរុបទុនជិត១០០លាន$	https://business-cambodia.com/articles/project-in-six-provinces	យោងតាមការចុះផ្សាររបស់ក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC នៅថ្ងៃទី៣០ ខែកញ្ញា ឆ្នាំ២០២២ នេះបានឲ្យដឹងថា គណៈកម្មាធិការវិនិយោគកម្ពុជា បានអនុម័តគម្រោងវិនិយោគថ្មីចំនួន ៨ បន្ថែមទៀត ដែលមានទុនវិនិយោគសរុបជាតិ ១០០ លានដុល្លារ។ តាមការបញ្ជាក់ពី CDC គម្រោងទាំងនេះនឹងត្រូវលេចរូបរាងឡើងនៅក្នុងរាជធានីភ្នំពេញ ខេត្ដកណ្ដាល កំពង់ស្ពឺ កែប និងខេត្ដកំពង់ចាម។ ចំពោះក្រុមហ៊ុនដែលនឹងទទួលគម្រោងវិនិយោគទាំងនោះរួមមាន៖ ១- ក្រុមហ៊ុន “ORIENDA INTERNATIONAL HOSPITAL CO., LTD” គម្រោងសាងសង់ និងអាជីវកម្មមន្ទីរពេទ្យអន្តរជាតិ ចំនួន ១១៧គ្រែ ដែលមានទីតាំងវិនិយោគស្ថិតនៅផ្លូវដួងងៀប២ ភូមិដំណាក់ធំ៣ សង្កាត់ស្ទឹងមានជ័យទី៣ ខណ្ឌមានជ័យ រាជធានីភ្នំពេញ ក្នុងទុនវិនិយោគចំនួន ២១លានដុល្លារអាមេរិក និងអាចបង្កើតការងារបានចំនួន ១៧៨កន្លែង។ ២- ក្រុមហ៊ុន “NEW WORLD HEART & VASCULAR HOSPITAL CO., LTD” គម្រោងសាងសង់ និងអាជីវកម្មមន្ទីរពេទ្យបេះដូងនិងសរសៃឈាម ចំនួន ៣០០គ្រែ ដែលមានទីតាំងវិនិយោគស្ថិតនៅផ្លូវលេខ ១៩៣៤ ភូមិឧកញ៉ាវាំង សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ ក្នុងទុនវិនិយោគចំនួន ២០លានដុល្លារអាមេរិក និងអាចបង្កើតការងារបានចំនួន ៣៤៨កន្លែង។ ៣- ក្រុមហ៊ុន “TRY PHEAP KOH TUNSAY RESORTS CO., LTD” គម្រោងអភិវឌ្ឍន៍កោះត្បាល់ ដែលមានទីតាំងវិនិយោគស្ថិតនៅភូមិកែប សង្កាត់កែប ក្រុងកែប ខេត្តកែប ក្នុងទុនវិនិយោគចំនួន ១៧លានដុល្លារអាមេរិក និងអាចបង្កើតការងារបានចំនួន ១០៥កន្លែង។ ៤- ក្រុមហ៊ុន “GLOBAL PASS BIOTECHNOLOGY CO., LTD” គម្រោងបង្កើតរោងចក្រកែច្នៃម្ហូបអាហារ ដែលមានទីតាំងវិនិយោគស្ថិតនៅភូមិព្រែកដូង ឃុំកំពង់ស្វាយ ស្រុកកៀនស្វាយ ខេត្តកណ្តាល ក្នុងទុនវិនិយោគប្រមាណ ៧,២លានដុល្លារអាមេរិក និងអាចបង្កើតការងារបានចំនួន ១៣២កន្លែង។ ៥- ក្រុមហ៊ុន “YURA HARNESS (CAMBODIA) CO., LTD” គម្រោងបង្កើតរោងចក្រផ្គុំដំឡើងខ្សែគ្រឿងអេឡិចត្រូនិក ដែលមានទីតាំងវិនិយោគស្ថិតនៅភូមិទួលធ្នង់ សង្កាត់រការធំ ក្រុងច្បារមន ខេត្តកំពង់ស្ពឺ ក្នុងទុនវិនិយោគប្រមាណ ៦,៨លានដុល្លារអាមេរិក និងអាចបង្កើតការងារបានចំនួន ៥១៤កន្លែង។ ៦- ក្រុមហ៊ុន “RISE STEADY FOOTWEAR MATERIAL (CAMBODIA) CO., LTD” គម្រោងបង្កើតរោងចក្រផលិតគ្រឿងបន្សំស្បែកជើង ដែលមានទីតាំងវិនិយោគស្ថិតនៅភូមិតាសែន ឃុំសូទិប ស្រុកជើងព្រៃ ខេត្តកំពង់ចាម ក្នុងទុនវិនិយោគប្រមាណ ៦,៥លានដុល្លារអាមេរិក និងអាចបង្កើតការងារបានចំនួន ៥៤៨កន្លែង។ ៧- ក្រុមហ៊ុន “TWHQ GARMENTS CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ៨ ភូមិវិហារសួគ៌ជើង ឃុំវិហារសួគ៌ ស្រុកខ្សាច់កណ្តាល ខេត្តកណ្តាល ក្នុងទុនវិនិយោគប្រមាណ ៥,៤លានដុល្លារអាមេរិក និងអាចបង្កើតការងារបានចំនួន ១.៩៥៨កន្លែង។ ៨- ក្រុមហ៊ុន “COBEST (CAMBODIA) FIRST GARMENT CO., LTD” គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅភូមិត្រពាំងទួល សង្កាត់កំបូល ខណ្ឌកំបូល រាជធានីភ្នំពេញ ក្នុងទុនវិនិយោគប្រមាណ ៥,១លានដុល្លារអាមេរិក និងអាចបង្កើតការងារបានចំនួន ១.៦៥០កន្លែង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T04:04:41.781Z", "category": "អចលនទ្រព្យ", "views": 5854, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ត្រៀមទឹកទុក! ខណ្ឌចំនួន២ នៅភ្នំពេញ នឹងត្រូវអាជ្ញាធរផ្តាច់ទឹកប្រើប្រាស់រយៈពេលខ្លី	https://business-cambodia.com/articles/suspend-water-supply	រដ្ឋាករទឹកស្វយ័តក្រុងភ្នំពេញ នឹងធ្វើការផ្អាកផ្គត់ផ្គង់ទឹករយៈពេលខ្លីប្រមាណជា ០៤ម៉ោងនៅយប់ថ្ងៃសុក្រ ទី០៧ ខែតុលា ឆ្នាំ២០២២ ដោយការផ្អាកនេះនឹងអនុវត្តចាប់ពីម៉ោង២០៖០០នាទីយប់ ដល់ម៉ោង២៤៖០០នាទីយប់។  យោងតាមសេចក្តីជូនដំណឹងរបស់រដ្ឋាករទឹកក្រុងភ្នំពេញ កាលពីថ្ងៃទី២៩ ខែកញ្ញា ឆ្នាំ២០២២ បានឱ្យដឹងថាការផ្អាកការផ្គត់ផ្គង់ទឹកបណ្តោះអាសន្ននេះ គឺស្ថិតនៅក្នុងសង្កាត់ទួលសង្កែទី២ ខណ្ឌឫស្សីកែវ និងសង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ។ តាមសេចក្តីជូនដំណឹងដដែល ការផ្អាកនេះដោយសាររដ្ឋាករទឹកស្វយ័តក្រុងភ្នំពេញគ្រោងកាត់ភ្ជាប់បំពង់ចែកចាយទឹកថ្មីទំហំ ៩០មម ចំនួន ០១ទីតាំងនៅលើចិញ្ចើមផ្លូវលេខ៦០០R និងសម្រេចផ្អាកការផ្គត់ផ្គង់ទឹកចាប់ពីផ្លូវលេខ៣៥៥CC ដល់ផ្លូវលេខ ៦០០RC ក្នុងខណ្ឌដែលបានបញ្ចាក់នៅខាងលើ។ តាមការបញ្ជាក់នៅពេលដែលការងារកាត់ភ្ជាប់បំពង់ទឹកថ្មីនេះរួចរាល់ ក៏នឹងធ្វើឲ្យគុណភាពទឹកអាចនឹងមានភាពល្អក់កករក្នុងរយៈពេលខ្លីផងដែរ។ ទាក់ទងនឹងបញ្ហាខាងលើ រដ្ឋាករទឹកស្វយ័តក៏បានអំពាវនាវឱ្យប្រជាពលរដ្ឋ ស្ថាប័នរោងចក្រ សហគ្រាស ដែលមានលំនៅដ្ឋាន និងទីតាំងខាងលើ ដែលនឹងត្រូវរងការខ្វះទឹករយៈពេលខ្លីនេះ ឱ្យត្រៀមបម្រុងទឹកសម្រាប់ប្រើប្រាស់ ដោយក្ដីអនុគ្រោះ ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T03:14:12.643Z", "category": "ព័ត៌មានថ្មីៗ", "views": 6054, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្តៅៗ! វិទ្យាស្ថានធំ១ បើកបង្រៀនជំនាញចំនួន៨ ដោយឥតគិតថ្លៃ រៀនចប់ធ្វើការក៏បាន រកស៊ីក៏បាន	https://business-cambodia.com/articles/study-free-free	ឱកាសល្អបានមកដល់ទៀតហើយ សម្រាប់អ្នកដែលចង់សិក្សាជំនាញ បច្ចេកទេស និងផ្នែកអាហារ ហើយកំពុងខ្វះថវិការដើម្បីរៀន ពេលនេះមានវិទ្យាស្ថានជាតិធំមួយនៅភ្នំពេញ បើកវគ្គបង្រៀនដោយឥតគិតថ្លៃ និងផ្តល់ជាប្រាក់ឧបត្ថម រួមនិងការស្នាក់នៅ ហូបចុកដោយឥតគិតថ្លៃថែមទៀតផង។ ជាក់ស្តែងកាលពីថ្ងៃទី២៩ ខែកញ្ញា ឆ្នាំ ២០២២ ម្សិលមិញនេះ វិទ្យាស្ថានជាតិសហគ្រិនភាព និងនវានុវត្តន៍ បានធ្វើសេចក្តីជូនដំណឹងស្តីពីការចុះឈ្មោះចូលរៀនវគ្គបណ្តុះបណ្តាលសញ្ញាបត្របច្ចេកទេស និងវិជ្ជាជីវៈ១ (C1) វគ្គពិសេស ឆ្នាំ២០២២ ដែលមានរយៈពេល ៤ខែ ដោយឥតគិតថ្លៃ លើមុខជំនាញចំនួន ៨ ដូចខាងក្រោម៖ ១.ការដុតនំបុ័ង (ជំនាញជ្រើសរើសបន្ថែម) ២.ការឆុងកាហ្វេ និងភេសជ្ជៈ (ជំនាញជ្រើសរើសបន្ថែម) ៣.ការក្រឡុកស្រា (ជំនាញជ្រើសរើសបន្ថែម) ៤.ម្ហូបខ្មែរ-ថៃ (ជំនាញជ្រើសរើសបន្ថែម) ៥.ការដំឡើងបណ្តាញអគ្គិសនីក្នុងអគារ ៦.សេវាកម្មបរិក្ខារត្រជាក់ក្នុងគេហដ្ឋាន ៧.ការរចនាក្រាហ្វិកដោយកុំព្យូទ័រ ៨.ការដំឡើង និងថែទាំបណ្តាញកុំព្យូទ័រ ចំពោះលក្ខខណ្ឌនៃការជ្រើសរើសចូលសិក្សាមានដូចជា ៖ កម្មករនិយោជិត ៖ ត្រូវភ្ជាប់មកជាមួយនូវសៀភៅការងារ ឬប័ណ្ណសម្គាល់កម្មករនិយោជិតខ្មែរ កាតសម្គាល់ខ្លួន និងអត្តសញ្ញាណប័ណ្ណសញ្ជាតិខ្មែរ យុវជន សាធារណៈជន ៖ ត្រូវភ្ជាប់មកជាមួយអត្តសញ្ញាណប័ណ្ណសញ្ជាតិខ្មែរ ឬសំបុត្រកំណើត សិក្ខាកាមដែលមានប័ណ្ណសមធម៌ (កម្រិតភាពក្រីក្រ១ និង២) នឹងទទួលបានប្រាក់ឧបត្ថម្ភចំនួន ២០០,០០០រៀល (ពីររយពាន់រៀលគត់) ក្នុង១ខែ សម្រាប់ចំណាយលើការហូបចុក និងស្នាក់នៅ ខ/កាលបរិច្ឆេទទទួលពាក្យ ទីកន្លែងផ្តល់ និងទទួលពាក្យ ៖ ចាប់ពីថ្ងៃផ្សាយដំណឹងនេះតទៅនៅវិទ្យាស្ថានជាតិសហគ្រិនភាព និងនវានុវត្តន៍ (NIEI) ដែលមានទីតាំងស្ថិតនៅតាមបណ្តោយ មហាវិថីសហព័ន្ធរុស្ស៊ី ភូមិចុងថ្នល់ខាងលិច សង្កាត់ទឹកថ្លា ខណ្ឌសែនសុខ រាជធានីភ្នំពេញ (ផ្លូវចូលខាងកើតវត្តទឹកថ្លា ចម្ងាយប្រហែល ២០០ម៉ែត្រ) ឬ ធ្វើការសាកសួរតាមរយៈទូរស័ព្ទ ៖ លោក លៀង ស៊ុយគីម ០៨៧ ៥៥៧ ៧៧២ / ០១១ ២៩៨ ៤៥៦ លោកស្រី រស់ លីដា ០១២ ៤០៣ ៦៤៤ លោក កៅ លីវាសនា ០៧៧ ២២៥ ៤២៥ / ០៦៦ ៧២០ ៧៣០ លោក ហ៊ាន់ ចាន់ដារ៉ា ០៩៣ ៨០៨ ០៥៧ កញ្ញា ហួរ ស៊ុនហ៊ាប ០១០ ២៦៦ ២៩៦ លោកស្រី លាង ឈាងអ៊ីម ០៨៥ ៧៦៦ ៦៦៣ លោកស្រី សៀង រ៉ាវីន ០៩៨ ២៦៧ ៧១៦ លោក កើត អាគីណេ ០៨១ ៤២៩ ៩៦៩ លោកស្រី សៀម សុជាតា ០៩២ ៩៨ ៧៩ ៧៩ អត្ថបទដោយ ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T02:09:52.117Z", "category": "ចាប់ផ្តើមអាជីវកម្ម", "views": 36944, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុន ស៊ីភី ខេមបូឌា កំពុងពង្រីកអាជីវកម្មការចិញ្ចឹមសត្វបន្ថែមនៅក្នុងប្រទេសកម្ពុជា	https://business-cambodia.com/articles/cpcambodiaisexpandingitslivestockbusinessincambodia	ដោយសារតែកំនើនប្រជាជនមានការកើនឡើង បណ្តាលឲ្យមានតម្រូវការបរិភោគសាច់នៅលើទីផ្សារមានការកើនឡើងខ្ពស់ កត្តាទាំងនេះបានជំរុញអោយ វិស័យចិញ្ចឹមជ្រូកក្លាយជាឧស្សាហកម្មដ៏ធំមួយនៅក្នុងប្រទេសកម្ពុជា។ យ៉ាងណាមិញ ដើម្បីបំពេញតម្រូវការលូតលាស់ទាំងនេះ ក្រុមហ៊ុន ស៊ីភី ខេមបូឌា បានផ្តល់ឱកាសសំរាប់ទទួលដៃគូរសហការដែលចាប់អារម្មណ៌ចិញ្ចឹមជ្រូកជាមួយក្រុមហ៊ុនបន្ថែម ដើម្បីកាត់បន្ថយការនាំចូលខណះពេលបច្ចប្បន្នជ្រូកកំពុងមានតម្រូវការច្រើននិងមានតម្លៃខ្ពស់។ អាជីវកម្មការចិញ្ចឹមជ្រូក(Swine Business )ជាអាជីវកម្មដ៏សំខាន់មួយរបស់CPFដែលបានដំណើរការ និងមានការរីកចំរើនយ៉ាងខ្លាំងនៅក្នុងប្រទេសកម្ពុជា តាំងពីឆ្នាំ១៩៩៩ មកម្លេះដើម្បីឆ្លើយតបទៅនឹងតម្រូវការទីផ្សារ នៅក្នុងប្រទេសកម្ពុជា។ លោកអ្នកបានដឹង និងស្គាល់ហើយថាក្រុមហ៊ុន CPF ជាក្រុមហ៊ុនខ្នាតធំមួយដែលប្រតិបត្តិការអាជីវកម្មកសិ-ឧស្សាហកម្ម និងចំណីអាហារនៅប្រទេសថៃក៏ដូចជាបណ្តាប្រទេសជាច្រើនទៀត ស្ថិតក្រោមចក្ខុវិស័យ “ផ្ទះបាយពិភពលោក” ប្រកបដោយនិរន្តរភាព ដែលផ្តោតសំខាន់លើការប្រតិបត្តិអាជីវកម្មចំណីសត្វ(Feed) ការចិញ្ចឹមសត្វ  (Farm )  ចំណីអាហារ(Food )  និង ការចែកចាយផលិតផលទាំងការបោះដុំនិងលក់រាយ (Retail)ដោយឈរលើមូលដ្ឋានគ្រឹះដោយទំនួលខុសត្រូវចំពោះសង្គមជាតិ និងបរិស្ថាន ហើយអាជីវកម្មទាំងនោះគ្របដណ្តប់លើវិស័យជាច្រើន ក្រុមហ៊ុនស៊ី.ភីខេមបូឌាចំកាត់ បានដំណើរការអាជីវកម្មនៅប្រទេសកម្ពុជាចាប់តាំងពីឆ្នាំ ១៩៩៦ ។ Mr. Damnoen Langrabum (Vice President) ប្រធានក្រុមប្រឹក្សាភិបាលរង នៃអាជីវកម្មការចិញ្ចឹមជ្រូក (Swine Business) របស់ក្រុមហ៊ុន ស៊ីភី ខេមបូឌា ចំកាត់ ប្រចាំកម្ពុជាបានមានប្រសាសន៍ថាក្រុមហ៊ុន ស៊ីភី ខេមបូឌា ប្តេជ្ញាចិត្តខ្ពស់ក្នុងការពង្រីកអាជីវកម្មចិញ្ចឹមជ្រូក (Swine Business) នៅកម្ពុជា ជាមួយនឹងការផ្តល់ឱកាសដៃគូរសហការបន្ថែមក្នុងការសហការចិញ្ចឹមជ្រូកជាមួយក្រុមហ៊ុន។ដោយសារតម្រូវការនៃការប្រើប្រាស់ចំណីអាហារមានការកើនឡើង អាជីវកម្មកសិកម្ម ជាពិសេសអាជីវកម្មជ្រូកត្រូវតែមានការអភិវឌ្ឍន៍ទៅតាមនិន្នាការយុទ្ធសាស្រ្តដើម្បីបង្កើនផលិតកម្មជ្រូកមាន(1) ការបង្កើនការបង្កាត់ពូជអោយល្អប្រសើរ (2) ការគ្រប់គ្រងចំណីនិងទឹក (3) ការគ្រប់គ្រងកសិដ្ឋាន និងនិរន្តរភាព។ ការបង្កើនការបង្កាត់ពូជ (Improve Breed) ការជ្រើសរើសពូជសត្វយកមកចិញ្ចឹមមានសារៈសំខាន់ណាស់ សំរាប់ក្រុមហ៊ុន CP មានក្រុមការងារដែលជាបុគ្គលិកផ្នែកពេទ្យសត្វប្រឹក្សាជាច្រើនទាក់ទងនឹងការជ្រើសរើសពូជ ដើម្បីអោយជ្រូកមានសុខភាពល្អ លូតលាស់លឿន ផ្តល់ទិន្នផលខ្ពស់ ធន់នឹងជំងឺ និងមានគុណភាពល្អ ។ ការគ្រប់គ្រងចំណី និងទឹក (Feed and water management) ការជ្រើសរើសចំណីដល់ត្រឹមត្រូវសំរាប់ការចិញ្ចឹមសត្វជាគន្លឹះមួយដ៏ជោគជ័យ កត្តាដែលត្រូវយកចិត្តទុកដាក់ ចំណីត្រូវតែមានអាហារូបត្ថម្ភគ្រប់គ្រាន់ ការផ្តល់ចំណីតាមកម្មវិធីនឹងតាមអាយុកាលនីមួយៗនៃសត្វ។ ការគ្រប់គ្រងកសិដ្ឋាន និងនិរន្តរភាព (Farm Management and sustainability ការគ្រប់គ្រងល្អនឹងជួយបង្កើនប្រសិទ្ធភាព  ថែមទាំងកាត់បន្ថយការបាត់បង់ទិន្នផលផងដែរ  ដើម្បីទទួលបានភាពជោគជ័យក្នុងការគ្រប់គ្រងដ៏ល្អគឺត្រូវមានកម្មវិធីចាក់វ៉ាក់សាំងត្រឹមត្រូវ ការគ្រប់គ្រងជីវសុវត្ថិភាព កម្មវិធីតាមដានសុខភាពរបស់សត្វ និងការគ្រប់គ្រងបរិស្ថាន។ លើសពីនេះ កសិករចាំបាច់ត្រូវតែប្រឹក្សាជាមួយពេទ្យសត្វបន្ថែមអំពីបច្ចេកទេស។ កាលពីឆ្នាំមុនក្រុមហ៊ុន បានចុះទៅសំភាសន៍អតិថិជនដែលជាដៃគូរសហការរបស់កសិដ្ធានចិញ្ចឹមជ្រូកសាច់និងជ្រូកពូជនៅ ខេត្តតាកែវ “ ដោយអតិថិជនដែលជាដៃគូរសហការ បាននិយាយថាពួកគាត់មានទំនុកចិត្តលើ ក្រុមហ៊ុន ស៊ីភី ព្រោះក្រុមហ៊ុនមានឈ្មោះបោះសម្លេងនិងបទពិសោធន៏ខ្ពស់លើវិស័យចិញ្ចឹមសត្វនៅក្នុងប្រទេសកម្ពុជា លើសពីនេះទៅទៀតក្រុមហ៊ុនថែមទាំងមានពេទ្យសត្វក្នុងការប្រឹក្សាអំពីជំនាញនិងបច្ចេកទេសចិញ្ចឹមដែលជួយអោយទទួលបានទិន្នផលកាន់តែល្អ” ការសហការចិញ្ចឹមសត្វជាមួយ ក្រុមហ៊ុន ស៊ីភី ខេមបូឌា អតិថិជននឹងទទួលបានការយកចិត្តទុកដាក់ពីភ្នាក់ងារដែលជាបុគ្គលិក និង ពេទ្យសត្វរបស់ក្រុមហ៊ុនចុះទៅ ប្រឹក្សាពីបច្ចេកទេសនៃការចិញ្ចឹម  និងការធ្វើទីផ្សារផងដែរ។ លើសពីនេះទៅទៀតអតិថិជន នឹងទទួលបានការផ្គត់ផ្គង់នៅសេវាកម្មចិញ្ចឹមជាច្រើនបន្ថែមទៀតរួមមាន ការផ្តល់ពូជសត្វ ចំណីសត្វ និង ថ្នាំសង្កូវ ។ ១.លក្ខខណ្ឌ អតិថិជនចង់សហការជាមួយក្រុមហ៊ុនក្នុងអាជីវកម្មការចិញ្ចឹមជ្រូក (Swine Business) ៖ អតិថិជនត្រូវមានទីតាំងក្នុងការធ្វើកសិដ្ធានច្បាស់លាស់ (មិននៅទីប្រជុំជន មានផ្លូវចេញចូល ងាយស្រួលដឹកជញ្ជូនចំណីនិងសត្វ មានប្រព័ន្ធទឹក ភ្លើង ។ល។) មានអ្នកគ្រប់គ្រងច្បាស់លាស់ក្នុងការគ្រប់គ្រងទ្រព្យសម្បត្តិដែលក្រុមហ៊ុនប្រគល់ជូន កំលាំងពលកម្មក្នុងការថែទាំ សំភារះប្រើប្រាស់ក្នុងការចិញ្ចឹមជ្រូក (ទិញចាយលុយសុទ្ធក៏បាន ជំពាក់ក្រុមហ៊ុនក៏បាន) ឯកសារភ្ជាប់ (អត្តសញ្ញាណ-ប័ណ្ឌ សៀវភៅគ្រួសារ សៀវភៅគណនីធនាគារ) បង្កើតឈ្មោះក្នុងក្រុមហ៊ុនបាន (CV code)        ២. អត្ថប្រយោជន៍ដែលដៃគូរទទួលបានពីក្រុមហ៊ុន ក្រុមហ៊ុនផ្តល់ជូនទៅកាន់ដៃគូសហការដូចជា ផ្តល់ជា ពូជ ចំណី ថ្នាំ វ៉ាក់សាំង ក្រុមហ៊ុនមានភ្នាក់ងារដែលជាបុគ្គលិកផ្នែកពេទ្យសត្វជួយអោយប្រឹក្សាពីបច្ចេកទេសចិញ្ចឹម ក្រុមហ៊ុនមានអ្នកបច្ចេកទេសជួយត្រួតពិនិត្យពេលកំពង់សាងសង់ទ្រុង ខាងក្រុមហ៊ុនជាអ្នករកទីផ្សានិងចាប់ជ្រូកមកវិញ ផលតបស្នងដែលកសិករទទួលបានក្នុងតម្លៃសមរម្យ ដូចនេះ សំរាប់អតិថិជនដែលមានចំណាប់អារម្មណ៌ ក្នុងការសហការចិញ្ចឹមជ្រូក ជាមួយក្រុមហ៊ុន អាចទាក់ទងមកកាន់ក្រុមហ៊ុនស៊ីភីបានដោយព័ត៌មានបន្ថែមសូមទាក់ ទងទូរស័ព្ទលេខ ៖012 308 417 Email៖ info@cpcambodia.com.kh ហ្វេសប៊ុក CP Cambodia Co.,Ltd ឬសូមអញ្ជើញទៅកាន់សាខា CPF ដែលនៅជិតលោកអ្នកបំផុត។                                                          CP Cambodia Facebook QR Code                                                            CP Cambodia Website QR Code                                                       CP Cambodia Youtube QR Code	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T02:07:47.724Z", "category": "PR", "views": 445, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ស្អែកនេះ ផ្លូវល្បឿនលឿនភ្នំពេញ-ព្រះសីហនុ ដាក់ឱ្យជិះឥតគិតថ្លៃហើយ តោះមកស្គាល់ច្រកចេញចូលទាំង៨ទីតាំង	https://business-cambodia.com/articles/opan-express-way-travel-free-phnom-penh-sihanouk	នៅសល់ត្រឹមតែមួយថ្ងៃទៀតប៉ុណ្ណោះ ផ្លូវល្បឿនលឿនដំបូងគេនៅកម្ពុជា នឹងដាក់ឲ្យដំណើរការហើយ។ ក្នុងនោះដែរក្រសួងសាធារណការ និងដឹកជញ្ជូន បានចេញសេចក្តីជូនដំណឹងបង្ហាញពីច្រកចេញ-ចូលទាំង៨ទីតាំងដែលអាចឱ្យយានយន្ដចាប់ផ្តើមធ្វើចរាចរណ៍ចេញ-ចូលបានផងដែរ។ នៅក្នុងសេចក្តីជូនដំណឹងរបស់ក្រសួងសាធារណការ និងដឹកជញ្ជូន ចេញផ្សាយនាថ្ងៃទី២៩ ខែកញ្ញា ឆ្នាំ២០២២ បានបញ្ជាក់បន្ថែមថាផ្លូវល្បឿនលឿនភ្នំពេញ-ក្រុងព្រះសីហនុ ដែលនឹងដាក់ឱ្យប្រើប្រាស់សាកល្បងដោយឥតគិតថ្លៃ រយៈពេល ០១ខែ ចាប់ពីថ្ងៃទី០១ ដល់ថ្ងៃទី៣១ ខែតុលា ឆ្នាំ២០២២ ចាប់ផ្តើមពីម៉ោង ០៧៖០០នាទីព្រឹកតទៅ តទៅ នៅគ្រប់ច្រកចេញ-ចូលទាំងអស់ ដែលខាងក្រោម៖ ច្រកទី១ ភ្នំពេញ (ផ្លូវកប់ស្រូវ)  គីឡូម៉ែត្រ ៣ ច្រកទី២ កំពង់ស្ពឺកើត             គីឡូម៉ែត្រ ២៦ ច្រកទី៣ កំពង់ស្ពឺលិច            គីឡូម៉ែត្រ ៤៣ ច្រកទី៤ ត្រែងត្រយឹង            គីឡូម៉ែត្រ ៧៦ ច្រកទី៥ កំពង់សិលា               គីឡូម៉ែត្រ ១១៤ ច្រកទី៦ ស្រែអំបិល               គីឡូម៉ែត្រ ១៣៥ ច្រកទី៧ ស្ទឹងហាវ                 គីឡូម៉ែត្រ ១៧២ ច្រកទី៨ ព្រះសីហនុ               គីឡូម៉ែត្រ ១៨២ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:41", "date_created": "2022-09-30T01:13:19.481Z", "category": "ព័ត៌មានថ្មីៗ", "views": 447, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លើសផែនការកំណត់! អគ្គនាយកដ្ឋានពន្ធដារ បង្ហាញចំណូលពីការប្រមូលពន្ធ ត្រឹមរយៈពេល៩ខែ ក្នុងឆ្នាំ២០២២	https://business-cambodia.com/articles/general-department-of-taxation-shows-revenue-from-tax-collection-by-9-months-in-2022	ត្រឹមតែរយៈពេល៩ខែ នៃឆ្នាំ២០២២នេះ អគ្គនាយកដ្ឋានពន្ធដារ ប្រមូលចំណូលពន្ធបានជាង ៩៥ភាគរយ នៃផែនការច្បាប់ថវិកាជាតិ ដែលស្មើនឹងជាង ២ ៦០០លានដុល្លារ ដែលអាចនឹង លើសផែនការប្រមាណ១០ ទៅ១៥ភាគរយ។ នេះបើយោងតាមការចេញផ្សាយដោយទីភ្នាក់ងារសារព័ត៌មានកម្ពុជា AKP។ ឯកឧត្តម គង់ វិបុល រដ្ឋមន្ដ្រីអមនាយករដ្ឋមន្ដ្រី និងជាអគ្គនាយកនៃអគ្គនាយកដ្ឋាន ពន្ធដារ បានបញ្ជាក់ក្នុងឱកាស ដែលឯកឧត្តម អញ្ជើញចូលរួមក្នុងកម្មវិធី ស្ដីពីបច្ចុប្បន្នភាព សារពើពន្ធ និងសវនកម្មរបស់សភាពាណិជ្ជកម្មអាមេរិកនៅនាសណ្ឋាគារ Raffles Hotel Le Royal កាលពីម្សិលមិញនេះ ឯកឧត្តមបានមានប្រសាសន៍ថា “ក្នុងរយៈពេល៩ខែ ឆ្នាំ២០២២នេះ  អគ្គនាយកដ្ឋានពន្ធដារ ប្រមូលចំណូលពន្ធ បានជាង៩៥ភាគរយ នៃផែនការច្បាប់ថវិកាជាតិ ដែលបានកំណត់ឱ្យអគ្គ នាយកដ្ឋានពន្ធដារធ្វើការប្រមូលចំណូលពន្ធ នៅក្នុងឆ្នាំ២០២២ឱ្យបានចំនួន ២ ៨០០លានដុល្លារ”។ ឯកឧត្តមមានប្រសាសន៍បន្ថែមថា នៅឆ្នាំ២០២២នេះ អគ្គនាយកដ្ឋានពន្ធដារ នឹងប្រមូលចំណូលពន្ធ បានលើសពីផែនការ ប្រមាណ១០ ទៅ១៥ភាគរយ ដោយការកើនឡើងនៃការប្រមូលចំណូល ពន្ធដារនេះ គឺដោយសារតែការកែទម្រង់ នៃផ្នែកប្រព័ន្ធពន្ធដារ លើគ្រប់វិស័យទាំងការផ្តល់ សេវាដល់អ្នកជាប់ពន្ធ, ការផ្តល់សេវា ការចុះបញ្ជីបានល្អ, ការធ្វើសវនាកម្មបានល្អការគ្រប់ គ្រងបំណុល និងដោះស្រាយបញ្ហានានា ដែលធ្វើឱ្យអ្នកជាប់ពន្ធទាំងអស់មានភាពងាយ ស្រួល ក្នុងការបង់ពន្ធ។ ជាមួយគ្នានេះនោះដែរ អគ្គនាយកដ្ឋានពន្ធដារ ក៏បានលើកទឹកចិត្ដឱ្យអាជីវកម្មខ្នាតតូចទាំងអស់ មកចុះបញ្ជី ដើម្បីមកបង់ពន្ធឱ្យបានត្រឹមត្រូវ ចៀសវាងការគេចវេះមិនមកបង់ពន្ធ ដែលអាច នឹងបង្កហានិភ័យនាពេលខាងមុខ ឬនាំឱ្យប៉ះពាល់ដល់កៀរគរវិនិយោគិនបរទេសមក វិនិយោគបន្ថែមនៅកម្ពុជា ដោយសារភាពធូររលុងនៃច្បាប់ ដែលបង្ហាញពីភាពមិនស្មើ ភាពគ្នាក្នុងការបង់ពន្ធ។ ឯកឧត្តមបញ្ជាក់ថា ក្នុងអំឡុងពេលជំងឺកូវីដ១៩  អគ្គនាយកដ្ឋានពន្ធដារ មិនមានការបង្កើនតម្លៃពន្ធ ឬបង្កើតពន្ធថ្មីនោះទេ គឺមានតែផ្ដល់ការលើកទឹកចិត្ដ ដល់គ្រប់វិស័យ ដើម្បីសម្រួលដល់ការងារមួយចំនួន ក្នុងន័យធ្វើយ៉ាងណាផ្តល់លទ្ធភាព ឱ្យក្រុមហ៊ុន និងសហគ្រាសអាចរក្សាស្ថិរភាពអាជីវកម្មរបស់ខ្លួន ក្នុងអំឡុងពេលជួបវិបត្តិ ជាសកលកាលពីពេលកន្លងមក។ គួរជម្រាបថា បើមើលពីប្រភពចំណូលប្រភេទពន្ធសំខាន់ៗក្នុងឆមាសទី១ ឆ្នាំ២០២២ កន្លងទៅនេះ បានរក្សាកំណើនក្នុងរង្វង់ ២៥ភាគរយ ទៅ ៤៤ភាគរយ ធៀបនឹងរយៈពេល ដូចគ្នា ក្នុងឆ្នាំ២០២១ ក្នុងនោះពន្ធលើប្រាក់ចំណូលកើនឡើង  ២៧ភាគរយ អាករលើតម្លៃ បន្ថែមកើន ៣៣ភាគរយ ពន្ធលើប្រាក់បៀវត្សរ៍កើន ២៥ភាគរយ អាករពិសេសកើន ៣៤ភាគរយ និងពន្ធប្រថាប់ត្រាលើការផ្ទេរកម្មសិទ្ធិអចលនទ្រព្យកើន ៤៤ភាគរយ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T13:07:57.113Z", "category": "ចាប់ផ្តើមអាជីវកម្ម", "views": 762, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ផ្នត់គំនិតជើងឯក៥ ពីស្ដេចប្រដាល់មិនដែលចាញ់ Floyd Mayweather ជួយឱ្យជោគជ័យដល់កំពូល	https://business-cambodia.com/articles/floyd-mayweather-mindsets	ជើងឯកមិនមែនជាមនុស្សដែលចូលចិត្តគិត និងធ្វើការងារធម្មតាៗដូចមនុស្សទូទៅនោះទេ ពោលគឺគាត់ជាមនុស្សដែលលះបង់ តស៊ូ អត់ធ្មត់ និងមានផ្នត់គំនិតគិតថាខ្លួនឯងជាជើងឯក តាំងតែពីពេលដែលគាត់កំពុងតែធ្វើសកម្មភាព ដើម្បីសម្រេចគោលដៅមកម៉្លេះ។ ជាក់ស្ដែងសម្រាប់ស្ដេចប្រដាល់មិនដែលចាញ់ Floyd Mayweather ដែលធ្លាប់អភិវឌ្ឍន៍ខ្លួនពីមនុស្សសាមញ្ញមកជាជើងឯក រហូតអាចប្រកួតឈ្នះរហូតចំនួន ៥០ប្រកួត ក៏មិនមែនជារឿងចៃដន្យនោះដែរ។ ជាមួយនឹងទ្រព្យសម្បត្តិ ៤៥០លានដុល្លារ និងត្រូវបានមហាជនឧស្សាហ៍ឃើញជាញឹកញាប់ថា លោកជាមនុស្សដែលចូលចិត្តថតសម្ញែងជាមួយនឹងលុយ លោកក៏ជាមនុស្សដែលខំប្រឹងតស៊ូលះបង់យ៉ាងខ្លាំង ទម្រាំអាចមានថ្ងៃនេះ។ តើអ្វីជាផ្នត់គំនិតជើងឯក ដែលលោកតែងតែប្រកាន់យក រហូតអាចគ្រងតំណែងជាស្ដេចប្រដាល់មិនដែលចាញ់រហូតមក? សម្រាប់កំពូលអ្នកប្រដាល់អាមេរិកវ័យ៤៥ឆ្នាំរូបនេះ តែងតែជឿថា Hard work Pays off ដែល ផ្នត់គំនិតទី១នេះមានន័យថា ការខិតខំប្រឹងប្រែងទាំងប៉ុន្មាន នឹងផ្ដល់នូវការតបស្នងមកវិញយ៉ាងសក្តិសមបំផុត អាស្រ័យហេតុនេះហើយបានជាលោកបានខិតខំហ្វឹកហាត់យ៉ាងស្វិតស្វាញ ដើម្បីអាចទទួលបានជោគជ័យដល់ចំណុចកំពូលដូចពេលបច្ចុប្បន្ន។ ពេលព្រឹកនៅខណៈពេលដែលមនុស្សភាគច្រើនកំពុងគេង Floyd បែរជាកំពុងហ្វឹកហាត់យ៉ាងសស្រាក់សស្រាំទៅហើយ។ ចំពោះផ្នត់គំនិតទី២របស់លោកវិញ គឺលោកតែងតែមានជំនឿយ៉ាងមុតមាំលើខ្លួនឯងថា ខ្ញុំជាមនុស្សដែលអស្ចារ្យបំផុត (I’m the best ever) ដែលត្រង់ចំណុចនេះគឺមិនមែនមានន័យថា លោកមានអំនួតក្អេងក្អាងនោះទេ ប៉ុន្តែវាជាអ្វីដែលលោកតែងតែសម្លឹងមើលមកខ្លួនឯងថា ជាជើងឯកគ្រប់ពេល ជឿជាក់លើខ្លួនឯងជានិច្ច បើទោះបីជាមនុស្សជុំវិញខ្លួនមើលមកលោកថាជាមនុស្សបែបណាមួយក៏ដោយ។ ចំពោះផ្នត់គំនិតទី៣ បន្តស្រេកឃ្លានភាពជោគជ័យជានិច្ច។ សម្រាប់មនុស្សភាគច្រើន ពេលដែលទទួលបានភាពជោគជ័យដល់ចំណុចណាមួយសមល្មមហើយ គាត់អាចនឹងបន្ធូរបន្ថយចំណង់ចង់ចង់ជោគជ័យបន្ថែម ឬកាត់បន្ថយការខិតខំប្រឹងប្រែង ប៉ុន្តែសម្រាប់ស្ដេចប្រដាល់រូបនេះវិញ គឺលោកបន្តនូវភាពស្រេកឃ្លានជានិច្ច ពោលគឺកាន់តែខំប្រឹងហ្វឹកហាត់ដោយមិនបន្ធូរដៃ ដើម្បីអាចភ្លក្សរសជាតិជោគជ័យថ្មី ដែលកាន់តែឆ្ងាញ់បំផុត។ ចំពោះផ្នត់គំនិតទី៣ គឺជើងឯកជាមនុស្សមានវិន័យខ្ពស់បំផុត។ សម្រាប់រូបលោកផ្ទាល់ ជាមនុស្សដែលមានវិន័យខ្ពស់បំផុតសម្រាប់ខ្លួនឯង ពោលគឺលោកត្រូវហ្វឹកហាត់ឱ្យខ្លាំងក្លា និងមិនផឹកស្រា មិនញ៉ាំអាហារប៉ះពាល់សុខភាពធ្វើឱ្យឡើងគីឡូជាដើម។ ផ្នត់គំនិតទី៤ គឺផ្ដោតលើជំនាញតែមួយឱ្យលេចធ្លោបំផុត។ អស់រយៈពេលជាង១០ឆ្នាំមកនេះ ជំនាញដែលលោកខំពង្រឹងទាំងយប់ទាំងថ្ងៃខ្លាំងបំផុតនោះគឺការហ្វឹកហាត់ប្រដាល់នេះឯង ដែលធ្វើឱ្យលោកក្លាយជាបុគ្គលដ៏លេចធ្លោបំផុត លើអ្វីដែលលោកបានដាក់ចិត្តកាយផ្ដោតលើវា ១០០%។ ផ្នត់គំនិតទី៥គឺ ជោគជ័យធំ ត្រូវការក្រុមការងារល្អ។ លោកមិនបដិសេធទេថា ភាពជោគជ័យរបស់លោកមួយផ្នែកធំ គឺកើតចេញពីក្រុមការងារល្អរបស់លោក ហើយជារឿយៗលោកតែងតែសម្ដែងការដឹងគុណដល់មនុស្សជុំវិញខ្លួន ដែលបានជួយជ្រោមជ្រែងលោកឱ្យជោគជ័យផងដែរ។ ជាចុងក្រោយ លោកក៏បាននិយាយសម្ដីមួយឃ្លាទៅកាន់អ្នកចូលរួមទស្សនាការប្រកួតរបស់លោកកន្លងមកថា៖ “អ្នកខ្លះបានចំណាយលុយ ដើម្បីមកចង់ឃើញខ្ញុំប្រកួតឈ្នះ អ្នកខ្លះទៀតដើម្បីចង់ឃើញក្នុងចាញ់ ប៉ុន្តែទោះជាយ៉ាងណាក៏ដោយ ពួកគេសុទ្ធតែចំណាយប្រាក់ផ្ទាល់ខ្លួន”៕ ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T09:48:46.988Z", "category": "ភាពជាអ្នកដឹកនាំ", "views": 250, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ខេត្តមាសពេជ្រ! ទើបតែមានគម្រោងផ្លូវល្បឿនលឿន ថ្ងៃនេះស្វាយរៀងទទួលបានគម្រោងវិនិយោគ៣ សរុបទុនជិត២០លាន$	https://business-cambodia.com/articles/new-project-in-svay-rieng-province	កាលពីថ្មីៗនេះ រាជរដ្ឋាភិបាលកម្ពុជា ទើបនឹងបានសម្រេចបង្កើតគណៈកម្មាការអន្ដរក្រសួង ដើម្បីធ្វើការជំរុញដល់ការអភិវឌ្ឍន៍គម្រោងផ្លូវល្បឿនលឿនភ្នំពេញទៅក្រុងបាវិត ខេត្ដស្វាយរៀង ខណៈគម្រោងផ្លូវល្បឿនលឿនទី២នេះ អាចនឹងចាប់ផ្ដើមការសាងសង់ក្នុងអំឡុងពាក់កណ្ដាលឆ្នាំ២០២២ ខាងមុខ។ យ៉ាងក្រោយទទួលបានគម្រោងដ៏ធំនេះ នៅថ្ងៃទី២៩ ខែកញ្ញា ឆ្នាំ២០២២ នេះខេត្ដមួយនេះ ក៏ទទួលមានគគម្រោងវិនិយោគធំៗចំនួន ៣ ដែលមានទុនវិនិយោគសរុបជិត ២០ លានដុល្លារ និងបង្កើតឱកាសការងារជាច្រើនកន្លែងផងដែរ។ យោងតាមការចុះផ្សាយពីក្រុមប្រឹក្សាអភិវឌ្ឍន៍កម្ពុជា គម្រោងទាំង ៣ នេះត្រូវបានគណៈកម្មាធិការតំបន់សេដ្ឋកិច្ចពិសេសកម្ពុជា អនុម័តជូនក្រោមហ៊ុនដូចខាងក្រោម៖ ១- ក្រុមហ៊ុន “HOME STYLE LIVING CO., LTD.” គម្រោងបង្កើតរោងចក្រផលិតគ្រឿងសង្ហារឹម និងពូកគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ស៊ីន បាវិត, ខេត្តស្វាយរៀង, ក្នុងទុនវិនិយោគចំនួន ៦,៦ លានដុល្លារអាមេរិក និងអាចបង្កើតការងារបានចំនួនប្រមាណ ៣៨០កន្លែង។ ២- ក្រុមហ៊ុន “GREEN LINK ELECTRIC CO., LTD.” គម្រោងបង្កើតរោងចក្រផលិតអំពូលភ្លើងគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ហាយ ផាក, ខេត្តស្វាយរៀង, ក្នុងទុនវិនិយោគចំនួន ៥,៥ លានដុល្លារអាមេរិក និងអាចបង្កើតការងារបានចំនួនប្រមាណ ១.៥០០កន្លែង។ ៣- ក្រុមហ៊ុន “RAINBOW LIGHTING CO., LTD.” គម្រោងបង្កើតរោងចក្រផលិតអំពូលភ្លើង អំពូលភ្លើងលម្អរ និងគ្រឿងបង្គុំអំពូលភ្លើង ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ហាយ ផាក, ខេត្តស្វាយរៀង, ក្នុងទុនវិនិយោគចំនួន ៥,៣ លានដុល្លារអាមេរិក និងអាចបង្កើតការងារបានចំនួនប្រមាណ ១៧០កន្លែង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T09:40:46.872Z", "category": "អចលនទ្រព្យ", "views": 2357, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដេកលក់ក៏លុយហូរចូល! ចេះក្បួនពិសេសទាំងនេះ លុយអ្នកច្បាស់ជាកើន ចង់ក្រក៏ពិបាកដែរ	https://business-cambodia.com/articles/how-to-make-money-while-you-are-sleeping	មានមនុស្សជាច្រើនដែលស្រមៃចង់ឱ្យខ្លួនឯងមានលុយច្រើន និងមានចំណូលចូលគ្រប់ច្រក ទោះមិនធ្វើការរាល់ថ្ងៃក៏អាចចិញ្ចឹមជីវិតរស់ មានទ្រព្យហូរហៀរចាយមិនអស់ដែរ។ ការពិតទៅរឿងនេះមិនមែនគ្រាន់តែជាក្ដីស្រមៃគ្មានរូបរាងឡើយ  ព្រោះថាមានមនុស្សជាច្រើនមកហើយដែលអាចបង្កើតលុយទោះបីជាពួកគេកំពុងគេងលក់ក៏ដោយ។  ទន្ទឹមនឹងនោះអ្នកជំនាញហិរញ្ញវត្ថុរបស់គេហទំព័រ American Express បានចែករំលែកអំពីក្បួនពិសេសមួយចំនួនដែលអាចជួយឱ្យលុយរបស់អ្នកកើនជានិច្ច មិនលើកលែងសូម្បីតែពេលគេងលក់។ តិចនិកទាំងនោះរួមមាន៖ ១. ប្រែក្លាយខ្លួនទៅជាផលិតផលមានគុណភាពខ្ពស់ មានន័យថា អ្នកគួរតែធ្វើឱ្យខ្លួនឯងមានកេរ្តិ៍ឈ្មោះល្អនៅក្នុងសង្គម និងទទួលបានការគោរពឱ្យតម្លៃ ជឿទុកចិត្តពីមនុស្សជុំវិញខ្លួន។ សាងតម្លៃឱ្យខ្លួនឯងតាមរយៈ ភាពស្មោះត្រង់ គុណធម៌ និងការគោរពដឹងគុណអ្នកដទៃ នៅពេលដែលអ្នកសាងខ្លួនឯងដល់ចំណុចមួយនោះ អ្នកច្បាស់ជាអាចរកចំណូលបានច្រើន ព្រោះថាអ្នកមានបណ្ដាញទីផ្សារធំទូលាយ។  ២. ធ្វើកិច្ចការតិចជាងមុន បើចង់សម្រេចកិច្ចការធំ អ្នកគួរតែចេះចាត់ចែង និងបែកចែកថាតើកិច្ចការណាសមនឹងអ្នកធ្វើកិច្ចការណាសមនឹងឱ្យគេកាន់ជំនួស។ ខ្លួនអ្នកតែមួយមិនអាចកាន់រឿងគ្រប់មុខឱ្យបានល្អទាំងអស់នោះទេ ហេតុនេះត្រូវចេះពីវិធីប្រើមនុស្សឱ្យបំពេញកិច្ចការជំនួស ហើយបង្កើតលទ្ធផលឱ្យបានល្អដូចអ្នក។  ៣. ធ្វើជាឈ្មួញកណ្ដាល រៀនធ្វើជាឈ្មួញកណ្ដាលដើម្បីឱ្យអ្នកដទៃមានឱកាសធ្វើការជំនួសអ្នក មានន័យថារឿងខ្លះមិនបាច់ចង់ចំណេញដល់ ១០០% នោះទេ។ សុខចិត្តយកត្រឹមតែ ៣០% ទៅ ៥០% ដោយចែកឱ្យអ្នកផ្សេងធ្វើជំនួស នោះអ្នកនឹងមានពេលទៅបង្កើតចំណូលពីច្រកផ្សេងទៀត។ ៤. ធ្វើជាគ្រូបង្រៀន រៀនសម្លឹងមើលពីចំណុចពីសេសនៃអាជីវកម្មរបស់អ្នក ហើយទាញយកចំណុចសំខាន់ ដែលគិតថាអាចក្លាយជាមេរៀនសម្រាប់សហគ្រិនជំនាន់ក្រោយទៀតបាន។ អ្នកអាចបង្កើតជាវគ្គសិក្សា តាមអនឡាញក៏បាន បង្រៀនផ្ទាល់ក៏បាន វាប្រៀបដូចជាការចែករំលែកចំណេះដឹងផង ហើយក៏អាចទាញចំណូលឱ្យអ្នកបានតាមរយៈការបង់ថ្លៃវគ្គសិក្សានោះ។  ៥. ធ្វើជាវិនិយោគិន មិនថាអ្នកកំពុងធ្វើការឱ្យគេ ឬកំពុងរកស៊ីឡើយ អ្នកគួរតែមានចំណែកលុយសម្រាប់វិនិយោគ ព្រោះថាការវិនិយោគគឺជាប្រភពសំខាន់បំផុតនៃចំណូលអកម្ម។ អ្នកគួរតែសម្លឹងមើលការវិនិយោគរយៈពេលវែង ព្រោះថាចំណាយពេលយូរ អាចធ្វើឱ្យអ្នកមានឱកាសចំណេញកាន់តែច្រើន។ ៦. គិតពីបញ្ហាសាកល បើចង់ឱ្យខ្លួនឯងក្លាយជាអ្នកមាន អ្នកមិនគួរខ្វល់តែរឿងខ្លួនឯងឡើយ តែត្រូវយកចិត្តទុកដាក់ចំពោះបញ្ហាជុំវិញខ្លួន ជាពិសេសគឹតាមដានស្ថានភាពសេដ្ឋកិច្ចពិភពលោកឱ្យបានជាប់លាប់។ ការសង្គេតតាមដាន នឹងជួយឱ្យអ្នកមានចចំណេះដឹងកាន់តែទូលំទូលាយ និងអាចមើលឃើញឱកាសវិនិយោគល្អៗបានកាន់តែច្រើនថែមទៀត។ ៧. ធ្វើអ្វីដែលនាំឱ្យអ្នកកាន់តែមានគុណតម្លៃពិសេស រឿងដែលសំខាន់បំផុតមិនថាអ្នកឡើងខ្ពស់ដល់កម្រិតណាឡើយ ក៏ត្រូវតែបន្តសាងគុណតម្លៃឱ្យខ្លួនឯងជានិច្ច តាមរយៈការដាក់ខ្លួន រៀនសូត្រពីអ្វីដែលថ្មី រៀនសូត្រពីមនុស្សជុំវិញខ្លួន ដ៏ដូចជាចំណាយពេលអភិវឌ្ឍខ្លួនជាប្រចាំ។ គួរបញ្ជាក់ផងដែរថា ការដែលក្លាយជាអ្នកមានមិនមែនជាសំណាងនោះទេ គ្រប់យ៉ាងគឺកើតចេញពីការសាង បើអ្នកចង់មានហើយខំរកថ្លៃណាមួយអ្នកនឹងសមបំណង ប៉ុន្តែបើគិតតែចង់តែមិនដែលខំ អ្នកច្បាស់ជាបានត្រឹមតែស្រមៃ គ្មានថ្ងៃបានពាល់ការពិតឡើយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T09:28:36.397Z", "category": "ហិរញ្ញវត្ថុ", "views": 1926, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
លក់តែត្រីងៀតតាមអនឡាញ ប្តីប្រពន្ធពីរនាក់លក់បានជាង១០តោនក្នុង១ខែ នាំចេញល្បីជិត១០ប្រទេស	https://business-cambodia.com/articles/dry-fish-cambodia	នៅក្នុងបទសម្ភាសជាមួយនឹងក្រុមការងាររបស់ Business Cambodiaដោយផ្ទាល់ ប្តីប្រពន្ធមួយគូគឺ លោកប្រាក់ ស៊ីដា និងអ្នកនាងណយ លក្ខិណា ដែលកំពុងតែកាន់ស្លាកយីហោមាបឈ្មោះថា ត្រី ងៀតមាតុភូមិខ្មែរ ។ អ្នកទាំងពីរបានប្រាប់អោយដឹងថា ត្រីងៀតមាតុភូមិខ្មែរ បើគិតមកទល់ពេលនេះមានអាយុកាលប្រមាណជាង ៣០ឆ្នាំ ខណៈដែលអ្នកទាំងពីរបានស្នងដំណែងពីឱពុកម្តាយប្រមាណជា ៣ឆ្នាំហើយបើគិតមកទល់បច្ចុប្បន្ននេះ ។ ម្ចាស់យីហោត្រីងៀតខាងលើបានបន្តឱ្យដឹងទៀតថា បច្ចុប្បន្ននេះអ្នកទាំងពីរអាចផលិត និងច្នៃត្រីងៀតចេញលក់នៅលើ ទីផ្សារបានជាង១០មុខឯណ្ណោះ ខណៈដែលមួយថ្ងៃអ្នកទាំងពីរអាចលក់បានរហូតដល់ ៥០០គីឡូ ទៅជាង៨០០គីឡូក៏មានដែរ ហើយក្នុងរយៈពេលមួយខែអ្នកទាំងពីរអាចលក់បានជាង ១០តោន ពោលគឺគ្មានថ្ងៃណាចន្លោះដែលភ្ញៀវមិនកុម៉្មង់ពីហាងរបស់អ្នកទាំងពីរឡើយ ។   មានឈាមជាអ្នករកស៊ី និងមានទឹកចិត្តកំពុងតែពុះកញ្រ្ជោលនៅក្នុងអាជីវកម្ម ដែលខ្លួនរកស៊ីនាពេលបច្ចុប្បន្ន អ្នកទាំងពីរបានបន្ថែមទៀតថា ត្រីងៀតមាតុភូមិបច្ចុប្បន្នមិនត្រឹមតែផ្គត់ផ្គង់នៅក្នុងស្រុកតែប៉ុណ្ណោះទេ តែអាចនាំចេញទៅកាន់ប្រទេសជាច្រើនថែមទៀត ភាគច្រើនត្រូវបាននាំចេញទៅកាន់ ដូចជា អាមេរិក កាណាដា ស្វីស អូស្រ្តាលី បារាំង ជប៉ុន កូរ៉េ និងថៃជាដើម ដែលភាគច្រើនបងប្អូននៅក្រៅ ប្រទេសចូលចិត្តកម៉្មង់ក្នុងទំហំច្រើនៗ ដែលពេលខ្លះទៀតធ្វើមិនទាន់ឡើយ ។ ហេតុផលដែលធ្វើអោយត្រីងៀតមាតុភូមិ មានការគាំទ្រច្រើនទាំងក្នុងនិងក្រៅប្រទេសច្រើនបែបនេះ ដោយសារតែត្រីងៀតមាតុភូមិគឺយកតែត្រីស្រស់ធម្មជាតិចិញ្ចឹមមកធ្វើងៀតតែប៉ុណ្ណោះ ហើយមិនប្រើសារធាតុគីមីឡើយ ថែមទាំងមានរស់ជាតិឆ្ងាញ់ប្លែកពីគេ មួយវិញទៀតដោយសារតែអាថ៍កំបាំងផ្សំគ្រឿងនៃការប្រឡាក់ត្រីជាង៣០ឆ្នាំ ដែលធ្វើអោយត្រីងៀតឆ្ងាញ់ខុសពីធម្មតា ។ គួរជម្រាប់ផងដែរថា ម្ចាស់ត្រីងៀតមាតុភូមិ មានមហិច្ឆតាធំ គ្រោងនឹងចេញហ្រ្វេនឆាយត្រីងៀតនាពេលខាងមុខនេះ និងធ្វើការផ្គត់ផ្គង់ទាំងក្នុងស្រុក និងក្រៅស្រុកអោយបានកាន់តែច្រើនជាងនេះ ទំនាក់ទំនងដោយផ្ទាល់ Facebook Page: ត្រីងៀតមាតុភូមិខ្មែរ Tel : ០៨៦៣១១៧២៧ ។ អត្ថបទដោយ : នៅ ហៀង Tell: 010785134	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T09:27:11.925Z", "category": "កំពូលអ្នកលក់", "views": 311, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
សេដ្ឋីធ្លាប់លក់ថង់សំរាម! មហាសេដ្ឋីទ្រព្យ៤ពាន់លាន$ ប្រាប់ក្បួនចេញរកស៊ីងាយៗធ្លាប់ធ្វើនៅអាយុ១២ឆ្នាំ	https://business-cambodia.com/articles/billionaire-mark-cuban-told-success-tips-in-business	ជឿទេ? រឿងខ្លះដែលយើងធ្លាប់បានជួបនឹងក្លាយជាមេរៀនជីវិតមួយដែលធ្វើឱ្យយើងចងចាំអស់មួយជីវិតនិងបានរៀនសូត្រពីវាយ៉ាងក្រាស់ក្រែល។ ជាមួយគ្នានេះដែរលោក Mark Cuban ដែលសហគ្រិនល្បីឈ្មោះនិងជាមហាសេដ្ឋីមួយរូប បានប្រាប់ដំបូន្មានចេញរកស៊ីងាយៗដល់អ្នកជំនាន់ក្រោយដែលលោកធ្លាប់ធ្វើនៅអាយុ១២ឆ្នាំគឺផ្តើម ចេញពីមេរៀនជាក្មេងលក់ថង់សម្រាមដែលបានធ្វើឱ្យលោកស្រឡាញ់ការរកស៊ីបំផុត។ ភ្ជាប់ទៅកាន់អតីតកាលបន្តិចកុមារា Mark Cuban ដែលមានអាយុ១២ឆ្នាំចេះរកលុយដោយខ្លួនឯងជាមួយរបរលក់ថង់សំរាមពីផ្ទះមួយទៅកាន់ផ្ទះនៅក្នុងទីក្រុង Pittsburgh  សហរដ្ឋអាមេរិក ជាកន្លែងដែលគាត់ដឹងក្តីឡើង។ មូលហេតុដែលធ្វើឱ្យគាត់ចេះរកលុយបែបនេះ ដោយសារឪពុករបស់លោកបានផ្តល់មេរៀនមួយដល់គាត់ថា “មានវិធីតែមួយគត់ដែលខ្ញុំអាចទទួលបានស្បែកជើងកីឡាដែលខ្ញុំស្រឡាញ់នោះគឺខ្ញុំត្រូវមានការងារធ្វើ”។ មិនត្រឹមតែប៉ុណ្ណោះការងារទំាងអស់នេះបានបន្សាំឱ្យលោកចេះរកលុយដើម្បីចូលរៀនមហាវិទ្យាល័យ ដោយធ្វើជាអ្នកក្រឡុកស្រា និងជាគ្រូបង្ហាត់រាំផងដែរ។ តាមរយៈមេរៀនមួយនេះសហគ្រិនរូបនេះបានប្រាប់ក្បួនដ៏វិសេសមួយសម្រាប់ក្មេងៗជំនាន់ក្រោយដែលចង់បង្កើតអាជីវកម្មផ្ទាល់ខ្លួនយ៉់ាងដូច្នេះថា “បង្កើតអ្វីមួយដែលយើងអាចបង្កើត ឬសេវាកម្មដែលយើងអាចផ្តល់ឱ្យមិត្តភក្តិ ក្រុមគ្រួសារនិងអ្នកជិតខាង” ពោលគឺចាប់ផ្តើមពីអ្វីដែលអ្នកមាន ឬប្រើប្រាស់ខ្លួនឯងជាសេវាកម្ម។ នេះបើយោងតាមការថ្លែងប្រាប់របស់លោកទៅកាន់សារព័ត៌មាន CNBC ។ គួររំលឹកផងដែរថាមហាសេដ្ឋីវ័យ៦៤ឆ្នាំរូបនេះ មានទ្រព្យសម្បត្តិ ៤.៦ពាន់លានដុល្លារហើយជាមួយអាជីពជាផលិតករទូរទស្សន៍ ជាសហគ្រិននិងជាវិនិយោគិន នេះបើយោងតាមការចុះផ្សាយរបស់ទស្សនាវដ្តី Forbes៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T09:19:04.833Z", "category": "ភាពជាអ្នកដឹកនាំ", "views": 322, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មូលហេតុទាំងនេះហើយ ដែលធ្វើឲ្យខេត្ដបាត់ដំបងឆក់យកភ្ញៀវទេសចរទៅលេងច្រើនជាងគេពេលភ្ជុំបិណ្ឌ	https://business-cambodia.com/articles/tourism-in-battambong-during-pchum-ben-day	នៅក្នុងថ្ងៃឈប់សម្រាករយៈពេល ៣ ថ្ងៃនៃឱកាសបុណ្យភ្ជុំបិណ្ឌ ខេត្ដបាត់ដំបងបានជាប់ជាខេត្ដដែលទទួលបានភ្ញៀវទេសចរជាតិ និងអន្ដរជាតិទៅលេងច្រើនជាងគេក្នុងចំណោមខេត្ដទាំងអស់នៅកម្ពុជា ជាក់ស្ដែងមានរហូតដល់ទៅ ២១០,១២២នាក់។ យ៉ាងណាក្រោយជាប់ចំណាត់ថ្នាក់លេខ១ ដែលមានភ្ញៀវទេចរទៅលេងកម្សាន្ដច្រើន ខេត្ដមួយនេះក៏បានបង្ហាញពីកត្ដាសំខាន់ៗមួយចំនួនដែលមានឆក់យកភ្ញៀវទេសចរបានច្រើនបែបនេះ។ យោងតាមការចុះផ្សារពីមន្ទីរទេសចរណ៍ខេត្ដ កាលពីថ្ងៃទី២៨ ខែកញ្ញា ឆ្នាំ២០២២ បានបញ្ជាក់ថា មូលហេតុដែលមានភ្ញៀវមកលេងច្រើនដោយសារ ខេត្តបាត់ដំបង មានវិសាលភាពទឹកដីធំទូលាយ មានប្រជាជនច្រើន និងក្លាយជាគោលដៅទេសចរណ៍ប្រកបដោយភាពទាក់ទាញនៅភូមិភាគពាយ័ព្យនៃប្រទេសកម្ពុជា។  ជាក់ស្តែងបច្ចុប្បន្ននេះ  ខេត្តបាត់ដំបងមានតំបន់ទេសចរណ៍ចំនួន ១១១ ទីតាំង ក្នុងនោះមានតំបន់ទេសចរណ៍ធម្មជាតិច្រើន ក្នុងស្រុកបាណន់  រតនមណ្ឌល ស្រុកសំឡូត ស្រុកភ្នំព្រឹកជាដើម  និងមានរមណីយដ្ឋានកែច្នៃដូចជា៖ ឡូរីជើងភ្នំបាណន់ សួនទឹកសុភមង្គល វាលស្រែឯកភ្នំ កោះចាក់សោបេះដូងគម្រោងឡេងណាវ៉ាត្រា-ល-។ មួយវិញទៀត ខេត្ដបាត់ដំបង មានទីក្រុងបុរាណ ដែលមានសំណង់អភិរក្សក្នុងទីក្រុង (ជាង៨០០ ខ្នង) និងជាគោលដៅទេសចរណ៍សាសនាដ៏សំខាន់តាំងពីសម័យលោកម្ចាស់ម្លេះ ។  បន្ថែមពីនេះ សេវាកម្មទេសចរណ៍នានាមានស្តង់ដាត្រឹមត្រូវ និងតម្លៃសមរម្យ ព្រមទាំងមានអាហារឆ្ងាញ់ៗជាច្រើន។ កត្តាទាំងនេះហើយ គឺជាចលករក្នុងការទាក់ទាញភ្ញៀវទេសចរទាំងជាតិនិងអន្តរជាតិមកកម្សាន្តក្នុងខេត្តបាត់ដំបងពីមួយឆ្នាំទៅមួយឆ្នាំ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T09:11:49.318Z", "category": "ព័ត៌មានថ្មីៗ", "views": 389, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ពិតជាឡូយមែន! ក្រុមហ៊ុនថៃ១ ប្រមូលទិញរបស់ចាស់ៗ ច្នៃចេញជាផលិតផលថ្មី បានតម្លៃថ្លៃកប់	https://business-cambodia.com/articles/Buy,old,things,turn,them,into,new,products	ក្រុមហ៊ុនថៃដែលមានឈ្មោះថា Thailand Synergy for Thai SMEs គឺជាក្រុមហ៊ុនមួយដែលប្រមូលទិញរាល់របស់របរចាស់ៗ មកកែច្នៃចេញជាផលិតផលថ្មី អាចលក់បានក្នុងតម្លៃថ្លៃ ហើយថែមទាំងអាចបង្កើតប្រាក់ចំណូលសម្រាប់សហគមន៍ថែមទៀត។ នេះបើយើងតាមការចុះផ្សាយរបស់គេហទំព័រ SENTANGSEDTEE កាលពីពេលថ្មីៗនេះ។ លោក ថាន់យ៉ាវ៉ាត់ ថាងត្រាកុល សហស្ថាបនិកនៃក្រុមហ៊ុន ថេស អ៊ីកូកូឡែត ខូអិលធីឌី បានប្រាប់ឱ្យដឹងថា ក្រុមហ៊ុនរបស់លោកបានប្រមូលទិញផលិតផលស្បែកចាស់ទាំងអស់នេះ ទៅកែច្នៃធ្វើជាកាបូប គ្រឿងប្រើប្រាស់ គ្រឿងសង្ហារិមផ្ទះ និងសម្ភារៈប្រើប្រាស់ជាច្រើនផ្សេងទៀត។ ហើយមូលហេតុដែលលោកធ្វើវាឡើងក្នុងគោលបំណងដើម្បីជួយដល់បរិស្ថាន ជ្រៀសវាងការបង្កើតផ្សែងពុលកាន់តែច្រើនឡើងៗ។ ខណៈក្នុងមួយឆ្នាំៗ លោកមើលឃើញថាកាកសំណល់ឧស្សាហកម្មមានរហូតដល់ ១០,០០០ តោនក្នុងមួយឆ្នាំ ប្រសិនបើបោះចោលដោយការដុតបំផ្លាញ វានឹងផលិតសារធាតុបង្កមហារីក និងឌីអុកស៊ីតដែលជាសារធាតុពុល ឬពេលយកទៅចាក់សំរាម វានឹងបង្កើតកាបូនឌីអុកស៊ីតជាដើម។ ស្របគ្នានេះដែរ លោកក៏បានបន្ថែមទៀតថា ជារៀងរាល់ឆ្នាំ ក្រុមហ៊ុនបានទិញសំណល់ស្បែកពីរោងចក្រចំនួន ៧០ តោនក្នុងមួយឆ្នាំ ហើយបង្កើតការងារសិល្បៈហត្ថកម្មក្នុងការបង្កើតផលិតផល និងបង្កើនប្រាក់ចំណូលសម្រាប់គ្រួសារជាង ៧០ នៅក្នុងសហគមន៍។ ជាមួយគ្នានេះដែរ ក្នុងកាបូបនីមួយ មានតម្លៃចាប់ពីជាងបីដុល្លារ ៥០សិបដុល្លារ រហូតឈៀនដល់រាប់រយដុល្លារ ជាមួយគ្រឿងប្រើប្រាស់ផ្សេងៗទៀត ហើយអ្វីដែលកាន់តែសំខាន់ទៀតនោះ ក្នុងពេលឆាប់ៗនេះ ក្រុមហ៊ុនក៏កំពុងមានគម្រោងត្រៀមខ្លួនពង្រីកទីផ្សារទៅបរទេសបន្ថែមទៀត៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T09:09:01.077Z", "category": "កំពូលអ្នកលក់", "views": 245, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
ភ្នំពេញមិនរៀបចំ ប៉ុន្ដែខេត្ដ ៥ នេះបានប្រកាសរៀបចំកម្មពិធីអុំទូកនៅតាមខេត្ដរបស់ខ្លួន	https://business-cambodia.com/articles/water-featival	កាលពីពេលថ្មីៗកន្លងទៅនេះសម្តេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជាបានចេញសារសំឡេងមួយជូនប្រជាពលរដ្ឋ អំពីការផ្អាកព្រះរាជពិធីបុណ្យអុំទូកនៅក្នុងរាជធានីភ្នំពេញ។ ខណៈអនុញ្ញាឱ្យតាមបណ្តាលខេត្តអាចរៀបចំប្រារព្ធពិធីបុណ្យអុំទូក បណ្តែតប្រទីប និងសំពះព្រះខែ អកអំបុក តាមខេត្តរបស់ខ្លួនបាន។ ក្នុងនោះដែរក៏មានខេត្តចំនួន៥ ហើយកំពុងត្រៀមរៀបចំប្រារព្ធពិធីបុណ្យអុំទូក បណ្តែតប្រទីប និងសំពះព្រះខែ អកអំបុក ផងដែរ ដោយក្នុងនោះរួមមានដូចជា៖ ១.ខេត្តព្រៃវែង រដ្ឋបាលខេត្តព្រៃវែងនឹងរៀបចំពិធីប្រណាំងទូកងរ ខេត្តព្រៃវែងរយៈពេល២ថ្ងៃ គឺចាប់ពីថ្ងៃទី១៥ ដល់ថ្ងៃទី១៦ ខែតុលា ឆ្នាំ២០២២ ស្ថិនៅតាមបណ្ដោយមាត់ទន្លេក្រុងព្រៃវែង(ចុងប៉ម)ភូមិលេខ១ សង្កាត់កំពង់លាវ ក្រុងព្រៃវែង ខេត្តព្រៃវែង។ ២.ខេត្តស្វាយរៀង ខេត្តស្វាយរៀងនឹងរៀបចំពីធីប្រណាំងទូកខ្នាតអន្តរជាតិនិងទូកក្ដោងបីសន្លឹក នៅទន្លេវៃគោ ដែលស្ថិតក្នុងភូមិមេភ្លើង សង្កាត់ស្វាយរៀង ក្រុងស្វាយរៀង ខេត្តស្វាយរៀង ដែលនឹងប្រព្រឹត្តនៅថ្ងៃទី២៩ ដល់ថ្ងៃទី៣០ ខែតុលា ឆ្នាំ២០២២ ដំណើការប្រណាំងនៅម៉ោង១៣:០០នាទីរសៀថ្ងៃទី២៩ ខែតុលា ឆ្នាំ២០២២ តទៅ។ ៣.ខេត្តបាត់ដំបង ខេត្តនេះក៏កំពុងត្រៀមរៀបចំពិធីបុណ្យអ៊ុំទូកផងដែរ គឺចាប់ថ្ងៃទី០៩ដល់ថ្ងៃទី១០ ខែតុលា ឆ្នាំ២០២២ នៅតាមបណ្ដោយស្ទឹងសង្កែរ ក្រុងបាត់ដំបង ចាប់ពីស្ពានសម្ដេចក្រឡាហោម ស ខេង រហូតដល់ស្ពានថ្មថ្មី។ ៤.ខេត្តកំពងធំ ចំពោះខេត្តនេះនឹងរៀបចំការប្រណាំងទូកងរផងដែរ ដោយប្រព្រឹត្តទៅ ចាប់ពីថ្ងៃទី០៩-១០ ខែតុលា ឆ្នាំ២០២២ ខាងមុខនេះ។ ៥.ខេត្តបន្ទាយមានជ័យ ខេត្តបន្ទាយមានជ័យនឹងរៀបចំពិធីប្រណាំងទូកថ្នាក់ខេត្តនៅដងស្ទឹងសេរីសោភ័ណខាងក្រោយសកលវិទ្យាល័យមានជ័យ ចាប់ពីថ្ងៃទី២២ ២៣ ខែតុលា ឆ្នាំ២០២២។ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T08:30:57.866Z", "category": "ព័ត៌មានថ្មីៗ", "views": 1105, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មកស្គាល់ប្រវត្តិអ្នកបង្កើតហាងលក់សម្លៀកបំពាក់លំដាប់ពិភពលោក H&M ដែលកំពុងរកស៊ីនៅខ្មែរ	https://business-cambodia.com/articles/founder-of-h-and-m	H&M គឺម៉ាកសម្លៀកបំពាក់ដ៏ល្បីលំដាប់ពិភពលោកមួយដែលបានបង្កើតឡើងក្នុងឆ្នាំ ១៩៤៧ ដោយលោក Erling Persson លោកបានកើតនៅក្នុងឆ្នាំ ១៩១៧ ក្នុងប្រទេសស៊ុយអ៊ែត លោក Persson កើតនៅក្នុងទីក្រុង Borlange នៅកណ្តាលប្រទេសស៊ុយអែត លោកធ្លាប់ជាអតីតបុគ្គលិកធ្វើការផ្នែកលក់មួយរូប ក្រោយមកគំនិតជាសហគ្រិនបានផុសឡើង រហូតប្រែក្លាយរូបលោកពីបុគ្គលិកបម្រើការងារឱ្យគេក្លាយជាម្ចាស់ហាងលក់សម្លៀកបំពាក់ធំមួយលំដាប់ពិភពលោក។ គំនិតដំបូងដែលធ្វើឱ្យលោកសម្រេចចិត្តបង្កើតម៉ាកយីហោនេះកើតឡើងបន្ទាប់ពីលោកបានធ្វើដំណើរកំសាន្តនៅឯសហរដ្ឋអាមេរិក ក្រោយសង្គ្រាមលោកលើកទី២។ដោយមើលឃើញពីទីផ្សារដ៏ធំទូលាយនៃអាជីវកម្មសម្លៀកបំពាក់បានរុញច្រានឱ្យលោកចាប់អារម្មណ៍ក្នុងការរកស៊ីរបរនេះ។ក្រោយត្រឡប់មកស្រុកកំណើតវិញ លោក Persson ក៏បានយកលុយមួយចំនួនមកបើកហាងលក់សម្លៀកបំពាក់សម្រាប់នារីមួយដែលមានឈ្មោះថា Hennes ដែលបច្ចុប្បន្នបានប្តូរជា H&M។ ដែលដំបូងឡើយ H&M គ្រាន់តែជាហាងលក់សម្លៀកបំពាក់នារីតូចមួយដែលមានឈ្មោះដើមថា Hennes តែក្រោយមកនៅឆ្នាំ ១៩៦៨ បានប្តូរជា Hennes & Mauritz បន្តរហូតដល់ឆ្នាំ ១៩៧៤ ទើបបង្រួមមកជាម៉ាក H&M ដល់ពេលបច្ចុប្បន្ន នេះបើយោងតាមការចុះផ្សាយរបស់ Annual Report 2017 ។ តាមប្រភពដដែលបានឱ្យដឹងទៀតថា នៅឆ្នាំ ១៩៧៦ ដល់ឆ្នាំ ២០០០ យីហោ H&M បានបោះជំហានចូលទៅកាន់ទីផ្សារពិភពលោក ដោយបានវាយលុកចូលទៅកាន់ទីផ្សារប្រទេសធំៗដូចជា ដូចជា អាមេរិក អេស្បាញ អាឡឺម៉ង បារាំង និងប្រទេសមហាអំណាចជាច្រើនដទៃទៀត។រហូតដល់ឆ្នាំ ២០០៦ យីហោលំដាប់ពិភពលោកមួយនេះបានបោះជំហានមួយទៀតគឺការបើកលក់សម្លៀកបំពាក់នៅលើអនឡាញ និងជាឆ្នាំដំបូងដែល H&M ចេញលក់ហ្វ្រេនដំបូងបំផុតមកកាន់ទីផ្សាអាស៊ីបូព៌ាផងដែរ។ គួរបញ្ជាក់ផងដែរថា គិតមកដល់ឆ្នាំ ២០២២ នេះ ហាងលក់សម្លៀកបំពាក់ H&M មានសាខាសរុបប្រមាណជា ៤,៨០១ សាខានៅជុំវិញពិភពលោក ក្នុងនោះក៏មានសាខានៅកម្ពុជាផងដែរ។ចំណែកហេតុផលធំមួយដែលធ្វើឱ្យ H&M អាចពង្រីកខ្លួនបានរហ័សនិងរកស៊ីរឹងមាំបានរាប់សិបឆ្នាំបែបនេះ ដោយសារតែយីហោមួយនេះផ្តោតទៅលើតម្លៃ និងការរចនាម៉ូតសម្លៀកបំពាក់ៗថ្មីទាន់តាមសម័យការដែលធ្វើឱ្យម៉ាកផលិតផលមិនងាយហួសសម័យ។ហើយរបាយការណ៍របស់ Business Strategy Hub បានឱ្យដឹងថាកាលពីឆ្នាំ ២០១៩ កន្លងទៅ H&M រកប្រាក់ចំណូលប្រចាំឆ្នាំបាន ២៤.៨ពាន់លានដុល្លារ និងប្រាក់ចំណេញសុទ្ធប្រមាណជា  ១.៥ពាន់លានដុល្លារអាមេរិក៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T08:06:32.772Z", "category": "ចាប់ផ្តើមអាជីវកម្ម", "views": 303, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនធម្មតា! ព្រះអង្គម្ចាស់ Mohammed Bin Salman ប្ដូរពីមហាសេដ្ឋី មកក្លាយជានាយករដ្ឋមន្រ្តីផ្លូវការ	https://business-cambodia.com/articles/prime-minister-mohammed-bin-salman	កាលពីពេលថ្មីៗនេះ ព្រះអង្គម្ចាស់ Mohammed Bin Salman ដែលជារាជទាយាទស្នងតំណែង និងជាប្រមុខដឹកនាំអារ៉ាប៊ីសាអូឌីតក្រៅផ្លូវការ បានទទួលបានការតែងតាំងជានាយករដ្ឋមន្ត្រីជាផ្លូវការ នេះបើយោងតាមការចេញផ្សាយដោយ BBC។ ស្ថិតក្នុងវ័យ៣៧ឆ្នាំ និងក្នុងនាមជាប្រមុខដឹកនាំតំណាងប្រទេសមួយរូប ព្រះអង្គម្ចាស់ Mohammed Bin Salman ក៏ធ្លាប់បានកាន់កាប់តួនាទីសំខាន់ៗរបស់ជាតិរួចទៅហើយរួមមានដូចជា សន្តិសុខជាតិ សេដ្ឋកិច្ច និងប្រេងជាដើម គ្រាន់តែគ្រាកន្លងមក មិនទាន់មានការតែងតាំងជាផ្លូវការតែប៉ុណ្ណោះ។ យ៉ាងណាមិញ សម្រាប់ការតែងតាំងជាផ្លូវការនាពេលនេះ គឺធ្វើឡើងស្របពេលដែលព្រះបិតារបស់ទ្រង់ ឈានចូលដល់វ័យកាន់តែចំណាស់ និងសុខភាពកាន់តែជរា ស្ថិតក្នុងការតាមដានសុខភាពយ៉ាងម៉ឹងម៉ាត់ផងដែរ។ ក្នុងនាមជាក្បាលម៉ាស៊ីនដឹកនាំ ព្រះអង្គម្ចាស់ បានឈានទៅមុខជាមួយនឹងចក្ខុវិស័យចង់កសាងទីក្រុងអនាគតថ្មីដ៏ធំគឺ Neom ដែលជាផ្នែកមួយនៃចក្ខុវិស័យឆ្នាំ ២០៣០ របស់គាត់ ដើម្បីផ្លាស់ប្តូរពីប្រទេសដែលមានសេដ្ឋកិច្ច ពឹងផ្អែកលើប្រេងទៅជា ពឹងលើពាណិជ្ជកម្ម និងទេសចរណ៍ឱ្យខ្លាំងជំនួសវិញ។ បើទោះបីជាស្ថិតក្នុងមុខតំណែងជាប្រមុខរដ្ឋ ព្រះអង្គម្ចាស់ Mohammed Bin Salman ក៏ត្រូវបានគេស្គាល់ថាជាអ្នកវិនិយោគមួយរូបផងដែរ ព្រោះលោកក៏ធ្លាប់បានបោះទុនវិនិយោគជាមួយមហាសេដ្ឋីជប៉ុន Masayoshi Son រហូតដល់ទៅ៤៥ពាន់លានដុល្លារផងដែរ ក្រោយពេលដែលស្ដាប់ការធ្វើបទបង្ហាញរបស់មហាសេដ្ឋីជប៉ុន ត្រឹមរយៈពេល៤៥នាទី អំពី ទស្សនៈ Singularity ដែលជាទស្សនៈវិស័យអនាគតទាយថា នៅរយៈពេល ៣០ឆ្នាំទៅមុខទៀត ស្ទើរតែគ្រប់ផ្នែកទាំងអស់របស់កុំព្យូទ័រ នឹងមានសមត្ថភាពពូកែជាងខួរក្បាលមនុស្ស។ ជាចុងក្រោយ សម្រាប់បំណងប្រាថ្នា ព្រះអង្គម្ចាស់ធ្លាប់ពោលថា៖ “ខ្ញុំខ្លាចថាថ្ងៃដែលខ្ញុំស្លាប់ ខ្ញុំនឹងស្លាប់ដោយមិនបានសម្រេចនូវអ្វីដែលមាននៅក្នុងចិត្តរបស់ខ្ញុំ។ ជីវិតខ្លីពេក ហើយមានរឿងជាច្រើនអាចកើតឡើង ហើយខ្ញុំពិតជាចង់ឃើញវាដោយផ្ទាល់ភ្នែកខ្ញុំ ហើយនេះជាមូលហេតុដែលខ្ញុំធ្វើអ្វីៗប្រញាប់ប្រញាល់បំផុត”៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T08:04:57.112Z", "category": "ភាពជាអ្នកដឹកនាំ", "views": 244, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ដោនឡូតកម្មវិធីទូស័ព្ទដៃEZECOM ឈ្នះសំបុត្រកុនជារៀងរាល់ថ្ងៃ EZECOM ស្រឡាញ់អ្នក!	https://business-cambodia.com/articles/download-ezecom-app	ឈ្នះរង្វាន់ទៅទស្សនារឿងដែលលោកអ្នកចូលចិត្តក្នុងរោងកុនជារៀងរាល់ថ្ងៃ ជាមួយមនុស្សជាទីស្រឡាញ់ ដោយគ្រាន់តែដោនឡូតកម្មវិធីទូរស័ព្ទដៃEZECOM! អតិថិជនEZECOM ទាំងអស់អាចមានឱកាសឈ្នះសំបុត្រកុនដោយ គ្រាន់តែចូលទៅដោនឡូតកម្មវិធីទូរស័ព្ទដៃEZECOM តាមរយៈតំណលីងនេះ https://sl.ezecom.com.kh/info-partners ឬស្កេនកូដខាងក្រោម! អ្នកឈ្នះរង្វាន់នឹងត្រូវជ្រើសរើសជារៀងរាល់ថ្ងៃ និងប្រកាសនៅថ្ងៃបន្ទាប់ សូមតាមដានហ្វេសប៊ុកផេករបស់ក្រុមហ៊ុនEZECOM ! ប្រញាប់ឡើង ការផ្តល់ជូនរង្វាន់នេះមានសម្រាប់តែខែកញ្ញានេះតែប៉ុណ្ណោះ!!! សូមថ្លែងអំណរគុណដ៏ជ្រាលជ្រៅចំពោះអតិថិជនទាំងអស់ដែលបានគាំទ្រ និងប្រើប្រាស់សេវាកម្មរបស់ក្រុមហ៊ុនកន្លងមក។ ក្រុមការងារយើងខ្ញុំនៅតែខិតខំបន្តប្រឹងប្រែងក្នុងការផ្តល់នូវសេវាកម្មអ៊ិនធឺណិតអោយកាន់តែប្រសើរឡើងស្របតាមតម្រូវការរបស់លោកអ្នក។   សម្រាប់ព័ត៌មានបន្ថែម សូមចូលទៅកាន់ https://ezecom.com.kh ឬទូរស័ព្ទ 085 888 181	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T07:53:49.752Z", "category": "PR", "views": 84, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
តោះ! មកអានរឿងខ្លី «បំណងប្រាថ្នាក្លាយជាគ្រូបង្រៀនរបស់ខ្ញុំ» សាច់រឿងពិតរបស់ហ្វេន OPPO Reno ដែលនាំឲ្យក្តីសម្រេចក្លាយជាការពិត	https://business-cambodia.com/articles/fan-s-real-story	ពាក្យថា «ជីវិត» គឺត្រូវឆ្លងកាត់គ្រប់រឿងរ៉ាវដែលកើតឡើងឥតឈប់ឈរ កាលណាអ្នកមិនតស៊ូ អ្នកមិនរឹងមាំ មិនអត់ធ្មត់ នោះអ្នកនឹងមិនស្គាល់ពាក្យថាជោគជ័យឡើយ ហើយត្រូវចងចាំថាពាក្យថាជីវិតមិនមែនជាពាក្យងាយស្រួលឡើយ នៅលើលោកនេះពុំមាននរណាកើតមកមានក្តីសុខគ្រប់ពេលនោះទេ ពេលខ្លះជួបទុក្ខច្រើនជាងសុខជាមួយបញ្ហារៀងៗខ្លួន ទម្រាំទទួលបានលទ្ធផលដូចថ្ងៃនេះ គឺត្រូវហែលឆ្លងកាត់ការលះបង់ និងបរាជ័យមិនតិចដងនោះទេ តែដើម្បីសម្រេចក្តីស្រមៃត្រូវហ៊ានជំនះឧបសគ្គទាំងនោះ។ តោះ! កុំឲ្យខាតពេលយូរមកអានរឿងខ្លី «បំណងប្រថ្នាក្លាយជាគ្រូបង្រៀនរបស់ខ្ញុំ» ដកស្រង់ចេញពីសាច់រឿងពិតរបស់ហ្វេន OPPO Reno ។ «ខ្ញុំបានកើតនៅក្នុងត្រកូលជាកសិករក្រីក្រ ប៉ុន្តែមានបំណងប្រាថ្នារបស់ខ្ញុំគឺចង់ក្លាយជាគ្រូបង្រៀនម្នាក់ ដូច្នេះខ្ញុំតែងតែខំប្រឹងសិក្សាតាំងពីតូចរហូតទទួលបានលទ្ធផលដ៏ល្អក្នងកម្រិតថ្នាក់វិទ្យាល័យ និងបានបន្តចូលសិក្សានៅក្នុងសាកលវិទ្យាល័យភូមិន្ទភ្នំពេញ។ ភ្លាមៗនោះខ្ញុំក៏បានផ្តល់ដំណឹងល្អមួយនេះទៅកាន់ឪពុកម្តាយ និងលោកយាយរបស់ខ្ញុំ ពួកគាត់ពិតជាមានអារម្មណ៍សប្បាយរីករាយយ៉ាងខ្លាំង ប៉ុន្តែភាពសប្បាយរីករាយនេះមិនបានយូរនោះទេ ពីព្រោះផ្ទះខ្ញុំក្រណាស់ តើពួកគាត់មានថវិកាគ្រប់គ្រាន់ឯណាឲ្យខ្ញុំបន្តការសិក្សានោះ? បន្ទាប់ពីគិតអស់រយៈពេលមួយយប់ ខ្ញុំក៏សម្រេចចិត្តពិភាក្សាពីបំណងប្រាថ្នារបស់ខ្ញុំជាមួយនឹងអ្នកមានគុណទាំងពីររបស់ខ្ញុំ។ ពេលនោះពួកគាត់សួរមកខ្ញុំថា៖ តើកូនពិតជាចង់រៀនខ្លាំងមែនឬទេ? ខ្ញុំឆ្លើយថា៖ ចាស៎ ខ្ញុំពិតជាចង់រៀនបន្តនៅឯសាកលវិទ្យាល័យណាស់ ព្រោះបំណងប្រាថ្នារបស់ខ្ញុំគឺចង់ក្លាយជាគ្រូបង្រៀន តើប៉ាម៉ាក់អាចឲ្យខ្ញុំបន្តរៀនបានទេ? ខ្ញុំធានាថានឹងខំប្រឹងរៀនដោយមិនឲ្យប៉ាម៉ាក់ខកបំណងឡើយ។ ក្រោយឭការតាំងចិត្តរបស់ខ្ញុំហើយ ពួគគាត់ក៏យល់ព្រមឲ្យខ្ញុំបន្តការសិក្សា។ ក្រោយមកខ្ញុំបានបញ្ចប់ថ្នាក់បរិញ្ញាបត្រផ្នែកអក្សរសាស្រ្តខ្មែរ ជាមួយនឹងលទ្ធផលល្អ ខ្ញុំក៏បានចូលរួមប្រឡងផ្នែកគ្រូកម្រិតឧត្តមសិក្សាក្នុងវិទ្យាស្ថានជាតិអប់រំ តែគួរឲ្យស្តាយខ្លាំងណាស់អស់រយៈពេល 2 ឆ្នាំជាប់គ្នាដែលខ្ញុំបានប្រឡង ប៉ុន្តែលទ្ធផលបែរជាប្រឡងមិនជាប់ឡើយ។ ដរាបណានៅមានដង្ហើមត្រូវតែមានក្តីសង្ឃឹម និងក្តីស្រមៃ ខ្ញុំបានដាក់ពាក្យចូលបំពេញការងារនៅក្រុមហ៊ុនឯកជនមួយ ដើម្បីបានថវិកាចិញ្ចឹមជីវិតខ្លួនព្រោះមិនចង់ពឹងកម្លាំងញើសឈាមឪពុកម្តាយទៀតទេ ហើយថែមទាំងសន្សំបានថវិកាខ្លះយកទៅផ្ញើឲ្យពួកគាត់នៅឯស្រុកទៀត។   ពេលវេលាកាន់តែដើរទៅមុខ បន្ទាប់ពីទំនេរពីការងារខ្ញុំប្រឹងស្រាវជ្រាវ និងអានសៀវភៅឲ្យបានច្រើន ដើម្បីត្រៀមខ្លួនចូលប្រឡងម្តងទៀតជាលើកទី3។ លុះថ្ងៃប្រឡងឈានចូលមកដល់ ខ្ញុំបានបញ្ចេញរាល់សមត្ថភាព និងចំណេះដឹងទាំងប៉ុន្មានដែលខ្ញុំមាន ពេលនោះទេវតាពិតជាមើលឃើញពីការខិតខំប្រឹងប្រែងរបស់ខ្ញុំមែន ទីបំផុតខ្ញុំបានប្រឡងជាប់ហើយក្តីស្រមៃខ្ញុំបានក្លាយជាការពិត។ មិនចង់បង្អង់យូរ ខ្ញុំក៏ប្រញាប់ត្រឡប់ទៅស្រុកដើម្បីប្រាប់ដំណឹងមហាសែនល្អទៅដល់ឪពុកម្តាយ ពួកគាត់ពិតជារំភើបខ្លាំងណាស់ ហើយក៏បានជូនពរឲ្យដំណើរជីវិតខ្ញុំជោគជ័យទៅថ្ងៃខាងមុខបន្តទៀត។ ក្រោយមកខ្ញុំក៏បានត្រឡប់មកទីក្រុងភ្នំពេញវិញដើម្បីបន្តការសិក្សា និងទទួលការហ្វឹកហាត់គ្រូបង្រៀនរយៈពេល 1 ឆ្នាំ។ បន្ទាប់មកទៀត ខ្ញុំក៏បានវិលត្រឡប់ស្ពាយចំណេះដឹងទៅកាន់ខេ្តសៀមរាប ដែលជាស្រុកកំណើត ដើម្បីបង្រៀនកូនសិស្សនៅឯវិទ្យាល័យអង្គរជុំ និងដើម្បីរស់នៅជាមួយឪពុកម្តាយយ៉ាងមានសុភមង្គល។» លោកអ្នកប្រាកដជាឆ្ងល់ហើយមែនអត់ ហេតុអ្វី OPPO ជ្រើសរើសយកសាច់រឿងខ្លីៗរបស់ Fans មកបង្ហាញ? នេះជាឆ្នាំទី6 ហើយដែល OPPO នៅជាមួយអ្នក និងតែងតែនាំយកនូវស្មាតហ្វូនពីមួយជំនាន់ទៅមួយជំនាន់ឲ្យមានសមត្ថភាពថតរូបកាន់តែអស្ចារ្យ រចនាបថរូបរាងកាន់តែទាន់សម័យ ហើយគោលបំណងចម្បងរបស់យើងគឺចង់ផ្តល់ឲ្យអតិថិជននូវអ្វីដែលថ្មី និងឈានមុខជានិច្ច ហើយយើងនឹងបន្តនៅជាមួយគ្នាឆ្ពោះទៅរកភាពជោគជ័យរួមគ្នា។ ដូច្នេះ! កុំភ្លេចទន្ទឹងរង់ចាំមើលថាតើ OPPO នឹងមានអ្វីប្លែកចែកជូនដល់ហ្វេនៗ OPPO Reno នាពេលខាងមុខនេះ? ទន្ទឹមគ្នានេះផងដែរ បើសង្កេតឃើញលើផេគហ្វ៊េសប៊ុក OPPO ក្នុងអំឡុងពេលនេះរហូតដល់ថ្ងៃទី15 តុលា 2022 OPPO មានការចែកកាដូអនុស្សាវរីយ៍ជាច្រើនរង្វាន់ សម្រាប់ហ្វេនគ្រប់ជំនាន់របស់ Reno ដោយគ្រាន់តែ Like និង Share បង្ហោះរូបមួយសន្លឹកដែលទាក់ទងនឹង Reno ស៊េរីណាក៏បាន លើហ្វេសប៊ុកផ្ទាល់ខ្លួន (ដាក់ជាសាធារណៈ) ភ្ជាប់នឹង #OPPORenoFansFestival #Together6th រួច Screenshot យកមក Comment ខាងក្រោមនេះ https://bit.ly/3fbVKh6 បញ្ជាក់៖ ការបង្ហោះរូបភាពភ្ជាប់មកជាមួយសាច់រឿងដែលមានន័យនឹងទទួលបានរង្វាន់ពិសេសទី 1 និងទី 2 ។ ហើយការជ្រើសយកហ្វេនដែលអនុវត្តគ្រប់លក្ខខណ្ឌ ហើយផ្តល់រង្វាន់ជូនទៅតាមចំណាត់ថ្នាក់ ។ចំពោះកាដូរួមមាន៖ 1. តុក្កតាមាស Ollie (Limited Edition) ចំនួន 3 \| 2. កាសឥតខ្សែ OPPO Enco Buds 2 ចំនួន 3 \| 3. កាតាបស្ពាយ ចំនួន 10 \| 4. ជញ្ជីងវៃឆ្លាត ចំនួន 10។ សម្រាប់ព័ត៌មានលម្អិតលោកអ្នកអាចចូលទៅក្នុងផេគផ្លូវការរបស់ OPPO ៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T07:44:42.979Z", "category": "PR", "views": 151, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
រកអ្វីក៏មានដែរ! មកស្គាល់ឃ្លាំងលក់ទំនិញរបស់ជប៉ុន៥ម៉ឺនមុខ តម្លៃធូរថ្លៃ កំពុងល្បីនៅភ្នំពេញ	https://business-cambodia.com/articles/jingi-japan-newsed-and-outlet-center	ពេលនឹកឃើញទំនិញដែលមានគុណភាពជាប់ធន ហើយប្រើបានយូរ មានមនុស្សជាច្រើនបាននឹកឃើញផលិតផលមកពីប្រទេសជប៉ុនមុនគេ ដោយសារតែប្រទេសមួយនេះ ចេញផលិតផលមួយៗធ្វើឱ្យមនុស្សទទួលស្គាល់ម៉ាកយីហោនៅទូទាំងពិភពលោក ។ ហាងរបស់ជប៉ុនឈ្មោះថា Jingi Japan Newsed&Outlet Center ដែលជាហាងល្បីល្បាញមួយ ទើបតែឈានជើងចូលនៅស្រុកខ្មែរ  កំពុងតែលក់ទំនិញយ៉ាងសម្បូរបែបនិងច្រើនជម្រើសសម្រាប់អតិថិជនទាំងអស់គ្នា។ តួយ៉ាងបើតាមការបញ្ជាក់ពីហាងផ្ទាល់បានឱ្យដឹងថា បច្ចុប្បន្ន Jingi Japan Newsed&Outlet Center មានចំនួន១សាខានៅក្នុងទីក្រុងភ្នំពេញ ប៉ុន្តែនៅក្នុងហាងមានទំនិញប្រមាណជា៥ម៉ឺនមុខឯណ្ណោះសម្រាប់ឱ្យអតិថិជនទាំងអស់គ្នាងាយស្រួលជ្រើសរើស។ ទំនិញនៅក្នុងហាងភាគច្រើនមានដូចជាប្រភេទស្បែកជើង សម្លៀកបំពាក់ កាបូប គ្រឿងលំអរខាងក្រៅ សម្ភារៈផ្ទះបាយ គ្រឿងសង្ហារឹម និងមានផលិតផលជាច្រើនទៀតកំពុងតែលក់នៅក្នុងហាង ហើយផលិតផលទាំងនោះគឺត្រូវបាននាំចេញពីប្រទេសជប៉ុនផ្ទាល់ អ្វីដែលសំខាន់នោះគឺតម្លៃគ្រប់មុខទំនិញធូរថ្លៃបំផុត ថែមទាំងមានគុណភាពទៀត ។  ទាក់ទងទៅនឹងតម្លៃផលិតផលនួយចំនួន បងប្អូនមួយចំនួនដែលមិនទាន់បានចូល ច្បាស់ជាចង់ដឹងមិនខាន តួយ៉ាងសម្រាប់សម្លៀកបំពាក់គ្រប់ម៉ូត មិនថាម៉ូតអ្វីនោះទេ គឺលក់នៅក្នុងហាង មានតម្លៃ១ត្រឹមតែ៥ដុល្លារឬស្មើនឹង ២ម៉ឺនរៀលប៉ុណ្ណោះ ចំពោះគ្រឿងលំអខាងក្រៅ ដូចជាស្បែកជើង កាបូប គឺមើលទៅតាមតម្លៃដែលបិតទៅលើនោះ ដែលតម្លៃចាប់ពី៣ដុល្លារនិង១០ដុល្លារ ។ សម្រាប់បងប្អូនដែលនិយមនិងចូលចិត្តផលិតផលរបស់ជប៉ុន ចង់បានតម្លៃធូរថ្លៃ ហើយគុណភាពអាចទទួលយកបាន អាចធ្វើការទៅកាន់ហាងផ្ទាល់ដែលមានទីតាំង ឃ្លាំងលេខ1278 ម៉ុងរឹទ្ធី(1928) ភូមិបាយ៉ាប សង្កាត់ភ្នំពេញថ្មី ខណ្ឌ័សែនសុខ រាជធានីភ្នំពេញឬផេកផ្លូវការ ៖ Jingi Japan Newsed&Outlet Center  អត្ថបទដោយ : នៅ ហៀង (ប្រធាននិពន្ធជំនាញលក់) Tell : 010785134	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T07:42:56.424Z", "category": "កំពូលអ្នកលក់", "views": 3894, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
កំពូលម៉ាកយីហ៊ោរម៉ូតូទាំង៥ ដែលអ្នកនិយមស្រលាញ់មូតូគួរពិចារណា	https://business-cambodia.com/articles/best-motor-top-5	ជាមួយនឹងមធ្យោបាយធ្វើដំណើរជាច្រើនដែលអ្នកអាចជ្រើសរើសបាន ម៉ូតូបានក្លាយទៅជាមធ្យោបាយធ្វើដំនើរលឿនបំផុត និងងាយស្រួលបំផុតសម្រាប់ការកកស្ទះចរាចរណ៍យ៉ាងខ្លាំងក្នុងប្រទេសកម្ពុជា។ ដោយសារតែឧស្សាហកម្មយានយន្តគឺជាមធ្យោបាយមួយដែលបានចាក់ឫសយ៉ាងជ្រៅហើយមិនអាចជំនួសបាន ម៉ាកយីហ៊ោរម៉ូតូល្បីៗជាច្រើនបាននឹងកំពុងសម្រិតសម្រាំងនូវភាពពិសេសៗនៃម៉ូតូផ្សេងៗគ្នា និងគុណភាពឥតខ្ចោះជាហេតុផលមួយដែលធ្វើអោយអ្នកប្រើប្រាស់កាន់តែមានជម្រើសជាច្រើនសម្រាប់ជ្រើសរើស។ ត្រូវបានផលិតចាប់ពីកំលាំង ៥០ ស៊ីស៊ី រហូតដល់ជាង 1000 ស៊ីស៊ី បានជះឥទ្ធិពលយ៉ាងខ្លាំងទៅលើតម្រូវការទីផ្សារនៃបរិបទរស់នៅខុសប្លែកគ្នារបស់អតិថិជនគ្រប់រូប។ ខាងក្រោមនេះគឺជាម៉ូតូម៉ាកល្បីៗទាំង ៥ ដែលអ្នកអាចពីចារណាសម្រាប់ការជ្រើសរើសម៉ូតូថ្មី។ Royal Enfield Meteor 350 ម៉ូតូបែប Cruiser ដ៏ប្រណីតមួយសម្រាប់ការបើកបរនៅក្នុងក្រុងបានក្លាយជាជម្រើសដ៏ពេញនិយមមួយសម្រាប់គ្រប់ស្រទាប់មនុស្សចាប់ពីក្មេងជំទង់រហូតដល់មនុស្សវ័យកណ្តាល។ រចនាប័ទ្ម និងពណ៌របស់ Meteor ត្រូវបានរចនាឡើងជាមួយនឹងរូបរាងស្រស់ស្អាត ត្រជាក់ភ្នែក និងគួរជាទីចាប់អារម្មណ៍ពិតៗ។ បើអ្នកក្រលេកមើលពីធុងសាំងរបស់វាបានលាយចម្រុះជាមួយពណ៌យ៉ាងច្រើនដូចជា (ក្រហម លឿង ត្នោត ខៀវ ខ្មៅ) ដែលជះភាពសង្ហារដល់តួរម៉ូតូទាំងមូលផងដែរ។  ក្រៅពីបំពាក់នូវប្រព័ន្ធ Tripper Navigation System, Meteor ក៏បានបំពាក់ជាមួយ Air-Oil Cooled ដែលធ្វើឱ្យការបើកបរមានភាពរលូននៅលើដងផ្លូវហើយបានទាំងការពារម៉ាស៊ីនរបស់អ្នកអោយមានភាពត្រជាក់មិនឆាប់ក្តៅទៀតផង។ សម្រាប់ជម្រើសទី១ អ្នកអាចពិចារណា Meteor សម្រាប់ការធ្វើដំណើរក្នុងទីក្រុង និងទៅតាមខេត្តជាមួយនិងតំលៃចាប់ផ្តើមពី 4300 ដុល្លារ។ ជាមួយនិងជម្រើសទី 2 អ្នកអាចពិចារណា KTM Duke 2022 ដែលមានកំលាំង 200cc ត្រូវបានស្គាល់ ថាជាប្រភេទ ADV មានលក្ខណៈពិសេសនិងមុខងារជាច្រើនជាមួយនឹង 2-Channel ABS (Anti-Lock Braking System), សម្រាប់តម្លៃចាប់ពី 4200 ដុល្លាឡើងទៅជាមួយនិងពណ៌ពីរដែលអ្នកអាចជ្រើសរើសបានដូចជា Ceramic White (ខ្មៅ/ស) និង Electronic Orange (ខ្មៅ/ទឹកក្រូច)។ ប្រសិនបើថវិការបស់អ្នកតិចជាង 4000 ដុល្លារ អ្នកអាចក្រឡេកមើល GPX Drone 150cc 2022 ម៉ូឌែលដែលមានរូបរាងកាច ហើយស្អាតអង្រួនចិត្តអ្នកបើកបរជាមួយនិងជម្រើស៤ពណ៌ដូចជា Midnight blue, urban white, vibe orange and energetic red. ទន្ទឹមនិងនេះផងដែរជាមួយថវិការក្រោម 3000 ដុល្លារ អ្នកអាចរកមើលទាំង New Honda Beat ឬ Scoopy club12 ជាមួយនឹងតម្លៃចាប់ផ្តើម 2370 USD & 2680 USD។ Honda បានបំពាក់បច្ចេកវិទ្យាថ្មីនៃ PGM-Fi សម្រាប់សាំង ដែលបង្ហាញពីបច្ចេកវិទ្យាឆ្លាតវៃនៃមុខងារម៉ូតូរបស់គេ។ Suzuki NEX Crossover 2022 កាន់តែសន្សំសំចៃថវិការបស់អ្នក ប្រសិនបើអ្នកមានថវិការត្រឹមតែ 1600 ដុល្លារ, NEX Crossover ត្រូវបានបំពាក់ដោយម៉ាស៊ីន 113 cc និងមានប្រអប់លេខ Variable Speed អមមកជាមួយនឹងហ្វ្រាំងមុខឌីស និងហ្វ្រាំងក្រោយ Drum. បច្ចេកវិទ្យាថ្មីស្រឡាងមួយទៀតជាមួយ SEP ថ្មី (Suzuki eco performance) ពិតជាជួយសន្សំសំចៃការប្រើប្រាស់សាំងនិងមិនប៉ះពាល់ដល់បរិស្ថាននោះទេសម្រាប់ជម្រើស Suzuki របស់អ្នក។	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T07:31:39.972Z", "category": "PR", "views": 241, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អ្នកស្រី សម្ផស្ស បង្ហើបវិធីរកលុយពីហ្វេសប៊ុកខ្ទង់ម៉ឺន$ ក្នុង១ខែ អ្នកនៅស្រុកខ្មែរ ក៏អាចធ្វើបាន	https://business-cambodia.com/articles/how-to-earn-money-from-facebook-by-samphors	អ្នកណាៗក៏ដឹងដែរថា ក្រៅពីការផ្សព្វផ្សាយលក់ទំនិញលើអនឡាញ គេក៏អាចរកចំណូលពីហ្វេសប៊ុកបានយ៉ាងច្រើនថែមទៀតតាមរយៈការបង្កើតវីដេអូផុស។ ប៉ុន្តែជាក់ស្ដែង មិនមែនមនុស្សគ្រប់គ្នាសុទ្ធតែដឹងអំពីវិធីស្រូបលុយពីហ្វេសប៊ុក តាមច្រកពិសេសមួយនោះឡើយ។ អាស្រ័យហេតុនេះហើយទើប Content Creator ដែលជាម្ចាស់ផេក Sampors From Japan អ្នកស្រី គាំ សុខសម្ផស្ស បានចែករំលែកនូវតិចនិកសំខាន់មួយចំនួន ដែលអ្នករស់នៅស្រុកខ្មែរគួរដឹង បើចង់រកលុយតាមហ្វេសប៊ុកបានដូចគេ។ ១. Page ទើបអាចរកលុយបាន គណនីហ្វេសប៊ុកមិនអាចរកចំណូលបានទេ ទាល់តែហ្វេសប៊ុកផេក ( Page Profile ឬClassic) ទើបអាចរកចំណូលបាន។ ដោយឡែក ហ្វេសប៊ុកផេកដែលដាក់ Category politician ឬ Government organization ក៏មិនអាចរកលុយបានដែរ។ ២. គ្រប់លក្ខខណ្ឌទាំង៣       ចំនួន Followers ១ម៉ឺននាក់ឡើង មានចំនួនរយៈពេលមើលសរុប ៦០ម៉ឺននាទី ក្នុងរយៈពេល៦០ថ្ងៃចុងក្រោយ និងមានវីដេអូក្នុងផេកយ៉ាងតិច៥។ ៣. Page មិនជាប់ការព្រមាន Page ដែលមិនមានសាងកំហុសមួយចំនួនដូចជា លួចវីដេអូគេមកផុស ផុសរូបភាពមិនត្រឹមត្រូវ ឬជាប់ Copy Right ភ្លេងរបស់អ្នកដទៃជាដើម។ ៤. Page មាន Quality ពណ៌បៃតង អ្នកស្រីសម្ផស្ស បានបញ្ជាក់ថា “បើទោះបីជាប្រទេសកម្ពុជានៅមិនទាន់ទទួលបានការអនុញ្ញាតឱ្យរកលុយពេញទីពីក្រុមហ៊ុនហ្វេសប៊ុកក៏ដោយ ក៏អ្នកនៅតែអាចមានឱកាសរកលុយបានឱ្យតែធ្វើត្រូវគោលការណ៍ហ្វេសប៊ុក”។ ពេលដែលអ្នកបន្តគោរពគោលការណ៍របស់ក្រុមហ៊ុនមេតា អ្នកនឹងទទួលបាន Rights Manager ដែលផ្ដល់ជូនសិទ្ធិរកលុយដោយក្រុមហ៊ុនផ្ទាល់តែម្ដងទោះជាអ្នករស់នៅស្រុកខ្មែរក៏ដោយ។ ក្រៅពីការទទួលសិទ្ធិពិសេសខាងលើនេះ អ្នកក៏អាចជ្រើសរើសវិធីមួយទៀតដែលអាចរកលុយបានភ្លាមៗពេលដែលគ្រប់លក្ខខណ្ឌខាងលើ គឺ “ប្ដូរឱ្យអ្នកនៅប្រទេសផ្សេងកាន់ផេក”។ ត្រង់ចំណុចនេះមានន័យថា អ្នកអាចសហការឱ្យអ្នកណាម្នាក់កំពុងរស់នៅប្រទេសដែលអាចរកលុយបានដោយសេរីពីហ្វេសប៊ុក កាន់កាប់ផេកជំនួស ដើម្បីឱ្យក្រុមហ៊ុនមេតា ចាប់ទីតាំងថ្មីរបស់ផេកអ្នក និងអនុញ្ញាតឱ្យរកចំណូលបានដូចគេតែម្ដង។ Facebooker រូបនេះបានគូសបញ្ជាក់ផងដែរថា “ការផុសរូបភាពមិនអាចរកចំណូលបានទេ លុះត្រាតែវីដេអូទើបអាចទាញចំណូលបាន” ។ មួយវិញទៀត មានតែវីដេអូដែលលើសពី ៣នាទីទេទើបអាចរកលុយបាន ចំណែកឯវីដេអូខ្លីៗ (Reel) រកលុយបានតែក្នុងករណីលើកលែងប៉ុណ្ណោះ។ សម្រាប់មេរៀនលម្អិតប្រិយមិត្តអាចចូលទៅសិក្សាបន្ថែមតាមរយៈវីដេអូនៅលើ Channel YouTube ឈ្មោះ SAMPHORS LLC៕ អត្ថបទដោយ៖ សូ សុខលី អត្ថបទជាប់ពាក់ព័ន្ធ៖ https://business-cambodia.com/finance/article/samphors-from-japan	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T05:48:02.584Z", "category": "ហិរញ្ញវត្ថុ", "views": 16804, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ក្រុមហ៊ុនធានារ៉ាប់រងអាយុជីវិត FWD Cambodia អបអរខួប ១ឆ្នាំនៅកម្ពុជា	https://business-cambodia.com/articles/fwd-cambodia-life-insurance-company-celebrates-one-year-in-cambodia	រាជធានីភ្នំពេញ, ថ្ងៃទី២៩ ខែកញ្ញា ឆ្នាំ២០២២ - ក្រុមហ៊ុនធានារ៉ាប់រងអាយុជីវិត FWD Cambodia ប្រារព្ធខួប១ឆ្នាំនៅកម្ពុជាបន្ទាប់ពីការបើកសម្ពោធជាផ្លូវការនៅក្នុងខែកញ្ញា ឆ្នាំ២០២១។ អំឡុងពេលមួយឆ្នាំនេះ ក្រុមហ៊ុនបានធ្វើប្រតិបត្តិការក្រោមចក្ខុវិស័យក្នុងការផ្តល់បទពិសោធន៍ថ្មីលើសេវាធានារ៉ាប់រង និងសម្រេចបាននូវសមិទ្ធផលជាច្រើនជូនដល់អតិថិជន ក្រុមគ្រួសារកម្ពុជា ដៃគូអាជីវកម្ម និងសហគមន៍ ជាមួយនឹងការប្តេជ្ញាចិត្តយ៉ាងច្បាស់ក្នុងការជំរុញការរស់នៅប្រកបដោយភាពរីករាយ។ សមិទ្ធផលសំខាន់ៗមួយចំនួនដែលក្រុមហ៊ុនសម្រេចបានមានដូចជា៖ ហេដ្ឋារចនាសម្ព័ន្ធ cloud-based ១០០% ដើម្បីជួយគាំទ្រប្រតិបត្តិការអាជីវកម្ម ក៏ដូចជារបៀបរបបនៃការផ្សាភ្ជាប់ទំនាក់ទំនងជាមួយអតិថិជន និងដៃគូអាជីវកម្មរបស់ក្រុមហ៊ុនផងដែរ ផលិតផលប្រកបដោយភាពច្នៃប្រឌិតដូចជា៖ FWD សន្សំខ្លីៗ FWD សងកម្ចី និង LifeCancerCare ការសម្ពោធ E-Gen Kid ដែលជាកម្មវិធីបង្កើតឱ្យមានការចូលរួមពីអតិថិជន និងផ្តល់នូវការអប់រំ ព្រមទាំងការកម្សាន្តសម្រាប់កូនៗរបស់អតិថិជន មានទីប្រឹក្សាឆ្នើមដែលបំពេញគ្រប់លក្ខខណ្ឌជាសមាជិកលំដាប់ពិភពលោក Million Dollar Round Table (MDRT) ចំនួន ៤ រូប ដែលក្នុងនោះ មានទីប្រឹក្សា១រូបត្រូវបានអញ្ជើញឱ្យចូលរួមក្នុងសន្និបាតអន្តរជាតិ MDRT នៅទីក្រុងស៊ីដនី ប្រទេសអូស្ត្រាលី កាលពីខែសីហា ឆ្នាំ២០២២ ការចាប់ដៃគូអាជីវកម្មជាមួយក្រុមហ៊ុន និងស្ថាប័នឈានមុខក្នុងស្រុក ដូចជាធនាគារ ជីប ម៉ុង ហ្វឺស ហ្វាយនែន វិទ្យាស្ថាន TUX Global ដេប៉ាតឺម៉ង់ប្រព័ន្ធផ្សព្វផ្សាយនិងសារគមនាគមន៍ LuyBook, CamboFinance, RMA Cambodia និងដៃគូជាច្រើនទៀត ការសម្ពោធកម្មវិធីទូរស័ព្ទដៃ ‘Omne’ ដែលអនុញ្ញាតឱ្យអ្នកប្រើប្រាស់ទទួលបានព័ត៌មានសំខាន់ៗអំពីបណ្ណសន្យារ៉ាប់រង ជាមួយនឹងមុខងារសុខភាព និងកម្មវិធីកម្សាន្តជាច្រើន ការសម្ពោធយុទ្ធនាការផ្សព្វផ្សាយ ‘press play’ ដែលជួយជំរុញឱ្យមានការរស់នៅប្រកបដោយភាពរីករាយ ការបរិច្ចាគអំពូលសូឡា ១០០០ ដើមទៅកាន់សហគមន៍ ការចែករំលែកចំណេះដឹងពីសុខភាព និងហិរញ្ញវត្ថុ និងសកម្មភាពសប្បុរសធម៌ជាច្រើនទៀត ត្រូវបានទទួលស្គាល់ជាក្រុមហ៊ុនធានារ៉ាប់រងបែបឌីជីថលថ្មីដែលមានភាពច្នៃប្រឌិតបំផុតក្នុងប្រទេសកម្ពុជានៅឆ្នាំ២០២១ ពីស្ថាប័ន Global Business Outlook នៅចក្រភពអង់គ្លេស។ លោក ចាន់ រដ្ឋា អគ្គនាយកនៃក្រុមហ៊ុន FWD Cambodia បានមានប្រសាសន៍ថា៖ “ដំណើរការដែលក្រុមការងាររបស់យើងបានធ្វើរួមគ្នារយៈពេលមួយឆ្នាំមកនេះ គឺជាជោគជ័យដ៏ធំធេងបំផុតមួយ។ យើងបានធ្វើការប្តេជ្ញាចិត្តតាំងតែពីថ្ងៃដំបូងដើម្បីផ្តល់នូវបទពិសោធន៍ និងសេវាកម្មដែលសាមញ្ញជាងមុន រហ័សជាងមុន ងាយស្រួលយល់ជាងមុន ជាមួយបច្ចេកវិទ្យាឌីជីថល និងការផ្សាភ្ជាប់ទំនាក់ទំនងល្អជាមួយដៃគូអាជីវកម្ម និងភាគីពាក់ព័ន្ធទាំងអស់។ នេះគ្រាន់តែជាចំណុចចាប់ផ្តើមប៉ុណ្ណោះ ហើយយើងមានរឿងជាច្រើនទៀតដែលត្រូវធ្វើ។ ខ្ញុំសូមថ្លែងអំណរគុណយ៉ាងជ្រាលជ្រៅដល់ក្រុមការងារ FWD ទាំងអស់ អតិថិជន ដៃគូអាជីវកម្ម និងសហគមន៍ ជាពិសេសគឺនិយ័តករធានារ៉ាប់រងកម្ពុជា ដឹកនាំដោយឯកឧត្តម ប៊ូ ច័ន្ទភីរូ ដែលតែងផ្តល់ទំនុកចិត្ត និងការគាំទ្រដល់យើងខ្ញុំរហូតមក។” ជាមួយនឹងការជ្រោមជ្រែងពីនិយ័តករធានារ៉ាប់រងកម្ពុជា និងការប្រើប្រាស់បច្ចេកវិទ្យាឌីជីថល ក្រុមហ៊ុនបាននាំមកនូវដំណោះស្រាយធានារ៉ាប់រងអាយុជីវិត និងការការពារហិរញ្ញវត្ថុប្រកបដោយភាពច្នៃប្រឌិតដើម្បីជំរុញឱ្យអតិថិជនរបស់ខ្លួនរស់នៅដោយភាពរីករាយ។   អំពីក្រុមហ៊ុន FWD ក្រុមហ៊ុន FWD (FWD Group) ជាក្រុមហ៊ុនធានារ៉ាប់រងអាយុជីវិតឈានមុខគេមួយក្នុងតំបន់អាស៊ីដែលមានអតិថិជនប្រមាណ ១០ លាននាក់ក្នុងទីផ្សារចំនួន ១០ ដោយក្នុងនោះរួមមានទីផ្សារដែលរីកចម្រើនរហ័សបំផុតក្នុងពិភពលោកលើវិស័យធានារ៉ាប់រងផងដែរ។ ក្រុមហ៊ុន FWD ត្រូវបានបង្កើតឡើងដំបូងក្នុងទ្វីបអាស៊ីក្នុងឆ្នាំ ២០១៣ ហើយជាក្រុមហ៊ុនដែលផ្តោតលើការយកចិត្តទុកដាក់បំផុតក្នុងការផ្ដល់បទពិសោធន៍ និងសេវាកម្មដែលសាមញ្ញជាងមុន រហ័សជាងមុន ងាយស្រួលយល់ជាងមុន ជាមួយបច្ចេកវិទ្យាឌីជីថល។ តាមរយៈយុទ្ធសាស្ត្រក្នុងការយកអតិថិជនជាគោល ក្រុមហ៊ុន FWD មានគោលដៅក្នុងការផ្ដល់បទពិសោធន៍ថ្មីលើសេវាធានារ៉ាប់រងជូនដល់អតិថិជន។ ក្រុមហ៊ុន FWD Cambodia ចាប់ផ្តើមប្រតិបត្តិការជាផ្លូវការក្នុងប្រទេសកម្ពុជាកាលពីខែកញ្ញា ឆ្នាំ ២០២១ និងត្រូវបានទទួលស្គាល់ជាក្រុមហ៊ុនធានារ៉ាប់រងបែបឌីជីថលថ្មីដែលមានភាពច្នៃប្រឌិតបំផុតក្នុងប្រទេសកម្ពុជា ពីស្ថាប័ន Global Business Outlook Awards នៅចក្រភពអង់គ្លេស។ សម្រាប់ព័ត៌មានបន្ថែម សូមចូលទៅកាន់៖ www.fwd.com.kh	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T04:13:57.288Z", "category": "PR", "views": 123, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ការងារនៅក្នុងក្តីស្រមៃ! បុរសម្នាក់ មិនបាច់ធ្វើអ្វីសោះ អាចរកចំណូលបានរាប់ម៉ឺនដុល្លារ ក្នុង១ខែ	https://business-cambodia.com/articles/dream-job-doing-nothing-and-get-paid	នៅក្នុងក្តីស្រមៃរបស់មនុស្សជាច្រើនមិនចង់ធ្វើការងារដែលលំបាកហើយទទួលបានចំណូលតិចនោះទេ។ ដោយឡែកការងារក្នុងក្តីស្រមៃរបស់មនុស្សជាច្រើននោះគឺបុរសជនជាតិជប៉ុនម្នាក់នេះបានធ្វើ ពោលគឺគ្រាន់តែឈរដោយមិនបាច់ធ្វើអ្វីសោះ ក៏អាចរកចំណូលបានរាប់ម៉ឺនដុល្លារដែរក្នុងមួយខែៗ។ លោក  Shoji Morimoto  គឺកំពុងធ្វើការងារដែលមនុស្សភាគច្រើនគិតថាវាជាការងារក្នុងក្តីស្រមៃគឺដាក់ខ្លួនឯងដើម្បីជួលក្នុងការណាត់ជួបនិយាយគ្នាលេងដែលលោកគិតសេវាកម្មជាម៉ោង ដោយគិតតម្លៃ ១០០០យ៉ោនឬស្មើនឹង ៧១ដុល្លារក្នុងមួយម៉ោង។ បុរសវ័យ៣៨ឆ្នាំនេះបានថ្លែងប្រាប់សារព័ត៌មាន Reuters ថាគាត់អាចទទួលបានភ្ញៀវចន្លោះ៤០០០ការណាត់ជួបហើយ ក្នុងរយៈពេល៤ឆ្នាំកន្លងមក។ជាមួយអ្នកតាមដាននៅលើ Twitter ជាកន្លែងដែលគាត់ស្វែងរកអតិថិជនភាគច្រើន  ប្រហែលមួយភាគបួននៃពួកគេគឺជាអតិថិជនដដែលៗ រួមទាំងអ្នកដែលបានជួលគាត់ចំនួន ២៧០ដងរួចមកហើយ។ ចំពោះអាជីវកម្មដៃគូណាត់ជួបនេះគឺជាប្រភពចំណូលតែមួយគត់របស់ Morimoto ដែលបានចិញ្ចឹមប្រពន្ធ និងកូនរបស់គាគ់។ គាត់បាននិយាយថាគាត់អាចរកអតិថិជនប្រហែលមួយឬពីរនាក់ក្នុងមួយថ្ងៃ។ ទោះបីជាលោកផ្តល់សេវាកម្មណាត់ជួបក៏ពិតមែនប៉ុន្តែលោកបដិសេធមិនទទួលការរួមដំណេកនោះទេ។ យ៉ាងណាមិញ Morimoto មុនពេលដែលលោករកឃើញការពិតរបស់ខ្លួនឯង គាត់គឺធ្លាប់ជាបុគ្គលិកបោះពុម្ពផ្សាយ ហើយត្រូវបានគេចម្អកឱ្យលោកថា “មិនបានប្រយោជន៍អ្វីសោះ”។ ដូច្នេះហើយវាបានធ្វើឱ្យគាត់មានគំនិតមួយថា “ប្រសិនបើខ្ញុំផ្តល់សមត្ថភាពរបស់ខ្ញុំក្នុងការដែលមិនធ្វើអ្វីសោះជាសេវាកម្មដល់អតិថិជនតើវាយ៉ាងណា និងបានបង្ហាញសង្គមកុំឱ្យមើលងាយភាពគ្មានប្រយោជន៍”៕ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T03:47:43.127Z", "category": "ភាពជាអ្នកដឹកនាំ", "views": 1152, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
វាសនាផ្លូវល្បឿនលឿនទី២ «ភ្នំពេញ-បាវិត» កាន់តែមានពន្លឺ ខណៈរាជរដ្ឋាភិបាលបង្ហាញតម្រុយ ២ នេះ	https://business-cambodia.com/articles/bavet-expressway	ផ្លូវល្បឿនលឿនភ្នំពេញ-បាវិត ជាគម្រោងផ្លូវល្បឿនលឿនទី២ នៅកម្ពុជា បន្ទាប់ពីផ្លូវល្បឿនលឿនភ្នំពេញ-ព្រះសីហនុ ដែលត្រៀមនឹងដាក់ឲ្យដំណើរការនៅថ្ងៃទី១ ខែតុលា ឆ្នាំ២០២២នេះ។ យ៉ាងគម្រោងផ្លូវទី២ នេះ ពន្លឺសម្រាប់ការសាងសង់កាន់តែខ្លាំង ខណៈរាជរដ្ឋាភិបាលបានបង្ហាញតម្រុយសំខាន់ ២ ទាក់ទងគម្រោងនេះ។ ១. បង្កើតគណៈកម្មការអន្ដរក្រសួង ជំរុញដំណើរការអនុវត្ដ គម្រោង យោងតាមសេចក្ដីសម្រេចចុះថ្ងៃទី១៦ ខែកញ្ញា ឆ្នាំ២០២២ សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា សម្រេចបង្កើតគណៈកម្មការអន្ដរក្រសួង ដើម្បីជំរុញដំណើរការអនុវត្ដគម្រោងផ្លូវល្បឿនលឿនតភ្ជាប់ពីរាជធានីភ្នំពេញ ទៅក្រុងបាវិត។ ដោយក្នុងនោះបានចាត់តាំងសមាសភាពដូចខាងក្រោម៖ ឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្រ្ដីក្រួងសាធារណការ និងដឹកជញ្ជូន ជាប្រធាន ឯកឧត្ដម សុខ ចិន្ដាសោភា រដ្ឋមន្រ្ដីប្រតិភូអមនាយករដ្ឋមន្រ្ដី និងជាអគ្គលេខាធិការក្រុមប្រឹក្សាអភិវឌ្ឍន៍កម្ពុជា ជាអនុប្រធាន ឯកឧត្ដម វង្សី វិស្សុត រដ្ឋមន្រ្ដីប្រតិភូអមនាយករដ្ឋមន្រ្ដី និងជារដ្ឋលេខាធិការប្រចាំការក្រសួងសេដ្ឋកិច្ច និងហិរញ្ញវត្ថុ ជាអនុប្រធាន ឯកឧត្ដម សូរ វ៉ិចទ័រ រដ្ឋលេខាធិការក្រសួងសាធារណការ និងដឹកជញ្ជូន ជាអនុប្រធាន ព្រមទាំងសមាជិកជាច្រើនរូបទៀត។ ២. បង្ហើបពេលវេលាក្នុងការសាងសង់ កាលពីពេលថ្មីៗកន្លងទៅនេះ ឯកឧត្ដម ស៊ុន ចាន់ថុល ទេសរដ្ឋមន្រ្ដីរដ្ឋមន្រ្ដីក្រសួងសាធារណការ និងដឹកជញ្ជូន បានបង្ហើបពីពេលវេលាក្នុងការបើកការដ្ឋានសាងសង់ផ្លូវល្បឿនលឿនខាងលើ ដោយឯកឧត្ដមលើកឡើងថា អាចនឹងចាប់ផ្ដើមនៅពាក់កណ្ដាលឆ្នាំ២០២៣ ខាងមុខ។ ថ្លែងនៅក្នុងបទសម្ភាសន៍ ស្ដីពីការត្រៀមដាក់ដំណើរការសាកល្បងផ្លូវល្បឿនលឿនភ្នំពេញ-ក្រុងព្រះសីហនុ នៅថ្ងៃទី២១ ខែកញ្ញា ឆ្នាំ២០២២ ឯកឧត្ដម ស៊ុន ចាន់ថុល បានមានប្រសាសន៍ថា «យើងបានចុះMOU ហើយៗជាមួយគាត់ (ក្រុមហ៊ុន CRBC) យើងនឹងត្រូវត្រៀមចុះហត្ថលេខាលើកិច្ចព្រមព្រៀងពេលខែ១១នេះ។ ហើយគាត់ សិក្សាហើយត្រៀមចុះកិច្ចព្រមព្រៀងសម្បទាន ឲ្យបានមុនដាច់ឆ្នាំ ដើម្បីគាត់បើកការដ្ឋានឆ្នាំក្រោយ ដោយយើងគ្រោងនឹងបើកការដ្ឋានឲ្យបានពាក់កណ្ដាលឆ្នាំ២០២៣»។ សូមជម្រាបថា គម្រោងផ្លូវល្បឿនលឿនភ្នំពេញ-បាវិតនេះ ត្រូវបានស្នើសុំវិនិយោគដោយក្រុមហ៊ុន China Road and Bridge Corporation (CRBC) ក្រោមក្របខណ្ឌសាងសង់-ធ្វើអាជីវកម្ម-ផ្ទេរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T03:38:27.397Z", "category": "អចលនទ្រព្យ", "views": 3113, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បើកការដ្ឋានបានមួយរយៈ ពេលនេះផ្លូវជាតិសំខាន់ប្រវែងជិត ១៥០ គីឡូម៉ែត្រធ្វើរួចរាល់ជាង ១០ %ហើយ	https://business-cambodia.com/articles/road-48-10-percent	គិតត្រឹមថ្ងៃទី២៨ ខែកញ្ញា ឆ្នាំ២០២២នេះគម្រោងសាងសង់ផ្លូវជាតិលេខ៤៨ ដែលមានប្រវែងជិត១៥០គីឡូម៉ែត្រសម្រចបានប្រមាណ១០,៧៨ភាគរយហើយ។ នេះបើតាមបញ្ជាក់របស់ ឯកឧត្តម សូរ វ៉ិចទ័រ រដ្ឋលេខាធិការក្រសួងសាធារណការ និងដឹកជញ្ជូនក្នុងឱកាសចុះពិនិត្យវឌ្ឍនភាពការងារគម្រោងសាងសង់ផ្លូវជាតិលេខ៤៨កាលពីថ្ងៃទី២៨ ខែកញ្ញា ឆ្នាំ២០២២។ ការចុះត្រួតពិនិត្យនេះក្នុងគោលបំណងមើលការងារបច្ចេកទេសនៃទីតាំងការដ្ឋានសំខាន់ៗមួយចំនួន រួមទាំងទីតាំងការដ្ឋានកែសម្រួលតម្រាយផ្លូវចំណោតតាតៃ ឱ្យស្របតាមស្តង់ដារបច្ចេកទេស ដើម្បីធានាឱ្យរថយន្តដឹកជញ្ជូនទំនិញ ក៏ដូចជាការធ្វើដំណើររបស់បងប្អូនប្រជាពលរដ្ឋធានាបាននូវសុវត្ថិភាពក្នុងការបើកបរ និងកាត់បន្ថយគ្រោះថ្នាក់ចរាចរណ៍ ជាពិសេសធានាបានអនុលោមភាពតាមស្តង់ដារបច្ចេកទេសនៃការសាងសង់ផ្លូវបានរឹងមាំ ដែលអាចទទួលយកបានរវាងភាគីពាក់ព័ន្ធទាំងអស់។ គម្រោងផ្លូវជាតិលេខ៤៨ នេះតភ្ជាប់ ចាប់ពីចំណុចប្រសព្វជាមួយផ្លូវជាតិលេខ៤ដល់ក្រុងខេមរភូមិន្ទ ខេត្តកោះកុង ដោយបើកការដ្ឋានសាងសង់កាលពីថ្ងៃទី៣ ខែកមរា ឆ្នាំ២០២២មកម៉្លេះ ខណៈគម្រោងនេះប្រើប្រាស់រយៈពីសាងសង់ចំនួន៣២ខែ ហើយគ្រោងនឹងបញ្ចប់នៅអំឡុងខែមិថុនា ឆ្នាំ២០២៤ ។ គួរបញ្ជាក់ផងដែរថាគម្រោងផ្លូវជាតិលេខ៤៨ សាងសង់ដោយសម្ព័ន្ធក្រុមហ៊ុនកូរ៉េ ILSUNG & HANIL Joint Venture និងត្រួតពិនិត្យបច្ចេកទេស ដោយសម្ព័ន្ធក្រុមហ៊ុនទីប្រឹក្សាបច្ចេកទេស KCI & KECC Joint Venture គ្រោងចំណាយ ថវិកាសរុបប្រមាណ ៦៥,១៤លានដុល្លារ ក្រោមឥណទានសម្បទាន ពីរដ្ឋាភិបាលសាធារណរដ្ឋកូរ៉េ ដោយមិនរាប់បញ្ចូលថវិកាបដិភាគរបស់រាជរដ្ឋាភិបាលសម្រាប់ការងារដោះស្រាយផលប៉ះពាល់ និងយុទ្ធភ័ណ្ឌមិនទាន់ផ្ទុះនោះទេ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T03:31:41.695Z", "category": "អចលនទ្រព្យ", "views": 568, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លែងដៃធ្ងន់! Apple ដកបណ្តាញសង្គមធំ១របស់រុស្ស៊ី ដែលមានអ្នកប្រើជាង៦០លាននាក់ ពី App Store	https://business-cambodia.com/articles/apple-removes-russia-largest-social-network	ក្រុមហ៊ុន Apple បានដកកម្មវិធី VKontakte ឬហៅកាត់ថា VK ចេញពី App Store របស់ខ្លួន ខណៈដែល App មួយនេះមានអ្នកប្រើប្រាស់រហូតដល់ជាង ៦០លាននាក់ ដែលជា App ធំបំផុតមួយនៅក្នុងប្រទេសរុស្ស៊ីបន្ទាប់ពី Facebook។ ប៉ុន្តែការដកនេះ មិនទាន់ដឹងអំពីមូលហេតុច្បាស់នៅឡើយទេ។ នេះបើតាមការចុះផ្សាយរបស់សារព័ត៌មាន THE VERGE។ ក្រសួងកិច្ចការឌីជីថលរបស់រុស្ស៊ី បានប្រាប់ប្រព័ន្ធផ្សព្វផ្សាយដែលគ្រប់គ្រងដោយរដ្ឋ RT ថាខ្លួនកំពុងស៊ើបអង្កេត “មូលហេតុសម្រាប់ការលុបកម្មវិធី VK និងគណនី Developerរបស់ខ្លួន រហូតឈានដល់ការលប់ចេញពី App Store បែបនេះ”។ ប៉ុន្តែទោះបីជាយ៉ាងណាក៏ដោយ VK នៅតែអាចទាញយកមកប្រើប្រាស់បានដែលមាននៅលើ Play Store របស់ Google។ បើតាមប្រភពព័ត៌មានខាងលើដដែរ រឿងមួយដែលត្រូវបានគេសង្ស័យនោះគឺថា ចាប់តាំងពីរុស្ស៊ីឈ្លាន.ពានអ៊ុយក្រែនមក រដ្ឋាភិបាលរុស្ស៊ីបានបិទគេហទំព័រប្រព័ន្ធផ្សព្វផ្សាយសង្គមអាមេរិកជាច្រើនរួមទាំង Instagram, Facebook និង Twitter ហើយប្រហែលជាការសង.សឹកវិញ App Store បានសម្រេចចិត្តបិទ VK វិញម្តង។ គួរជម្រាបផងដែរថា បើក្នុងករណី Apple លុបកម្មវិធីរបស់ VK ចេញមែននោះមានន័យថាអ្នកប្រើប្រាស់ iPhone លែងមានសិទ្ធិចូលប្រើកម្មវិធីសម្រាប់ គេហទំព័រពេញនិយមបំផុតទី ៥ នៅក្នុងប្រទេសរុស្ស៊ី ក៏ដូចជាកម្មវិធីផ្សេងទៀតពី VK ដូចជា Mail.ru, VK Music និង Youla classifieds ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T03:24:29.821Z", "category": "កំពូលអ្នកលក់", "views": 286, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
សូមប្រុងប្រយ័ត្ន! ព្យុះកំណាចណូរុ នឹងធ្វើឱ្យខេត្ត៣នេះឡើងកម្ពស់ទឹកខ្លាំងរយៈពេលពី ៣ ទៅ ៥ ថ្ងៃ	https://business-cambodia.com/articles/typhoon-nuro-will-cause-high-water-level-in-3-provinces-for-3-to-5-days	មុននេះបន្តិច យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមបានឱ្យដឹងថា នៅរយៈពេលពី ៣ ទៅ ៥ថ្ងៃខាងមុខនេះ ទឹកទន្លេមេគង្គនឹងហក់ឡើងជាពិសេសនៅភាពខាងលើនៃប្រទេសកម្ពុជា ដោយមានខេត្តស្ទឹងត្រែង ទឹកអាចនឹងឡើងដល់កម្ពុស់ ១០,០០ ម៉ែត្រ ខេត្តក្រចេះ ទឹកនឹងអាចឡើងដល់កម្ពស់ ២១,០០ ម៉ែត្រ និងខេត្តកំពង់ចាម ទឹកនឹងអាចឡើងដល់កម្ពស់ ១៤,៣០។ សេចក្តីជូនដំណឹងដដែលបានបន្ថែមថា ស្ថានភាពបែបនេះគឺដោយសារតែឥទ្ធិពលព្យុះទី១៦ ឈ្មោះណូរុ បានមកបោកបក់លើអាងទន្លេមេគង្គក្នុងប្រទេសថៃ ឡាវ វៀតណាម និងកម្ពុជា ដែលធ្វើឱ្យមានភ្លៀងធ្លាក់ច្រើននៅក្នុងអាងទន្លេមេគង្គ។ សូមបញ្ជាក់ថា ចំណែកឯងនៅតំបន់ឦសានទឹកទន្លេសេកុងកំពុងហក់ឡើង ដែលអាចប្រឈមនឹងទឹកជំនន់៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T02:34:22.321Z", "category": "ព័ត៌មានថ្មីៗ", "views": 5296, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
កុំឱ្យយល់ច្រឡំទៀត! អគ្គនាយកដ្ឋានពន្ធដារ បញ្ជាក់ពីប្រភេទដីទំនេរអត់ប្រើប្រាស់ ដែលត្រូវជាប់ពន្ធ	https://business-cambodia.com/articles/land-tax	នៅមិនដល់ពេល២ថ្ងៃទៀតទេ ការបង់ពន្ធលើដីធ្លីមិនបានប្រើប្រាស់នឹងត្រូវផុតកំណត់ ទន្ទឹមនឹងនោះមានប្រជាពលរដ្ឋជាច្រើននៅពុំបានជ្រាបច្បាស់នៅឡើយទេអំពីការបង់ពន្ធទៅលើដីធ្លីមិនបានប្រើប្រាស់ ក៏ដូចជាលក្ខណៈសម្គាល់មួយចំនួនដែលអាចបញ្ជាក់ថាដីណាជាដីជាប់ពន្ធ និងដីណាមិនជាប់ពន្ធ។ ពាក់ជាមួយបញ្ហានេះដែរ កាលពីថ្ងៃទី ១៥ ខែកញ្ញា ឆ្នាំ ២០២២ កន្លងទៅ ថ្លែងនៅក្នុងកម្មវិធី "ពន្ធដារកម្ពុជា" លោក ប៉ែន ពេជ្រដារ៉ូ បានមានបង្ហាញពីលក្ខណៈលើដីធ្លីមិនបានប្រើប្រាស់ដែលអគ្គនាយដ្ឋានពន្ធដារត្រូវយកពន្ធផងដែរ។ចំពោះដីធ្លីដែលចាត់ទុកថាមិនបានប្រើប្រាស់ នៅក្នុងសេចក្តីប្រកាសលេខ ២២៤ បានបញ្ជាក់ថា ពន្ធលើដីធ្លីមិនបានប្រើប្រាស់យកទៅលើដីទាំងឡាយណាដែលពុំមានលក្ខណៈណាមួយនៃលក្ខណៈទាំង ៥ខាងក្រោមនេះ ត្រូវចាត់ទុកថាជាដីធ្លីមិនបានប្រើប្រាស់ ដែលចំណុចទាំង៥នោះរួមមាន ៖ ១.ដីមានសំណង់ស្ថិតនៅក្នុងតំបន់លំនៅដ្ឋាន ដីមានសំណង់ស្ថិតនៅក្នុងតំបន់លំនៅដ្ឋាន ដែលកម្មសិទ្ធិករប្រើប្រាស់ ជាកន្លែងស្នាក់នៅជាសំខាន់របស់ខ្លួន និងបានស្នាក់នៅកន្លែងនេះ។កន្លែងស្នាក់នៅជាគោលសំខាន់របស់កម្មសិទ្ធិករគឺជាកន្លែងដែលកម្មសិទ្ធិករបានដេកនៅ ហូបចុកយ៉ាងជាក់លាក់ជារៀងរាល់ថ្ងៃ ក្រោយពីពេលត្រឡប់មកពីបំពេញការងារប្រចាំថ្ងៃ។សម្រាប់ការកំណត់ពន្ធនេះ កម្មសិទ្ធិករម្នាក់ពុំអាចមានទីកន្លែងស្នាក់នៅជាគោលសំខាន់ៗលើសពីមួយកន្លែងបានទេ។ ២.ដីដែលមានសំណង់កាន់កាប់ ដីស្ថិតនៅក្នុងតំបន់លំនៅដ្ឋាន ឬស្ថិតនៅក្នុងតំបន់ដែលមានសកម្មភាពសេដ្ឋកិច្ចដូចជា តំបន់ឧស្សហកម្ម កសិកម្ម ពាណិជ្ជកម្ម ទេសចរណ៍ ...ហើយដីនោះមានសំណង់ផ្សេងៗដូចជាលំនៅដ្ឋាន អគារ ឃ្លាំង..ដែលបានជួលទាំងដីព្រមទាំងសំណង់ទៅឱ្យអតិថិជន ដើម្បីយកឈ្នួលប្រចាំខែ ប្រចាំឆ្នាំ ឬក្រោមកិច្ចសន្យារយៈពេលវែង។ដីប្រភេទនេះចាត់ទុកជាដីធ្លីប្រើប្រាស់ ដែលមិនត្រូវជាប់ពន្ធលើដីធ្លីមិនបានប្រើប្រាស់។ ៣.ដីដែលមានសកម្មភាពសេដ្ឋកិច្ច ដីប្រភេទនេះ សំដៅដល់ដីដែលកម្មសិទ្ធិករប្រើប្រាស់សម្រាប់សកម្មភាពសេដ្ឋកិច្ចដូចជា ដាំដុះ ឧស្សាហកម្ម ពាណិជ្ជ្កកម្ម ទេសចរណ៍ ស្របតាមការកំណត់តំបន់របស់រដ្ឋ។ដីប្រភេទនេះត្រូវចាត់ទុកជាដីធ្លីប្រើប្រាស់មិនត្រូវជាប់ពន្ធលើដីធ្លីមិនបានប្រើប្រាស់ លុះត្រាតែប្រាក់ចំណូលប្រចាំខែបានមកពីសកម្មភាពសេដ្ឋកិច្ចទាំងនោះលើសពីចំនួន ៨០ភាគរយ នៃចំនួនមួយភាគដប់ពីរនៃតម្លៃដីនៅក្នុងឆ្នាំប្រមូលពន្ធគុណនឹងមេគុណ ដែលកំណត់ដោយប្រកាសរបស់ក្រសួងសេដ្ឋកិច្ច និងហិរញ្ញវត្ថុ ហើយក្នុងនោះតម្លៃដីត្រូវបានកំណត់ដោយគណៈកម្មការវាយតម្លៃដីមិនបានប្រើប្រាស់។ ៤.ដីជាកម្មសិទ្ធិរបស់រដ្ឋជួលឱ្យនីតិបុគ្គលឬរូបវន្តបុគ្គលណាមួយ ដីប្រភេទនេះជាដីសាធារណៈ ដែលជាកម្មសិទ្ធិរបស់រដ្ឋ ទោះបីជាមានក្នុងបញ្ជីសារពើពន្ធ ឬក្រៅបញ្ជីសារពើភ័ណ្ឌទ្រព្យសម្បត្តិរដ្ឋក្តី ហើយដីនោះមានលក្ខណៈណាមួយនៃចំណុចទាំង៣ខាងលើ។ ៥.ដីស្ថិតក្រោមកិច្ចព្រមព្រៀងវិនិយោគ ដីប្រភេទនេះ រួមមានស្ថិតនៅក្រោមកិច្ចព្រមព្រៀងវិនិយោគនិងដីសម្បទាន ដែលបានការអនុញ្ញាតដោយក្រុមប្រឹក្សាអភិវឌ្ឍន៍កម្ពុជា (EDC) ឱ្យធ្វើវិនិយោគលើវិស័យអ្វីមួយ ឬដីសម្បទានរយៈពេលខ្លី មធ្យម ឬវែង ដែលទទួលបានការអនុញ្ញាតពីរាជរដ្ឋាភិបាលឱ្យអនុវត្តនូវគម្រោងអ្វីមួយ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T02:11:30.282Z", "category": "ចាប់ផ្តើមអាជីវកម្ម", "views": 14237, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រៀនបានលុយ! មជ្ឈមណ្ឌលធំ១ ប្រកាសបង្រៀនជំនាញ៤ ឥតគិតថ្លៃ ខណៈផ្តល់លុយ២០ម៉ឺន៛ក្នុងមួយខែឱ្យទៀត	https://business-cambodia.com/articles/one-big-center-announces-4-free-skills-training	សម្រាប់លោកអ្នកដែលមិនទាន់មានការងារធ្វើ ឬមិនដឹងត្រូវវរៀនជំនាញអ្វី ស្របពេលសព្វថ្ងៃគ្មានលុយបង់ថ្លៃរៀនទៀតនោះ។ ពេលនេះលែងលំបាកទៀតហើយ ដោយសារតែពេលនេះមជ្ឈមណ្ឌលបណ្តុះបណ្តាលវិជ្ជាជីវៈខេត្តកណ្តាល ដែលជាគ្រឹះស្ថានអប់រំបណ្តុះបណ្តាលបច្ចេកទេសនិងវិជ្ជាជីវៈស្ថិតក្រោមឱវាទរបស់ក្រសួងការងារបណ្តុះបណ្តាលវិជ្ជាជីវះ បានប្រកាសបើកបង្រៀនជំនាញ៤ សិក្សាតែ៤ខែ ដោយឥតគិតថ្លៃ នឹងផ្តល់ប្រាក់ឱ្យថែមទៀត។ ជំនាញទាំង៤នោះមានដូចជា៖ ១. ការថែរក្សាសម្ជស្ស និងសម្អាងកាយ ២ សេវាកម្មបរិក្ខារត្រជាក់ក្នុងគេហដ្ឋាន ៣. ការដំឡើងបណ្តាញអគ្គិសនីក្នុងអគារ ៤. ការថែទាំ និងជួសជុលម៉ាស៊ីនត្រជាក់ក្នុងរថយន្ត។ សូមជម្រាបថា ចំពោះជំនាញសំខាន់ៗ៤ ខាងលើនេះគឺសិក្សាត្រឹមតែរយៈពេល ៤ខែប៉ុណ្ណោះហើយសិក្សាដោយឥតគិតថ្លៃ និងផ្តល់កន្លែងស្នាក់នៅដោយឥតគិតថ្លៃថែមទៀតផង។ ចំពោះលក្ខខណ្ឌជ្រើសរើស សិស្សបោះបង់ការសិក្សា/កម្មករ កម្មការិនីបាត់បង់ការងារ សម្រាប់ស្រ្តី ជនក្រីក្រ ជនពិការ ជនជាតិដើមភាគតិចត្រូវបានលើកទឹកចិត្ត សិស្សដែលមានប័ណ្ណសមធម៌ក្រីក្រ១ ឬក្រីក្រ២ ទទួលបានប្រាក់ឧបត្ថម្ភចំនួន ២០ម៉ឺនរៀលក្នុងមួយខែ ចំពោះឯកសារដែលលោក លោកស្រីត្រូវយកទៅពេលទៅចុះឈ្មោះមានដូចជា៖ ពាក្យសុំចូលរៀន១ច្បាប់ អត្តសញ្ញាប័ណ្ណ ឬសំបុត្រកំណើត រូបថត៤គុណ៦ ចំនួន១០សន្លឹក ៣គុណ៤ ចំនួន៤សន្លឹក។ សូមបញ្ជាក់ថា សម្រាប់អាស័យដ្ឋានគឺស្ថិតនៅផ្លូវជាតិលេខ២១ ភូមិព្រែកសំរោង សង្កាត់តាខ្មី ក្រុងតាខ្មៅ ខេត្តកណ្តាល។ អាចធ្វើការទំនាក់ទំនងតាមលេខទូរស័ព្ទ ០៩៩ ៧៧៧ ៣៧៧/០៩២ ៧៣៥ ២៦៣/០៩៦ ៥០៨ ៤៦៩៨៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:41", "date_created": "2022-09-29T01:26:22.490Z", "category": "ចាប់ផ្តើមអាជីវកម្ម", "views": 9078, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ទម្លាប់ពេលយប់៤យ៉ាងអ្នកមានចូលចិត្តធ្វើបំផុត ជួយឱ្យគេងលក់លឿន និងទ្រព្យកើនហូរហៀរ	https://business-cambodia.com/articles/night-4routine-of-wealthy-people	ទម្លាប់គឺជារឿងដែលសំខាន់ដែលអាចដឹកនាំមនុស្សឱ្យធ្វើរឿងជាច្រើនយ៉ាង និងសម្រេចលទ្ធផលដោយមិនដឹងខ្លួនតាមរយៈការប្រព្រឹត្តវាដដែលៗជារៀងរាល់ថ្ងៃ។ ទម្លាប់ខ្លះហុច ផលល្អនិងទម្លាប់ខ្លះហុចផលអាក្រក់ ប៉ុន្តែប្រសិនបើអ្នកជ្រើសរើសថានឹងជ្រើសរើសទម្លាប់ដែលនាំឱ្យរីកចម្រើន និងវានឹងនាំឱ្យជីវិតស្រស់ថ្លាទៅតាមនោះដែរ។ យ៉ាងណាមិញទម្លាប់ដែលនាំឱ្យមានជីវិតស្រស់ថ្លា ទ្រព្យកើនហូរហៀរដែលអ្នកមានៗតែងអនុវត្តន៍នៅពេលយប់របស់ពួកគេបន្ទាប់ពីធ្វើការងារមួយថ្ងៃពេញរួចមក។ ទម្លាប់ទាំង៤យ៉ាងនោះមានដូចជា៖ ១. ទម្លាប់អានសៀវភៅ ឬស្ដាប់វីដេអូចំណេះដឹង ការប្រើប្រាស់បណ្តេញសង្គមបន្ទាប់ពីចប់ពីការងារគឺជារឿងទូទៅហើយក្នុងយុគសម័យស្មាតហ្វូននេះ។ ជំនួសឱ្យការអានសារអេឡិចត្រូនិចនិងសៀវភៅឌីជីថលផ្សេងៗ អ្នកមានៗតែងមានទម្លាប់នៃការអានសៀវភៅដើម្បីឱ្យពួកគេមានពេលវេលានៅជាមួយខ្លួនឯងដោយគ្មានការរំខាន ព្រមទាំងស្ងប់អារម្មណ៍ផងដែរ។ បន្ថែមពីនោះពួកគេតែងស្តាប់វីដេអូចំណេះដឹង មើលកម្មវិធីអប់រំ និងស្តាប់ Podcast ផងដែរ។ តួយ៉ាងដូចជាមហាសេដ្ឋី Bill Gates ដែលជាអ្នកមានលំដាប់ទី៤លើលោកគាត់គឺជាមនុស្ស ដែលចូលចិត្តការអានសៀវភៅបំផុត នៅពេលយប់ ដោយជារៀងរាល់ថ្ងៃ គាត់ចំណាយពេលប្រហែលជា១ម៉ោង ដើម្បីអានសៀវភៅមុននឹងគាត់ចូលគេង។ ២. ទម្លាប់រៀបចំផែនការត្រូវធ្វើថ្ងៃស្អែកឱ្យរួចរាល់ មនុស្សជាច្រើនគិតថាឱ្យតែថ្ងៃនេះរួចរាល់ចាំស្អែកចាំគិតទៀត តែអ្នកមានមិនគិតដូច្នេះទេ ពួកគេមានទម្លាប់រៀបចំផែនការសម្រាប់ថ្ងៃស្អែកជានិច្ច សូម្បីតែការបែងចែកពេលវេលារបស់ពួកគេមានលក្ខណៈហ្មត់ច្មត់បំផុត។ ការធ្វើដូចនេះធ្វើឱ្យពួកគេទទួលបាននូវផលិតភាពការងារនឹងមិនបាច់បារម្ភថាថ្ងៃស្អែកត្រូវធ្វើអ្វីដើម្បីឱ្យមានលុយចូលនោះទេ។ ៣. ទម្លាប់ធ្វើសមាធិ និងឆ្លុះបញ្ចាំងលទ្ធផល ការដែលមានពេលនៅជាមួយខ្លួនឯងគឺជាពេលវេលាបំផុត ដើម្បីដាស់ស្មារតីភ្ញាក់រឭកថាខ្លួនឯងថ្ងៃនេះពួកគេមានធ្វើអ្វីខ្លះខុសនិងត្រូវនិងងាយស្វែងរកផ្លូវដោះស្រាយលឿននិងសូវបង្កឱ្យមានកំហុសដដែលៗនោះទេ។ ទម្លាប់សមាធិអាចធ្វើឱ្យយើងអាចមានពេលស្គាល់ពីខ្លួនឯង និងអាចមើលឃើញហេតុនិងផល ព្រមទាំងអាចពិចារណាបានល្អិតល្អន់ផងដែរ។ ៤. ចំណាយពេលវេលានឹងមនុស្សជាទីស្រលាញ់ ការងារជាឃ្លាំងនៃទ្រព្យសម្បត្តិ មនុស្សជាទីស្រឡាញ់គឺជាឃ្លាំងប្រភពនៃថាមពលនិងសុភមង្គល។ ការចំណាយពេលជាមួយមនុស្សជាទីស្រឡាញ់វាជួយឱ្យមនុស្សក្នុងគ្រួសារអាចស្វែងយល់ពីគ្នា មើលឃើញអំពីបញ្ហាដែលនៅចំពោះមុខនិងរួមគ្នាស្វែងរកដំណោះស្រាយ។ អ្នកមានៗមានទម្លាប់ចំណាយពេលវេលាជាមួយគ្រួសាររបស់ពួកគេ ដូចពាក្យគេថាសុភមង្គលគ្រប់យ៉ាងគឺកើតចេញពីខាងក្នុងផ្ទះ។ ជាចុងក្រោយ Business Cambodia សង្ឃឹមថាទម្លាប់ទាំង៤ខាងលើនេះ អាចជួយឱ្យលោកអ្នកគេងលក់ស្រួល កាត់បន្ថយស្រ្តេសបានថែមទាំងអាចមានជីវិតស្រស់ថ្លានិងមានសម្បត្តិហូរហៀរទៀតផង៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T09:54:45.239Z", "category": "ភាពជាអ្នកដឹកនាំ", "views": 629, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រង់ចាំតែថ្ងៃបើកការដ្ឋាន! គម្រោងធំ២ នៅកម្ពុជាត្រូវបានរដ្ឋកំណត់ទីតាំងសាងសង់រួចរាល់ហើយ	https://business-cambodia.com/articles/two-project-in-cambodia	បច្ចុប្បន្នរាជរដ្ឋាភិបាល មានគម្រោងសាងសង់ហេដ្ឋារចនាសម្ព័ន្ធជាច្រើន ដើម្បីបម្រើដល់សេចក្ដីត្រូវការ របស់ប្រជាពលរដ្ឋ និងទាក់ទាញអ្នកវិនិយោគមកកាន់ប្រទេសកម្ពុជាផងដែរ។ ពេលនេះដែរ Business Cambodia នឹងលើកគម្រោងៗចំនួន ២ គឺស្ពានឆ្លងកាត់ទន្លេមេគង្គតភ្ជាប់ភ្នំពេញទៅតំបន់អរិយក្សត្រ និងផ្លូវក្រវ៉ាត់ក្រុងទី៤ ត្រូវបានរាជរដ្ឋាភិបាលកំណត់ទីតាំង នឹងរង់ចាំខែថ្ងៃកំណត់ដើម្បីបើកការដ្ឋានសាងសង់ប៉ុណ្ណោះ៖ ១. ស្ពានឆ្លងទន្លេមេគង្គពីភ្នំពេញទៅអរិយក្សត្រ គម្រោងសាងសង់ស្ពានឆ្លងកាត់ទន្លេមួយនេះ បានលេញលឺដំណឹងយូរណាស់មកហើយ ប៉ុន្ដែបានកំណត់ទីតាំង និងថ្ងៃកំណត់នៃការសង់ទេ។ មកដល់ពេលនេះ គម្រោងនេះក៏ត្រូវបានរាជរដ្ឋាភិបាលបញ្ជាក់ច្បាស់ពីទីតាំងដែលត្រូវសាងសង់រួចរាល់ហើយ។ តាមការបញ្ជាក់ពីឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្រ្ដី ក្រសួងសាធារណការ និងដឹកជញ្ជូន កាលពីពេលកន្លងទៅបានឲ្យដឹងថា ទីតាំងតភ្ជាប់កំពុងស្ថិតក្នុងការសម្រេច ដោយយើងមានជម្រើសពីរ គឺ៖ ទី១. ភ្ជាប់ពីទីតាំងរដ្ឋាករទឹក ផ្លូវកែវចិន្តា ខណ្ឌជ្រោយចង្វារ ទៅកាន់ស្វាយជ្រុំតែម្តង ទី២. ភ្ជាប់ពីម្តុំផ្សារចាស់ ទៅសណ្ឋាគារសុខា រួចទៅកាន់តំបន់អរិយក្សត្រ ដែលត្រូវសង់ស្ពានចំនួន២ ដូច្នេះហើយចំពោះទីតាំងណាដែលមានផលប៉ះពាល់តិច ចំណាយថវិកាតិច ជាជម្រើសដែលល្អបំផុតសម្រាប់ការសាងសង់។ ហើយការបើកការដ្ឋានសាងសង់អាចនឹងធ្វើឡើងនៅក្នុងឆ្នាំ២០២៣។ តែយ៉ាងណាយោងតាមការប្រសាសន៍របស់សម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា ក្នុងពិធីបើកការដ្ឋានសាងសង់លើកកម្រិតគុណភាព ផ្លូវជាតិលេខ៤៨ កាលពីដើមខែមករា ឆ្នាំ២០២២ កន្លងទៅបានឲ្យដឹងថា សម្ដេចសម្រេចជ្រើសរើសយកជម្រើសទី២ ដែលត្រូវសាងសង់ចាប់ពីម្ដុំផ្សារាត្រី (ផ្សារចាស់) ទៅកាន់ម្ដុំសណ្ឋាគារសុខា និងសាងសង់បន្ដទៅកាន់តំបន់អរិក្ស័យតែម្ដង។ ការសម្រេចជ្រើសយកជម្រើសទី២ នេះគឺដោយសារវានឹងជួយសម្រួលដល់ការកកស្ទះចរាចរណ៍នៅតំបន់ជ្រោយចង្វា។ សូមជម្រាប់ថា ថវិកាសម្រាប់ការសាងសង់ស្ពានដ៏សំខាន់នេះ បានមកពីកម្ចីរបស់ប្រទេសកូរ៉េខាងត្បូង។ ២. ក្រវាត់ក្រុងទី៤ ផ្លូវក្រវាត់ក្រុងទី៤ ត្រូវបានសិក្សាចប់សព្វគ្រប់នៅក្នុងឆ្នាំ២០២០ បន្ទាប់ពីការសិក្សានេះបានដំណើរអស់រយៈពេលប្រមាណ ២ ឆ្នាំ ពោលគឺបានចាប់ផ្ដើមតាំងពីឆ្នាំ២០១៨ មកម្ល៉េះ។ តាមការសិក្សាគម្រោងផ្លូវក្រវាត់ក្រុងទី៤ នេះគឺនឹងត្រូវសាងសង់ឆ្លងកាត់ខេត្ដចំនួន ៤ ដែលមានដូចជា កណ្ដាល កំពង់ស្ពឺ តាកែវ និងខេត្តព្រៃវែង ដោយក្នុងនោះកាត់ខេត្តកំពង់ស្ពីចំនួន៣ស្រុក ខេត្តតាកែវចំនួន១ស្រុក ខេត្តកណ្តាល៨ស្រុក និងខេត្តព្រៃវែង២ស្រុកផងដែរ។ ចំណុចសំខាន់ នៃការសាងសង់ផ្លូវក្រវាត់ក្រុងទី៤នេះ គឺដើម្បីចូលរួមចំណែកកាត់បន្ថយការកក់ស្ទះចរាចរណ៍ និងជួយសម្រួលដល់ការដឹកជញ្ជូនទំនិញរបស់បងប្អូនប្រជាពលរដ្ឋ ទៅកាន់ផ្លូវជាតិផ្សេងៗ និងទៅកាន់ព្រំដែនប្រទេសវៀតណាម និងប្រទេសថៃ បានកាន់តែលឿន ចំណេញពេលវេលា កាត់បន្ថយការចំណាយបានមួយកំរិតទៀត។ ហើយតាមការបញ្ជាក់ពីឯកឧត្ដម ស៊ុន ចាន់ថុល កាលពីពេលកន្លងទៅ គម្រោងនេះនឹងបើកការដ្ឋានសាងសង់នៅពេល គម្រោងផ្លូវក្រវាត់ក្រុងទី៣ សម្រេចរួចរាល់សិន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T09:52:29.691Z", "category": "អចលនទ្រព្យ", "views": 15377, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លាហើយបញ្ហាគេងមិនលក់! សាកល្បងគន្លឹះសំងាត់៥នេះ អាចជួយឱ្យគេងលក់លឿនមិនដល់៥នាទី	https://business-cambodia.com/articles/tips-to-sleep-well-faster	ការគេងមានសារៈសំខាន់បំផុតសម្រាប់សុខភាព ហើយប្រសិនបើយើងគេងមិនគ្រប់គ្រាន់ ឬមិនស្កប់ស្កល់នោះវានឹងបណ្ដាលឱ្យប៉ះពាល់យ៉ាងធ្ងន់ធ្ងរចំពោះសុខភាព ផលិតភាពការងារធ្លាក់ចុះជាក់ជាពុំខាន។ ទន្ទឹមនឹងនេះដែរ ការគេងមិនលក់ វាជាបញ្ហារបស់មនុស្សភាគច្រើនកំពុងជួបប្រទះទាំងចាស់ទាំងក្មេងផងដែរ។ ថ្ងៃនេះ Business Cambodia នឹងបង្ហាញទម្លាប់សាមញ្ញៗចំនួន ៥ អាចជួយឱ្យយើងគេងលក់លឿនជាងមុនទ្វេដង ហើយពេលខ្លះមិនដល់ ៥នាទីផងវាអាចជួយឱ្យយើងគេងលក់យ៉ាងលឿនបំផុត៖ ១. រាប់លេខ១រហូតដល់គេងលក់ ពេលដែលយើងគេងមិនលក់ ចូរធ្វើការរាប់លេខពីលេខ ១ទៅរហូតដល់លេខរាប់រយ រាប់ពាន់ ឬលើសនេះរហូតដល់អ្នកគេងលក់។ ការធ្វើបែបនេះវាធ្វើឱ្យខួរក្បាលយើងផ្ដោតលើរឿងតែមួយ និងពេលខ្លះអាចធ្វើឱ្យខួរក្បាលអស់កម្លាំងងាយគេងលក់ជាងមុនផងដែរ។ ២. យកខ្នើយគាល់ជើងឱ្យខ្ពស់៖ អ្នកអាចសាកល្បងបាន ព្រោះការគាល់ជើងឱ្យខ្ពស់បន្តិច វាអាចធ្វើឱ្យឈាមរត់ទៅកាន់ខួរក្បាលគ្រប់គ្រាន់ ដែលមិនធ្វើឱ្យយើងមានអារម្មណ៍រសេះរសោះពិបាកគេងនោះទេ។ ៣. ពិសារទឹកកន្លះកែវមុនចូលគេង ពេលខ្លះបញ្ហាគេងមិនលក់ វាអាចបណ្ដាលមកពីបញ្ហាក្រពះពោះវៀនរបស់អ្នក។ ដូច្នេះអ្នកគួរញ៉ាំអាហារឱ្យបានគ្រប់គ្រាន់មុនចូលគេង និងពិសារទឹកឱ្យបានសមល្មមមុនចូលគេង ព្រោះបើអ្នកពិសារទឹកមិនគ្រប់គ្រាន់ ក្រពះពោះវៀនពិបាករំលាយអាហារ។ តែបើពិសារទឹកច្រើនពេកវានឹងរំខានដំណេកផងដែរ។ ៤. អានសៀវភៅ អ្នកប្រហែលជាធ្លាប់ឮគេនិយាយថា សៀវភៅប្រៀបបីដូចជាថ្នាំងងុយគេង ដែលមិនធ្វើឱ្យប៉ះពាល់ក្រពះជាក់ជាមិនខាន ព្រោះមនុស្សមួយចំនួនកាន់សៀវភៅបានត្រឹម៥នាទីក៏មានអារម្មណ៍ងងុយគេងជាដើម។ ប៉ុន្តែទោះបីជាយ៉ាងណាអ្នកក៏ត្រូវបណ្ដុះទម្លាប់អានឱ្យបានប្រសើរឡើងផងដែរ ព្រោះការអានធ្វើឱ្យយើងកើនចំណេះជំនាញ ជួយឱ្យអារម្មណ៍ស្ងប់ល្អនៅពេលគេងពេលយប់ផងដែរ។ ៥. បិទភ្លើងឱ្យបន្ទប់ងងឹតស្លុប មានមនុស្សមួយចំនួន ជាពិសេសអ្នកដែលរស់នៅទីក្រុងគឺនៅពេលគេង តែងមានបើកអំពូលភ្លើងមួយចំនួនដើម្បីបំភ្លឺផងដែរ ដែលសកម្មភាពនេះក៏អាចរំខានដល់ការគេងយប់ឡើងផងដែរ។ ជាទូទៅនៅរាល់ពេលដែលមានពន្លឺ ខួរក្បាលរបស់យើងនឹងយល់ច្រលំថា វាជាពេលថ្ងៃនៅឡើយ ដែលធ្វើឱ្យយើងមិនមានអារម្មណ៍ងុយគេងនោះទេ។ ជារួមមកវិញ ទម្លាប់ទាំង ៥ខាងលើអ្នកអាចសាកល្បងយកទៅអនុវត្តន៍បាន។ បន្ថែមពីនោះអ្នកគប្បីគួរកំណត់ពេលគេងឱ្យបានច្បាស់លាស់ ទើបខួរក្បាលរបស់អ្នកងាយសម្របតាម។ ប្រសិនបើអ្នកគេងម្ដងម៉ោងនេះម្ដងម៉ោងនោះមិនទៀងទាត់ នោះអ្នកនឹងជួបបញ្ហាដំណេកគេងមិនសូវលក់ ឬគេងលក់មិនស្កប់ស្កល់ជាក់ជាពុំខាន៕  តាមដានគំនិតល្អៗ ប្រចាំថ្ងៃជាច្រើននៅក្រុមចែករំលែកពិសេស ដោយឥតគិតថ្លៃ https://t.me/LongVathanak777 អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713  សៀវភៅ "ស្មុគស្មាញ" ជួយឱ្យជីវិតអ្នក រស់នៅមានក្ដីសុខច្រើនជាងមុន !	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T09:46:37.153Z", "category": "ភាពជាអ្នកដឹកនាំ", "views": 5935, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
របរតូចចំណូលធំ! បុរសវ័យក្មេងចំណូលរាប់ម៉ឺន$២រូប បង្ហើបពីមុខរបរ៤ អ្នកមានលុយ១០០$ ក៏ធ្វើបាន	https://business-cambodia.com/articles/two-young-men-earning-tens-of-thousands-of-dollars-reveal-4-occupations	ក្នុងសម័យបច្ចេកវិទ្យា មានអាជីវកម្មប្លែកៗជាច្រើនដែលអាចចាប់ផ្ដើមពីដើមទុនតិចតួចបំផុត ឬមិនត្រូវការដើមទុនជាលុយសោះក៏មាន។ ជាក់ស្តែងដូចជា បុរសវ័យក្មេង ២រូប ដែលចាប់ផ្តើមរកស៊ីពីទុនតិចតួចទេតែអាចបង្កើតក្រុមហ៊ុនតម្លៃខ្ទង់លានដុល្លារនិងរកចំណូលបានម៉ឺនដុល្លារក្នុងមួយខែពីរបរសម័យថ្មី។ ខាងក្រោមនេះជារបរចំនួន៤ ដែលលោក Charlie Chang និងលោក Bledsoe បានធ្វើដោយចំណាយទុនត្រឹម១០០ដុល្លារ៖ ១. ប្រឹក្សាទាក់ទងការអភិវឌ្ឍម៉ាកយីហោ លោក Bledsoe បាននិយាយថា ចំពោះអាជីវកម្មជាអ្នកប្រឹក្សាទាក់ទងការអភិវឌ្ឍម៉ាកយីហោ លោកចាប់ផ្តើមរកស៊ី ដើមទុនត្រឹម ១០០$ ប៉ុណ្ណោះ។ ដំណើរនៃភាពជោគជ័យរបស់លោកបានចាប់ផ្តើមតាំងពីអាយុ១២ឆ្នាំ នៅពេលលោកបង្កើតអាជីវកម្មប្រឹក្សាបច្ចេកវិទ្យាព័ត៌មានផ្ទាល់ខ្លួនដែលមានឈ្មោះថា Bledsoe។ ជាមួយក្តីសុបិន និងលុយ១០០ដុល្លារ លោកបានចាប់ផ្តើមធ្វើទីផ្សារសេវាកម្មបច្ចេកវិទ្យារបស់លោក ហើយក្នុងរយៈពេលពីរឆ្នាំក្មេងប្រុសជំទង់រូបនេះមានអ្នកម៉ៅការ ១៥០នាក់ធ្វើការអោយលោក។ វិសាលភាពនៃសេវាកម្មដែលក្រុមហ៊ុនរបស់លោកផ្តល់គឺធំធេងនិងមានទាំងការប្រឹក្សាយោបល់អំពីការអភិវឌ្ឍម៉ាកយីហោផងដែរ។ អតិថិជនដែលលោកធ្វើការជាមួយរួមមានលោក Jordin Sparks និង Steve Harveyជាដើម។ សព្វថ្ងៃនេះនៅអាយុ ២៤ ឆ្នាំលោកបានកាន់កាប់និងដឹកនាំក្រុមហ៊ុន Bledsoe Collective, Inc. រួមទាំងក្រុមហ៊ុនជាច្រើនផ្សេងទៀត។ ក្នុងតួនាទីជាប្រធាននិងនាយកប្រតិបត្តិ Jaylen D. Bledsoe ត្រូវបានគេទទួលស្គាល់ថាជាជនជាតិអាមេរិកាំង-អាហ្វ្រិកដែលមានឥទ្ធិពលបំផុតក្នុងចំណោម ១០០ នាក់លើទស្សនាវដ្តី Ebony។ ហើយក្រុមហ៊ុនរបស់លោកគឺជាក្រុមហ៊ុនធំលូតលាស់លឿនបំផុតទី ២៥ នៅក្នុងទស្សនាវដ្តី St. Louis Business Journal។ គិតត្រឹមចុងឆ្នាំ២០២១ លោកមានទ្រព្យសម្បត្តិសរុបប្រមាណ ៣.៥ លានដុល្លារ។ ២. ជួយផ្សព្វផ្សាយលីងផលិតផល ឬសេវាកម្ម ជាមួយគ្នានោះដែរ លោក Charlie Chang បាននិយាយថាវាជាជំនួញដ៏ពេញនិយមមួយនៅតាមបណ្ដាប្រទេសអភិវឌ្ឍន៍ ដែលជំនួញនេះគឺមិនត្រូវការដើមទុនសោះសូម្បីតែ១ដុល្លារ ប៉ុន្តែវាទាមទារសមត្ថភាពអ្នកក្នុងការជួយប្រូម៉ូត ឬលក់់ផលិតផលអ្នកដទៃ តាមរយៈលីងផ្សព្វផ្សាយរបស់អ្នក។ និយាយឱ្យងាយយល់ អ្នកអាចយកលីងផលិតផល ឬក៏សេវាកម្មក្រុមហ៊ុនណាមួយមកជួយផ្សព្វផ្សាយឱ្យគេ ហើយពេលដែលអតិថិជនណាម្នាក់ ចុចចូលទិញតាមរយៈលីងដែលអ្នកបានយកមកជួយផ្សព្វផ្សាយនោះ អ្នកនឹងទទួលបានភាគរយ ឬប្រាក់កម្រៃជើងសារត្រឡប់មកវិញ។ យ៉ាងណាមិញ នៅក្នុងប្រទេសកម្ពុជាក៏មានក្រុមហ៊ុនមួយចំនួន បើកឱ្យយើងអាចរកចំណូលពី Affiliate Marketing នេះផងដែរ។ ៣. ផ្សព្វផ្សាយពាណិជ្ជកម្មពីយូធូប ការបង្កើតមាតិកាផុសនៅលើបណ្ដាញសង្គមយូធូប គឺបានបង្កើតសេដ្ឋីជាច្រើនរូប។ យើងក៏អាចធ្វើការរកចំណូលពីយូធូបបានផងដែរ សំខាន់ឱ្យតែអ្នកមានសមត្ថភាព ទេពកោសល្យ ឬមានអ្វីដែលល្អៗសម្រាប់ចែករំលែកហើយអាចទាញអ្នកទស្សនាទាំងនោះក្នុងស្រុក និងក្រៅស្រុកបាន។ ប្រសិនបើអ្នកទើបចាប់ផ្ដើមថ្មីៗ ចង់រកចំណូលពីយូធូប គឺត្រូវបំពេញលក្ខខណ្ឌសំខាន់ៗដូចជា ត្រូវមានអ្នកចុច Subscribes ចំនួន១ពាន់នាក់យ៉ាងតិច និងឆានែលត្រូវមានអ្នកទស្សនាវីដេអូសរុបបាន៤ពាន់ម៉ោង។ សូម្បីតែ Charlie Chang ក៏អាចរកចំណូលបានច្រើនពីយូធូប ក្រោយពេលដែលលោកផុសវីដេអូទៀងទាត់លើវា និងជ្រើសរើសមាតិកាដែលនិយាយអំពីហិរញ្ញវត្ថុ ដែលជាអ្វីដែលលោកចូលចិត្ត។ ៤. លក់ផលិតផលឌីជីថល ការលក់ផលិតផលឌីជីថល ក៏ជាទំនោរថ្មីនៃការធ្វើជំនួញផងដែរ ហើយវាក៏មិនសូវប្រើនូវដើមទុនច្រើននោះដែរ។ ជាក់ស្ដែងយើងអាចផលិតវីដេអូមេរៀនពីអ្វីដែលយើងមានជំនាញលក់ អាចសរសេរសៀវភៅ អាចលក់ផលិតផលដទៃទៀតដែលមានតម្រូវការ។ គុណសម្បត្តិនៃការលក់ផលិតផលឌីជីថលនេះគឺ ចំណាយតិច លឿន រហ័ស និងអាចពង្រីកបានទូលំទូលាយបំផុត។ ជារួមមកវិញ ប្រសិនបើមានដើមទុនតិចតួច ហើយចង់រកស៊ីតែមិនដឹងគួរធ្វើអ្វី មិត្តអ្នកអានក៏អាចសាកល្បងយករបរទាំង៤ ប្រភេទខាងលើមកពិចារណាផងដែរ ព្រោះរបរទាំងនេះ ពេលកសាងគ្រឹះវាបានហើយ ទោះបីជាអ្នកគេងលក់ក៏វាអាចរកចំណូលឱ្យអ្នកបានដែរ។ តែរបរទាំង៤នេះគឺត្រូវការសមត្ថភាព ជំនាញ ទេពកោសល្យ និងគំនិតច្នៃប្រឌិតច្រើនជាងដើមទុន៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T09:44:07.994Z", "category": "ចាប់ផ្តើមអាជីវកម្ម", "views": 8033, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្មាតហ្វូន Tesla ម៉ូឌែល pi ត្រៀមវាយលុកទីផ្សារហើយ នេះជាចំណុចពិសេសៗ និងតម្លៃចេញចុងឆ្នាំនេះ	https://business-cambodia.com/articles/tesla-smart-phone	បងប្អូនមួយចំនួនប្រហែលជាបានដឹងហើយថា ក្រុមហ៊ុន Tesla មានផលិតផលជាច្រើនដែលបានលក់នៅលើទីផ្សារ ហើយផលិតផលដែលត្រូវបានគេស្គាល់ច្រើនបំផុតនោះគឺសេវាកម្មអ៊ីនធើណែតលើមេឃ (starlink )រថយន្តអគ្គិសនី Tesla ហើយកាលពីថ្មីៗនេះ ក្រុមហ៊ុនTesla បានបង្ហើបចេញស្មាតហ្វូនម៉ូដែល Pi ប្រកួតប្រជែងនៅលើពិភពលោក ។ នេះបើ យោងទៅតាមគេហទំព័រ thenationalnews។  តាមរយៈការបែកធ្លាយនៅព័ត៌មានជាច្រើនបានបង្ហាញថា ស្មាតហ្វូនTesla ម៉ូដែល pi (Model Pi) នេះអាចនឹងធ្វើការប្រកាសចេញនៅចុងឆ្នាំ២០២២នេះហើយ ជាមួយនឹងតម្លៃប៉ាន់ស្មានប្រមាណជា២៥០០ដុល្លារទៅ៤០០០ដុល្លារ ដែលជាតម្លៃនៅក្រៅប្រទេស ។ ជាមួយគ្នានេះដែរ ខាងក្រោមនេះជាមុខងារពិសេសៗរបស់ស្មាតហ្វូន Model Pi ៖  អាចភ្ជាប់ទៅភពអង្គាបាន ៖ មានរបាយការណ៍ជាច្រើនបានអះអាងថា Model Pi អាចនឹងភ្ជាប់វាជាមួយ Starlink (អ៊ីធើណិតឥតខ្សែ) ដែលវាអាចដំណើរការនៅលើភពអង្គារបាន មានល្បឿនរហូតទៅ 210 Mbps ។ សាកថ្មីដោយថាមពលពន្លឺព្រះអាទិត្យ ៖ Elon Musk គិតគូទៅដល់បរិស្ថានខ្លាំងមែនទែន ក្រៅពីផលិតរថយន្តដើរដោយ ថាមពលអគ្គិសនី ស្មាតហ្វូនម៉ូឌែលPiនេះ ត្រូវបានគេរំពឹងថាអាចនឹងប្រើថាមពល solar ដែលវាអាចជួយទៅដល់បរិស្ថាន ហើយពេលដើរទៅណាមិនភ័យរឿងអស់ថ្មឡើយ ហើយនេះជាអនាគតដែលក្រុមហ៊ុនស្មាតហ្វូនជាច្រើននៅមិនទាន់ឈានជើងទៅដល់នៅឡើយ ។  ស្មាតហ្វូនអាចប្រើជាមួយនឹងឡានបាន៖ ការផលិតស្មាតហ្វូនឡើង ក្រុមហ៊ុនTesla ប្រហែលជាគិតវែងឆ្ងាយខ្លាំងណាស់ មានន័យថាស្មាតហ្វូន Tesla គឺវាអាចប្រើជាមួយឡានTeslaបាន ដោយគេបានបញ្ចូលកម្មវិធីជាច្រើនដូចជាការចាក់សោ ការដោះសោ ការគ្រប់គ្រងសីតុណ្ហភាពក្នុងរថយន្ត ប្រព័ន្ធផ្សព្វផ្សាយ និងមុខងារផ្សេងៗទៀតដោយគ្រាន់តែបញ្ជាតាមរយៈទូរស័ព្ទមួយគ្រឿងនេះ ។  កាមេរ៉ាទម្លុះមេឃ៖ ផលិតផលរបស់ Elon Musk ដែលផលិតចេញមកភាគច្រើនគឺតែងតែប្លែកពីគេរហូត តួយ៉ាងចំពោះ ស្មាតហ្វូនម៉ូដែលPiនេះ មានការបែកធ្លាយថាវាបានបំពាក់នៅកាមេរ៉ា៤គ្រាប់អាស្ចារ្យបំផុត ពោលគឺវាអាចថតបានច្បាស់និងបានឆា្ងយ ។ គួរជម្រាបផងដែរថាខាងលើនេះគ្រាន់តែជាព័ត៌មានបែបធ្លាយមួយចំនួនប៉ុណ្ណោះ ខណៈដែលក្រុមហ៊ុន Tesla នៅមិនទាន់បានចេញព័ត៌មានជាផ្លូវការនៅឡើយទេ ទាក់ទងទៅនឹងម៉ូដែលស្មាតហ្វូនរបស់ខ្លួន ។	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T09:14:25.805Z", "category": "កំពូលអ្នកលក់", "views": 2775, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
រៀនបណ្តើរ ឆ្លៀតរកស៊ីបណ្តើរ យុវជន ណុត តាវ៉ាត់ អាចទាញចំណូលគ្រាក់ៗ ពីការដាំត្របែកលក់	https://business-cambodia.com/articles/learn-to-do-business-gradually	លោក Thanapon Nontawat អតីតប្រធានក្លឹប មហាវិទ្យាល័យនវានុវត្តន៍កសិកម្ម និងបច្ចេកវិទ្យាអាហារ នៃសាកលវិទ្យាល័យ Rangsit បាននិយាយថា នៅពេលដែលគាត់រៀនឆ្នាំទី៤ គាត់ឃើញថាប្រទេសថៃចាប់ផ្តើមមានផ្លែត្របែកកាន់តែច្រើនឡើង។ ដូច្នេះលោកបានសិក្សាមើលថា តើផ្លែត្របែកក្រហមពេញនិយមនៅប្រទេសថៃឬអត់? ហើយថាតើមានប្រភេទអ្វីខ្លះ? តើទិន្នផលយ៉ាងម៉េចដែរ? ហើយទីផ្សារយ៉ាងម៉េចដែរ? បន្ទាប់ពីសិក្សាព័ត៌មានរួច លោកបានស្នើដីស្រែចំការអ្នកផ្ទះជាងកន្លះហិកតា សាកល្បងដាំត្របែកក្រហមនេះ ដោយកែសម្រួលផ្ទៃដីបន្តិចម្តងៗ តែលោកមិនដាំលើដីទាំងមូលទាំងស្រុងនោះទេ ដោយការចាប់ផ្តើមដាំដំបូងមានទំហំត្រឹម ០.១៦ហិចតាប៉ុណ្ណោះ រហូតអាចពង្រីកស្ទើរតែពេញផ្ទៃដីទាំងមូល ដែលសរុបចំនួនដើមទាំងអស់មានប្រហែល ២០០ ដើម និងមានពួជចំនួន៥ប្រភេទ រួមមាន ហុង បាវស៊ី ហ្វេន ហុងមី ស៊ូប៉ាឡា ពេជ្រណាំងឿង និងគុជក្រហមជាដើម។ យុវជនវ័យក្មេងរូបនេះ បានលើកឡើងបន្ថែមទៀតថា បើនិយាយអំពីទីផ្សារវិញ លោកផ្គត់ផ្គង់មិនទាន់ ដោយអ្នកដែលទទួលទិញភាគច្រើនជាអ្នករស់ក្នុងតំបន់ផ្ទាល់តែម្តង ដោយក្នុងមួយគីឡូលោកអាចលក់បានតម្លៃ ២.១០ដុល្លារ ដែលវាថោកជាងតម្លៃទីផ្សារទូទៅ។ រីឯតម្លៃលក់រាយវិញគឺ ២.៦២ ទៅ ៤ដុល្លារក្នុងមួយគីឡូក្រាម។ ក្រៅពីលើការលក់ផ្លែឈើស្រស់ គាត់ក៏ផ្ដោតលើការលក់ពូជផងដែរ ដោយមួយគីឡូមានតម្លៃពី ៣.៩០ទៅ ៩.១៧ដុល្លារ ហើយអ្វីដែលកាន់តែពិសេសទៀតនោះក្នុងរយៈពេល១ឆ្នាំ លោកអាចប្រមូលផលបានរហូតដល់ទៅ៦ដង។ ចំណែកបច្ចេកទេសដាំដុះ ប្រព័ន្ធទឹក ការថែទាំ ការដាក់ជីជាដើមនោះ លោក ថាណាផុន មានប្រសាសន៍ថា លោកបានយកចំណេះដឹងមកអនុវត្តស្ទើរតែគ្រប់យ៉ាង ដូច្នេះហើយទើបមានកាលវិភាគច្បាស់លាស់ក្នុងការថែទាំ ទាំងការដាក់ជី និងការប្រមូលផលដំណាំ ដោយពេលថ្ងៃនិងពេលល្ងាច មានន័យថាទំនេរពេលថ្ងៃ ដូច្នេះលោកអាចទៅធ្វើការផ្សេងទៀតបាន។ ជាចុងក្រោយ លោកបានបន្ថែមទៀតថា “ចាប់ពីថ្ងៃដែលខ្ញុំចាប់ផ្តើមដាំត្របែក រហូតមកដល់ថ្ងៃនេះ ប្រហែល២ឆ្នាំមុន ប្រាក់ចំណូលបានពីការលក់ផលិតផល និងពូជ អាចត្រូវបានយកជាថ្លៃសិក្សា និងថវិកាសម្រាប់ពង្រីកតំបន់ដាំដុះ ដែលអាចជាមុខរបរសំខាន់ ឬជាមុខរបរបន្ថែមផងដែរ” ឃុន ថាណាផុន បញ្ចប់ដោយស្នាមញញឹមប្រកបដោយមោទនភាព។	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T08:44:31.079Z", "category": "កំពូលអ្នកលក់", "views": 403, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ផ្អាកជាបន្ទាន់! រដ្ឋបាលខេត្តព្រះសីហនុ ប្រកាសឱ្យទូកទេសចរណ៍គ្រប់ប្រភេទ ផ្អាកការធ្វើដំណើរជាបណ្តោះអាសន្ន	https://business-cambodia.com/articles/stop-travel-	ស្របពេលដែលកម្ពុជាកំពុងទទួលរងឥទ្ធិពលព្យុះ NORU ដែលមានប្រភពពីប្រទេសហ្វីលីពីន និងកំពុងបន្តវាយប្រហារនៅប្រទេសវៀតណាម ដែលនឹងឈានចូលមកនៅប្រទេសកម្ពុជានេះ រដ្ឋបាលខេត្តព្រះសីហនុបានចេញចេញសារសម្លេងជូនដំណឹងទៅដល់ ប្រជាជន ក៏ដូចជាម្ចាស់ទូកទេសចរណ៍ គ្រប់ប្រភេទឱ្យផ្អាកការធ្វើដំណើរជាបណ្តោះអាសន្នដើម្បីបង្ការគ្រោះថ្នាក់ជាយថាហេតុណាមួយ។ ថ្លែងក្នុងសារសម្លេងនេះ ឯកឧត្តម គួច ចំរើន អភិបាល នៃគណៈអភិបាលខេត្តព្រះសីហនុបានលើកឡើងយ៉ាងដូច្នេះថា “ដោយលទ្ធផលនិងការព្យាករណ៍អាកាសធាតុ បានបង្ហាញថាចាប់ពីថ្ងៃនេះ ស្អែក ខានស្អែកនេះ ស្ថានភាពខ្យល់ ភ្លៀង និងរលកខ្ពស់ៗនៅក្នុងសមុទ្រអាចបង្ករឱ្យមានគ្រោះថ្នាក់ដល់ការធ្វើដំណើរនៅក្នុងផ្លូវទឹក ដូច្នេះខ្ញុំសូមស្នើរឱ្យ មានការយកចិត្តទុកដាក់ លើរឿង២យ៉ាង ៖ ទី១ សូមអំពាវនាវឱ្យម្ចាស់ទូក កាណូត ធ្វើការផ្អាកការធ្វើដំណើរទៅក្នុងសមុទ្រ ទៅតាមកោះ ដែលអាចជួបហានិភ័យកើតឡើង ទី២ ចំពោះបងប្អូនប្រជានេសាទ ដែលបានចេញ និងត្រៀមចេញទៅនេសាទនៅលំហរសមុទ្រត្រូវត្រៀមឧបករណ៍សុវត្ថិភាពជាចាំបាច់ និងស្វែងរកទីទួលមានសុវត្ថិភាពដើម្បីរំដោះគ្រោះ ឬក៏ឡើងគោកវិញឱ្យបានទាន់ពេលវេលា”។ គួររំលឹកផងដែរថា ចាប់ពីថ្ងៃទី២៨ដល់ថ្ងៃទី២៩ ខែកញ្ញាឆ្នាំ ២០២២ នេះ កម្ពុជានឹងទទួលរងឥទ្ធិពលព្យុះដែលកំពុងធ្វើដំណើរពីប្រទេសវៀតណាមកកាន់កម្ពុជា ដែលអាចធ្វើឱ្យមានភ្លៀងធ្លាក់ពីបង្គួរទៅច្រើនដែលអាចបណ្តាឱ្យខេត្តមួយចំនួននៅក្នុងប្រទេសកម្ពុជាមានជំនន់ទឹកភ្លៀង អាស្រ័យហេតុនេះសូមបងប្អូនប្រជាពលរដ្ឋទាំងអស់នៅទូទាំងប្រទេសសូមបង្កើនការប្រុងប្រយ័ត្នឱ្យបានខ្ពស់នាអំឡុងគ្រាអាសន្ននេះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T08:37:12.064Z", "category": "ព័ត៌មានថ្មីៗ", "views": 603, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
មកស្គាល់កម្មវិធីតាមដានព្យុះ Noru ខណៈបច្ចុប្បន្នកំពុងបោកបក់នៅវៀតណាម និងមានឥទ្ធិពលមកកម្ពុជាផងដែរ	https://business-cambodia.com/articles/weather-app-downloads	កម្មវិធីតាមដានព្យុះ Noru ដែលមានឈ្មោះថា Windy.com បានកើនឡើងដល់លំដាប់ទី ២ ក្នុងបញ្ជីដែលមានអ្នកទាញយកមកប្រើប្រាស់ច្រើនបំផុតនៅក្នុងប្រទេសវៀតណាម ខណៈពេលដែលព្យុះនេះ កំពុងបោកបក់ចូលទៅក្នុងប្រទេសវៀតណាម ហើយវាក៏មានឥទ្ធិពលមកកាន់កម្ពុជាផងដែរ។ យោងតាមសារព័ត៌មាន VNEXPRESS បានចេញផ្សាយកាលពីថ្ងៃទី២៦ ខែកញ្ញា ឆ្នាំ២០២២ នេះថាកម្មវីធីតាមដានខ្យល់ព្យុះ Windy.com នេះកំពុងវ៉ាដាច់ TikTok ជាកម្មវិធីដែលមានអ្នកទាញមកប្រើប្រាស់ច្រើន ជាងគេនៅក្នុងប្រទេសវៀតណាម។ Windy.com ដែលជាកម្មវិធីតាមដានអាកាសធាតុដ៏ពេញនិយមបំផុតមួយរបស់ពិភពលោក អនុញ្ញាតឱ្យលោកអ្នកប្រើប្រាស់ក៏ដូចជាតាមដានសីតុណ្ហភាព និង បច្ចុប្បន្នភាពនៃទិសដៅខ្យល់បាន យ៉ាងឆាប់រហ័ស។ ហើយទិន្នន័យរបស់វាគឺបានមកពីប្រព័ន្ធព្យាករណ៍សកល មជ្ឈមណ្ឌលអឺរ៉ុបសម្រាប់ការព្យាករណ៍អាកាសធាតុកម្រិតមធ្យម និងប្រព័ន្ធព្យាករណ៍មួយចំនួនផ្សេងទៀត។ សូមបញ្ជាក់ផងដែរថាខ្យល់ព្យុះ Noru គឺជាព្យុះមួយក្នុងចំណោមព្យុះដែលមានកម្លាំងខ្លាំងបំផុតក្នុងរយៈពេល ២ ទសវត្សរ៍ចុងក្រោយនេះ ជាមួយនឹងល្បឿនខ្យល់ ១៤៩ គីឡូម៉ែត្រក្នុងមួយម៉ោង ដោយវាអាចនឹងបោកបក់ទៅកាន់តំបន់ប្រជុំកោះ Paracel ហើយបន្តបោកបក់ទៅភាគខាងលិចប្រទេសវៀតណាម ក្នុងល្បឿនប្រហែល ២០-២៥ គីឡូម៉ែត្រក្នុងមួយម៉ោង។ យោងតាមសេចក្ដីជូនដំណឹងរបស់ក្រសួងធនធានទឹក និងឧតុនិយម កម្ពុជាក៏នឹងទទួលរងឥទិ្ធពលព្យុះខាងលើនេះដែរ ចាប់ពីថ្ងៃទី២៨ដល់ថ្ងៃទី២៩ ខែកញ្ញា ឆ្នាំ២០២២។ ហើយបាតុភូតធម្មជាតិនេះនឹងធ្វើឲ្យបណ្តាខេត្តក្នុងភូមិសាស្រ្តជាប់ព្រំដែនថៃ អាចនឹងមានភ្លៀងក្នុងកំរិតពីបង្គួរទៅច្រើន លាយឡំទៅដោយផ្គរ រន្ទះ និងខ្យល់កន្ត្រាក់ ផងដែរ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T08:30:32.243Z", "category": "ព័ត៌មានថ្មីៗ", "views": 774, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកនៅថៃប្រយ័ត្ន! អាជ្ញាធរថៃប្រកាសថា ថ្ងៃស្អែកនេះព្យុះណូរុ នឹងវាយប្រហារខ្លាំងទៅកាន់ខេត្តចំនួន២	https://business-cambodia.com/articles/two-province-in-thailand	យោងតាមការចុះផ្សាយដោយកាសែតបាកកប៉ុស្តិ៍ បានឱ្យដឹងថា នៅថ្ងៃស្អែកនេះព្យុះណូរុ នឹងវាយប្រហារយ៉ាងខ្លាំងនៅខេត្តចំនួន២ ក្នុងប្រទេសថៃ ដែលខេត្តទីមួយគឺខេត្ត Ubon Ratchathani ចំណែកខេត្តទីពីរគឺខេត្ត Amnat Charoen។ ប្រភពដដែលបន្តថា ពេលនេះអាជ្ញាធរថៃកំពុងមានការប្រុងប្រយ័ត្នយ៉ាងខ្ពស់ចំពោះការកើនឡើងយ៉ាងឆាប់រហ័សនៃព្យុះទីហ្វុង Noru ដែលត្រូវបានគេរំពឹងថានឹងបោកបក់ទៅកាន់ភាគភាគឦសាននៅថ្ងៃស្អែកនេះ។ ព្យុះណូរុនេះនឹងបង្កឱ្យខេត្ត Si Saket, Surin និង Buri Ram នៅប្រទេសថៃមានភ្លៀងខ្លាំងផងដែរ។ អ្នកនាំពាក្យក្រសួងការពារជាតិ លោកឧត្តមសេនីយ Kongcheep Tantravanich បាននិយាយថា យោធានៅក្នុងខេត្តចំនួន២៥ ដែលរងគ្រោះដោយទឹកជំនន់កំពុងធ្វើការជាមួយអាជ្ញាធរមូលដ្ឋានដើម្បីជួយជនរងគ្រោះដោយទឹកជំនន់ និងកំពុងសាងសង់ទំនប់ដើម្បីទប់នឹងជំនន់ទឹកភ្លៀង។ លើសពីនេះទៅទៀត លោក Prapit Chanma ជាអគ្គនាយកនៃនាយកដ្ឋានធារាសាស្ត្រ (RID) បញ្ជាក់ថា លោកបានណែនាំដល់អាជ្ញាធរទទួលបន្ទុកគម្រោងធារាសាស្ត្រនៅតំបន់ដែលមានហានិភ័យស្ថិតនៅ ទន្លេ Chi និង Mun ក៏ដូចជាអាងទន្លេ Chao Phraya នៅតំបន់ទំនាបកណ្តាលឱ្យបង្កើនការប្រយ័ត្នឱ្យបានខ្ពស់បំផុតព្រោះព្យុះណូរុបង្កឱ្យមានហានិភ័យខ្ពស់ណាស់៕	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T08:20:48.418Z", "category": "ព័ត៌មានថ្មីៗ", "views": 814, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់ទិញទំនិញពីចិនចំណេញកប់ ទិចនិកមួយអាចឲ្យអ្នកទិញទំនិញដោយខ្លួនឯងមិនអស់ថ្លៃសេវាឡើយ	https://business-cambodia.com/articles/buy-goods-from-china	មានបងប្អូនជាច្រើននិយមនិងចូលចិត្តទិញទំនិញពីប្រទេសចិនខ្លាំងណាស់  ដោយសារតែចិនមានរោងចក្ររាប់ម៉ឺនកន្លែង ហើយទំនិញស្ទើរតែគ្រប់មុខក៏ធូរថ្លៃដែរ ដែលធ្វើឱ្យបងប្អូនមួយចំនួនទិញយកមកប្រើប្រាស់ខ្លួនឯង បោះដុំនិងលក់រាយចំណេញច្រើន ប៉ុន្តែក៏មានបងប្អូនមួយចំនួននៅមិនទាន់ចេះទិញហើយទិញមិនសូវចំណេញដែរ ខណៈបច្ចុប្បន្នយើងសង្កេតឃើញភាគច្រើនមានរូបភាពពីរក្នុងការទិញ ទីមួយនោះគឺការប្រើប្រាស់វីសាកាត និងពឹងឲ្យក្រុមហ៊ុនទទួលទិញទំនិញពីចិន។ ទាក់ទិននឹងការទិញទំនិញពីចិននេះដែរ លោកគឹម សម្បត្តិ ដែលត្រូវបានគេស្គាល់គេស្គាល់ថាជា ស្ថាបនិកក្រុមហ៊ុន DRSB Express គឺជាក្រុមហ៊ុនបង្កើតឡើងដោយកូនខ្មែរដែលផ្តល់នូវសេវាកម្មជួយទិញទំនិញ វេចខ្ចប់ទំនិញ និងដឹកជញ្ជូនទំនិញ ពីប្រទេសចិនមកកម្ពុជា ហើយដឹកជញ្ជូនទូទាំងប្រទេសកម្ពុជា បានថ្លែងប្រាប់ក្រុមការងាររបស់ Business Cambodia យ៉ាងដូច្នេះថាការទិញទំនិញដោយប្រើវីសាកាតឬតាមរយៈក្រុមហ៊ុនបញ្ជាទិញអីវ៉ាន់ឱ្យ អ្នកទិញអាចនឹងខាតពីរបីតង់ ដូចជាខាតទៅលើសេវាជួយទិញប្រមាណជា៣ភាគរយ មួយទៀតនោះគឺការដឹកជញ្ជូនក៏ថ្លៃទៀត បើទូទាត់ទៅតម្លៃមិនខុសគ្នាប៉ុន្មានពីទំនិញតាមផ្សារឡើយ ។ លោកបានបន្តថា ការទិញទំនិញពីចិនលែងឲ្យបងប្អូនទាំងអស់គ្នាចំណាយច្រើនលើការបង់ថ្លៃសេវាជួយទិញ ឬដឹកជញ្ជូនដែលមានតម្លៃថ្លៃទៀតហើយ ខណៈក្រុមហ៊ុនទើបតែបញ្ចេញសេវាថ្មីមួយឈ្មោះថា Lucky Exchange Rate អាចជួយបងប្អូនទាំងអស់គ្នាអាចទិញទំនិញពីចិនដោយខ្លួនឯងចំណេញច្រើន ដោយមិនចាំបាច់សេវាជួយទិញ ឬសេវាដឹកជញ្ជូនមានតម្លៃថ្លៃ។ លោកបានបន្ថែមទៀតថា Lucky Exchange Rate គឺផ្ដល់សេវាប្ដូរប្រាក់ទៅជាប្រាក់យ៉ន់ចិន ដើម្បីឲ្យបងប្អូនទិញទំនិញ អនឡាញដោយខ្លួនឯងតាមរយៈ Alipay មានន័យថា Alipay គឺជាសេវាទូទាត់ទិញទំនិញអនឡាញនៅប្រទេសចិន ហើយបើអ្នកចង់ទិញទំនិញតាមរយៈ Alipay អ្នកត្រូវបង្កើតគណនី Alipay ហើយដាក់លុយយ៉ន់ចិនចូលគណនីដើម្បីទិញទំនិញ អនឡាញ។ យ៉ាងណាមិញការទិញទំនិញតាម Alipay គឺជាទូទាត់តែលុយយ៉ន់ប៉ុណ្ណោះ ដូច្នេះបើអ្នកដាក់លុយចូលគណនី Alipay ដើម្បី ទិញឥវ៉ាន់ Lucky Exchange Rate នឹងជួយប្ដូរប្រាក់ដាក់ចូលគណនីAlipay របស់អ្នកទាំងអស់គ្នា ឧទាហរណ៍ថា បើអ្នកមានលុយ១ពាន់ដុល្លារ ចង់ទិញតាមAlipay អ្នកអាចឲ្ យLucky Exchange Rate ជួយប្ដូរប្រាក់ដុល្លារទៅជាប្រាក់យ៉ន់ ចិនដាក់ចូលគណនីAlipay  នោះលោកអ្នកអាចទិញទំនិញតាមAlipayដោយខ្លួនឯងបានយ៉ាងងាយស្រួល ។    គួរបញ្ជាក់ផងដែរថា DRSB Express គឺជាក្រុមហ៊ុនបង្កើតឡើងដោយកូនខ្មែរដែល ផ្តល់នូវសេវាកម្មជួយទិញទំនិញ វេចខ្ចប់ទំនិញ ដឹកជញ្ជូនទំនិញពីប្រទេសចិនមកកម្ពុជាសេវាកម្មធូរថ្លៃបំផុត ប្តូរលុយខ្មែរទៅជាលុយចិនដើម្បីងាយស្រួលក្នុងការ ទិញទំនិញ ហើយដឹកជញ្ជូនទូទាំងប្រទេសកម្ពុជា ។ ទំនាក់ទំនងដោយផ្ទាល់តាមរយៈ Hotline: 015 621 555 \| 077 621 555 ឬ ផេកហ្វេសប៊ុក ៖ DRSB Express អត្ថបទដោយ : នៅ ហៀង Tell : 010785134	{ "spider_name": "businesscambodia", "scrape_at": "2025-06-14_19:40:41", "date_created": "2022-09-28T08:10:33.537Z", "category": "កំពូលអ្នកលក់", "views": 1385, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.